
INSTITUTIONUM 


CANONICARUM 

LIBER QUARTUS 


DE lUDICIIS 


PROOEMIUM 

Postremus Canonicarum Praelectionum liber , 
quem, Deo favente agimus , totus est de iudiciis 
ecclesiasticis, civilibus , nempe , et criminalibus, 
ludicia namque omnia aut iudicandarum litium, 
aut criminum puniendorum causa reperta sunt. 
At vero in causis cognoscendis definiendisque, et 
in criminibus coercendis omne studium atque o- 
pera in eo ponenda est, ut administratio iustiliae, 
quae Ecclesiasticae et Civilis Societatis firmissi- 
mum praesidium est, religiose accurateque exer- 
ceatur. Hinc Ecclesiasticae et Civiles Leges , et 
ipsum naturae ius quasdam praescriptiones san- 
xerunt , quae ita in singulis iudiciorum partibus 

servandae omnino sunt , ut quidquid contra indi- 
catum fuerit, tum iniuslum, Ium irritum censea- 
tur. Has igitur praescriptiones , quas in lure Ca- 
nonico promptas compertasque habemus, in usum 
ulilitatemque eorum , qui iudices futuri sunt, in 
medium proferemus. 

Putamus vero nos rem gratam Adolescentibus 
facturos, si de ludiciis agentes aliquid etiam ad- 
damus de praecipuis deliciis et poenis Ecclesiasti- 
cis , quae tria secundus et quintus Decretalium 
Libri complectuntur; sunt enim et natura, et utili- 
tate, et tractatione inter se maxime coniuncla. Ita- 
que primum de ludiciis, postea de Deliciis, deni- 
que de Poenis disseremus. Quoniam vero in 
causis cognoscendis, definiendisque, et in crimini- 
bus coercendis iurisdictio ecclesiastica maxime ex- 
plicatur; hinc operae pretium erit, antequam de 
iudiciis dicamus, duo singillalim investigare: 1® 
quo iure Ecclesia Tribunal erigat , in quo causas 
dirimat, absolvat, aut damnet, poenisque in sontes 
animadvertat; 2® quaenam sit huius ecclesiasticae 
potestatis vis, atque natura. 

§i. 

De potestate Ecclesiae. 

Igitur quod primum spectat, Catholicorum sen- 
tentia est, Ecclesiam ex Christi institutione potiri 
triplici potestate, nempe legislativa, iudiciaria, ei 
coercitiva. Huius triplicis potestatis plures quidem 
hostes Ecclesia experta est , in primisque Prote- 
stantes, qui omne ab Ecclesia imperium arcent, 
et Ecclesiam ipsam subiiciunt imperio civitatis. 
Quamquam enim inter varia ipsorum systemata 
( decem enim diversa Pfaffius, nec numero minora 
Moshemius enumerat ) valde discrepent inter se 
de radice potestatis Principum in sacra, dum eam 
alii ex iure maiestatis, sive superioritatis, alii ex 
iure territoriali, alii ex ipsa boni publici tum ec- 
clesiastici, tum politici ratione , seu necessitate , 
alii ex aliis fontibus derivent , in hoc tamen con- 
sentiunt ad unum omnes, quod Ecclesia non in- 
star Reipublicae aut Status independentis, sed in- 
star Collegii, seu societatis aequalis habenda sit , 
in qua socii omnes sunt inter se pares et aequales, 
quatenus nemo alteri praestat imperio et potestate, 
ac proinde potest utique Ecclesia , uti collegia et 
caeterae societates aequales, pactiones quasdam 
inire, statuta condere, docere, monere, non vero 
leges ferre, ius dicere, condemnare, punire, cum 

nulla sit Ecclesiae potestas sibi propria, et divini- 
tus data , quae a Principum arbitrio, in quorum 
territorio est, haud pendeat, eorumque summo im- 
perio, potestatique non subiiciatur. In quo qui- 
dem vehementer errant, dum sibi Ecclesiam ex 
proprio ingenio confingunt, non qualem Christus 
instituit. Si veritatem itaque invenire desiderant, 
non in iure naturali, aut ipsa rei natura, sed in 
iure divino eam quaerere debent, quandoquidem 
ecclesiasticae gubernationis ratio , quae ab una 
voluntate Dei pendebat , non aliter nobis cognita 
perspectaque esse potest, nisi ex tabulis divinae 
fundationis Ecclesiae, ex Scriptura nempe et tra- 
ditione. Praeclare s. Thomas, p. i, q. 101, n. 1, 
ait : « In his, quae supra naturam soli auctoritati 
creditur, et quae ex sola Dei voluntate proveniunt 
supra omne debitum naturae, nobis innotescere 
non possunt, nisi quatenus revelatae sunt. Reapse 
si, caeleris missis, naturam ipsam a primaeva inte- 
gritate collapsam, et ipsam humanae mentis infir- 
mitatem paullulum considerare volueris, illico per- 
spicies Ecclesiae institutionem, regimen ac praero- 
gativas a solo iure naturali, et recta ratione defi- 
niri haud posse , sed ex traditione solummodo 
cognosci et in traditione suum omnino fundamen- 
tum habere ; siquidem Ecclesia , quae religioni 
procurandae sufficeret, a supernaturali solum Dei 
beneficio contingere hominibus potuit. Igitur 
oleum et operam perdunt , qui rationibus ex na- 
turali iure petitis probaturos se autumant, admi- 
nistrationem rerum sacrarum sub imperio laico- 
rum principum esse. De quo consentiunt vel ipsi 
Protestantes; siquidem Hornius de Civ. 1. 2, c. 5, 
ait: « A sacrorum regimine , ut actione publica , 

privatum quidem arceri, nondum tamen patere 
rationem,' qua illud Principi asserat. » Hugo Gro- 
tius in tract. de Imperio summarum potestatum 
in Sacra c. 2, § 3 : «Ut idem, ait sit Rex et Sa- 
cerdos non est ex eo genere naturalium, quae ali- 
ter se habere non possunt. » Idem sentit Boeh- 
merus in Intr. ad lus^Pub. 1. 2, c. 3, § 2, Besoldus 
in Polit. 1. 2, c. 3, § 3, n. 14 et 19 , aliique plu- 
res. Sed iam ad propositum veniamus. 

Christus Dominus regimen sacrum in Ecclesia 
sua constituit, dum Petro tradidit claves Regni 
coelorum , plenamque potestatem pascendi , re- 
gendique Ecclesiam universalem ; quae est defi- 
nitio CoNcilii Florentini , et singulis Episcopis, 
(Act. XX, 28) per Apostolum dicitur: « Attendite vo- 
bis, et universo gregi, in quo vos Spiritus Sanctus 
posuit Episcopos regere Ecclesiam Dei. » Ad rem 
Bellarminus , 1. 1 de Pont. Rom. c. 7 : « Regi- 
men, ait, Ecclesiae supernaturale est, nemini igi- 
tur convenit , nisi cui Deus commisit. Legimus 
autem in SS. Litt. commissum Apostolis et Epi- 
scopis, eorum successoribus ... de Regibus nihil 
huiusmodi unquam legimus;» et eodem loco ex 
verbis Apostoli I. ad Cor.XII, 28,et adEph.IV,!!: 
« Deus in Ecclesia posuit primum Apostolos , de- 
inde prophetas, tum pastores et doctores » sic ra- 
tiocinatur: « Si primi sunt Apostoli, qui Episcopi 
fuerunt, et quibus Episcopi succedunt, certe primi 
non sunt reges et principes saeculi; imo, ut recte 
adnotavit Damascenus in secunda oratione pro 
imaginibus. Apostolus reges non solum non po- 
suit primo loco, sed nec ullo alio , ut indicaret 
non esse reges Ecclesiae, magistratus, sed tantum 
saeculi. > Vide loan. Georgiura deEcbart, in diss. 

de iure principis catholici circa sacra subditorum 
suorum prolestantium , quae est in Thes. luris 
Ecclesiastici, t. 4. Regimen autem ecclesiasticum 
a civili plane distinctum est, et primo quidem o- 
rigine sua. Quamquam enim potestas civilis non 
a voluntaria, prorsusque libera hominum pactione 
ac conventione, sed ex ipsa natura, atque auctore 
naturae Deo, sive remote, sive proxime, originem 
ducat; civilis tamen regiminis, et eiusdem potestatis 
usus ex hominum arbitrio, et pactis non precaria 
quidem , sed stabili ratione definitur. At ec- 
clesiasticae potestatis non solum fons , et origo 
Deus est, ut gratiae auctor, sed ipsa regiminis 
forma , immediate a Deo profecta et constituta 
fuit. Deinde Ecclesiastica potestas a civili distincta 
est, tum obiecto, tum mediis, tum fine; nam altera 
curandis commodis humanae vitae, et societatis in- 
cumbit, hoc est, securitati , ac tranquillitati pu- 
blicae ; altera Religioni, rebusque divinis praeesi; 
illa temporalem hominum felicitatem , haec ae- 
ternam animarum salutem spectat. Illa adhibet 
media ad suum finem obtinendum, quae natura- 
lem ordinem haud excedunt; haec utitur mediis, 
seu instrumentis, quorum plura divinam habent 
vim universi naturae ordini superiorem. Deni- 
que distincta est ratione subiecti , quatenus ipse 
Christus regendae et administrandae Ecclesiae 
potestatem, non Principibus, non plebi , aut ma- 
gistratui politico, sed certis delectisque viris, hoc 
est Apostolis, eorumque successoribus contulit. 
Quamobrem cum iurisdictiones a Deo distinctae 
sint, non omnia promiscue per utramque iurisdi- 
ctionem, sed temporalia per potestatem laicalem , 
spiritualia autem per ecclesiasticam agenda sunt : 

constansque esse debei isla divisio, el rerum ordo, 
ac penitus immutabilis, quod Deum ipsum aucto- 
rem habeat. VideGelasium inepist. ad Anastasium 
Imperatorem, cap. 10, dist. 96; Gregorium II, ep. 

I et 2 ; Osium Gordubensem ad Constantium Imp. 
et caeleris missis, Pium VI liti, ad Ludovicum XVI, 

II mart. 1791, et Brevi ad Card. de la Rochefau- 
cauld 10 mart. 1791; Gregorium XVI Encycl. lilt. 
ad Clerum Helvetiae, 16 kal. ian. 1835, et Pium . 
IX pluribus locis, ac praesertim allocut. « SINGU- 
LARI » 7 Dec. 1854 ; c MULTIS » 17 Dec. 1860; 

« MAXIMA > 9 Iulii 1862. Ex quibus manifeste con- 
sequitur utramque potestatem summam esse: sum- 
mam nempe intelligi volo, quae ab humana alia 
eiusdem generis superiore in suo ordine non 
pendeat. Nam proprie quidem summa in omni 
genere nulla est , nisi divina ; nam solius Dei 
proprium est , ut eam habeat potestatem , quae 
caeleris omnibus potestatibus infinito iure prae- 
sit , et nulli omnino subiacere possit. Humana 
autem potestas in suo genere summa est, in 
quam nulla alia humana dominatur ; quamob- 
rem duae esse possunt summae potestates in 
diverso rerum genere , videlicet ecclesiastica et 
civilis, etiamsi eisdem hominibus praesint , et in 
eadem sint civitate , siquidem ipsa inter illas di- 
versitas efficit , ut altera alteram non destruat. 
Itaque Respublica civilis, et ecclesiastica, non Sta- 
tus in Statu, sed Status in civitate una duo sunt, 
et diversi omnino generis ac naturae , adeoque 
omnis pugna tollitur , ac rerum confusio ex finis 
obiectique diversitate. Et quamvis evenire possit, 
ut interdum unius iura ab alia usurpentur, usur- 
patio tamen huiusmodi ex hominum malitia , vel 

imprudentia contingit , ut proinde nihil ex ea re 
inferre liceat ad ipsam diversarum potestatum di- 
stinctionem evertendam , cum praesertim alia ex 
parte eadem divisio duarum diversi generis pote- 
statum non raro utilis sit ad iniquiorem aliquem 
imperantem ab omnimoda subditorum oppressione 
impediendam. lam vero si Ecclesia et Civitas, po- 
testas civilis , et ecclesiastica origine , obiecto , 
mediis , fine , et regimine iure divino distinctae 
sunt , si utraque ab altera in proprio ordine 
non pendet , utraque in suo genere summa est , 
quis unquam dixerit tum Rempublicam civi- 
lem, tum Ecclesiam non esse societatem perfe- 
ctam et inaequalem, seu statum, .ut aiunt, inde- 
pendentem, cum ex consensu Doctorum omnium, 
et ex ipsa ratione, exploratum sit, statum inde- 
pendentem aliud nihil esse, vel inlelligi , quam 
societatem hominum nulli alii humanae potestati 
obnoxiam ad finem aliquem obtinendum sub pro- 
prio regimine certis legibus consociatam? Igitur 
si Ecclesia ex divina institutione status est, pro- 
fecto ex ipso iure divino sacrum imperium iis au- 
ctum iuribus ac privilegiis quae propria sunt ad 
Religionem promovendam, tuendam, ac gubernan- 
dam, in Ecclesia est necessarium, et multo magis 
necessarium, quam in societate civili, tum quia in 
illa longe maximus exstat sociorum numerus, tum 
quia propter naturae corruptionem facilius con- 
tingit, ut plures ipsorum a religioso Ecclesiae sco- 
po declinent. Itaque necesse est, ut omnis potestas 
legislaliva, iudiciaria, et coercitiva penitus ipsi Ec- 
clesiae affixa, et insita sit; cum nulla hominum so- 
cietas sine legibus sit proba, sine iudiciis sit iusta, 
sine coercitione sit tuta, nec idcirco diu stare pos- 

sil, el conservari. Huc faciunt ea Christi verba ad 
Apostolos, eoruroque successores : c Data est mihi 
omnis potestas in coelo et in terra; euntes ergo 
docete omnes gentes, baptizantes eos... sicut misit 
me Pater, elego mitto vos: quodcumque ligave- 
ritis super terram , erit ligatum et in coelis, el 
quodcumque solveritis super terram, erit solutum 
et in coelis » aliaque eius generis mulla , quibus 
Theologi , et canonislae in vindicanda Ecclesiae 
potestate ingentes copias -haereticorum victrici 
manu profligarunt. Ad rem nostram loannes Ne- 
pomucenus En Ires in dissertatione canonica, « Do 
necessario lurisprudenliae naturalis cum ecclesia- 
stica nexu » cap..III, § i, ait: <l Ecclesiam a Chri- 
sto institutam esse tanquam perfectam quamdan^ 
rempublicam sacram a civili distinctam , suis u(i 
legibus , ita et Magistralibus quoque ac subditis, 
imperantibus nimirum atque parentibus instru- 
ctam, quae propterea reipublicae cuiusdam catho- 
licae et universalis , sed sacrae speciem praesefe- 
rat. Licet enim Ecclesia territorium distinctum 
non habeat, sed potius in regnis et territoriis, sal- 
vis regum et summorum magistratuum iuribus, 
subsistat, constat tamen ex Sacra Scriptura, et 
continua Traditione, veluti bino polari Religionis 
revelatae indice, existere in eadem summum quod- 
dam Imperium circa ea , quae ad religionem et 
salutem aeternam fidelium perlinent , divina au- 
cloritole per omnes sui partes, potestatem videlicet 
legislatoriara, iudiciariam et coercitivam, constitu- 
tum, atque a Christo communicatum, a nullo alio 
dependens, quod per varios magistratus sibi invi- 
cem hierarchiae subordinalos exercetur. » Vide de 
hoc argumento opus Maucleri « de monarchia se- 

culari chrisliana, » Paris 162^«, lac. Antonii Zal- 
linger Institut. ecclesiastici publici et privati cap. 
XI; Dissertationem de Censura Principii de variis 
Protestantium hypothesibus in re tanti momenti; 
quae dissertatio reperitur in thesauro luris eccle- 
siastici tom.^lll; Gregorii Zallwein Principia luris ^ 
ecclesiastici t. 4. q. 1, c. 3 et 4. Gerberl de legit, 
eccl. pot. circa sacra 1. 1, c. 3, § 2, Ans. Molitor 
diss. de pot. Eccl. Legislaliva. Zaccaria comandi 
chi puo D n. 4, et Roschovany op. Monumenta 
Cath. pro indip. pol. Eccl. ab Imp. civ. t. 1®. 

Duo adhuc notanda hic sunt. Alterum est; Ec- 
clesiae potestas civili imperio ita antecellit , 
ut hoc illi cedere , ac in negotiis illius regimini 
attributis omnino subesse debeat. Haec est una- 
nimis ac constans catholicorum doctrina. S. loan. 
Chrysosl. in II. Cor. Hom. 15: c At vero heic 
aliud quoque imperii genus est, ac civili quidem 
imperio sublimius. Ecquid illud .est, quod in Ec- 
clesia viget , cuius etiam Paulus mentionem fa- 
cit, cum ait: Obedite praepositis vestris et subia- 
cele eis? hoc enim imperium tanto civili excel- 
lentius est, quanto coelum terrae, et quanto inter 
corpus el animam discriminis est, tanto item ab 
illo hoc distat. » S. Greg. Nazianzenus ord. 17 : 

« At vos quoque ( principes) imperio meo ac 
throno lex Christi subiecil. Imperium enim et nos 
gerimus: addo et praestantius el perfectius, siqui- 
dem aequum videatur spiritum carni , coelestia 
, terrenis cedere. > Ivo Carnulensis ad Henricum 
regem Angliae , ep. 31: « Sicut sensus animalis 
subditus debet esse rationi , ita potestas terrena 
subdita esse debet ecclesiarum regimini, et quan- 
tum valet corpus, nisi regatur ab anima , lanium 

valet terrena potestas, nisi informetur et regatur 
ecclesiastica disciplina. » llugo a S. Victore, 1. 2 
(lecal., p. 2, c. 4: € Quanto autem vita spiritualis 
dignior est, quam terrena, et spiritus, quam cor- 
pus, tanto spiritualis potestas terrenam, sive sae- 
cularem potestatem honore ac dignitate praece- 
dit. Mitto caetera testimonia , quorum summa 
est: « Sacerdotium tantum praestare civilibus qui- 
buscumque societatibus, quantum gratia naturae, 
quantum temporalia spiritualibus etaeternis, quan- 
tum anima corpori antecellunt.» Hisce addi debent 
ea propemodiim infinita ,* quibus ab Ecclesiae Pa- 
tribus docemur temporalia bona , quae sunt finis 
societatis civilis, esse ordinata ad vitam aeternam, 
quae est finis ecclesiae , adeoque eidem servire 
debere. Ex quibU;§^sic deductis facile apparet quid 
sentiendum sit dei^jilla pseudopoliticorum ratione, 
qui principum jura nullis circun>scripta limitibus 
proclam^antes, ^^^'tendunt potiorem esse eorum in 
omni rerum genere causam, adeoque asserere non 
erubescunt Princip/t% esse Ecclesiae superiores in 
quaestionibus iurisdictionis dirimendis , civilisque 
esse potestatis definire , quae sint Ecclesiae iura 
ac limites, intra quos eadem exercere queat. Ma- 
nifestum est enim assertiones basce neque com- 
poni ullo modo cum iis, quae de sacro Ecclesiae 
imperio demonstravimus, neque amplius defendi 
absque temeritate posse, post ea quae SS. D N. Pius 
Papa IX in suis Alloc. superius cit., et in Alloc. 
« MULTIPLICIS »16 lunii 1 851 solemniter declara- 
vit. Vide prop. 19 et 54 Syllabi. Item Gonf. Suarez 
def.Fid.1.3, c.5,n.2, et de leg. 1. 4, c. 9, Bianchi, 
Delia esterna polizia della Chiesa, 1. 1, cap. 1, 8, 
6 ; et Zaccaria, diss. : Rendete a Cesare, 13. 

Alterum esi; utraque potestas arcto nexu inter 
se copulatur, ita ut earumdem coniunctio ac con- 
cordia semper rei sacrae ac civili fausta , sua 
natura, exstiterit ac salutaris. S. Petrus Damiani, 
opusc. IV , sub finem, edit. Caiel. , tom. II , 
pag. 86 , an. 1787 , ait: ’ « In uno mediatore 
Dei et hominum , haec duo regnum scilicet et 
sacerdotium divino sunt conflata mysterio, ita 
sublimes istae duae personae tanta sibimet uni- 
tate iungunlur , ut quodam mutuo caritatis glu- 
tine et Rex in Rom. Pont, et Rom. Pont, invenia- 
tur in Rege. » Ivo Carnutensis , epistola 288, ad 
rem dicit: t Cum regnum et sacerdotium inter se 
conveniunt, bene regitur mundus, floret et fructi- 
ficat Ecclesia , cum vero inter ?se discordant, non 
tantum parvae res non crescut>< , sed etiam ma- 
gnae res miserabiliter dilabuntur , » Godofridus 
Cardinalis Vindocinensis opusc, 4. ( Bibliotheca 
Patrum, t. 21, p. 61, 2 ed.) « H<81uit bonus Do- 
minus et Magister noster Christus spiritualem gla- 
dium et materialem esse in defensione Ecclesiae. 
Quod si alter ab allero retundiluf , hoc fit contra 
illius voluntatem. Hac occasione de regno iuslitia 
tollitur, et pax de Ecclesia , scandala suscitantur, 
ot schismata, et fit animarum perditio , simul et 
corporum , et dum regnum et sacerdotium unum 
ab allero impugnatur , periclitatur utrumque. » 
S. Gelasius P. ad Anast. t. 5. Cone. p. 308, et 
apud Grat. c. 10, diss. 96 c Duo sunt, quibus 
principaliter mundus hic regitur; auctoritas Sacra 
Pontificum et regalis potestas, Gregorius XVI , 
missis caeleris Patribus ac SS. Pontificibus , lit- 
teris encyclicis, die 15 augusti 1832 datis, haec 
habet : € Neque laetioria et religioni et principa- 

tui ominari possumus ex eorum volis , qui Eccle- 
siafn a regno separari , mutuamque imperii cum 
sacerdotio concordiam abrumpi discupiunt. Constat 
quippe pertimesci ab impudenlissimae libertatis 
amatoribus concordiam, quae semper rei et sacrae 
et civili fausta exstitit ac salutaris. » Addam alia te- 
stimonia. Cl. Loyseau des Seign. ch. i5, n. 5, ait: 
€ Les deux puissances... doivent avoir une corre- 
spondance ensemble et une syraphonie, et se com- 
muniquer muluellement leur vertu et leur energie. 
De sorte que si Tempire prete main forte au sacer- 
docepourmaintenir ThonneurdeDieu, le sacerdoce 
reciproquement relie et unit raffection des peuples 
a Tobeissance du prince, tout Etat est heureux et 
florissant. » Clar. Comes de Montalembert , 2, di- 
scours de TEglise libre dans TEtat libre , Paris 
1863 : L’figlise et TEiat peuvent et rn^e doi- 
vent s'entendre pour concilier leurs inlerets re- 
spectifs , pour donner a la societe , comme a Tin- 
dividu, leis avantages, leis droits que cetle enlen- 
te peut seule garantir. i> Papp. Szilaggi opus. 
Enchir. I. Can. Orient. Eccl. an. 1862 : « Cum 
tam ecclesiae sanctum sit , quod civitas intendit , 
quam civitati summum bonum sit , quod ecclesia 
operatur , necessario inter ecclesiam et civitatem 
tam amicum foedus oblinet, quemadmodum inter 
animam et corpus intimus nexus existit pro eodem 
fine. » Ubi mutuus hic nexus existit, nullae con- 
troversiae , qtias ignorantia , ac malitia excitare 
praemunit, exoriuntur, vel saltem mutua aliqua 
iiberalitale, seu privilegiorum communicatione, 
vel etiam iuris remissione , amice componuntur. 
Ecclesia enim omni aevo benigne se gessit, hac 
in re, ad principes suis concessionibus alliciens 

dos, eoque processit, ut concederet ius nominan- 
di Episcopos, per quod contingit, ut primi diver- 
sarum dioecesium ecclesiastici magistratus initia 
suae elevationis civili auctoritati debeant. 

Ex quibus sic deductis tria necessaria con- 
secutione descendunt. Primum est : principium 
ecclesiae liberae in statu libero , cui nostri aevi 
blaterones tantopere insistunt, defendi nequit tam- 
quam omnium optimum in se; et tamquam in pra- 
xi , omni alio systemate, in qualibet rerum , ac 
temporum conditione, praeferendum. Quin imo 
reiicienda prorsus est illorum assertio , qua Ec- 
clesiam a Statu, Statumque ab Ecclesia, seiungen- 
dum esse, absolute proclamant. Vide Alloc. Pii IX 
ACERBISSIMUM» 27 Sept. 1852. Ad nos plura 
dicere de hoc argumento non pertinet. Unum vel 
alterum notabimus; ac 1° quidem societates ac 
principes ad religionem aliquam obligari,, tum ex 
communi debito obsequii ac cultus erga Deum , 
tum ex ipsa necessitate rei, quia aliqua religione ' 
societas prorsus indiget, ut salva esse possit et diu 
permanere. Religio, quam societates ac principes 
sequi debent, vera esse debet, qualis sola catholica 
est, si quidem nulla prorsus obligatio intelligi potest 
ad falsam religionem colendam fovendamque. Haec 
principis obligatio eo demum modo implenda est, 
qui et alienus non sit a religionis indole, et tem- 
porum locoriimque adiunctis conveniat, et non 
pertingat ullo modo ad Ecclesiae potestatem , e- 
iusque iura laedenda. Post haec sponte cognosci- 
mus nexum inter utramque potestatem, quia tum 
principes ad Ecclesiam defendendam, tum Eccle- 
siae Pastores ad rempublicam civilem fovendam 
vicissim obligantur. Principes scilicet pro suo 

munere curare debent, ut sui subditi ecclesiasti- 
cas leges custodiant, et Pastoribus plurimum in- 
terest, ut cives suis erga rerapublicam officiis sa- 
tisfaciant, quippe bonus Iranquillusque civilium 
societatum status ad religionis etiam commodum 
proficere solet. 2* Notabimus mutuas inter sacer- 
dotium et imperium obligationes triplici hoc ge- 
nere comprehendi, nempe, I. ut utraque potestas 
alteri opituletur; II. ut civiles principes iura non 
usurpent sacrorum antistitum propria , et vicis- 
sim; 111, ut utrique pacem et amicitiam habeant 
et sedulo foveant inter se. Unde fit, ut systema 
illud de omnimoda. utriusque potestatis seiunctio- 
ne, praesertim quod eo prorsus fine excogitatum 
est a nostris pseudopoliticis, ut verbo tenus ‘ Ec- 
clesiae libertatem omnimodam, sub* imperio iuris 
communis, proclamarent, re vera eius servitutem, 
deletis privilegiis, ac auxilio brachii saecularis, 
obtinerent, ac assequerentur, ita ut, admissa ple- 
na seiunctione , Ecclesia non plus libera , sed 
prorsus serva sub iugo Status remaneret. Accedit 
systema huiusmodi indole sua comparatum esse 
non modo ad religionem in populis labefactan- 
dam, sed ad'ipsam etiam civilem rem evertendam, 
et ad religionis causam quod attinet 1. si Reges 
circa illam ita se gerant (ut systematis natura ac 
indoles importat ) tria haec exinde incommoda 
consequunlur. Primum, ut imminuatur observan- 
tia fidelium erga sacros Ecclesiae Pastores, quip- 
pe quos vident a Principe haberi tamquam sim- 
plices cives , nullis privilegiis ornatos , et reipsa 
etiam tamquam hostes reipublicae omnino caven- 
dos. Qua quidem observantia imminuta , ipsum 
quoque in populo erga religionem obsequium 

altenuabitur. AUerum, ut, regibus nil cie Ecclesia 
ac religiosis rebus sollicitis, imminuatur in dies 
conspiratio particularium Ecclesiarum in neces« 
sariam catholicae ecclesiae unitatem , quam si 
quis deserit a vera etiam religione et Ecclesia 
alienus fit. Tertium, ut non pauci principuro , 
sive occulto in religionem odio permoti, sive fal- 
sis politicis notionibus decepti, sive ipsa rerum 
ecclesiasticarum ignorantia lapsi in moderandis 
religionis negotiis ea interdum iubeant, quae re- 
ligioni eidem sint nocitura. Quod vero spectat ad 
civilem rem, primo quidem considerare est ge- 
neratim illud detrimentum , quod ex imminuta 
populi religione necessario contingit. Secundo 
attende etiam ad providentiam et iustitiam Dei 
omnipotentis , qui dominatur super regnum ho- 
minum, et qui metuendus est , ne reges et gu- 
bernia castiget etiam in hoc mundo, propter in- 
iurias sacrae potestati illatas, quemadmodum sae- 
penumero fecit. Tertio tandem perpendas diligen- 
ter ipsam vim mali exempli , quod suo populo 
'princeps praebet, si nexum inter Statum et Ec- 
clesiam disrumpat. Populus enim et ipse si exemplo 
regis didicit ab Ecclesiae iugo cervicem subtra- 
here, pari modo et facile excutiet iugum potesta- 
tis civilis. Secundum, quod ex dictis deducitur, est: 
Princeps Ecclesiae defensoris officio gaudet, nihil- 
que agere debet, quod dominatus speciem in Eccle- 
siae iura praeseferat. Ad rem Leo Pontifex impera- 
torem alloquens ait Epist. 75: « Debes incunctan- 
ter advertere regiam potestatem tibi non so- 
lum ad mundi regimen, sed etiam maxime ad ec- 
clesiae praesidium esse collatam , ut ausus nefa- 
rios comprimendo, et quae bene statuta sunt, de- 

fendas , et veram pacem iis , quae sunt turbata , 
restituas. > Et Fenelonius, Discoors pour le sacre 
de l'electeur de Cologne, ait: c Non-seulement les 
princes ne peuvent rien contre Teglise , mais en- 
core iis ne peuvent rien pour elle qu'en lui ob4is- 
sant. 11 est vrai que le prince pieux et zel4 est 
eomm6 Teveque du dehors et le protecteur des 
canons, expressions que nous r6p6terons avec joie 
dans le sens mod4ie des anciens , qui s’en sont 
servis: maisT^veque du dehors ne doit jamais en- 
Ireprendre la fonction de celui du dedans ; il se 
tient, le glaive k la main, a la porte du sanctuai- 
re, mais il prend garde d’y entrer; en meme temps 
qu'il le protege , il obeit. » Princeps itaque reli- 
giosus ecclesiasticas leges sua quoque auctoritate 
roboret, idque non proplerea faciet, quasi latae a 
spirituali potestate leges priusquam auctoritate 
regia firmentur , perfectam obligandi vim non 
habeant : id enim affirmari non potest; sed ut 
praehabitae obligationi novum accedat vinculum, 
quo ad praestandam legibus obedientiam com- 
pellantur propter gladium Regis, qui ad eamdem 
amore propriae salutis non promoventur ; in quo 
Princeps auctoritate sua subveniet Ecclesiae, non 
praecipiens quid observandum est, sed eius, quod 
praeceptum est , observantiam adurgens, portans 
gladium , non ad sanciendos canones, sed in vin- 
dictam iis, qui contra canones male agunt. Unde 
sequitur Imperatoris officium esse, violatores catho- 
licae religionis sancitis poenis coercere. Tertium 
tandem, quod sequitur, est: Catholicae ecclesiae 
caput et princeps, ut extranea potestas a principi- 
bus haud haberi potest, quasi extraneum illis com- 
mune vinculum esse possit, per quod ex tot regnis 

unum lesu Christi re^^num efficitur. Praeclare 
Bossuelus, Sermon sur Tunii^ , pag. 502 : n QueI 
aveuglemenl quand des royauraes chretiens ont 
crO s'affranchir en secouant, disaient-ils , le joug 
de Rome, qu'ils appellent un joug etranger: com- 
me si Teglise avait cesse d’etre universelle , ou 
que le lien commun, qui fait de lant de royaumes 
un seul royaume de J.-C., put devenir etranger a 
des Chretiens! Quelle erreur, que des rois ont crO' 
se rendre plus independants, en se rendant mai- 
tres de la religion, au lieu que la religion , dont 
Tautorite rend leur majeste inviolable , ne peut 
etre pour leur propre bien trop independante , et 
que la grandeur des rois est d’etre si grande qu’ils 
ne puissent, non plus que Dieu dont iis sont Tima- 
ge, nuire a eux-memes , ni par consequent a la 
religion qui est Tappui de leur trone; » et Parisis, 
Episcopus Alrebalensis, op. « De 1’Eglise et de 
r Etat, a Toccasion de la rentree de notre S. Pere 
le Pape a Rome» ait: «Le Pape n’estpas pour nous 
un souverain etranger, il est au contraire le souve- 
rain de chacun de nous dans ce que nous avons de 
plus personnel et de plus intime , car il com- 
mande a nos esprils par la parole , a nos con- 
sciences par la volonte. » 

' Vide de hoc argumento opus Maucleri de mo- 
narchia saeculari chrisliana, Paris. 1622 , Zallin- 
ger hist. ecc. c. 11, disseri, de censura principii 
de variis prolestantium hypothesibus quae reperi- 
lur in Thes. lur. Eccl. 1. 3 , Zalwein Principia 
lur. Eccl. t. 4, q. 1 Roskovany op. Monumenta 
calh. pro Eccl. ind. Verum haec salis dicta sint 
pro instituti nostri ratione. 

PraecipQum, cui> pseudopolitici nunc' innituntur, argiimcii- 
tum, ut Ecclesiam subiiciant potestati civili in eo est, ut ex 
tripode pronuntient Ecclesiam societatem specialem esse, quem- 
admodum collegia, et caetcrae societates intra territorium exi* 
stcntes, adeoque eam posse, ut alias, inire pactiones quasdam, 
statuta condere, docere, monere , sub vigilantia tamen ac po- 
testate illius principis, in cuius territorio est , ne maxima re- 
rum confusio oriatur , si duobus veluti statibus constitutis 
iidem cives duabus inter se dissitis potestatibus subiiciantur. 
Verum hoc argumentum adversariorum nostrorum' causam non 
luvat, quin imo, si quid valeret, in contrariam partem retor- 
<{ueretur. Ac primo quidem nullus adest status, qui Ecclesiam 
suo territorio contineat, siquidem una est, ex Christi decreto 
longe lateque per universum orbem diffusa. Praeterea 'meminis- 
se est sermonem non esse de civilibus iuribus, olBciisque sive 
Christianorum hominum sive diversarum catholici orbis Eccle- 
siarum, quae unius Ecclesiae partes sunt , sed tantum de re- 
ligiosis negotiis , ac de sacra potestate ad illorum regimen a 
Christo instituta. Quae quidem negotia, et negotiorum geren- 
dorum potestas a rebus civilibus et a civili potestate toto ge- 
nere diversa sunt et huic subiici non possunt. Itaque quocum- 
que tandem in sensu Ecclesiam in statu esse dicas, atque et- 
iamsi unicus (quod sane numquam fuit, nec futurum erit) toto 
orbe civilis status esset, in cuius territorio Ecclesia catholica 
universa existeret, numquam tamen Ecclesiam ipsam compa- 
rare poteris cum collegiis, seu societatibus caeleris in status 
territorio existenlibus. Maxima enim differentia semper in eo 
erit, quod societas quaedam, seu collegium quodlibet aliud (ad 
divinam religionem non pertinens ) consociatur earum rerum 
causa, quae non sunt exemptae prorsus a civili potestate, et 
propterea ius principi est iudicandi, utrum utile, vel quatenus 
utile collegium ipsum civitati sit , ideoque aut prohibendi, ut 
illud fiat, aut saltem statuendi conditiones et leges in eodem 
servandas, itemque et controversias cognoscendi , ac supremo 
iudicio dirimendi, quae inter collegii membra oriantur. Sed 
diversa prorsus est ratio Ecclesiae, quae societas est divinae et 
supernaturalis causa existens, diversa rursus est Ecclesiae aut 
sacrae potestatis ratio, cui plena in religionis negotiis procu- 
randis libertas attributa est. Facile porro est demonstrare ar- 
^gumentum, si quid valeret, in contrariam partem retorqui. 
Mam nobis potiori iure affirmare licebit , quod omnes civiles 

status in Ecclesia sunt, quia per universum orbem diffusa’ suo 
illos territorio complectitur, adeoque inferre Ecclesiae polcstu- 
tcm ius in res civiles habere. 


De Ti et natura 'Ecclesiasticae potestatis* 

Nunc de iis , quae secundo loco proposuimus , 
magisque ad rem nostram pertinent , aliqua di- 
cenda sunt, scilicet de vi et natura Ecclesiasticae 
potestatis cum in iudiciis ferendis, tum in crimi- 
nibus coercendis. Nam inter ipsos catholicos aliqui 
sunt, qui hac in re ecclesiasticae potestati multum 
detrahunt. Docent enim spatio fere duodecim sae- 
culorum nullam auditam esse distinctionem fori 
interioris, et exterioris, neque forenses ambages, 
et externas iuris solemnitates per id temporis in 
Ecclesia locum habuisse: atque hinc apud veteres 
Patres et Scriptores , ubi de Episcopali potestate 
mentio fit, nomina iurisdiciionis^ maiestatis, et Tri- 
bunalis non adhiberi, sed dumtaxat ministerii, ca- 
thedrae, vel audientiae, ex quo intelligitur Episco- 
pos in causis diiudicandis potius arbitros, et pacis 
auctores , quam veros iudices exstitisse. Addunt 
praeterea poenas omnes medicinales fuisse , .non 
corporis alflictivas, inter quas potissima, et sum- 
ma erat excommunicatio, a qua ceu fonte ceterae 
omnes dimanarunt. « Eas autem poenas ad emen- 
dationem poenitentis , non ad vindiciam sceleris 
ordinatas, nec unquam inflictas nisi cum quodam 
respectu ad forum sacramenlale , ut proinde un- 
decim circiter saeculis poenae ecclesiasticae potius 
habuerint rationem poenitentiarum, quam poena- 

rum, quemadmodum tolis illis saeculis forma pro- 
cedendi Ecclesiae adversus criminosos magis ad i- 
psum Tribunal poenitentiae, quam ad forense, et 
iudiciale referebatur » ut loquitur Van-Espenius 
p. 3 iuris eccl. univ. lit. 11 , n. 2. Quae omnis 
doctrina his tribus continetur: 1® Ecclesiam , seu 
Rectores Ecclesiae prioribus saeculis mutuo liti- 
gantium consensu, non iure proprio, et tamquam 
veros iudices controversias iudicasse : 2® nullum 
pariter habuisse forum externum pro criminibus 
coercendis, sed lanium poenitentiale, in quo poe- 
nitentiae potius quam verae poenae imponeren- 
tur : 3* easdem poenas spirituales omnino fuisse, 
nequaquam vero corporales et simul vindicativas. 
Verum de his dicemus, duabus paragraphis, quae 
sequuntur. 


§ 3 . 

De indiciaria Ecclesiae potestate. 

Prima igitur inspectio erit, an Ecclesia iurisdi- 
ctionem propriam habeat, et quidem externam et 
contentiosam, sive facultatem ius dicendi in causis 
ecclesiasticis, quae in controversiam, aut discepta- 
tionem vocantur. lam vero catholica doctrina est 
eam potestatem a Christo Domino in Ecclesiam 
suam collalam esse: idque triplici argumentorum 
genere, videlicet ex SS. Patribus, ex utroque iure, 
et ex praxi ipsius Ecclesiae demonstrari abunde 
potest. Itaque S. Ambrosius in ep. 1 ad Valenti- 
nianum luniorera : « At certe , inquit, sive Scri- 
pturarum seriem divinarum , vel vetera tempora 
retractemus, quis est, qui abnuat in causa fidei. 

in causa, inquam, fidei Episcopos solere de Impe- 
ratoribus, non Imperatores de Episcopis iudicare?» 
Pariter ep. 13 aJ Marcellum refert, S. Alhana- 
sium ad Constantinum Imp. graviter dixisse cquan- 
do a condito saeculo auditum est, quod iudicium 
Ecclesiae auctoritatem suam ab Imperatore acce- 
perit? y Et S. Hilarius Pictaviensis Episcopus tum 
causas religiosas, tum causas Clericorum ad ludi- 
ces laicos non esse trahendas admonet Constanti- 
num Imp. his verbis : « provideat , et decernat 
Clementia Tua, ut omnes ubique ludices, quibus 
Provinciarum administrationes creditae sunt , ad 
quos sola cura, et sollicitudo publicorum negotio- 
rum pertinere debet, a religiosa se abstineant, 
neque posthac praesumant, atque usurpent, et 
putent se causas cognoscere Clericorum, j Alte- 
rum argumentum ex utroque iure depromitur , 
quandoquidem tum SS. Canones, tum leges Impe- 
riales utramque iurisdictionem Ecclesiasticam et ci- 
vilem adeo probe distinguunt, ut edixerint causas 
civiles ad Magistratum saecularem , causas autem 
ecclesiasticas ad solos Sacerdotes pertinere. Textus 
in hac re SS. Canonum plures sunt, et perspicui 
et noli , et idcirco ab eis in medium proferendis 
brevitatis gratia abstinemus. Age vero aliquas Im- 
peratorum leges afferamus. Apertissima est Arca- 
dii, et Honorii constitutio t quoties de Religione 
agitur Episcopis convenit iudicare: caeteras vero 
causas, quae ad ordinarios cognitores , vel ad u- 
sum publici iuris perlinent, legibus oportet audi- 
ri; » et Theodosii constitutio 1. 3, Cod. Theod. de 
Episcopali audientia causas universim ecclesiasti- 
cas, sive ratione rei, sive personarum ad iudicium 
Episcoporum spectare* sic decernit : t Continua 

lege sancimus nomen Episcoporum, vel eorum qui 
Ecclesiae serviunt , ne ad iudicia • sive ordinario- 
rum, sive extraordinariorum iudicum pertrahatur: 
habent illi iudices suos, nec quidquam his. com- 
mune cum legibus quantum ad causas tamen ec- 
clesiasticas pertinet, quas decet. Episcopali aucto- 
ritas decidi..» Postremum denique argumentum, 
quod praxis Ecclesiae suppeditat, palmare, et de- 
cretorium omnino est. Ecclesia enimvero aliena 
iura non invadit; sibi vindicans auctoritatem, ul- 
lam, quam a Christo non acceperit. At controver- 
siae omnes de fide, de moribus, de Sacran,ientis , 
de ritibus sacris, et caeteris huiusmodi ad Tribu- 
nal Summorum Pontificum, vel Conciliorum Gene- 
ralium perpetuo delatae sunt, ibique penitus direm- 
ptae et definitae. Cum esset Antiochiae orta dis- 
sensio quibusdam Circumcisionem aeternae beati- 
tati consequendae necessariam propugnantibus , 
Paulo. autem et Barnaba negantibus, consulendos 
ea de re Apostolos Christiani censuerunt. Convene- 
runt itaque Apostoli et seniores discipuli, ut dela- 
tam ad se causam cognoscerent, et quaestione in 
partem utramque disceptata, definitum est, onus Cir- 
cumcisionis non esse Christianis imponendum: Ex 
quo quidem tria ad rem nostram colliguntur, i® 
eam controversiam non magistratus saecularis, 
non plebis, sed apostolorum et presbyterorum iudi- 
cio subiectam fuisse : nara S. Lucas Act. XV, 2 
diserte inquit: c statuerunt, ut ascenderent Paulus 
et Barnabas, et quidam alii ex aliis ad Apostolos et 
Presbyteros in lerusalem super hac quaestione. » 
2® Apostolos veram, .perfeclamque potestatem iudi- 
ciariam in foro externo, et contentioso exercuisse. 
Tria, enim sunt , quae proprie, in foro externo , et 

conlenlioso iudicium faciunt, hoc est adoret reus, 
causa, seu controversia, el Magistratus, qui cum po- 
testate et imperio sententiam proferat. In iudicio 
Apostolorum, actor et reus non defuerunt, non- 
nulli enim ex ludaeis profecti circumcisionem adhuc 
necessariam propugnabant contra Paulum et Bar- 
nabam, itaque ludaei actores erant, rei autem Pau- 
lus et Barnabas;* nec proinde deerat causa, de qua 
contenderetur, haec nimirum: an circumcisio ne- 
cessaria adhuc esset ad salutem obtinendam; quin 
imo eius generis causa erat, quae ad forum ex- 
ternum, videlicet ad publicam , et externam cre- 
dendi, agendique regulam pertinebat. Apostoli au- 
tem cum imperio, et auctoritate sententiam pro- 
tulerunt: « Visum est Spiritui Sancto, et nobis ni- 
hil ultra imponere vobis oneris praeter haec ne- 
cessaria. 3 Quid amplius ad verum iudicium de- 
sideratur? Certe ambages, et solemnitales forenses 
ad iudicii naturam, el substantiam non attinent. 
An non etiam summarium iudicium in quo hae 
solemnitales omittuntur , verum iudicium est ? 
3® Denique sententiam ab Apostolis pronuntiatam 
fuisse auctoritate propria, sibique divinitus colla- 
la, id aperte demonstrant haec ipsius definitionis 
verba « visum est Spiritui S.*, et nobis.» Quamo- 
brem Moshemius Lulheranae sectae addictus de 
rebus Christianis ante Constantinum M. sec. I, 3, 
56 haec habet: c Erant illi divinitus creati iudices 
huiusmodi controversiarum de Religione , nec li- 
berum idcirco Antiochenis erat , utrum ad eos 
litem suam deferre vellent , nec ne?' Verum ius 
ipsum divinum iubebat eos ad Apostolorum Tri- 
bunal accedere. » Historia ecclesiastica plena est 
indiciorum huiusmodi: nam 'Ecclesia potestatis 

Apostolorum haeres illud ius controversias de Re- 
ligione iudicandi quovis saeculo exercuit; eiusque 
iudicia non solum omnes fideles summa semper 
veneratione exceperunt, verum etiam ipsi religiosi 
principes , qui imperium tenuerunt , obsequentes 
illis maxime fuerunt; tantum abfuit, ut ullam ma- 
iestati suae iniuriam inde fieri arbitrarentur. Hinc 
Rasilius Imp. ad Syn. Oecum. VIII ait: « Non est 
datum laicis aut iis qui civilibus officiis manci* 
panlur, secundum canonem dicendi quidquam pe- 
nitus de ecclesiasticis causis quantaecumque 

enim religionis et sapientiae laicus existat, vel et- 
iamsi universa virtute interius polleat, donec laicus 
est, ovis est. > 

At praeter Pontificem Summum et Concilia Ge- 
neralia , quorum iudicia ad universam Ecclesiam 
pertinent , singuli praeterea Episcopi in propriis 
Dioecesibus Tribunal erigunt , quoniam gregibus 
suis non modo auctoritate, sed etiam imperio et po- 
testate praesunt. Quin etiam primis Ecclesiae saecu- 
lis causae omnes etiamsi civiles et temporales coram 
iudice ecclesiastico agendae erant ex Apostolo 1* 
ad Cor. VI, 1 ubi crimen vertit Corinthiis , quod 
suas causas ethnicorum foris diiudicandas defer- 
rent. Hinc S. Augustinus ser. 24: a Maligni infir- 
mos premunt , et causas suas ad nos ferre com- 
pellunt, quibus dicere non audemus : dic , homo, 
quis me constituit iudicem, aut divisorem inter 
vos? Constituit enim talibus causis ecclesiasticos 
Apostolus cognitores in foro, prohibens iurgare 
Christianos. > Et de oper. Monach. cap. 29, «Mal- 
lem manibus aliquid operari , quam tumultuosis- 
simas perplexitates causarum alienarum pati de 
negotiis saecularibus , vel iudicando dirimendis , 

.vel interveniendo praecidendis. Quibus nos mole- 
stiis idem afflixit Apostolus non utique suo, sed 
eius, qui per eum loquebatur arbitrio. » In eum 
Apostoli locum S. Thomas ita disserit: c Videtur 
esse contra id, quod dicitur 1* Petri cap. i. < Sub- 
diti estote omni humanae naturae propter Deum , 
sive Regi tamquam praecellenti , sive Ducibus 
tamquam ab eo missis. Pertinet enim ad auctori- 
tatem Principis iudicare de subditis. Est enim 
contra ius divinum prohibere, quod eius iudicio 
non stetur , si sit inGdelis. Sed dicendum quod 
Apostolus non prohibet, quin fideles sub infideli- 
bus constituti in eorum iudicio comparcant , si 
vocantur : boc enim esset contra subiectionem , 
quae debetur Principibus; sed prohibet quod fide- 
les eligant voluntarie infidelium iudicium. At 
vero cum plerique Episcoporum munus illud cau- 
sarum civilium iudicandarum summa claritate, et 
probitate exercerent, factum est, ut Imperatores 
Christianam fidem amplexi sententias Episcopo- 
rum ratas et ineluctabiles esse voluerint, ubi uter- 
que contrahentium libenti animo ad Episcoporum 
iudicium se referre non dissentirent ; quod disci- 
mus ex Eusebio de vita Constantini lib. i , cap. 
27, et Sozomeno lib. 4, cap. 9; itemque ex L. Ar- 
cadii et Hennii Cod. luslin. lib. 1, tit. 4, 1. 7. Id- 
que in omnibus civilibus causis locum habuit. Sed 
praeterea aliquae peculiares causae civiles, non ex 
arbitrio litigantium, sed ex ipsis Imperatorum le- 
gibus, Episcoporum iudicio relictae omnino fue- 
runt, veluti in curatoribus furioso dandis, in ex- 
ceptione non numeratae pecuniae, in reditibus ci- 
vitatum et metatorum exactione, in visitandis car- 
. ceribus, in tuendis mancipiis, infantibus exposi- 

tis, aliisque personis miserabilibus, in aleatoribus, 
in scenicis mulieribus coercendis, de quibus lib. 
i Cod. lustin. lib. 4. 

Yerum de bis nimis fortasse mulla: dicam nunc 
de potestate coercitiva. 



De potestate Ecclesiae coercitiTa. 


Superest altera inquisitio an Ecclesia potestate 
coercitiva in foro externo et iudiciali, idque iure 
sibi proprio , sive divinitus accepto praedita sit? 
Affirmativam sententiam cum catholicis ferme om- 
nibus propugnamus. Sane Ecclesia ex sua insti- 
tutione imperium et iurisdictionem externam ob- 
tinet ; ex imperio autem et iurisdictione oritur 
necessario potestas infligendi poenas, quia vacuum 
et inefficax est iura condere nisi propositis poenis 
effici possit, ut leges latae observentur, improbique 
homines in officio contineantur. Itaque potestas 
coercitiva legislativae potestatis pars est. « Lex 
enim, ut docet S. Thomas 1% 2*^ q 96 a % de sua 
ratione habet , quod est regula humanorum a- 
ctuum, secundo quod habet vim coaclivam. > Sine 
iure coercendi, nihil efficax esi potestas condendi 
leges et iudicandi. Quid enim prodesset potestas 
iubendi vel velandi , si is , qui legibus detrectat 
coerceri et puniri non possit? Quid iuvat iudicia 
exercere, si sententiam exsequi non possis? Sane 
«si iudex es, ait Augustinus in serm. 164 de ver- 
bis Apostolorum si iudicandi potestatem accepi- 
sti , ecclesiastica regula , si apud te accusatur , 
si veris documentis testibusque convincitur, coer- 

ce, corrige , excommunica , degrada ; sic vigilet 
tolerantia ut non dormiat disciplina. Atque hanc 
a Christo acceptam potestatem infligendi poenas 
cum reliqui Apostoli, tum in primis S. Paulus di- 
sertis verbis et factis manifestarunt. Nam I ad Cor. 
c. 5 punitionem minatur: « quid vultis? in virga 
veniam ad vos, » et II ad Cor. XII, 6 « in promptu 
se habere ait, ulcisci omnem inobedienliam, et ite- 
rum eodem loco: « Si venero iterum non parcam,» 
et praesens se durius acturum profitetur, et qui- 
dem ex potestate divinitus accepta; secundum pote- 
statem quam dedit mihi Dominus » ib. XIII, % 10.* 
Nec frustra iactavit minas. Corinthium namque in- 
cesluosum tradidit Satanae in interitum carnis, et 
Alexandrum atque Imeneuro gravissima excommu- 
nicationis poena coercuit. DeniqueSS.PP.dumeam 
potestatem ex iure clavium cum S. Cypriano, aut ex 
ligandi et solvendi potestate cura S. Augustino re- 
petunt, nonne hoc ipso apertissime fatentur eam 
divino iure ad Ecclesiam pertinere? Itaque facul- 
tas Parisiensis an. 1617 propositionem Antonii de 
Dominis ita merito perstringit : « haec propositio 
qua parte veram iurisdictionem et vim coactivam, 
et subiectionem externam Ecclesiae denegat, est 
haeretica. » Et quod magis momentosum est, inter 
errores Marsilii Patavini a loanne XXII Const. 
« LICET » an. 1327 damnatos, velut S. Scripturae 
contrarios, et fidei catholicae inimicos, haereticos 
seu haereticales et erroneos, postremus error est, 
«quod Papa, vel tota Ecclesia simul sumpta nullum 
hominem f quantumcunque sceleratum potest pu- 
nire punitione coactiva , nisi Imperator daret 
iis auctoritatem. Errorem hunc Marsilii induce- 
re rursus lentarunt posteriores quidam, inter quos 

P. Vincenlius de la Borde in op. t Principes 
sur Tessence.des deux puissances, ® cuius doctri- 
nam Bened. XIV Const.. « AD ASSIDUAS » 1755, 
damnavit. Eadem proscriptio iterato deinde locum 
habuit in Bulla Pii VI «AUCTOREM FIDEI, » 
ubi propositio Synodi Pistoriensis, quatenus in- 
tendat Ecclesiam non habere. collaiam sibi a Chri- 
sto potestatem devios conlumacesque. exteriori iu- 
dicio ac salutaribus poenis coercendi, ac cogendi, 
tamquam inducens in systema alias damnatum ut 
haereticum , proscribitur. De potestate EccL coa- 
ctiva, vide Zaccaria ,diss.. Comandi chi pu6, .n. 
22 et 19, et Bianchi Dell’esteriore polizia della 
Chiesa. Porro vix est, ut animadvertamus hanc 
ipsam quam demonstravimus auctoritatem agnosci 
in Ecclesia a doctoribus omnibus catholicis non 
solum, verum etiam a nonnullis ex eorum numero, 
qui palam sequuti sunt haereticorum partes, et ii 
quidem ingenio simul et doctrina celebrati , ut 
Binghamus, Orig. Eccl., § 16, c. 2 ; Beveregius, 
Prol. ad Pan. Can,, elBasnagius, Ann. Eccl., t. 2, 
diss. 4. 

At vero adversus Morinum Van-Espenium aique 
ipsorum asseclas non nibil de hac potestate ube- 
rius dicendum est, ut perspicue intelligalur Ec- 
clesiam ab origine sua non solum in foro poeni- 
tenliali, sed etiam in foro externo et iudiciali po- 
testate coercitiva usam esse. lam vero utrumque 
forum in eo distinctum est, quod in foro poeniten- 
liali poena non imponatur nisi volentibus, videli- 
cet iis , qui crimen sponte fatentur cum Deo et 
Ecclesia in gratiam redire cupientes. Itaque in 
hoc foro idem est reus el accusator et poeniten- 
tia, quae imponitur, indicium et modus eslrecon- 


LIBER IV. 


32 

ciliationis atque pacis , quam Ecclesia datura est. 
In foro autem externo sententia condemnationis 
profertur in eos, qui ab aliis de crimifae accusati 
aut legitime convicti sunt. Quamobrem in hoc 
foro locum habent accusationes , denuntiationes 
adversus reum, contentiones, et alia id genus, poe- 
naque fertur etiam in repugnantes et contumaces, 
quibusdam tamen iudicii ferendi solemnitatibus 
et formis adhibitis, tum intuitu accusatorum, ut 
omnis criminatio falsa compescatur , tum intuitu 
ipsius rei , ne inauditus , aut non convictus con- 
daranelur. Hinc accusatio citationem accusati, ius 
defensionis , debitam criminis cognitionem , uno 
verbo iudicialem ordinem importat. Ex quibus 
manifestum est accusationes proprie ad publica et 
externa iudicia perlinere; ac proinde si demonstre- 
tur, Ecclesiam ab origine sua et ipsa Apostolo- 
rum aetate, quo sane tempore nullum ab ethnicis 
principibus privilegium sortita erat, accusatio- 
nes et denuntiationes criminum accepisse , testes 
audivisse, et sententiam in reum protulisse, con- 
sequens omnino erit eam semper et iure proprio 
forum exterius ab interiori , et poenilenliali di- 
stinctum habuisse. 

Age vero audiamus S. Paulum 'i ad Tim. V, 19, 
« Adversus Presbyterum noli accusationes recipe- 
re , nisi sub duobus, vel tribus testibus. » Quid 
vero certus numerus testium ad legitimam accu- 
sationem postulatur? Nonne haec ad externum 
forum , ad externam indiciorum formam omnino 
pertinent? Audiamus Tertullianum in Apologetico 
cap. 39: «Coimus in caetum et congregationem. Ibi- 
dem etiam exhortationes, castigationes, et censura 
divina. Nam* et indicatur magno cura pondere, ut 

apud certos de Dei conspectu, summumque futuri 
iudicii praeiudicium est, si quis ita de^iquerit, ut 
a communione orationis et conventus , et omnis 
sancti commercii relegetur. » Certum autem est 
censuram divinam ac praesertim excommunicatio- 
nem mortalem , hoc est omnimodam ab Ecclesia 
separationem, et exclusionem, de qua Tertullianus 
loquitur, seniper a privata et publica poenitentia 
distinctam fuisse, atque habitam, ceu sententiam, 
qua maiorum criminum rei in ecclesiastico indi- 
cio nominati atque convicii condemnabantur. Au- 
diamus denique Cyprianum qui ep. 55 ad Corne- 
lium Papam data apud Constant, coli. 172 narrat 
Carthaginem venisse € Privatum veterem haereticum 
in Lambesitana colonia ante multos fere annos ob 
rnulta et gravia delicia nonaginta Episcoporum sen- 
tentia condemnatum, et eumdem, cum ibidem in 
Concilio vellet iterum causam agere, admissum non 
fuisse.» Deinde refertdePseudo-Episcopo Fortunato 
eiusque sociis Carthagine condemnatis, qui Romam 
confugerant, ut Pontificem ipsum circumvenirent 
ceterasque communiones subriperent: « Oportet, 
inquit, eos quibus praesumus, non circumcur- 
sare, nec Episcoporum concordiam cohaerentem 
sua subdola , et fallaci temeritate collidere , sed 
agere illic causam suam , ubi el accusatores ha- 
bere , et testes sui criminis possunt. lam causa 
eorum cognita est, iam de iis dicta sententia est.» 
Haec ad an. 252 gesta sunt.' Ex canonibus Apo- 
stolorum qui tertio, aut forte quarto Ecclesiae sae- 
culo editi sunt. Episcopus accusatus semel et ite- 
rum a synodo vocandus est , antequam adversus 
eum sententia proferatur. Ita Elulychem, Diosco- 
rum, atque alios semel iterum , ac tertio vocatos 

fuisse conslat ex actis Concilii Constanlinopolitani , 
Chalcetlonensis, aliorumque Conciliorum; el quod 
ecclesiasticae lenitatis proprium est, Neslorius 
quarta etiam vice a Concilio Ephesino citatus est. 
Pro dignitate personarum certus numerus iudicum 
postulabatur, quod Cone. V Carthaginiensi cap. II 
certum est. A sententia iudicis inferioris ad su- 
periorem iudicem appellari licebat. Denique non 
modo praesentes, sed etiam absentes et contuma- 
ces mulctabantur. Habes itaque accusatores, te- 
stes, contentionem, cognitionem causae, condem- 
nationem, recursum ad Tribunal Superioris; quis 
unquam negaverit haec iudicia antiquissima , et 
Ecclesiae causas ad forum iudiciale et externum ab 
interno, et poenitentiali prorsus distinctum et se- 
cretum pertinere? 

Ex quibus facile colligitur Ecclesiam vi suae 
institutionis, iure scilicet proprio, et divina aucto- 
ritate praeditam esse non solum infligendi poenas 
poenilenliales, tum privatas, tum publicas, ut ie- 
iunia, eleemosynas, preces, et huiusmodi , quod 
quidem ius in potestate quam a Christo accepit 
remittendi retinendique peccata continetur; verum 
etiam infligendi poenas spirituales, uti sunt excom- 
municatio, interdictum et suspensio, quae proprie 
censurae dicuntur, ad correctionem et emendatio- 
nem directe adhibitae, quorum postrema in cleri- 
cos tantum cadere potest, duae contra priores et- 
iam inlaicos. Vide Zallinger in Instit. lur. eccl. ad 
lib. 2 decret. tit. 1, § 22, ubi argumenta omnia, 
quae contra opponi solent, diluuntur. Multa quo- 
que Baronius in an. ad an. 59, n. 24- el seqq. de 
iudiciali Ecclesiae potestate disputat. Meminisse 
hic oportet maiorem excommunicationem praesc- 

ferre mixturam quamdam temporalium privatio- 
num, quae eidem cohaerent, dum hominem, qui 
ea constrictus est, a consortio fidelium nedum in 
religiosis rebus, sed etiam in profanis excludit, et 
infamiam eidem ac dedecus irrogat. Verumtamen 
Ecclesia aliis quidem poenis utitur, quae ad exem- 
' pium etiam et ad punitionem, seu vindictam per- 
tinent, quales sunt depositio, degradatio, privatio 
ecclesiastici beneficii, dignitatis, vel iurisdictionis 
ecclesiasticae, detrusio ad communionem laicam, 
et caeterae id genus', quae cadunt tantum in ho- 
mines Deo sacros, item et quae laicos etiam attin- 
gunt, irregularitas et inhabilitas, si scilicet ex de- 
licto causam habeant. Porro quoties huiusmodi 
poenae auferunt clericis sua officia, aut eos ab iis 
exercendis interdicunt , directe adimunt ius ali- 
quod temporale , et ideo temporalem poenam in- 
currunt. Ecclesia tandem suam exercens potestatem 
in foro externo , iamdudum sontes castigare con- 
suevit, etiam carceribus, exiliis, detrusione in mo- 
nasteria , fustigationibus , seu flagellationibus , 
multis, aliisque similibus poenis quae, quod cor- 
pus affligunt, corporales vulgo appellamur. Illarum 
usum in foro ecclesiastico ex veteris et novae di- 
sciplinae iuribus patefacere non lubet nec est ne- 
cesse.illud unum animadvertimus, non omnes eius- 
modi poenas in omnibus provinciis usitatas esse. 
De foro ecclesiastico Galliarum haec habet Fleu- 
ryus Inst. lur. eccl. p. 3, c. 18, n. 3: « Nostris 
moribus iudex ecclesiasticus iniungere potest poe- 
nam pecuniariam non multae nomine , sed elee- 
mosynarum, ubi opus pium, cui applicandae, ex- 
primendum. Iniungere potest flagellationem, re- 
motis arbitris , non fastigationem publice manu 

carnificis infligendam. Iniungere potest clcrica 
extraneo emigrationem e Dioecesi , non vero exi- 
lium imperare. Iniungere potest carcerem perpe- 
tuum, et ob crimina leviora secessum in monaste- 
rium., vel seminarium. » Cum itaque res ita se 
habeant, et proinde cum nefas sit dubitare, qui in 
decernendis corporeis poenis Ecclesia, aut errave- 
rit, aut aliena iura usurpaverit, ^plane conficitur 
huius potestatis ius , atque usum legitimo iusto- 
que titulo inniti. Verum in explicando hoc titulo, 
et in origine potestatis huius detegenda non o- 
mnes sentiunt unum et idem. Non defuerunt au- 
ctores, qui putarent hoc genus poenarum, ex qua- 
dam congruentia , seu ex aliquo iusto litulo esse 
inductam, non vero, ex potestate coercitiva divini- 
tus Ecclesiae collala, derivari , adeoque Ecclesiae 
quidem licere asserunt, aut has poenas indicere, 
ex consensu expresso vel tacito principum, aut ho- 
rum implorare auctoritatem, qua improborum ho- 
minum contumacia frangatur, si ad eos in officio 
continendos gravioribus remediis opus esset , sed 
ipsam sibi infligendae poenae temporariae ac cor- 
poreae potestatem ullam, nativo ac proprio iure, 
arrogare non posse. Enimvero, aiunt, potestas o- 
mnis ecclesiastica spiritualis est, illudque usur- 
pant S. Chrysostomi dictum hom. 4 de verbis 
Isaiae : « Regi corpora commissa sunt, sacerdoti 
animae: rex maculas corporum remittit, sacerdos 
autem maculas peccatorum; ille habet arma sensi- 
bilia, hic arma spiritualia.» Proferunt etiam, tum 
c. iO de iudiciis, ubi Coelestinus III aperte fassus 
est, summum coercitionis genus, quo uti Ecclesia 
potest, excommunicationem esse , ac nihil prae- 
terea habere, quod ultra faciat , tum decisionem 

Cone. Constant, sess. xv, ubi, prolata deposiiionis 
sententia contra Hus, eum iudicio saeculari relin- 
quendum fore decernit. Vide, inter alios, Gousset 
Thecl. dogmat. t. i, p. 1109 et Lacordaire, Con- 
f^rences de Notre Dame de Paris t. 1 , conf. 7. 
Alii vero doctores, quos inter clar. P. Tarquini e 
S. I., quem honoris casa nomino, in suo op. I. E. 
P. Inslit.pag.48,omninopulanlnullumesse poenae 
genus, quo Ecclesia iure suo in sontes animadver- 
tere non possit , quapropter bona temporalia, fa- 
mam, iura tum munerum, tum successionum, vi- 
tamque ipsam ecclesiasticae potestati subiiciunt : 

<r neque enim esset, ait loan. de Dicaslillo, tract. 
de cens. disp. 1 , salis Ecclesiae provisum, si ca- 
reret potestate puniendi poena temporali , » et 
Piringh lur. Eccl. 1. 5, t. 7, sect. 3, n. 92 pote- 
statem etiam poena mortis haereticos afficiendi 
Ecclesiae tribuit, « quia alias, ut subdit, non pot- 
est rebelles inobedientes coercere, et eorum deli- 
cta vindicare, neque membra putrida atque noxia 
toto corpori resecare, ut probat Bellarminus 1. 3 
de laicis c. 21 et 22. » Id praeterea deducunt ex 
ipsa Ecclesiae indole ac constitutione, seu ex na- ' 
tura societatis perfectae. Unde quemadmodum in 
societate perfecta civili, potestatis laicae proprium 
eal ius necis, illudque in ea, suaple natura, pro rei- 
publicae ac civium bono continetur, ita potestati ec- 
clesiasticae, principaliori etiam ratione inesse idem 
ius, pro spirituali fidelium bono posse neminem 
denegare asseverant. Vide , si lubet , praeter cit. 
auctores, Suarez de fide disp. 20 et disp. 22. Alii 
demum corporalem gladium ab Ecclesia remo- 
vent, quo vel corpus perimitur , aut sanguis fun- 
ditur, propterea quod « Ecclesia gladium non ha- 

bel, nisi spiritualem; non occidit, sed vivificat, ut 
Nicolaus Pontifex Albino rescripsit Can. inter haec 
6, caus. 23, q. 2, unde tritum illud sermone ada- 
gium <r Ecclesia abhorret a sanguine. » Verum ii 
auctores omnino admillunt mitiores poenas, licet 
corporeas , veluti detrusionem in monasterium , 
carceres , verberationes , aliasque id genus citra 
sanguinis effusionem, infligere iure suo Ecclesiam 
posse. Quaestio valde salebrosa ac complexa est, et 
licetnimis longum esset pro rei gravitate, de ea dis- 
serere, tamen non abs re erit controversiae statum 
probe definire, verumque ecclesiae ius in poenis de- 
cernendis intra suos fines distincte proponere, ut 
amputatis ac reiectis supervacaneis.de verbis liti- 
bus, ipsa disquisitio ad angustam quamdam cau- 
sam redacta, et appareat clarius, et facili prorsus 
negotio dirimatur. Ut id consequi possimus quae- 
dam in antecessum animadvertenda esse putamus. 
Itaque 1“ animadvertimus poenas omnes ecclesia- 
sticas Iriplici genere comprehendi. Aliae siquidem 
spirituales sunt, aliae temporales, et exstat medium 
quoddam genus in poenitentiis publice agendis , 
quae veram continent rationem et vicem canoni- 
cae coercitionis. 2” Animadvertimus, temporalium 
poenarum quadripai titara esse rationem; aut enim 
• 1 . sunt partes quaedam solemnium poenitentia- 
rum; aut 2" cohaerent spiritualibus poenis; aut 3® 
decernuntur simpliciter et continent privationeqi 
temporalium iurium , quae reus habet ex titulo 
ecclesiastico ; aut 4° decernuntur item simpliciter 
et versantur circa temporalia iura, quae reus ha- 
bet ex titulo profano. Animadvertimus 3® quas- 
dam afflictiones per modum solemnis poenitentiae, 
ab antiquissimo Ecclesiae aevo , impositas fuisse , 

quod et ipsi doctores admillunl, quos novis rebus 
studuisse constat. Notum pariter est, ab ipsis apo- 
stolorum temporibus , hominem perfecta excom- 
municatione constrictum excludi etiam a consor- 
tio fidelium nedum in religiosis rebus, verum et- 
iam in profanis, ut vidimus 1. 2, § 25. Illud in- 
super commune est spiritualibus poenis , ut adi- 
mere queant , et directe quidem adimant delin- 
quenti sive stipendium, seu mensurnam divisionem, 
sive ius aliquod ad eas res , quae pecunia aesti- 
mantur, illud nempe stipendium, ac ius, quod de- 
linquens ex titulo ecclesiastico haberet. Id potissi- 
mum contingit in poenis contra Sacerdotes vel 
Clericos decretis. 4" Animadvertimus Ecclesiam 
decrevisse etiam poenas temporales, quae versan- 
tur circa iura temporalia delinquenti competen- 
tia ex titulo profano. Quatuor praecipue in hac 
re enumerari in primis solent poenae , quarum 
receptus in Ecclesia usus fuit , nempe verbera , 
multa pecuniaria , carcer , exilium. Porro verbe- 
rum nomine non talis flagellatio intelligitur, quae 
sanguinis effusionem faciat, quin et is modus ad- 
hibendus est, qui ecclesiasticam deceat lenitatem. 
Insuper hodiernis moribus vix iam ullus huius 
poenae usus est. De pecuniaria poena sancitum 
est, ut nunquam cedat lucro antistitum vel mini- 
strorum, sed erogetur omnino in causas pias, ut ait 
Trid. Cone. sess. xxv, c. 3 de ref. Carceris locum 
tenent non raro monasteria, in quibus delinquen- 
tes manere et custodiri iubentur; cap. 2 de adult. 
et cap. 10 de purg. can.; cap. 6 de poenis. Tan- 
dem quod ad exilium spectat , Episcopus a sua 
tantum Dioecesi delinquentem excludere potest, 
Metropolitanus autem a Provincia ecclesiastica sibi 

subdita ; Gonzales in cap. 18 de calum. n. 14, 
Praeterea sciendum est ecclesiam non eam vim 
exilio addere voluisse, ut delinquens amittat et- 
iam civitatis iura, seu mediam capitis imminutio- 
nem incurrat. Quare et imploratur interdum au- 
ctoritas civilis rectoris, qui eam pro iure suo ca- 
pitis minutionem decernat ; cap. 2 de cler. ex- 
com. 5° animadvertimus discrimen adesse inter 
sententiam, qua poena aliqua contra certum reum 
decernitur, et inter modos ac rationes, quibus iste 
ad poenam sustinendam adigi potest Necessariae 
enim sententiae auctoritas in eo est posita ut de- 
linquentem certae cuiusdam poenae debitorem fa- 
ciat. Ad sententiae autem exsequutionem refertur 
coactionis modus, seu vis ad cogendum delinquen- 
tem comparata, atque haec vel spiritualis, seu ca- 
nonica est , vel est civilis seu armata, lam vero 
canonica vis non solum privationes efficit mere 
spirituales, sed affert etiam temporales illas priva- 
tiones , quas spiritualibus poenis cohaerere' con- 
suevisse diximus. Ipsa haec utrarumque privatio- 
num ratio non modo constringere potest reum ho- 
minem alias illas poenas, de quibus hic agitur re* 
spuentem , sed constringere etiam fideles alios 
qui illius communionem vitare noluerunt Suh n ' 
mine autem civilis, seu armatae vis, quamlibet in- 
telligo corporalem violenliam , quae homini vel 
maxime invito per auctoritatem publicam infera 
tur. Itaque hoc m genere comprehendo etiam vin' 
cula quaecunque ad constringendum cornus a ei 
vili auctoritate usurpata; excludo tamen =.k i 
genere domesticam illam vim , qua nnin r 

uti potest, ad filios saltem minores ot^ue eh^m ad 
servos quosque, ubi servitus conditio * ^ aci 

sit , coercitione modica emendandos. Cui quidem 
rei affinis est corporalis illa vis, quam Ecclesiastici 
Antistites in adolescentes, et praesertim in mino- 
res clericos, quos ad virtutem erudiunt, adhibent. 
Nec dissimilis est ea coercitio , quam antistites 
monasteriorum pro suo iure in coenobitas sibi 
subditos adhibere possunt. 

Quibus sic animadversis, facile iam intelligitur 
quale tandem in praesenti sermone nostro sit ius 
illud, quod ecclesiae vindicandum suscipimus. Af- 
firmamus itaque in nativa Ecclesiae auctoritate , 
qua sontes salubribus poenis coercere potest, con- 
tineri omnino ius decernendi hanc quoque tem- 
poralium poenarum rationem , quae in multis , 
exilio, carcere, fustigatione, aliisque id genus con- 
sistit. Primum huius rei argumentum in eo con- 
sistit , quod huiusmodi poenae non solum nullo 
pacto adversantur naturae ac indoli potestatis sa- 
crae , cui ius inesse infligendarum afflictionum , 
quae poenitentiis publicis includuntur, spirituali- 
busque censuris cohaerent, ab omnibus admittitur, 
verum etiam in ipsa potestate coactiva quodam- 
modo continentur, et ex ea promanant, ita ut dici 
merito possit, cui datum est, plus, seu cui spiritua- 
les poenas infligendi ius inest, eo ipso concessum 
etiam esse, quod minus est, seu potestatem infli- 
gendarum quarumdam poenarum temporalium. 
Secundum argumentum ex eo eruitur, quod nulla 
prorsus est causa, cur magnae Christianorum so- 
cietati ad delinquentes paullo maiori coercitione 
corrigendos ius illud denegetur, quod domesticis 
societatibus prorsus competit ad sua membra mo- 
dicis corporum coercitionibus emendanda. Ter- 
tium tandem argumentum deducitur ex vetusto 

liarum poenarum usu , qui antiquam de hoc Ec- 
clesiae iure maiorum nostrorum doctrinam osten- 
dit. Eumdem usum a saeculo saltem VI iam per- 
vagatum , adversarii nostri , qui doctiores simul 
ac prudentiores sunt facile agnoscunt. Vide Com- 
ment. de finibus utriusque Pot. Lugani 1779. Ego 
aliqua tantum hic seligam ex monumentis ad prae- 
cedentia tempora spectantibus, et talia illa quidem, 
ut maiorem admodum eiusdem usus vetustatem 
ostendam. Ad verberum poenam , quod attinet^, 
adest epistola S. Augustini ad Marcellinum 133 , 
n. 2 iuxta edit. Maurin., ubi de virgarum verbe- 
ribus mentione^ facta ait, « qui modus coercitionjs 
a magistris artium liberalium et ab ipsis parenti- 
bus , et saepe etiam in iudiciis solet ab Episcopis 
adhiberi. » De poenis pecuniariis canon ix Cone. 
Carthaginensis an. 397 babet: « quisquis Episco- 
porum, seu Clericorum cum in Ecclesia ei crimen 
fuerit institutum (alias intentatum) vel civilis causa 
fuerit commota, si relicto ecclesiastico iudicio pu- 
blicis iudiciis purgari voluerit, etiamsi pro ipso 
fuerit prolata sententia, locum suum amittat, et hoc 
in criminali actione : ih civili vero perdat , quod 
evicit, si locum suum obtinere maluerit.» Vide can. 
Placuit 43 caus. 11, q. 1 de poena carceris, licet 
res manifesta sit a tyrannis principibus Apostolos 
eorumque proximos successores in vinculis carce- 
rum coniectos fuisse, horum vero iudicio neminem 
vinculis corporeis obstrictum exstitisse, tamen infi- 
ciari nequit, quin pacata Ecclesia, Antistites cle- 
ricos criminosos ad poenam detrusionis , instar 
saecularium vinculorum, damnare consueverint. 
De carcere reapse loquitur Siricius Papa , Epist. 
1, c. 6 ad Consi, mora!., ubi ergastula sunt car- 

ceres puniendis monachis destinatae. Erant iis 
temporibus alia loca prope maiores quasdam ec- 
clesias ad aliorum reclusionem comparata , quae 
decaneta dicebantur. Vide leg. 30 Cod. Theod. de 
haeret, et quae ibi notat lac. Golhofredus. Tan- 
dem de exilii poena notum est decretum longe 
antiquius ex primo Cone. Alexandrino contra Ori- 
genem , ante an. 233 habito , de quo loquitur 
Photius eod. 118 suae Bibliothecae pag. 297 ed. 
Rolhomag. an. 1653. Ex quo documento inlelli- 
gitur poenas canonicas huius generis etiam ante 
Constantini tempus non fuisse ignotas ; illas sane 
rarius tunc usurpatas fuisse vix dubito. Non enim 
oportebat easdem adhiberi frequentius , ne nova 
ethnicis persecutoribus calumniandi causa dare- 
tur , cum praesertim inessent afllictiones eisdem 
similes in ea, quae tunc vigebat, poenitentiae so- 
lemnis disciplina. Cum ipsi adversarii nostri hanc 
similitudinem ipso Van Espenio consentiente, a- 
gnoscanl, cum praeterea ipsam Ecclesiae potesta- 
tem in decernenda poenitentia publica cum affli- 
ctionibus temporalibus in ea comprehensis, ultro fa- 
teantur, novum profecto argumenlum inde exurgit 
ad plenissimam iuris,de quo agimus, probationem. 
Concludendum itaque est, in Ecclesiae nativa au- 
ctoritate ius inesse temporales poenas decernendi, 
et ita quidem, ut sententia ipsa Ecclesiasticorum 
iudicum delinquentem poenae per illam defini- 
tae, debitorem faciat, qui deinde ad eam solven- 
dam cogi poterfl, tum per armatam vim a civili po- 
testate, pro suo officio, concessam, tum per cano- 
nicam vim, quae Ecclesiae propria est. Ad iudicum 
autem, seu sacrorum antistitum prudentiam spe- 
ctabit, ut si quando ipsi inlelligant armatum prin- 

cipis auxilium, facto ipso, quod fere seraper con- 
tingit, defuturum sibi , talem in decernendo eas 
poenas adhibeant moderationem , ut in illis quo- 
que temporum adiunctis decreta ipsa facilem ali- 
quem exitum habere possint. Verum facilem hunc 
exitum desiderare quidem possumus, sperare au- 
tem, miserrimis hisce quibus vivimus temporibus, 
absolute nequimus. Nam , praeterquam quod au- 
xilium armatum a Principe frustra prorsus quae- 
ritur, notandum insuper est , criminosos ac per- 
tinaces homines corporeas ac pecuniarias fori ec- 
clesiastici poenas impune criminari ac pessundare, 
et ipsa gubernia, datis legibus, haud pati in plu- 
ribus locis, ut rei huiusmodi poenis in causis vel 
civilibus , vel criminalibus fori ecclesiastici affi- 
ciantur. 

Verum , quidquid sit de hoc, nolim te audire 
dicentem, liasce poenas, utpote ex natura sua ad 
solum exemplum, sive, ut aiunt, ad vindictam pu- 
blicam criminum adhibitas extraneas prorsus a na- 
tiva Ecclesiae potestate, quae a poenis vindicalivis 
prorsus abhorret ; adeoque Ecclesiae mansuetu- 
dini haud esse consentaneas. Nam fatemur et nos 
rationem puniendi poenis vindicativis, civilis tan- 
tum reipublicae propriam esse. At Ecclesia in 
poenis temporalibus decernendis eam semper ra- 
tionem tenuit, quam Augustino Anglorum Apo- 
stolo praescribebat Gregorius M. lib. 2, ep. 64, 

« resp. 4. Quaesierat nempe Augustinus quaenam 
poena decernenda esset ad furtum rei ecclesiasti- 
cae puniendum. Respondet Gregorius aestiman- 
dam ex adiunctis delicti gravitatem , ut quidam 
damnis, quidam verberibus, et quidam districtius^ 
quidam vero levius corrigantur. Addit autem, « et 

cum paullo districtius agitur ex caritate agendum 
est et non ex furore , quia ipsi hoc praestatur , 
qui corrigitur , ne gehennae ignibus tradatur.... 
Haec ergo caritas in mente tenenda est et ipsa 
modum correctionis dictat. » Idem Gregorius litt. 
ad lanuarium Epis. Calaurit. lib. 9, ep. 65 aperte 
dicit , cc afflictiones corporis adhiberi ad reos in 
poenitentiam dirigendos , ut qui salubria audire 
verba contemnunt, cruciatus saltem eos corporis 
ad desideratam mentis valeat reducere sanita- 
tem. » Nemo autem miretur, si nonnulli ex do- 
cloribus canonum , ut Relffenstuel lib. 5, c. 37, 
§ 2, n. 18, poenas omnes ecclesiasticas bipartito 
distinxerint, ut alias quidem medicinales appella- 
rent , alias autem vindicativas . Etenim doclores 
isti in primo illo medicinalium poenarum genere 
solas censuras stricte acceptas ponunt, in quibus 
praevalet quodammodo medendi ratio , ul reus 
quem poenituerit ab iisdem , ordinario iure, ab- 
solvendus sit; atque idcirco vindicativas appellant 
poenas caeleras omnes, etiam mere spirituales, in 
quibus adversarii quoque nostri medicinae scopum 
agnoscunt, et salubres esse non inficiantur. 

Affirmamus 2° in nativa Ecclesiae auctoritate , 
qua sontes salubribus poenis coeixere potest, non 
contineri ius decernendi severiores illas poenas, 
quibus humanus sanguis funditur , aut mors in- 
fertur, aut membrum aliquod delinquenti adimi- 
tur. Probatur 1® haec assertio ex comparatione 
iudicii ecclesiastici cum iudicio , quo sontes pu- 
niuntur in societate civili ; qua comparatione in- 
stituta, manifesto liquet quaenam Iudicii ecclesia- 
stici ratio et specialis indoles sit. Porro differen- 
tia invenitur i® in armata vi, qua saeculares ma- 

gislralus adigunt subditos suos ad parendum sibi, 
et qua suas sententias exsequutioni mandant ; 2® 
in ipsa poenarum indole ac fme, quoniam magi- 
stratus in sua coercitione universa semper quidem 
spectant vindiciam publicam , seu potius securita- 
tem civium et communem tranquillitatem , non 
semper vero spectant etiam emendationem delin- 
quentis. Confer Renazzi Elem. I. Crim. 1. 2, c. 3, 
§ 8. Sacrae potestatis ratio diversa in his est, at- 
tento iure, quod Christus in eadem constituenda 
illi contulit, non vero spectatis iuribus, quae de- 
inde Summo Pontifici, aliisque sacris Antistitibus, 
iusto aliquo titulo accesserunt. Itaque ecclesia- 
stica potestas nullos habet obedienles sibi arma- 
tos milites, quos ei Christus ipse concesserit. Re- 
fugit etiam illa in suis iudiciis sanguineam ultio- 
nem (Vide S. Leonis M. Epis. 15 in edit. Balleri- 
niana), et poenas delinquenti infligens non solum 
publicam spectat Ecclesiae causam (nempe ut poe- 
narum exemplo deterreantur a peccato chrisliani 
homines, ut boni fideles a periculoso improborum 
consortio separentur , ut Ecclesia ipsa tranquilla 
sil), sed semper omnino dirigit etiam illas ad ipsius 
delinquentis emendationem , ut constat ex Can. 
10, caus. 26, q.'5 et Can. 11 caus. 12, quam qui- 
dem ob causam poenae omnes canonicae appel- 
lantur etiam poenae salubres , seu poenae medi- 
cinales. 2° Probatur propositio ex SS. Canonum 
auctoritate. Hi enim Clericis atque adeo Episcopis 
interdicunt, ne infligant ullo modo poenas, <le 
quibus hic sermo est, etiamsi hanc facultatem da- 
re ipsis voluerit potestas civilis. Aperti sunt Can. 
Saepe 29 et 30 caus. 23 , q. 8 et c. 5 et 9 , ne 
Cler. vel Monachi , et cap. 4 de raptor. Quare si 

ea interdum species occurrat , in qua severior 
eiusmodi animadversio necessaria videatur , non 
illam usurpet ludex ecclesiasticus, sed delinquen- 
tem permittat saeculari potestati, ut eiusdem arbi- 
trio puniatur. Liquet praeterea ipsum haeresis 
crimen* in foro ecclesiastico eatenus cognitum 
fuisse, ut haeretici primum convicti et pertinaces 
censuris plecterentur , et dein a laica potestate 
poenis capitalibus affecti exterminarentur. « Me- 
rito Patres nostri, ait s. LeoM. ad Turribium ep. 
91 per totum mundum instanter egere, ut im- 
pius furor ab universa Ecclesia pelleretur; quan- 
do etiam principes saeculi hanc sacrilegam amen- 
tiam ita detestati sunt, ut auctorem eius et ple- 
rosque discipulos legum publicarum ense proster- 
nerent et profuit diu ista districtio ecclesiasticae 
lenitati; et quae si sacerdotali contenta iudicio , 
cruentas refugit ultiones , severis tamen Chri- 
stianorum principum constitutionibus adiuvatur , 
dum ad spirituale nonnunquam recurrunt reme- 
dium, qui timent corporale supplicium. » 3” pro- 
batur facto ipso Ecclesiae, quae nunquam sangui- 
nis sententiam edidit. Ipsi Inquisitores spirituali 
gladio ac carcere haereticos percutiebant, prin- 
cipes vero laici ultimo supplicio prosternebant. 
Unde Pirhingius contrariae licet sententiae patro- 
nus, tamen haec habet: « Non tamen Ecclesia so- 
let exercere et exsequi hanc potestatem per iudi- 
ces et ministros ecclesiasticos , sed laicos, et me- 
diante eorum temporali potestate, quia id decen- 
tius est et pielali Ecclesiae conformius. » Imo 
quando iudex ecclesiasticus clericum post degrada- 
tionem, vel etiam laicum tradit, seu relinquit po- 
testati saeculari, debitis poenis afficiendum, « de- 

bet pro eo efficaciter intercedere, ut citra morlis 
periculum circa eum sententiam moderetur » ut 
ait Innocentius VII cap. 27, 4, v. 5, et habetur Can. 
Meos caus. 23 , q. 1 , per quod excusatur iudex 
ecclesiasticus ab irregularitate, quam alia§ incur- 
reret. Hoc argumentum doctissimus, ac sapienlis- 
simus vir Cardinalis Carolus Vizzardelli, olim an- 
tecessor luris Can. in universitate Bononiensi, ac 
Romana, late persequutus est in suo mss., cuius 
titulus Instit. I. P. E., ex quo quaedam* nos excer- 
psimus. Ex iis, quae hucusque diximus, facile ar- 
gumenta diluuntur, quibus contrariae sententiae 
innituntur. Scimus non deesse, qui nobiscum ap- 
prime consentiunt , licet potestatem , quam nos 
luemur, sub generali quadam fori interni appel- 
latione, comprehendere velint, seu aliis verbis ex- 
primere ; nomen vero fori externi , seu imperii , 
adhibere hac in re recusent. Nostra parum refert 
si nonnulli hoc nomine potestatem Ecclesiae coa- 
ctivam appellandam non esse contendunt. Nil sane 
est , quod ego in appellatione hac reprehendam ; 
non enim inutilem de verbis quaestionem movebo 
(juando res ipsa in tuto est. Verum concedere nul- 
iomodo possum ad naturam veri imperii et externi 
fori militarem quemdam apparatum , seu arma- 
tam vim et ius necis necessarium prorsus esse. 
Iis enim, qui id riffirmant, respondet Zallwein tom. 
IV prine, iur. eccles. pag. 86 his verbis: « Dicant 
hi nobis, quare potestas imperii necessario iure 
gladii, vitae, et necis debeat esse armata? Quid si 
Dominus Deus, qui solus est auctor vitae et necis, 
sibi soli ius gladii reservasset , de caetero autem 
imperium aliis mediis compulsoriis armasset , et 
in imperantes caetera omnia iura alias maiestati 

adnexa transtulisset? Dicant nobis , quare solum 
ius vitae et necis potestatem imperii constituat? 
Si dicant quod hoc solum sit medium, quo homi- 
nes in suo ofGcio contineri, et ipsa respublica con- 
tra iniuslos aggressores conservari valet et debet, 
replicamus ne quidem hoc ipsum remedium esse 
sufficiens ad hominum malitiam coercendam. An 
non dantur homines facinorosi , fures , raptores, 
homicidae, qui ne quidem poenam mortis curant? , 
Dein si id ad conservandum statum necessarium 
esse dicamus, omnes profecto respublicae minores 
cessabunt esse respublicae , quia necessario de- 
bent succumbere civitatibus maioribus praepoten- 
tia, praevalentibus hoc ipso, quod efficacibus re- 
sistendi remediis destituantur. Suscipit ergo pote- 
stas imperii maius, et minus, nec consistit in in- 
divisibili. Quare ergo ille non deberet habere po- 
testatem imperii, qui habet ius ferendi leges, di- 
ctandi poenas, sola mortis poena excepta, eiiciendi, 
proscribendi e communitate , omnibusque iuri- 
bus ad cives, et membra reipublicae pertinentibus 
privandi? » Verum ius necis haud requiri ad na- 
turam veri imperii ex facto ipso nostrorum huius 
aevi legumlatorum manifestum est, qui in eo 
sunt, ut probent poenam mortis e codice poenali 
esse delendam, utpote superfluam, vel non neces- 
sariam. 

CAPUT II. 

DE CAUSIS ECCLESIASTICIS 


§ 5. 

De causis ecclesiasticis civilibus. 

His de ecclesiastica potestate praemissis tam- 
quam fundamentis eorum omnium quae dicenda 
sunt, operae pretium est , ut totam iudiciorum 
maleriam in partes dividamus. Agemus primo de 
causis et delictis ecclesiasticis, 2® de iudicibus , 
deque foro competenti ; 3° de instructione causa- 
rum tum civilium, tum criminalium; 4° de senten- 
tia eiusque exsequutione; 5° denique de poenis et 
censuris ecclesiasticis. Rem a causis ecclesiasticis 
aggrediamur. Illud apud omnes catholicos certum 
est , quod causae spirituales ad Ecclesiae forum 
pertinent, ut nefas sit vel ipsis summis Principi- 
bus de eis cognoscere et iudicare. Nam potestas in 
res spirituales iure clavium continetur, quas Chri- 
stus Apostolis, et eorum successoribus concredidit. 
Quamobrem Innocentius III in cap. 8 De arbitriis, 
omnino prohibuit ne super huiusmodi causis in 
laicum compromittatur. 

At in eo difficultas est, ut rite explicetur quid 
veniat nomine rei spiritualis, in quo quidem Ca- 
nonistas non facile invenies consentire. Principio 
autem reiicienda est, tamquam haeretica quorum- 
dam opinio, qui rei spiritualis nomine res inter- 
nas et incorporeas inlelligunt, et idcirco harum 

tantum rerum iudicium tribuunt Ecclesiae, et ci- 
vili potestati adscribunt quidquid exterius est, et 
corpus, sensusque. afficit. Adversus hanc senten- 
tiam omnino faciunt quae de ecclesiastica iurisdi- 
ctione externa abunde iam disputata sunt, luvat 
tamen unum, aut alterum monumentum ex aucto- 
ritate desumptum recensere. Benedictus XIV in 
suis ad Primatem , Archiepiscopos , et Episcopos 
regni Poloniae die 5 marlii 1755 datis literis, opu- 
sculum patris La Barde de principiis circa natu- 
ram, distinctionem , et fines utriusque potestatis, 
in quo saeculari dominationi asserebat ius de ex- 
terna et sensibili Ecclesiae gubernatione cogno- 
scendi et iudicandi proscripsit, <ceu continens pra- 
vum ac perniciosum systema iampridem ab Apo- 
stolica Sede reprobatum, ac pro haeretico expres- 
se damnatum, i Et Concilium Senonense inchoa- 
tum an. 1507 pestilentem, et haereticum pronun- 
ciat Marsilii Patavini librum, Defensorium pacis 
nuncupatum, in quo « hostiliter Ecclesiam insecta- 
tus, et terrenis principibus impie applaudens, o- 
mnem Praelatis adimit exteriorem iurisdictionem, 
ea dumtaxat excepta , quam saecularis largitus 
fuerit Magistratus. » Si praedicatio Evangelii, de- 
finitiones fidei. Sacramenta, divina officia, leges, 
omnes ecclesiasticae iurisdiclionis actus, et alia id 
genus ad Ecclesiae potestatem non pertinent, pro- 
pterea quod exterius explicantur , quid amplius 
Ecclesiae restat? nihil certe quidem. 

Quae cum ita sint, plane aperteque intelligi- 
tur totum id quod proxime ad Dei cultum , et a- 
nimarum salutem pertinet, quamvis aliquo pacto 
externum sit , in rerum spiritualium ordine lo- 
candum esse. x\t vero res , seu causae spirituales 

trifariam dividuntur. Aliae intrinsece spiritualee 
sunt , videlicet fides, sacramenta, divina officia et 
ministeria, potestas excommunicandi, absolutio a 
peccatis, et censuris, collatio indulgentiarum, di- 
spensatio in votis , iuramentis , et legibus eccle- 
siasticis, omnesque ecclesiasticae iurisdictionis a- 
ctus, el alia id genus , in quibus spirituali tem- 
porale nihil admixtum est. Aliae sunt adnexae spi- 
rituali, quo vocabulo intelliguntur res temporales, 
quae spirituali aliquid adnexum habent coniun- 
ctumque, quod vel praecedunt, vel comitantur, 
vel consequuntur, cuiusmodi sunt beneficia, pen- 
siones, decimae, oblationes, templa, calices, vasa, 
indumenta sacra , aliaeque res omnes consecratae, 
seu benedictae aut divino cultui dicatae, quae licet 
temporales sint, connexae tamen cum benedictione, 
seu consecratione, seu cum beneficio , vel officio, 
aut ministerio spirituali , res adnexae spirituali 
rite, recteque nuncupantur. Aliae demum per ac- 
cidens spirituales dici possunt , quae videlicet 
quamvis nec intrinsece spirituales, neque spiri- 
tuali adnexae, sed mere temporales sunt, nihilo- 
minus ratione alicuius circumstantiae, ad forum 
ecclesiasticum devolvuntur, idque contingit quin- 
que modis, nempe ratione appositi iuramenti , 
ratione stipulationis contractus coram Notario ec- 
clesiastico, ratione peccati, vel peccandi periculi, 
ratione denegatae, vel protractae iustitiae, et ratio- 
ne protectionis miserabilibus personis ab Ecclesia 
debitae. 

De singulis quaedam monenda sunt. Causae in- 
trinsecae spirituales, ut supra diximus, divino iu- 
re ad ecclesiasticum tribunal pertinent , quamob- 
rem nulla vel connexionis vel praeventionis, nec 

prorogationis, nec alio quovis titulo ad forum ch 
vile trahi possunt , sed forte ibidem incidentes ad 
forum ecclesiasticum remitti debent. Porro ma« 
trimoniales causae intrinsece spiritualibus iure 
merito accensentur, et idcirco Concilium Trid. 
sess. XXIV de Matrim. can. 12, generatim defini- 
vit: « Si quis dixerit causas matrimoniales non spe- 
ctare ad iudices ecclesiasticos anathema sit. ^ Non 
exinde tamen, verba sunt Benedicti XIV de Syn.^ 
Dioec. lib. ix, cap. 9, cquod causae matrimoniales 
fori smt ecclesiastici, fas erit Episcopo, quidquid 
matrimonium attingit , sibi suoque Tribunali ad- 
iudicare, sed causarum naturam attente inspicere 
et distinguere debet. Tria sunt causarum matri- 
monialium genera. Aliquae versantur circa initi 
coniugalis foederis firraitalera, et hae , nullo ca- 
tholicorum contradicente , in solo Ecclesiae foro 
sunt pertractandae. Aliae sunt causae excitatae, aut 
super validitate sponsalium, aut super iure insti- 
tuendi divortium, quoad thorum , et quoad coha- 
bitationem, et istae pariter ob illum respectum , 
quem habent ad matrimonii sacramentum, ad so- 
lum iudicem ecclesiasticum deferuntur, ex cap. 10 
in liit. de Spons, et in cap. porro de divortiis. 
Aliae demum sunt causae, quae connexionem qui- 
dem habent cum matrimonio, sed res mere poli- 
ticas et temporales directe atque immediate re- 
spiciunt, uti sunt lites quae frequenter moventur, 
super dote, donatione propter nuptias , haeredi- 
taria successione, alimentis et similibus , et istas 
ad iudices seculares pertinere ex communi Do- 
ctorum sensu recte docent Bellarminus lib. unie, 
de Matrim. cap. 32 et Tannerus, tom. 4, disp. 8, 
n.166.» Causae spirituali adnexae ab Ecclesia no*; 

scendae, et iudicandae sunt tum ex iure communi, 
cap. 2 et 3, de foro comp. et cap. 3 de iudic. , 
Ium ex eo etiam, quod iudex laicus iurisdictionis 
spiritualis plane, incapax censeatur, ut ait Tanne- 
rus 1. c. Namque res temporalis desinit esse talis 
cum fuerit adnexa spirituali, ul ait Pichler in Sum. 
lurisp. lib. 2, t. 2, n. 27. 

Quamquuum vero causae huiusmodi ad iudicem 
ecclesiasticum specient , non solum si quaestio 
proprietatis, seu iuris, quod Axcwwi 'petitorium, ve- 
rum etiam si quaestio possessionis agitetur, tamen 
sive ex privilegio , sive ex consuetudine, alicubi 
inductum est, ut huiusmodi causae , quantum ad 
nudum factum, et quantum ad nudam possessio- 
nem in laico tribunali dirimantur, relictis eccle- 
siastico foro quaestionibus tum iuris , tum pro- 
prietatis. An. e. g., si quis electus sit, an matri- 
monium validum, an valida ordinatio fuerit, quae- 
stio iuris est. Pariter in causis beneficialibus de- 
cimarum, et similibus, causa verti potest vel pro- 
prietatis vel merae possessionis; merae quidem 
possessionis, si quaeratur , an aliquis sit in pos- 
sessione percipiendi fructus beneficii, percipiendi 
decimas? Proprietatis autem, an e. g. rite perci- 
piat , an canonice beneficium obtinuerit? Atque 
hinc , ut aliquibus merito placet, ortae sunt cau- 
sae, quas mixtas vocamus, quae scilicet vel privile- 
gio, vel diuturna consuetudine, utrique iudici laico 
et ecclesiastico communes sunt ; siquidem in iu- 
dicio facti vel possessionis civili foro committun- 
tur, in iudicio autem proprietatis, sive iuris, foro 
ecclesiastico relinquuntur. Ex quibus intelligitur 
non omnes causas, quibus spirituali aliquid adne- 
xum est continuo mixtas habendas esse, cum causa- 


CAPUT II. 


55 

spirituali adnexa proprio et nativo iure Ecclesiae 
iudicio et auctoritati , obnoxiae sint ; sed tum de- 
mum mixtas evadere, cum longa consuetudine, ac 
tacito, sive expresso Ecclesiae consensu, laico etiam 
foro addicuntur. Huc facit illud Ludovici Thomas- 
sini De nova et vetere Ecclesiae discipl. part. 2 , 
lib. 3, cap. 65, n. 5 : « Multa possunt, et iure. 
suo possunt. Principes terreni in causis, rebusque 
ecclesiasticis, quae tamen potestas non aliter ipsis 
parta, quam longa consuetudine et antiquissima- 
possessione. Sunf consimiliter Pontificibus et Prae- 
latis iura non pauca in res civiles et temporales, 
de quibus controversia illic fieri iam non potest , 
ubi diutina illa possessione firmata sunt, d Causae 
per accidens spirituales ecclesiastico foro pedeten- 
tim abreptae sunt, cum saeculares potestates inte- 
gram in hisce causis « iurisdictionem ecclesiasticam 
fruslratim quodammodo devoraverint , quidquid 
ad ecclesiasticam iurisdictionem, potissime quoad 
temporalia pertinet, sibi competere putantes » ut 
ait Guillelmus Durandus iunior de modoConc.gen. 
celeb. iit. 70, part. 2. Hinc factum est, ut iurisdi- 
clio potestatis laicae, ob nimiam rerum connexio- 
nem petitorium ipsum attingeret, ut observat au- 
ctor op. « Des deux Puissances » 1. 2 ad 3 , § 7. 
Sed de causis ad ecclesiasticam potestatem perti- 
nentibus, deque Ecclesiae iuribus hac in re im- 
minutis, vel usurpatis legendus est Benedictus XIV 
de Syn. Dioec. lib. ix, cap. 9. 

Hac de re Covarnivias praclic. quaost. 37 conclusione prima 
animadvertit , « non posse laicum iudicem secundum rigorem 
iuris cognoscere de causa possessionis Beneficii ecclesiastici , 
cuiii ad iustincandam possessionem, in hoc casu sit necessaria 
quaedam summaria probatio alicuius tituli apparentis, nec ali- 

ter possit possessio obtineri. » Et itemm: « Opinor ) iudiccm 
seecularem nec in interdicto adipiscendae^ nec retinendae, ncc 
recuperandae posse cognoscere de causa possessoria Beneficio- 
rum ecclesiasticorum ; maxime quia in hac specie non solet 
controversia contingere nisi inter f.lericos; et ideo cum reus Cle- 
ricos sit, ad iudicem ecclesiasticum erit causa deferenda, per- 
pensis iuris utriusque principiis , et conclusionibus admodum 
receptis, licet causa possessoria nihil haberet mixtum proprie- 
tatis, nec esset in ea quid spirituale , imo tota esset omnino 
temporalis.» Et quamquam in caeleris causis non beneficiali- 
bus videatur in eam sententiam proclivis esse, secundum quam 
licet saeculari iudiei in causa possessionis iudicare , ita ut in 
sedtinda conclusione asserat: • Quoties* tractabitur de causa 
possessionis iurispatronatus , iuris praesentandi, iuris eligendi, 
quia in hisce casibus non est ad possessorium ius necessaria 
proprietatis examinatio, iudex saccularis erit competens, et co- , 
ram eo poterit causa expediri, quia temporalis censetur, » sub- 
dit tamen: < Verum si diligenter examinaverimus rationes et 
auctoritates, quibus haec secunda conclusio probari solet, plane 
manifestum fiet, non esse satis certam nec tutam, imo prorsus 
omni legum et canonum, quibus standum est, auxilio destitu- * 
tam. Est enim regula Iuris Pontificii, quae dictat, causas ec- 
clesiasticas tractandas et examinandas fore apud iudices eccle- 
siasticos, non apud saeculares, cap. 2 de iudic. Ecclesiasticas 
autem causas intelligo non de rebus temporalibus Ecclesiarum, 
sed de rebus spiritualibus Ecclesiarum , et de his quae quasi 
spiritualia censentur, et constat, causam possessoriam etiam 
simplicem, et indistincte dici ecclesiasticam, et probari et de-^ 
duci poterit ex textu in Clement. unica de causa possess. et 
propriet., et in Clement. unica de sequest. possess., et fru- 
ctum, et ideo falsam esse censeo secundam conclusionem. » 


§ 6 . 

De cansis ecclesiasticis criminalibas* 

Causarum criminalium materia in delicio est 
posita. luresconsulti romanorum inter crimen et 
delictum discrimen posuerunt; siquidem capitalia 

facinora, flagitia , et scelera ad genus criniinuai^. 
in quibus accusationem leges cuique de populo 
mandabant , noxas vero et caetera maleficia ad 
classem delictorum, quae nonnisi privatis partium 
querelis in iudicium deferebantur, referre consue- 
verunt. Hinc pandectae habent rubricas tres ge- 
nerales unam de privatis delictis , ubi agitur de 
furtis et iniuriis , alteram de extraordinariis cri- 
minibus', tertiam de publicis iudiciis , ubi subne- 
ctuntur speciales ad legem luliam de adulteriis , 
vi publica, vi privata, ad legem Corneliam de si- 
cariis et veneficiis, ad legem Pompeiam de parri- 
cidiis, ac caelerae id genus. Propterea Cicero in 
Verrem 2 perbelle dixit: « delictura esse domesti- 
cum, et vernaculum crimen. » Verumtamen utrum- 
que vocabulum haud semel promiscua notione ac- 
ceptum est ; ita Papinianus 1. 1 , f!. de leg. sub 
nomine delictorum crimina amplexus est; et Ul- 
pianus 1. 1 , ff. de Poenis vicissim delicta sub vo- 
cabulo criminum intellexit. Unde factum est, ut an- 
tiquum inter delicta et crimina discrimen dudum 
exoleverit. Nuper quaedam nationes suis poenali- 
bus codicibus , ambo vocabula non amplius pro- 
miscue usurpant. Verum in foro canonica iuris- 
prudentia delictum a crimine non distinguit, sed 
utrumque promiscue accipit et solum a peccato 
discernit. Itaque delictura seu crimen est libera ac 
voluntaria divini, aut humani iuris violatio, quae in 
detrimentum Ecclesiae, vel civilis societatis redun- 
dat. Per haec posteriora verba crhnen a peccato di- 
stinguitur; peccatum enim est quaevis actio vel o- 
missio divinis, huraanisque legibus contraria , et- . 
iamsi societas detrimenti nihil accipiat. Delicta au- 
tem, seu crimina vel directe Ecclesiae soli, vel soli 

civili reipublicae, vel ulrique simul officiunt. Hinc 
criminum divisio orta est- in ecclesiastica , civilia, 
et mixta. Igitur ecclesiastica sunt, quae fidem, et 
religionem directe laedunt, qualia sunt apostasia, 
haeresis, schisma, simonia, et huius generis alia. 
Civilia sunt quae directe laedunt rempuhlicam, 
uti homicidium, furtum, peculatus, et similia. 
Demum communia, seu mixta sunt quae religioni, 
et reipuhlicae nocent; veluli crimen usurarum , 
adulterii, concubinatus, sortilegii , et huiusmodi. 
De crilninibus ecclesiasticis solus iudex ecclesia- 
sticus etiam contra laicos cognoscit, et iudicat ; 
siquidem iudicium est de re spirituali sive de cri- 
mine, quod religionem directe spectat; de quo ab 
una Ecclesia et leges conditae , et poenae consti- 
tutae sunt. Crimina civilia Iudex laicus contra lai- 
cos cognoscit sonlesque iustis debilisque poenis 
coercet: crimina autem mixta tum Ecclesiae ^ tum 
civilis reipublicae iudicio et coercitioni obnoxia 
sunt, servata lege praevenlionis. Sunt tamen qui exi- 
stimant, primum illud causarum genus, quod cri- 
mina ecclesiastica respicit, inter causas mixtas re- 
censendum esse ; ideo quod haeresis, schisma, et 
alia id genus crimina, non modo Ecclesiae, ve- 
rum etiam reipublicae nocent: in eaque sententia 
fuisse videtur Natalis Alexander, dum Hist. Eccl. 
saec. IV cap. 2 scripsit, « causas mixtas esse, cum 
non Ecclesiae solum, sed reipublicae pax et tran- 
quillitas in discrimen vocatur. » lam vero si hu- 
iusmodi causae vocentur mixtae ratione effectus^ 
quatenus ecclesiasticam et civilem societatem of- 
fendunt, ita ut tum Ecclesiae, tum reipublicae ve- 
hementer intersit communi saluti prospicere, non 
quidem repugnabimus, imo etiam fatebimur, ad 

ea crimina coercenda nihil esse aptius, et effica- 
cius conspiratione et concordia utriusque societa- 
tis. Si vero mixiae dicantur ratione competentiae^ 
ita scilicet ut competat non modo Ecclesiae , sed 
etiam civili potestati de iisdem causis cognoscere 
' et decernere, nullo pacto possumus consentire ; 
namque agitur de causis spiritualibus , quarum 
cognitio et iudicium, ut supra ostendimus, ad u- 
jiam Ecclesiam pertinet. De causis criminalibus 
ecclesiasticis, et mixtis confer citatum Commenta- 
rium d de finibus utriusque potestatis, » Altaser- 
ram in quarto et sexto Vindiciarum libro , et Ho- 
ratium Mariam « de lurisdiclione per et inter lu- 
dicem Ecclesiasticum et saecularem exercenda. » 
Verum haec spectant externum forum ; nam Eccle- 
sia in foro interno et sacramentali in omnia tam 
Clericorum , quam laicorum crimina potestatem 
exercet , eaque relinet aut absolvit , salutaribus 
impositis poenitentiis. 

Quoniam ratio institutionum non patitur, ut 
singula ecclesiastica crimina explicemus , ideo 
satis erit de praecipuis qualuor breviter et sum- 
malim pertractare, boc est de Apostasia, Haere- 
si, Schismate, et Simonia. 


De Apostasia, et primam de Apostasia a fide. 

d Apostasia a latinis proprie desertio appellata 
est, idemque sonat Apostata ac desertor, uti con- 
iicere licet ex L* Desertorem (T. de re milit. 
Quandoque etiam Apostata dicitur praevaricator et 
apud Hebraeos Belial. Cum igitur Apostasia nihil 

aliud sit, quam recessus ab eo vitae instituto , 
quod quis ea mente assumpserat, ut ei perpetuo 
adhaereret, cumque posset aliquis a fide catholi- 
ca, quam amplexus fuerat, deficere, alius a cleri- 
cali statu semel assumpto recedere, alius demum 
a regulari instituto, cui se devoverat, se subtra- 
here, consequitur tres numerari Apostasiae spe- 
cies. Prima perfidiae dicitur, altera Ordinis , ter- 
tia Monachatus. » Ita Benedictus XIV de Synodo 
Dioeces. lib. 13, cap. 11, n. 9. Omnium gravis- 
simum crimen est Apostasia perfidiae, per quam 
baptizatus a fide Catholica omnino deficit, sive 
ad ludaismum , Paganismum , aiiudve infidelita- 
tis genus transeat , sive relicto Christo nullam 
deinceps religionem profiteatur. Namque ad cri- 
men Apostasiae non requiritur ad aliam religio- 
nem transitus, sed satis est Christianam deseruis- 
se. luxta veterem disciplinam maxima differentia 
est inter Apostatam qui sponte sua , et eum, qui 
vi tormentorum et metu fidem deserit. Hi poste- 
riores quamvis valde rei sint, quod fidem Christi 
coram hominibus eiuraverint , veri tamen Apo- 
statae non sunt, quod fidem corde retinuerint, 
unde proprio nomine lapsi .dicebantur et canoni- 
cis poenis coercebantur, at si ex animo poenituis- 
sent, veniam facile consequebantur, ex can. Syno- 
di Ancyranae. Verumtamen spontaneis Apostatis, 
praesertim si idolis etiam sacrificassent, commu- 
nionem in ipso exitu vitae denegandam esse edi- 
xit canon 1 Concilii Illiberitani. Sunt tamen viri 
docti, qui nomine communionis, quam Patres Il- 
liberitani Apostatis denegarunt, non absolutionem 
et veniam , sed Eucharistiam interpretati sunt , 
quod in veteribus monumentis illae voces pro- 

miscue accipiantur, quodque a benignitate Ec- 
clesiae nimis alienum videatur morientibus etiam 
veniam et absolutionem omnino detrectare. Qua 
de re confer Natalem Aleiand. in Histor. Eccles. 
saec. 111, dissert. 7, prop. 3. Sed in praesenti di- 
sciplina a tanta severitate recessum est, et Apo- 
statae accipiunt veniam, ubi poenitentia ducti ad 
• fidem catholicam revertantur. Attamen quovis 
tempore Apostasia reputata est crimen omnium 
maximum et ipsa haeresi ingentius; quandoqui- 
dem haeresis unum, vel alterum fidei dogma in- 
ficiatur, Apostasia autem est desertio totius fidei, 
quam aliquis in baptismo professus est. Hinc A- 
poslatae iisdem plectuntur poenis ac haeretici , 
atque etiam aliis tum a lure canonico, tum etiam 
a lure civili constitutis, praesertim in Codice lu- 
stinianeo et Theodosiano tit. de Apostatis. 

S. C. S. 0. pluries reposuit Apostatas ad poe- 
nitentiam redeuntes « non teneri ad abiurandam 
apostasiam publice coram infidelibus, sed suffi- 
cere, ut eam abiurent coram fidelibus, abstinen- 
do ab actibus infidelitatis, ac deponendo habitura 
infidelium , quatenus sit proteslativus falsae reli- 
gionis: si vero aequivocus, posse jllum deferre. » 
Vide Bened. XIV de Syn. Dioec. 1. 13, c. 20, n. 18, 
eiusdem Const. « INTER OMNIGENAS » « OM- 
NIUM SOLLICITUDINUM » 1744, et «QUOD PRO- 
VINCIALE D 1754. 

§ 8 . 

* • , 

De Apostasia Ordinis. 

Altera Apostasiae species sive Apostasia Ordinis 
est, quando Clericus, relicto habitu et tonsura 
clericali, saecularem vitam amplectitur. Soli' au- 
tem maiorum Ordinum Clerici, si clericatum eiura- 
verint. Apostatae sunt, quia vi sacrae Ordinationis ad 
perpetuam stabilitatem devincti sunt; Clerici enim 
minorum ordinum clericalem militiam impune de- 
serunt. Clerici maiores apostatae multis poenis affi- 
ciuntur, nimirum poena excommunicationis feren- 
dae sententiae, si matrimonium non contraxerint, 
latae autem sententiae, si nuptias etiam attenta- 
verint. Deinde afficiuntur poena infamiae ; quam- 
obrem ab accusando et testimonio ferendo repel- 
luntur. Praeterea ob buiusmodi infamiam , et si 
nuptias contrahant, ob bigamiam similitudinariam 
irregulares evadunt; ac denique ab Episcopo car- 
ceribus mancipandi sunt iuxta textum A nobis de 
Apostatis: « Tales, si volueris, poteris sub gravi 
custodia carcerare, ita quod solummodo vita sibi 
misera reservetur, donec suae praesumptionis ne- 
quitia resipiscant. 


§ 9 -. 

De Apostasia Monachatus. 

Tertia denique Apostasiae species est crimino- 
sa abiectio vitae monasticae solemniter professae 
cum animo ad regulare institutum non- amplius 

redeundi. Quamobrem Regulares fugitivi , qui si- 
ne licentia Superioris , vel contra obedientiam a 
claustro discedunt ad tempus , aut vestem mona- 
sticam deponunt, eam propediem recepturi. Apo- 
statae non sunt, quatenus ex sententia plurium 
Doctorum, si absque expressa vel tacita licentia e 
claustris egrediantur, et dein facti poenitentes 
post brevissimum tempus intra eumdem diem ad 
claustra revertantur, a lethali culpa et a poenis 
contra Apostatas latis omnino excusantur. Nollem 
tamen idem dici de Monialibus papali clausura 
obstrictis: si enim extra claustra pedem efferant, 
saltem a poena excommunicationis ob violatam 
clausuram excusari nequeunt. At vero S. C. C. 
iussu Urbani VllI die 21 Sepi. 1624, statuit: « ut 
fugitivi et Apostatae sive habitum regularem de- 
serant, sive non, possint ac debeant ab Episcopo 
loci, ubi moram trahunt, in carceres coniici, ac 
Superioribus Regularibus consignari secundum 
regulae institutum puniendi, utque ipsi quoque 
Superiores teneantur eos perquirere, ad religio- 
nem reducere, atque efficere, ut apprehendantur.» 
Vide dec. Innoc. XIII. Porro Regulares inter Apo- 
statas recensentur, etiamsi claustra deserant ea 
de causa vel praetextu, ut nullitatem professionis 
proponant, aut, si post unicam de nullitate pro- 
fessionis sententiam, monasticam vestem abiiciant; 
de quibus confer Bened. XIV lib. 13 de Synod. 
Dioec. lib. 13 , c. 11, n. 14 et Giraldi p. 2 sect. 
167, ubi habes, consl. a Sixto V, et Urb. VIII hac 
de re editas. In Regulares Apostatas multae poe- 
nae sancitae sunt, inter quas potior est excom- 
municatio latae sententiae, quam ipso facto incur- 
runt, si habitum quoque dimiserint , cap. Ut pe- 

RicuLosA Ne Cler. vel Monach. in 6. Sunl etiam 
a (lanone alieni» ita ut si durante Apostasia ordi*- 
nem susceperint , eius functione interdicantur , 
cap. Consultationi de Aposlat. et Reiterat., et 
si durante suspensione aut celebrent , aut aliud 
Ordinum munus exerceant , irregulares omnino 
fiunt, cap. Cum aeterni de Sentent. et Re iudic. 
in 6, et cap. Cum medicinalis de Sentent. excom- 
mun. in 6. Demum ex Cone. Trid. sess. XXV, cap. 
19 de Regular. : « Nullo privilegio suae Religio- 
nis iuvanlur. » Praeter has poenas, quae a iure 
communi sancitae sunt, aliis etiam mulctantur, 
quas peculiares leges Ordinum Religiosorum ad- 
versus suos Apostatas constituerunt. Vide Am- 
ther de Apostasia lib.singul. Colon. 1833. c Verum 
Ecclesia, pia mater, pro summa, qua utitur com- 
miseratione ac indulgentia minime recusat com- 
plecti apostatas , qui errorem ex animo dolentes 
ad relictam vitae regularis professionem revertan- 
tur, » ut ait Benedictus XIV op. cit. 1. 13, cap. 
11, n. 10. 


§ 10 . 

De Haeresi. 

Haeresis a Doctoribus communiter definitur er- 

« 9 

ror pertinax fidei manifeste repugnans in eo, qui 
fidem catholicam suscepit. Igitur ad formalem 
haereticum constituendum coniunctim necessaria 
sunt, videlicet error ex parte intellectus, pertina- 
cia ex parte voluntatis, et susceptio fidei ex parte 
subiecti. In primis itaque requiritur error intel- 
lectus, qui fidei catholicae opponatur. Error enim 

in definilione haeresis stal loco generis ; quam- 
obrem si quis metu mortis, vel aiia de causa fi- 
dem, quam mente relinet, coram hominibus ne- 
garet, quamvis graviter delinqueret , et in foro 
•Ecclesiae, quae de solis exterioribus iudicat, tam- 
quam haereticus haberetur et puniretur; nihilo ta- 
men secius nec formalis haereticus esset, nec poenis 
adversus haereticos sancitis obstringeretur. Sed er- 
ror, ut diximus, eius generis sit oportet, ut do- 
ctrinae et catholicae fidei adversetur. Quae sit 
igitur doctrina, vel fides catholica videndum in 
primis est, ui inde perspectum fiat, qualis error 
pro vera haeresi habendus sil. lam vero Docto- 
rum sententia est: «Illud omne et solum esse de 
fide catholica, quod in verbo Dei scripto vel tra- 
dito revelatum, el omnibus ab Ecclesia proposi- 
tum est de fide divina credendum. » Duo itaque 
faciunt doctrinam de fide catholica tenendam, sci- 
licet divina revelatio, et Ecclesiae propositio; si al- 
terum desit, huiusrnodi doctrina nondum est de 
fide catholica, seu eius generis, cui fideles omnes 
sub poena haeresis assentiri teneantur. Quoniam 
vero Ecclesia in Concilio Trid. congregata sess. IV 
in decreto de divina Scriptura definivit , verbum 
Dei revelatum tum in Sacris Scripturis, tum sine 
scripto Traditionibus, quae ab ipsius Christi ore ab 
Apostolis Spiritu Sancto dictante, quasi per ma- 
nus traditae, ad nos usque pervenerunt, contine- 
ri, et idcirco tum Sacram Scripturam, Ium Tra- 
ditionem ipsam tamquam ipsius Dei et fidei re- 
gulam proposuit , fit inde\ ut quae in Sacra 
Scriptura, vel Traditione manifesta et perspicua 
sunt catholica fide credenda sint. Quae autem in 
Scriptura vel Traditione non salis manifesta etper- 

spicua apparent, et idcirco a SS. Patribus vel Doclo- 
ribus in diversas sententias explicantur, nulla ea- 
rumdem sententiarum ad doctrinam Catholicam 
pertinebit, quia deest propositio Ecclesiae , cuius 
est verum Scripturae sensum interpretari. Quam- 
vis enim universa Scriptura et Traditio divina ab 
Ecclesia proposita sit, in obscuris tamen verus 
sensus verbi Dei, seu scripti, seu traditi nondum 
constat, donec ab Ecclesia ipsa exponatur et pro- 
ponatur. Illud itaque, quod supra diximus, nul- 
lum esse fidei articulum sine Ecclesiae proposi- 
tione, ita accipiendum est , quatenus Scriptura 
vel Traditio egeant interprete; quum a SS. Patri- 
bus et Docloribus in diversas sententias exponan- 
tur. Ubi enim Patres et omnes et aperte aliquam 
fidei aut morum veritatem doceant , concors et 
constans ipsorum doctrina, tamquam ipsiusr Ec- 
clesiae doctrina , tenenda est, ut merito haereti- 
cus habeatur, qui contra senserit. Id apertissime 
tradit Melcbior Oanus de Locis Theologicis lib. 
12, cap. 6, praecept. 6: c Quodcumque dogma 
fidei vel Ecclesia habuerit, vel Concilium aucto- 
ritate Pontificis roboratum , vel etiam Summus 
ipse Pontifex fidelibus praescripserit , vel certe 
Sancti omnes concordissime constantissimeque te- 
nuerint, ita nobis illud pro catholica, veritate ha- 
bendum est, ut contrariam sententiam haereticam’ 
sentiamus, quamvis nec aperte , nec obscure in 
Scriptura Sacra contineatur. » Et praeceptione 
seq.: « Si vel Ecclesia vel Concilium , vel Sedes 
Apostolica, vel etiam Sancti una mente eadem- 
(|ue voce aliquam Theologiae conclusionem et 
confecerint, et fidelibus etiam praescripserint ; 
haec veritas catholica ita censebitur, ut si esset 

per se a Christo revelata , et ille qui adversetur 
aeque erit haereticus ac si sacris litteris traditio- 
nibusque Apostolicis refragaretur. » Secundo re- 
quiritur pertinacia, ut nempe aliquis obfirmato 
animo doctrinam illam abiiciat, quam Ecclesia 
catholica tenet, credendamque proponit. Igitur si 
quis bona fide, ex simplicitate aut ignorantia et- 
iam culpabili (non tamen afieclata, quae ab hae- 
resi non excusat) contra fidem erraverit, paratus 
veritatem amplecti cum innotuerit , non perti- 
nax nec idcirco haereticus dicendus erit. Quo 
spectat illud Augustini: c Errare possum, sed 
haereticus non ero; » et in can. Dixit Apo- 
stolus caus. 24 , quaest. 3 , ex eodem Augu- 
stino haec habentur: « Qui sententiam suam 
quamvis falsam atque perversam nulla pertinaci 
animositate defendunt, quaerunt autem cauta sol- 
licitudine veritatem , corrigi parati cum invene- 
rint, nequaquam sunt inter haereticos deputan- 
di. » At vero non ii tantum haeretici sunt, qui 
pertinaci animo doctrinis fidei contraria sentiunt, 
verum etiam qui in fide dubitant , unde omnium 
ore ac sermone iactatum adagium est: « dubius 
in fide infidelis est, » si dubium illud cum animi 
pertinacia coniunctum sit, quum nempe delibe- 
rato animo in dubium revocat, quod optime novit 
ab Ecclesia propositum esse catholica fide cre- 
dendum. Is profecto qui non solum de universa 
doctrina catholica, sed etiam de uno fidei articu- 
lo sciens prudens dubitat, hoc ipso in fidem pec- 
cat, iudicans rem fidei dubiam et ancipitem , nec 
proinde auctoritatem Ecclesiae in proponendis re- 
bus fidei infallibilem. esse, quod aperta haeresis 
est. Tertio denique ad formalem haeresim consti- 

luendam requiritur ex parte subiecti , ut fidem 
Christi iam susceperit : unde s. Augustinus lib. 
18 de Civit. Dei. cap. 51 haereticos vocat « qui 
sub vocabulo christiano doctrinae resistunt Chri- 
stianae. » 

Multae in haereticos poenae tum ab Ecclesia, 
tum a civili potestate sancitae sunt, llaeresis e- 
nim gravissimum et nocentissinium crimen est, 
eiusque punitio necessaria ad conservationem fi- 
dei orthodoxae, ad exemplum bonorum , ut metu 
perterriti a tanto crimine arceantur, atque etiam 
ad eorumdem haereticorum correptionem et e- 
mendalionem, quod poenis afilicli ac veluti exci- 
tati facilius errorem suum animadvertant. Ipse 
Augustinus, qui vim inferre Donatislis haud ae- 
quum initio. putavit, inde experientia victus intel-^ 
lexit poenas contra haereticos utiles omnino esse. 
Poenae ab Ecclesia constitutae numerantur: 
Blxcommunicalio latae sententiae S. Pontifici re- 
servata , quam etiam incurrunt fautores et rece- 
ptores, tum ipsorum libros legentes, retinente 3 , 
ac imprimentes. 2” Depositio , si Clerici fuerint, 
ab omni officio et beneficio, ac degradatio. 3” In- 
habilitas ad quodlibet officium et beneficium ec- 
clesiasticum. 4^ Irregularitas seu inhabilitas ad 
> sacros Ordines suscipiendos vel exercendos. Ilis 
tribus poenis , nimirum privatione omnium ofli- 
ciorum et beneficiorum, itemque inhabilitate ad 
quaevis officia et beneficia, et irregularitate raul- 
ciantur etiam fautores et receptores et defensores 
haereticorum, atque ipsorum liberi a*'d primum et 
secundum gradum per lineam paternam, per ma- 
ternam vero ad primum gradum dumtaxat. « Et 
quidem, inquit Benedictus XIV de Syn. Dioeces. 


I 


- ^[AgitMBirby Googis 


CAPUT 11. 


69 

lib. 13, cap. 24, paler eliam post eiuralam hae- 
resim irregularitate tenetur, ideoque dispensatio- 
ne indiget ad Ordines suscipiendos. At , relicta a 
patre haeresi, eoque ad Ecclesiae sinum reverso, 
filii iuxla aequiorem et magis receptam interpre- 
tationem irregularitate solvuntur.» 5° Infamia non 
tantum facti, sed etiam iuris facto ipso incurren- 
da, cap. 13, hoc tit. Haec autem infamia ad fi- 
lios haereticorum non porrigitur , cum id nullo 
iure sancitum sit. 6° Denique privatio ecclesia- 
sticae sepulturae : « ut si quis in peccato haeresis 
decesserit, oblatio pro eo non fiat, nec inter Chri- 
stianos sepulturam accipiat, non obstante privile- 
gio quibuscumque indullo , » « cap. Sicut hoc 
tit., et in cap. 2 eod. in 6 sancitum est: <( ut 
quicumque haereticos, vel credentes, vel recepta- 
tores, vel defensores, vel fautores eorum scienter 
praesumpserint ecclesiasticae sepulturae tradere, 
sententiam excommunicationis incurrant usque ad 
idoneam satisfactionem. » Saeculares poenae a 
Principibus olim constitutae et pro diversa haere- 
sis ratione indictae, in Cod. Theodosiano fere o- 
mnes recensitae, hae potissimum sunt: 1° Perpe- 
tua infamia, ob quam a cunctis honoribus et mu- 
neribus, ac civium privilegiis arcentur , atque a 
ferendo testimonio repelluntur. 2° Incapacilas te- 
stamentum condendi, ex aliorum testamentis hae- 
redilatem, vel aliud accipiendi , item donandi , 
donalionesque capiendi. Ilis accedunt mullae pe- 
cuniariae , confiscatio bonorum , fusligatio , car- 
cer, exilium, et ultimum supplicium , quam se- 
veritatem visum est pluribus principibus catholi- 
cis cum prudenti moderatione coniungere, vel o- 
mnino eliam delere, ex quo in Regno impune gras- 

snntur haereses, allenlis adiunclis, ac praesertim 
ex quo, proh dolor ! a lege, ut aiunt fundamen- 
tali, seu constitutione, tolerantia civilis, vel etiam 
cultus libertas, ac conscientiae admittitur. Verum 
plura de hac re praeloqui ad nostrum non perti- 
net institutum. 

Quilibet ex lege naturali divina et ecclesiastica 
tenetur, si quem haereticum noverit, ad Eccle- 
siam denuntiare. Apposite Hieronymus in illud a 
Galat. 5: « Modicum fermentum totam massam 
corrumpit, d haec habet « scintilla statim ac 
apparuerit, exstinguenda est, et fermentum a 
massa vicina semovendum, secandae putridae car- 
nes, et scabiosum animal a caulis ovium repel- 
lendum, ne tota domus, massa, corpus et pecora 
ardeat, corrumpatur, putrescat, intereat. Arius 
una scintilla fuit , sed quia non statim oppressa 
est, totum orbem eius flamma depopulata est. > 
Imo et haereticus occultus, si extra Sacramentum 
poenitentiae innotuerit, denuntiandus omnino est; 
quod plurimis Scripturarum et Patrum testimo- 
niis apiisque rationibus illustrat Suarez Tract. de 
Fide sect. 4* disp. 20: « Talis denuntiatio , sunt 
eius verba, etiam de peccato sic occulto est ne- 
cessaria ad bonum commune reipublicae Christia- 
nae, et de se utilis est ad spiritualem salutem e- 
ius, qui denuntiatur. Quoad primam pariem de 
bono communi probatur primo, quia licet in eo 
casu ludex non possit statim procedere ad inqui- 
rendum de tali persona in particulari, potest ni- 
hilominus generalem inquisitionem et interroga- 
tionem maiori cum diligentia et advertentia face- 
re, unde fieri potest, ut aliquam maiorem noti- 
tiam consequatur. Secundo poterit etiam maiorem 

caulionem el vigilanliam circa talem personam 
adhibere, observando cum prudentia per se, vel 
per aliquem alium vitam, actiones, et verba talis 
personae, ut aliqua alia indicia , si fieri potest , 
talis peccati inveniat, quod quidem morale erit , 
quia haeresis mente concepta vix contineri po- 
test, quin exterius prodeat. Tertio saepe contin- 
git, ut qui suam haeresim uni soli latenter osten- 
dit, idem cum pluribus singillatim et occulte fa- 
ciat, ideoque maxime expedit, ut singuli denun- 
tient. Quarto est etiam optima ratio et magna 
Ecclesiae utilitas, ut haereticus non sit a denun- 
tiatione securus; etiamsi occultissime cum uno 
suam haeresim communicet, ne hoc modo au- 
deant haeretici fideles inducere in suam haere- 
sim cum singulis tantum singillatim et occultissi- 
me agendo. Ex parte vero ipsiusmet denuntiati 
utilis est denuntiatio, primo ex ratione proxime 
facta, nam hoc modo timebit magis vel in haere- 
sim labi, vel saltem' cum aliquo illarn communi- 
care, vel aliquem inducere, et ita saltem minus 
peccabit. Secundo, quia etiam de peccato com- 
misso fortasse hoc modo aliquam inveniet medi- 
cinam el efficacem correctionem ; nam certe qui 
semel contempsit auctoritatem Ecclesiae, et con- 
tra illam ausus est pertinaciter errare, raro resi- 
piscit , et ab haeresi desistit, nisi per eamdem 
Ecclesiam corripiatur et aliquo modo compella- 
tur. » 

Praeter fiaereticos denuntiandi sunt nefarii ho- 
mines, qui sacramentis ad pravos fines utuntur , 
daemonisque opem invocant, cum eo pactum in- 
eunt ; ilemque caeremonias et ritus Ecclesiae ir- 
ridentes , et denique id loquentes aut agentes , 

propter quod vel manifeste haeretici , vel suspecti 
de iiaeresi comperiantur. Item denuntiandi ii o- 
mnes, qui sectis illis clandestinis nomen dederunt, 
quae ad rei Ium sacrae , tum publicae exilium et 
vastitatem emersae a RR. PP. iterato anathemate 
damnatae sunt. Vide Const. Clementis XII « IN 
EMIiNfclNTI, » Benedicti XIV c PROVlOUvS ROMA- 
NORUM, » Pii VII <r ECCLESIAM A CHRISTO , » 
Leonis XII « QUO GRAVIORA , » et Pii IX lilt. 
Encycl. t QUI PLURIBUS, » 1 Nov. 1846, et 13 
lulii 1865. Vide declarationem S. Poenit., die 13 
Sept. 1821 in opere: « Enciclopedia Eccl. » Nap. 
1844, t. 2, p. 483. 


§ 11 . 

% 

De controversia snper inrisdictione haereticornm. 

Duplex quaestio, utraque momentosa, hoc loco 

agenda est: . 

1. An formaliter haeretici iure divino , an ec- 
clesiastico iurisdictionem amittant? II. An liceat 
cum eisdem haereticis communicare ? 

Quod ad primam quaestionem spectat , certum 
est occultum haereticum non amittere iurisdictio- 
nem, nec dignitatem, <r donec ipse, ut ait Bellar- 
minus de Eccles. militant, lib. 3 , cap. 10 , se ab 
Ecclesia publice separet , aut convictus haereseos 
invitus separetur. Adde quod si occulti haeretici 
nullam habere possent iurisdictionem , redderen- 
tur incerti omnes actus , qui ex iurisdictione de- 
pendent , quod non parum universam Ecclesiam 
perturbaret. » Praeterea certum est, ante celeber- 
rimam Extravagantem Ad evitanda in Concilio 




CAPUT II. 


73 

Constanliensi editam, ex antiquo iure ecclesiastico 
manifestos haereticos et schismaticos omni eccle- 
siastica iurisdictione ipso facto caruisse. Quam- 
obrem S. Thomas 2, 2 quaest. 39 ari. 3, ait: cln 
schismaticis et haereticis non manet potestas iu- 
risdiclionis: unde non possunt nec absolvere, nec 
excommunicare, nec indulgentias facere , aut ali- 
quid huiusmodi. Quod si fecerint, nihil est actum.» 
At vero, post Extravagantem praedictam , dubita- 
tum est, utrum haereticus manifestus , antequam 
per sententiam expresse et nominatim denuntie- 
tur, si non iure ecclesiastico , at saltem iure di- 
vino , et ratione haeresis iurisdictionem penitus 
amittat? Affirmativae sententiae studet Bellarmi- 
nusde Rom. Pontifice lib. 2 cap. 30; eamque vo- 
cat, « sententiam omnium veterum Patrum. Ne- 
que valet, inquit, quod quidam respondent, istos 
Patres loqui secundum antiqua iura, nunc autem 
ex decreto Concilii Constanliensis non amittere iu- 
risdictionem , nisi nominatim excommunicatos et 
percussores clericorum. Hoc, inquam, nihil valet; 
nam Patres illi , cum dicunt haereticos amittere 
iurisdictionem, non allegant iura humana , quae 
etiam forte tunc nulla exstabant de hac re, sed ar- 
gumentantur ex natura haeresis. Concilium autem- 
Constantiense non loquitur nisi de excommunica- 
tis, id est de his, qui per sententiam Ecclesiae a- 
miserunt iurisdictionem : haeretici etiam ante 
excommunicationem sunt extra Ecclesiam et pri- 
vati omni iurisdictione, 'sunt enim proprio iudicio 
condemnati , ut docet Apostolus ad Tim. 3, hoc 
est praecisi a corpore Ecclesiae sine excommuni- 
catione, uti Hieronymus exponit. » Itaque Bellar- 
niinus et Doctores omnes quibus haec sententia 

arridet , non ex vi censurae , aut alia lege eccle- 
siastica, vel divina positiva, sed ex vi solius haere- 
sis manifestum haereticum iurisdictione privari 
contendunt. At Suarez in Tract. de Fide sect. 5 , 
disp. 21 aliter sentit; c Quia, inquit, fides non 
est fundamentum omnino necessarium iurisdictio- 
nis ecclesiasticae. Probatur autem: 1° Quia abso- 
lutio data ab haeretico in extrema necessitate est 
valida , ut habet communis doctrina , ergo habet 
iurisdictionem. 2® Quia alias per haeresim men- 
talem amitteretur iurisdictio etiam Pontificalis : 
est autem absurdissimum et contra rectam Eccle- 
siae institutionem, quia alias Papa v. gr. qui se- 
mel incideret in haeresim mentalem , deberet re- 
nuntiare pontificatui , vel in illo permanere ficte 
et sine vera iurisdictione , quorum primum est 
moraliter impossibile, et secundum Ecclesiae per- 
niciosum. Et hoc incommodum fere eodem modo 
sequitur , etiamsi id asseratur de haeresi externa 
per accidens occulta, et applicari potest ad Episco- 
pos, et alios Pastores etiudices Ecclesiae. Unde et- 
iam repugnat illa doctrina antiquae Ecclesiae con- 
suetudini, quae Episcopos haereticos retractantes 
haeresim aliquando in suis muneribus et dignitati- 
bus recipiebat, sine nova Episcopatus concessione, 
ut ex Cone. Nicaeno, et Chalcedonensi colligitur, et 
ex cap. Convenientibus cum aliis caus. l,quaest. 7; 
ergo signum est ex vi solius haeresis non amitti E- 
piscopatum, vel iurisdictionem eius. Ex his sen- 
tentia Suaresii videtur et maiori pondere ratio- 
num praedita, et magis ab Auctoribus recepta esse. 
Contrariis vero argumentis responderi poterit po- 
testatem ordinis fundari in baptismate et chara- 
ctere sacerdotali, potestatem autem iurisdictionis 

in baptismate et ministerio ecclesiastico, quod ali- 
quis ita acceperit, et quemadmodum potestas 
Ordinis ab haeretico manifesto, vel quovis alio a- 
mitti non poterit, quia character indelebilis est; ita 
etiam potestas iurisdictionis a manifesto haeretico 
non amittitur, donec ministerium ecclesiasticum 
aut propria voluntate dimiserit , aut eo legitime 
spoliatus fuerit. Et quidem explorati iuris est, ne- 
minem iurisdictione' sua privari , nisi voluntate 
propria, spontanea scilicet abdicatione, aut, extra 
voluntatem propriam, auctoritate Ecclesiae , per 
quam ecclesiastico ministerio et iurisdictione e- 
xuatur. Quoties igitur haereticus manifestus ne- 
que potestati suae nuntium miserit, neque ab Ec- 
clesia privatus exstiterit, iurisdictionem retinet, 
et saltem hoc ipso ad externum Ecclesiae corpus 
aliqua ratione pertinet, ratione scilicet ipsius ec- 
clesiastici ministerii, quod adhuc possidet. 

Apposite Sylvius in 2. 2., quaesi. 39, art. 3 in- 
quit: « Verius videtur, quod Episcopi, Parochi, et 
alii Clerici non amittant iurisdictionem ipso facto 
quo ipsorum schisma vel haeresis manifestetur ; 
sed' tunc demum, quando vel nominatim, vel pu- 
blice denuntiantur excommunicali , vel ob istud 
crimen alia in ipsos fertur per Ecclesiam sententia, . 
vel ultro ipsi manifestoque recedunt ab eo bene- 
ficio vel officio , quod habent ad haereticorum aut 
schismaticorum conventicula transeuntes. In Sy- 

«I 

nodo enim Vlll, can. 10 statutum fuit, ut nullus 
Clericus ante diligentem examinationem et Syno- 
dicam sententiam a communione proprii Patriar- 
chae se separet, licet criminalem quamlibet cau- 
sam eius se nosse praetendat, nec recuset nomen 
ipsius referre inter divina mysteria. Idem statui- 

mus de Episcopis erga proprios Metropolitas , et 
de Metropolita circa Patriarcham suum. Ergo 
huiusmodi Episcopis, quamvis revera schismaticis, 
manet sua iurisdictio usque ad sententiam sive 
excommunicationis, sive aliam, nisi seipsos antea 
segregent, et allare contra altare palam erigant ; 
alloquin male iuberentur Clerici, ut cum illis com- 
municent , ulpote iurisdictione carentibus et per 
consequens invalide absolventibus, caeteraque o- 
rania iurisdictionem requirentia exercentibus. » 
Et paucis interieclis : « Respondeo, inquit, hae- 
reticos et schismaticos esse quidem exlra Eccle- 
siam, etiam seposita excommunicatione , sed non 
propterea privari Iurisdictione , nam Ecclesia , 
quae illis iurisdictionem dedit per Summum Pon- 
tificem aliosque Praelatos, eam ipsis continuat ad 
evitanda scandala , et animarum pericula , donec 
declarentur, vel sponte recedant. Quare non opor- 
tet hic inseparabilia habere, esse exlra Ecclesiam, 
et esse privatum iurisdictione , quia haeretici et 
schismatici occulti, imo et alii excommunicati sunt 
exlra Ecclesiam, neque tamen existimandum est, 
quod omnes illi ante sententiam ludicis sint pri- 
vati iurisdictione. » 

Fagnanus in cap. Quod a Pracdecess. de schism. ct Prlra 
in Consi. 18 Innoe. IV l. 5 pluribus probare conniluutur 
• hacrelicos ac schismaticos notorios ipso facto esse privatos 
iurisdictione » et in medium afferunt sess. XI Cone. Later. 
V, et Const. Pauli IV. Card. Albitius de Inconsl. in fide cap. 
20, licet generaliter asserat , haereticos ct schismaticos non 
]>rivari potestate iurisdictionis, nisi sint nominalim denuntiati, 
aut aperti clericorum percussores, tamen dum rationibus a 
Fagnano adductis respondere conatur , suam sententiam ad 
schismaticos orientales restringere videtur. 

§ 12 . 

Be Commiinicatione cum Haereticis. 

Sed iam de consortio cum haereticis breviter 
dicendum est. Antiqui Canones pleni sunt san- 
' ctionum atque poenarum , quibus Catholicorum 
consortia cum haereticis vetantur, et opera SS. 
Patrum plena sunt monitionum atque exhortatio- 
num, quibus fideles ab eisdem consortiis arcen-^ 
tur. At vero, ut observat Benedictus XiV De Syn. 
Dioec. lib. 6, cap. 5: « per Canonem Concilii 
Gonslantiensis a Martino V approbatum, qui inci- 
pit Ad evitanda, quique semper in suo vigore 
permansit, non obstantibus contrariis subsequen- 
libus Constitutionibus Conciliorum Basileensis et 
Lateranensis, nonnihil relaxata fuit disciplina in 
eo, quod perlinet ad conversandum, atque etiam 
in divinis communicandum cum haereticis , qui 
tolerantur, et expresse denuntiati non sunt tam- 
quam vitandi. » Ex quo manifestum est non am- 
plius ex lege ecclesiastica, neque vi excommuni- 
cationis in haereticos a iure inflictae, vetitam esse 
cum haeretico manifesto communionem, nisi is 
fuerit aut nolorius Clerici percussor, aut expres- 
se et nominalim denuntiatus, et a corpore Ec- 
clesiae penitus resecatus. Verum aliqui doclores 
putant eam communionem cum publico et ma- 
nifesto haeretico, quamvis non denuntiato , si 
non ex censura ac lego ecclesiastica , at certe 
iure ipso divino prohiberi. Equidem video nemi- 
nem dubitantem, quin nefas sil cum haereticis 
communicare in trilms casibus : l. Si commu- 

nicetur in ipsa doctrina, in ritibus haereticis, 
aliave in re, ob quam communicans vel haereti- 
cus, vel graviter de sua fide suspectus habeatur. 

II. Si ex communicatione periculum perversionis 
immineat, aut catholicae religionis contemptus. 

III. Si aliquod scandalum oriatur. Rem totam e- 
gregie explicat Suarez de triplici virtute disp. 21, 
secl. 1: « Est autem haec prohibitio naturalis, 
vel quatenus ad ipsammet fidem, vel ad caritatem 
spectat. Ratione lidei: 1° ac praecipue prohibita 
est communicatio cum haeretico in ipsa doctrina. 
2® Prohibetur etiam communicatio in externis ri- 
tibus haereticis, quod non solum ad fidem, sed 
etiam ad religionem spectat. 3° Prohibetur tanta 
familiaritas cum haereticis, ut communicantem 
reddat de sua fide suspectum. Ratione caritatis: 
1® Ad vitandum scandalum proprium, ne quis in 
suo periculo errandi se constituat. 2® Ad vitan- 
dum scandalum proximorum, qui in illo exemplo 
facile ad familiarem communicationem induceren- 
tur. 3® Ad vitandum nocumentum ipsiusmel haere- 
tici, qui per huiusmodi communicationem fit auda- 
cior, et in suo errore pertinacior. > Extra huius- 
modi casus, et concurrente gravissima causa, ali- 
qui Doctores autumant communicationem non so- 
lum in rebus civilibus , verum etiam in divinis 
permissam esse. « Haud equidem ignoramus, ^it 
Benedicius XIV cil. loc., non deesse theologos ab 
omni culpa absolventes catholicos , qui cum hae- 
reticis et schismaticis nominalim non denuntiatis 
communicant in divinis, atque etiam Sacramenta 
ab eisdem recipiunt , dummodo hae simul con- 
currant rerum circumstantiae: 1® Scilicet, ut ad 
praedictam communicationem catholicos adigat 

gravissima et urgentissima causa. 2® Ut haeretici 
aut schismatici, a quibus sacramenta exposcunt, 
sint valide ordinati , et sacra administrent ritu 
catholico absque ulla admixtione ritus damnati. 
3® Ut communicatio cum eisdem in divinis non sit 
externa protestatio falsi dogmatis. 4® Demum ut 
nulli scandalum ingerat. Verum in primis prae- 
dicta theologorum sententia suos habet adversa- 
rios, neque ab omnibus admittitur tamquam in 
praxi secura: dein, ea etiam admissa, quum o- 
mnes enumeratae circumstantiae simul et con- 
iunctim adesse debeant, ut catholicorum cum he- 
terodoxis in rebus sacris societas omni vacet cul- 
pa, idcirco fere impossibile est usuvenire , ut a 
flagitio excusari valeant Catholici sese in rebus 
sacris cum haereticis vel schismaticis admiscen- 
tes. » Petra et Fagnanus cit. loc. prorsus nullam 
communionem cum haereticis ac schismaticis , 
ratione haeresis admittunt: verum confer in- 
structionem de communicatione in divinis Ca- 
tholicorum cum haereticis, et schismaticis edi- 
tam a S. C. de Propaganda Fide pro Missio- 
nariis Orientis , quae incipit Cum saepe, et 
Responsionem C. S. 0. super dubiis propositis a 
quodam Missionario civitatis Tenos, penes Giraldi 
in Expositione luris Pontificii ad titul. 39 lib. 5 
decretalium super caput Nulli 8 de Senlent. ex- 
communic., ex quibus sententia laudati Ponti- 
ficis mire comprobatur, quod videlicet, etsi spe- 
culative possit aliquis casus excogitari, iri quo 
ea communicatio licere videatur , practice ta- 
men , serio inspectis omnium rerum circumstan- 
tiis, difficile admodum videtur et moraliter impos- 
sibile casum inveniri,, in quo cum haereticis sine 

ullo crimine communicatio in divinis fiat. Verumla- 
men praesentia haereticorum, vel schismaticorum 
precibus ac ritibus catholicis tolerari potest, quin 
imo licitum est, ubi aliquid boni sperandum sit, 
eos invitare, ut instructionibus catholicis assistant 
ac caeremoniis, remoto scandali periculo, dum- 
modo proprios ritus non adhibeant, nec ritibus 
catholicis se immisceant, aliter enim hon licet, 
nec ullo pacto permittenda est. Ulterius, « Si quis 
catholicus ait Devoti Inst. Can. 1. 4 l. 18, § 11, 
Nota 2, haereticorum', aut schismaticorum tem- 
pla ingrediatur, ut ea curiosius inspicial, et sa- 
cris etiam eruditionis causa intersit , non ut eo- 
rum sit particeps, aut quidquam approbet, quod 
catholicae veritati adversatur, is profecto mi- 
nime in sacris ac divinis communicare dicitur , 
neque culpae reus haberi potest. > S. C. de Pro- 
paganda fide ad dubium : « An liceat catholicis 
ingredi templa schismaticorum curiositatis causa, 
quae larnen ad eflectum deduci nequit, quin in- 
tersint SS. functionibus,, tamquam profanis re- 
praesentationibus , absque oratione ac adora- 
tione interna SS. Sacramenti , sed solum externo 
actu, ne a schismaticis insultentur in personis? » 
Reposuit 14 lan. 1719 : « S. D. N. auditis votis 
EE. PP. dixit, ad mentem; mens est, quod 
consulant doctores et probos ac doctos. ecclesia- 
sticos diu versatos in illis missionibus, abstinen- 
do prorsus ab actibus protestativis falsae sectae, 
et ab occasione scandali et subversionis; » et ad 
dubium , « an 1° liceat catholicis schismati eo- 
rum ingredi Ecclesias curiositatis ergo et extra 
tempus, quo sacra officia celebrantur, et an liceat 
ibidem adorare SS. Eucharistiae Sacramentum , 


Digitized byGoogIe 


CAPUT II. 


81 


et venerare SS. Imagines, praesentibus ipsis schi- 
smaticis? et 2® an catholicus invitatus a schisma- 
ticis Ecclesias, et oratoria ac capellas inv^isere po- 
test, ne eis molestiam afferat? d reposuit an. 
1764 « ad 1“ dubium affirmative ad 1 partem, 
dummodo absit scandalum, et ad 2 partem pari- 
ter affirmative, dummodo non coniungatur in pre- 
cibus 'cum schismaticis. Ad 2“ ut ad proximum.» 
Insuper eadem S.C. cum acceperit catholicos in in- 
sula Paris communicare cum schismaticis in ve- 
neratione imaginis B. M. V.,quae exstat in templo 
schismaticorum, nec medium adesse id impedien- 
di, responsum dedit 6 Aug. 1764: « Non esse in- 
quietandos catholicos cultum S. Imagini B. M. V, 
praestantes, dummodo non coniungantur in pre- 
cibus cum schismaticis. » Pius VI, ad dubium 18 
Maii 1793 « an liceat fidelibus genuflectere ante 
hostias consecratas a presbyteris intrusis, » ait : 
a id faciendum esse. Ne vero in eiusmodi cultu 
praestando immiscere se videantur cum schisma- 
ticis, curabunt iidem catholici occasiones declina- 
re occursus schismaticorum cum sacramentum 
deferunt. » Haec applicanda sunt catholicis ingre- 
dienlibus iansenistarum ‘templa , ut S. 0. edixit 
responso dato ad Internuntium Aposiolicum penes 
Neerlandiae regem, cui quidem sciscitanti, an li- 
citum esset assistere caeremoniis iansenistarum, 
ante SS. Sacramentum genuflectere, etc., respon- 
sum luit an. 1857: « Dentur per S. G. de Prop. 
fide decreta an. 1719, 1764, et S. M. Pii VI. » 
Plura hic speciatim (|uaeri solent. Ac 1® quidem 
quaeritur: An pro haereticis et schismaticis pre- 
ces effundere, et sacrificia offerre liceat? Ut huic 
quaestioni plena detur et accurata responsio, tri- 

plex casus apprime distinguendus est , seduloque 
considerandus. Primus casus est de precibus ac 
sacrificiis pro haereticis el schismaticis publice et 
secundum Ecclesiae valorem oblatis , facta inter 
sacra mysteria de eorum nominibus memoria , et 
nullum dubium quin id illicitum sil, « Sacri ca- 
nones, ait Ben. XIV, consl. EX QUO an. 1756, pro 
excommunicatis orare publice velant, ut cautum 
legitur in cap. A nobis 28, et in cap. Sacris 38 
de Seni. Excomm., et quamvis id non obstet, 
quominus pro eorum conversione orare liceat , 
hoc tamen ita 'praestari non debet, ut eorum no- 
mina in solemni sacrificii prece pronuntientur, 
quod plene congruit veteri disciplinae. Satis est in 
eum finem, mente animoque Deum 0. M, rogare, 
ut aberrantes ad viam salutis et ad sanctae Matris 
Ecclesiae sinum reducere dignetur . . . Neque ut 
huic Christianae caritatis officio satisfiat , necesse 
est intervertere leges Ecclesiae, quae a fidelium 
sibi obsequentium catalogo excludit eorum nomi- 
na, qui se ab illius unitate et obedientia separa- 
runt: quaeque dum prohibet, ne pro his publice 
oretur, eorum certe commemorationem ab officio 
Missae, quae publicum est sacrificium excludit. » 
Secundus casus est de orationibus , ac sacris pri- 
valim oblatis pro omnibus haereticis et schisma- 
ticis in genere et' in communi, aut pro aliquibus 
in specie, aut etiam pro uno, vel altero in indi- 
viduo, reticito nomine, ea mente, ut ad Ecclesiae 
unitatem revertantur. Nos eorum adstipulamur 
sententiae, qui id licitum esse putant. Nam, misso 
argumento, quod facile ex cit. Bened. XIV verbis 
eruitur, sat erit ad propositum nostrum conside- 
rare tum rei, de qua agitur naturam, tum Eccle- 

siae praxim, ac legem, lura ipsam landera fidelis^ 
ac minisiri intentionem. Nara licet ex rei natura, 
haereticus et schismaticus communium Ecclesiae 
spiritualium bonorum exsors sit, non tamen red-, 
ditur incapax gratiarum recipiendarum, quas ali- 
ter, quam per Ecclesiae communionem, ac per 
publica suffragia a Christo directe, vi precum, ac 
sacrificii, procedunt. Nulla insuper adest Ecclesiae 
lex, quae prohibeat, quominus pro salute et con- 
. versione haereticorum et schismaticorum oratio- 
nes et missae privatim fiant; quin imo notius est, 
quam explicari debeat. Ecclesiam constanti praxi, 
pro tollendo schismate, et haeresi exlirpanda pre- 
ces habere, et sacra perlitare. Tandem intentio 
fidelium ea profecto non est, ut quos ab Ecclesiae 
corpore praecisos esse dignoscit, eos participes 
reddere velit suffragiorum, quae pro Ecclesia, seu 
^eius membris fiunt, « sed sic ad eos orat, seu 
pro iis, eorumque conversione dirigitur, ut neque 
publice nominentur, neque pro ipsis, sicut pro 
aliis, qui de Ecclesia sunt, officia ista publica in- 
stituantur, » ut observat Sylvius, Cora, in p. 3 s. 
Thomae, q. 83, a 9, qui quidem doctor addit: 
« licitum esse orare pro excommunicatis : primo 
quidem in memento , ubi sacerdoti conceditur 
specificare, quos voluerit . . . dein in collectis 
aliisque precibus, quae fiunt ad altare. » Ratio 
est, ait Scavini, Theol. Moral. t. 1, Tract. 4, dis. 
3, c. 8, act. q. 5, quia « lex loquitur tantum de 
suffragiis communibus. i> Tertius casus est de. o- 
rationibus et sacrificiis , quae fiunt pro uno vel 
allero haeretico aut schismatico defuncto, et quo- 
. niam nefas omnino est ei,- nomine ecclesiae, quo- 
modolibet suffragare cum 'participatione honorum 

communium ac fructuum, quae ab Ecclesia proce'- 
dunt, tota quaestio eo reducitur, ut videatur an 
pro eius levamine licitum sit, privata intentione, 
preces exhibere, et nomine proprio , sacrifMjiura 
perlitare in persona Christi, praesertim si coniici 
aut saltem praesumi possit, ob sinceram contri* 
lionem eum in statu gratiae decessisse. Nos affir- 
mativam sequimur sententiam , eo quod privata 
suffragia Ecclesiae bona non sunt , nec Ecclesiae 
dispositioni subiacent. Vide Maschat et Schmalz- 
grueber. 2° Quaeritur an catholico liceat funua 
haereticorum comitari , eorumque cadavera ad 
sepulturam deducere? Pro negativa sententia af- 
fertur Const. Clern. VIII, Cum sicut, pro Italis, 
ubi praecipitur, ne haereticorum sepulturis in- 
tersint, et decretum S. 0. 30 Martii 1628, ad 
quod Albitius addit : « eo quod huiusmodi comi- 
tatio nunquam fit, nisi cum Catholicorum saltem 
pusillorum scandalo et offensione, et cum aliqua 
rituum haereticorum communicatione . . . stanr 
tibus scandalo et communicatione in ritu, non esse 
licitam huiusmodi communicationem. » Neque , 
ut verbis utar Gregorii XVI , in suis litteris ad 
Abbatem Scheijern in Bavaria 16 Februar. 1842 
datis, « iuvat dicere acatholicum piissime potuis- 
se vivere, vel in extremis vitae momentis occulta 
Dei misericordis beneficio illuminari ad poeniten- 
tiam. Etenim secretiora haec divinae gratiae my- 
steria ad externae Ecclesiae potestatis iudicium 
minime pertinent. » Schmalzgrueber, aliique af- 
firmativam tenent sententiam , dummodo evitetur 
scandalum, et haereticus sepeliatur in loco pro- 
fano. Nos priori sententiae assentirnur , non eo 
tamen progredimur , ut denegemus nullum dari 

casum, in quo catholicorum praesentia hisce cae-* 
remoniis, excluso scandalo ac periculo communi- 
cationis in ritu, locum habere, adeoque permitti 
queat. Accidit enim non raro, praesertim in re- 
gionibus mixtis, ut huiusmodi caUmlicorum prae- 
sentia, omnibus inspectis, ex communi aestima- 
tione , nil aliud sit quam actus externus et de- 
monstratio quaedam humanitatis et benevolentiae 
de socialibus polilicisque defuncti virtutibus, quae 
fit saepe etiam, ut pari comitate respondeatur a- 
catholicis, qui honoris civilis causa comitantur, 
quin ritibus ullo modo se immisceant. 3® Quaeri- 
tur, an in alicuius acatholici funere, vel anniver- 
saria decessus die sacrum, quod publice petitur 
in eius suffragio , pro catholica familia universa 
offerre liceat? Gregorius XVI breve ad eumdem 
Abbatem die 9 lan. eiusdem anni, sacris insistens 
Ecclesiae regulis , reponit: c intentionem hanc 
offerendi divinum sacrificium, seu alias preces 
pro defunctis e catholica familia universis, haud- 
quaquam salis esse, ad cohonestandum , publici 
funeris causa, quod pro acatholica persona nomi- 
nalim postulatum est, ut in eius obitus, aut an- 
nua die celebretur. Nec permitti potest , ut ullo 
modo fraus fiat prohibitioni illi, quae in catholica 
ipsa doctrina innititur, de sacro funere pro de- 
functis acatholicis non celebrando. » Quaeritur 
an licitum sit catholicis , qui sub principibus 
acatholicis degunt , sive ante , sive post cele- 
bratum coram catholico parocho, aut sacerdote 
coniugium, praebere aut renovare consensum co- 
ram ministro haeretico, ubi lex id arb omnibus ex- 
poscit, ut matrimonium legitimum habeatur? Cum 
catholicus sistat coram ministro , tamquam viro 

politico, ‘ea rnente, ut exhibeat conseosum secun- 
'clom^iegis praescriptum, nullum dubium, quin li- 
cite id 'peragat. Vide Const; Ben. XIV, REDDITE 
NOBIS, 17 Septemb. 1746. An« pariter liceat ca- 
tholico, post matrimonium ecclesiasticum se si- 
stere cum parte acatholica coram ministro prote- 
stante, quaestio esi, quae potius a receptis regio- 
num moribus, et a rerum adiunctis, quam ab ipso 
principio de communicatione in divinis suam hau- 
rire solutionem videtur. Etenim huiusmodi prae- 
sentia, ex communi aestimatione , habetur veluti 
actus mere materialis, qui absque ullo scandalo 
et perversionis periculo, civilis observantiae ac be- 
nevolentiae tantum causa exhibetur ac fit, nul- 
lamque communicationis in divinis , quam cano- 
nes vetant, rationem ex voluntate omnium prae- 
sefert. Accedit id saepe fieri, ut incommoda quae, 
si haec 'denegetur praesentia, pertimescenda sunt, 
praecaveantur. « Quaedam sunt, ut ait S. Leo ad 
Rusticum -Narbon., quae nulla possunt ratione 
convelli, ita multa sunt, quae pro necessitate tem- 
porum oportet temperare.» 5*^ Quaeritur, an catho- 
lico liceat in templo haereticorum agere aeditulum, 
organislam, aut pulsare campanas, quibus illi ad 
templum convocantur? Negativam sententiam luen- 
tur Lessius op. posth. v. haeretic. cas. 11, et 
Arsdekin, Theol. tripartita univ. t. 2, p. 2, tract. 
6, q. 9, ea praecipue ratione « quia exercendo 
illas functiones, directe cooperatur ritibus hae- 
reticorum, quod est per se malum, adeoque nulla 
spe lucri potest reddi licitum aut honestum. Alii 
e contra id permissum esse affirmant, secluso 
scandalo, ac religionis contemptu, dummodo ali- 
qua, quae nunquam fere deest, causa urgeat; qui 

quidem licitum operariis esse dicunt ipsa haere- 
ticorum templa aedificare , secluso scandalo. 6° 
Quaeritur, an liceat catholico ministrum acatho- 
licum adire, vel advocare, ut de collato infanti 
baptismate testimonium praebeat? Gard. de Luca, 
de fide, dis. 14; secl. 5, § 5, n. 163, et Arsde- 
kin, loc. cit. q.* 32, putant non licere, « si actio * 
haec habeat aliquid sacri, vel sit recognitio pote- 
statis, aut ministerii spiritualis, aut aliquod scan- 
dalum* generet. » Nemo vetatur haereticis famu- 
lari, dummodo ius retineat catholicam religionem 
libere exercendi, omniaque peragendi, quae a S. 
Ecclesia praescribuntur. 7® Quaeritur an Catholi- 
ci Missionarii at presbyteri, a schismati|jis rogati, 
in horum Ecclesiis praedicare possint? S. C. de 
Propaganda Fide an. 1674 ad Aegypti Missiona- 
rios reposuit: <r vel invitatur ad effectum, ut ubi 
praedicetur veritas catholica indefinite et etiam 
contra errores eorumdem schismaticorum , et 
tunc affirmative; vel tantum ut sermo fiat de vir- 
tutibus et vitiis, quae communiter tam a catho- 
licis, quam a schismaticis amplecti ac vitari de- 
bent, et tunc negative. » 8® Quaeritur , an li- 
ceat catholicis protestantium baptismati, eorum- 
que concionibus inleresse, et matrimoniis ac ba- 
ptismis graecorum assistere, in iisque per se, vel 
per alios aliquando etiam patrini officio perfungi? 
Schmalzgrueber ait licitum esse catholico in re- 
gionibus mixtis, filium haeretici ex baptismo su- 
scipere, si ritu catholico ministretur, quin id nullo 
iure prohibeatur. AstS. C. Inquisitionis die 10 IMIaii 
1770 rescripsit: c Sanctissimus decrevit catholi- 
cis regulariter non licere haereticorum aut schis- 
maticorum concionibus, baptismis, et matrimoniis 

interesse: absolute autem non licere nec per se, 
nec per alios fungi oflicio patrini in baptismis, 
quae haereticorum filiis ab haereticis ministran- 
tur.» 9® Quaeritur an catholico infirmorum pro- 
testantium curam agenli, sive in nosocomiis, ubi 
etiam acalholici recipiuntur , sive in privata do- 
mo licitum sit eorum precibus annuere, cl advo- 
care ministrum haereticum , a quo religionis au- 
xilia et solatia recipiant? S. 0. die 15 Mari. 
1848 reposuit: < luxta exposita non licere, et 
passive se habeant. » Quaeritur 10° an catholicis 
liceat pecuniam pro aedificatione templi haeretici 
contribuere? S. Poenitenliaria an. 1822 reposuit: 
€ Affirmative, sed tantum ad se , suaque templa 
ab incommoda illa, ac scandalosa cum protestan- 
tibus simultaneitate liberando. » Quaeritur 11° 
an parochus, haereticum, schismaticum, ac ex- 
, communicatum esse 6dei sponsorem sinere ali- 
quando queat? Certum est prohiberi parocho a 
SS. Canonibus , ut haeretici et etiam de haeresi 
suspecti, tamquam fidei sponsores adsciscantur. 
Verum, urgente necessitate, praesertim ubi ex pa- 
rochi oppositione scandala ac mala praevideantar, 
id licitum esse plures auctores* arbitrantur. Vide 
Layman 1. 5, tract. 2, c. 9, n. 7; et Barbosa de 
Officio et pot. Episc. alleg. 30, n; 25. 12° Quae- 
ritur tandem, an in regionibus ubi haereticis ius 
politicum, cultusque libertas conceditur, catholi- 
ci, qui ex officio templis extruendis , solvendis- 
que denariis pro cultus exercitio ac ministrorum 
sustentatione addicti sunt, aerarii publici pecuniam 
dare licite possint, ut templa protestantium aedi- 
ficentur, ac conserventur, eorumque ministri a- 
lantur ac sustententur? Auctor operis Praelect. I. 

C. habitae in Sem. S. Sulp^ilii t. 2, n. 724, aflir- 
mativara sequitur sententiam, tum quia ii € qui 
ex officio concurrunt ad templorum aedificatio- 
nem et ad partitionem denariorum publicorum , 
quae attribuuntur pseudoministris, non habentur 
uti complices haeresis, » tum quia ii qui remote 
tantum et mediate ad actum cultus haeretici con- 
currunt, necessitatis causa, illum eo ipso appro- 
bare non censentur. 


§13. 

De Schismate. 

* 

Schisma fit cum aliquis per contemptum et in- 
obedientiam a legitimis Pastoribus se dividit; un- 
de Hieronymus in Ep. ad Titum recte ait: « Inter 
baeresim et schisma hoc esse arbitramur , quod 
haeresis perversum dogma habet, schisma propter 
Episcopalem discessionem ab Ecclesia separat; » 
sive, ut ait s. Aug. lib. de fide el Symb. c. 3 : 
(V quod haeretici de Deo falsa sentiendo , ipsam 
fidem violant , schismatici autem discussionibus 
iniquis a fraterna caritate dissiliunt, quamvis ea 
credant, quae credimus. » Igitur utrumque deli- 
ctum hominem segregat ab Ecclesia catholica, al- 
terum per desertionem a fide, alterum per deser- 
tionem ab obedientia et subiectione. Verumla- 
men schisma sine aliqua haeresi vix ullum est , 
tum quia schismatici facile sibi persuadent extra 
Ecclesiae unitatem salutem dari , quod aperta 
haeresis est , tum quia « aliquam sibi confin- 
gunt haeresim , ut recte ab Ecclesia recessisse 
videantur, n quemadmodum subdit Hieronymus 

'cil. loc. At vero- triplex schismatis species distin- 
gui potest, specialis^, particularis, et universalis . 
Specialis est, quando aliquis a propria Ecclesia , 
suoque Episcopo cum Apostolica Sede* communio- 
nem habente se iniusle separat,' et subesse omni- 
no recusat. Huius generis -schismatici, si tllerici 
sint, deponuntur; si laici, extra Ecclesiam proii- 
ciunlur. Particularis est, ubi peculiares Ecclesiae 
inter se dissociantur , quod si «fiat, salva unitate 
tum fidei, tum communionis cum universalis Ec- 
clesiae Capite Romano Pontifice, proprie schisma 
non est, sed potius voluntatum et opinionum dis- 
sidium et alienatio. Universale schisma est, dum 
aliqua Ecclesia , Episcopus , vel fidelis quilibet 
subiectionem et obedientiam Romano Pontifici de- 
negat: hoc enim ipso ab Ecclesiae unitate disce- 
dit, quum Ecclesiae coniunclus esse nequeat, qui 
ab eius Capite et centro unitatis disiunctus est. 
Hinc s. Thomas 11 2, quaest. 39, art. 1, tradit : 
« Schismatici dicuntur, qui subesse renuunt Sum- 
mo Pontifici, et'qui membris Ecclesiae et subie- 
ctis communicare recusant. » 

Schismatici proprie dicti eisdem Iferme poenis 
ac haeretici afficiuntur. Itemque de communione 
cum schismaticis in rebus sacris, deque validitate 
actuum ecclesiasticae iurisJictionis quam exercue- 
rint, eadem plane locum habent, quae his de re- 
bus respectu haereticorum dicta sunt. Vide, si lu- 
bet , responsa data a Pio VI de consilio selectae 
Cardinalium Congregationis 28 Mai. 1793. Ordina- 
tiones etiam a schismaticis factae illegitimae et sa- 
crilegae omnino sunt; si tamen Schismatici valide 
ordinali fuerint, et in Ordinibus conferendis ca- 
tholicum ritum adhibeant, Ordinationes- valent , 

quia character semel receptus» etiam in Schismati- 
cis haereticis, excommunicatis vitandis; dispositis, 

. inlrusis, simoniacis , aliisque maximis* peccatori- 
bus indelebilis manet; unde- fit, ut nec potestas 
Ordinis, quae, uti loquuntur Theologi , in chara- 
ctere radicatur, adimi possit, neque* ullo* pacto 
aboleri. Quamobrem ea quaestio de* qua olim 
disputatum est, utrum ab haereticis ordinati, ite- 
rum ordinandi sint, pendet a quaestione facti,* an 
primi a fide deficientes rite ordinati fuerint, et an 
quae ad substantiam 'Ordinationis perlinent , in 
subsequentibus Ordinationibus • fuerint observata. 
At vero ordinali ab haereticis, 'schismaticis', aliis- 
que eius generis Episcopis « vulneratum per eam 
manus impositionem habent caput, d ut loquitur 
Innocentius I. in ep. ad Rufum et Episcopos Ma- 
cedoniae, quia usum Ordinis non recipiunt, sed 
vinculo suspensionis obstricti permanent, et irre- 
gularitati propterea obnoxii, si ipsos Ordines exer- 
cuerint. -Hoc sensu huiusmodi Ordinationes in ali- 
quibus Canonibus dicuntur irritae, quantum sci- 
licet exercitium Ordinum spectat , non validam 
eorum collationem. 

De schismate gallico an. 1791 , vide duplex Breve Pii VI 
diei 15 Apr. 1791 ; el diei 19 Martii 179 : 2 . 

I 

■§i^- ■ ' . 

De Simonia. 

% 

' y " t 

Religioni et Sacrarum rerum venerationi insi- 
gniter repugnat Simonia , seu spiritualium 'rerum 
cum temporalibus permutatio. Primus huius sce- 
leris auctor in lege evangelica , Simon Magus 

fuisse dicitur, a quo Simoniae nomen dictum est. 

« Hic enim, ut habemus Act. VIII 19-20, Apostolis 
obtulit pecuniam, dicens : Date et mihi hanc pote- 
statem, ut cuicumque imposuero manus, accipiat 
Spiritum sanctum; cui Petrus stalim respondit: 
Pecunia tua tecum sit in perditionem, quoniam 
donum Dei existimasti pecunia possideri. 

At latiori significatione Simonia dicitur, non 
solum si res spiritualis aut spirituali adnexa , ex. 
gr.. Sacramenta, Sacramentalia, Sanctorum Reli- 
quiae, iurisdictio ac potestas spiritualis, et huius- 
raodi , pro re temporali detur aut accipiatur , 
verum etiam si res spiritualis cura spirituali , 
veluti beneficium pro beneficio , vel temporalis 
pro temporali contra legem ecclesiasticam in 
commercium adducatur. Nomine rei tempora- 
lis hoc loco intelliguntur res illae , quae neque 
spirituales sunt, neque spiritualibus adnexae, 
sed aliquam tamen relationem , aut ordinem 
habent ad rem spiritualem, uti officium Oeco- 
nomi , Sacrislae , Advocati, et alia eius generis, 
quae ad temporalium Ecclesiae rerum administra- 
tionem ordinantur. Haec itaque officia propter 
periculum et speciem quamdam Simoniae pretio 
conferri nequeunt, quatenus Ecclesia ob motivum 
Religionis, nempe ob dignitatem rei spiritualis , 
ad quam referuntur, sub poenis adversus Simo- 
niacos constitutis, vetuit in turpem quaestum ad- 
duci. Ob eam causam a lure ecclesiastico sub poe- 
nis simoniae vetita est resignatio ecclesiastici Be- 
neficii pretio convento, ut alteri conferatur: « Re- 
nuntiare beneficium, ait s. Antoninus part. 2, tit. 
l, cap. 5, ut detur alteri , est simoniacum, quia 
prohibitum scilicet ex iure positivo. » Itemque 

pensionis per Superioris auctoritatem constitutae 
et assignatae cassatio per anticipatas solutiones , 
venditio Chrismatis , Olei 'Cathecumenorum vel 
Infirmorum, Sepulturae, numismatum, et rerum 
aliarum huius generis , quae benedictae ac con- 
secratae sunt. An huiusmodi res , ex. gr. calices 
et vestes vendi possint, saltem secundum valorem 
et aestimationem materialem, plures auctores ne- 
gant;* alii e contra affirmant. Doctrina affirmans 
hodie communis estr verum calices antequam ven- 
dantur in usum profanum confringi a6 conflagrari 
debent; vestes vero dissui, verbo ita debent tra- 
ctari, ut consecrationem vel benedictionem amit- 
tant. Vide Ben. XIV Inst. Eccl. 52i Ad* hoc simo- 
niae genus refertur etiam acceptio pecuniae, aut 
rei alterius etiam sponte oblatae pro 'examine ad 
Parochiales Ecclesias ; quod graviter’ prohibuit 
Tridentinum , Sess. XXIV, cap. 18* de* Ref. , ne 
scilicet Examinatores « quidquam prorsus occa- 
sione huius examinis ante vel post accipiant. » 
Confer Ben. XIV de Syn. 1. 4, c. 7 n. 11 et seqq. 
Item Cone, sanxit sess. XXI, c. 2, «iit nihil pro 
collatione quorumcunque ordinum etiam clerica- 
lis tonsurae, nec pro litteris dimissoriis, aut testi- 
monialibus , nec alia quacunque de causa etiam 
sponte oblatum Episcopi et alii ordinarii collato- 
tores, aut eorum ministri quovis praetextu acci- 
piant. » Concilium excipit notarios in iis tantum 
locis , in quibus non viget laudabilis consuetudo 
nihil accipiendi pro singulis litteris dimissoriis , 
aut testimonialibus, eisque permittit decimam tan- 
tum unius aurei partem accipere, « dummodo eis 
nullum salarium sit constitutum |pro officio exer- 
cendo, nec Episcopo ex notarii commodis aliquod 

ernoluraentum. ex eisdem ordinum collationibus 
directe *veL indirecte .provenire possit. » Accessit^ 
postea taxa Innocentiana confecta 1 Oct. 1678 a 
Congregatione particulari deputata ab Innocenlio 
XI huiusque mandato typis edita a S. C. G. 8 Oct., 
et ab ^ ea per litteras ad quoscumque locorum 
ordinarios transmittenda. Quum dubitetur,, num. 
haec taxa extra Itaiiam obliget, de qua. re vide 
Petra ad Consi. 2 Urbani VI n. 17 t. 4, et Bouix 
de Episc. t. 2, p. 310, profecto sequitur solum Tri- 
dentinum decretum ad unguem servari in aliis re- 
gionibus debere, nisi facultas concessa sil aliquid 
ultra laxam accipiendi,. praesertim postquam bo- 
nis suis Episcopi spoliati sunt. Dum igitur res spi-. 
ritualis aut spirituali adnexa pro re temporali da- 
tur aut promittitur, simonia iuris divini et natu- 
ralis dicitur, adeoque prohibetur, quia mala est 
ac iuri naturali divinoque repugnans. Dum autem 
res spiritualis aut huic adnexa, pro aiia re spirituali 
vel huic adnexa, et res temporalis in se pro tempo- 
rali datur vel accipitur, simonia iuris humani et ec- 
clesiastici censetur, quia ex sola iuris humani et ec- 
clesiastici prohibitione mala est. Primum itaque 
Simoniae genus ulla dispensatione humana haud 
licitum effici potest; in allero, dempta per Superio- 
ris auctoritatem ecclesiastica prohibitione, omne 
vitium simoniae perimitur, et actus fit validus atque 
licitus, voluti si beneficium resignetur cum reserva- 
tione pensionis, si duo beneficia, auctoritate Pon- 
tificis permutentur. Huiusmodi enim resignaliones, 
permutationesque tamquam simoniacae,et sub poe- 
nis Simoniae a iure ecclesiastico tantum prohiben- 
tur, ne propria auctoritate fiant, c. Quaesitum 5, 
et c. Olim 7 de Rerum permutat. Sylvius in 2 , 2 

quaest. 100: a, 1: « Sunt, inquit, auctores, qui di- 
slinctionem allatam non approbant, existimantes 
nullam esse simoniam, quae iure tantum humano 
prohibetur. Verum discordia videtur esse de nomi- 
ne. Non enim asseritur,.quod aliqua sit Siraonia, in 
qua proprie et perfecte competat ratio Simoniae , 
et tamen solum prohibeatur iure humano, sed di- 
citur, esse aliquod vilium habens similitudinem , 
et participans imperfectam rationem Simoniae ; 
quod ideo vocatur Simonia non naturali , sed po- 
sitivo iure prohibita. » . , . 

Ulraque Simonia dividitur in mentalem^ conven- 
tionalem et realem. Mentalis est internus volunta- 
tis actus , quo quis per simulationem ajteri rem 
spiritualem confert ea intentione, ut eumdem ob- 
stringat ad reddendum aliquid temporale, aut>vi- 
ceversa aliquid temporale alteri olfert aut prae- 
stat spe et intentione rem spiritualem, puta bene- 
ficium, ab eo impetrandi: et ideo mentalis dicitur, 
quia nullo expresso, aut tacito pacto, malitia si- 
moniacae intentionis se prodit exterius , sed in 
solo animo continetur. Quum autem Ecclesia de 
internis actibus non iudicet, hinc adversus menta- 
lem Simoniam nulla a iure ecclesiastico poena 
statuta est. Conventionalis est externa conventio 
sive tacita , sive expressa dandi vel recipiendi ali- 
quid spirituale pro temporali et viceversa , quae 
conventio, si adhuc ex neutra parte pro traditio- 
ne rei completa sit, Siraonia pure conventionalis, 
si vero ex una parte traditio perfecta fuerit , Si- 
monia conventionalis mixta nuncupatur. Nulla in 
Iure Canonico adversus Simoniam sive pure con- 
ventionalem, sive conventionalem naixtam , poena 
perspicue expressa reperitur. Quamobrem in o- 

(liosis benigniorem legis inlerpreiationem facien- 
tes nullam poenam inflictam esse, sed omnem lu- 
dicis arbitrio relictam affirmamus. Actus tamen 
per-simoniam conventionalem gesti iure non con- 
sistere generatim existimantur, ut si ex. gr. con- 
venta pecunia, licet nondum numerata, permuta- 
tum aut resignatum sit beneficium , talis permu- 
tatio, vel resignatio nulla omnino et inanis habe- 
tur ; quam senlentiam^amplexata est S. Rota in 
Padei'b. Ben, 10 Maii 1747 coram Molino. 

Tandem realis Simonia est conventio ulrinque 
perfecta saltem inchoative, dum ex. gr. reapse ab 
una parte res spiritualis data est, ex alia autem 
aul tota , aut saltem pars conventi pretii soluta 
fuerit. 

His tribus speciebus addenda est Simonia, quae 
confidentia lis appellatur. Committitur autem, dum 
aliquis beneficium ecclesiasticum coniert aut re- 
signat, vel ad illud praesentat aut eligit, vel ele- 
ctum aut praesentaium confirmat aut instituit 
cum certa confidentia et obligatione , id est cum 
expresso vel tacito pacto, seu conditione, ut acci- 
piens beneficium tamquam ex debito beneficium 
ipsum sibi, aut alteri, puta fratri , nepoti , intra 
certum temporis spatium , iterum cedat seu resi- 
gnet, aut illius fructus, vel eorum partem persol- 
vat. Ad hoc Simoniae genus exstirpandum Pius IV 
Constitut. edidit 4 Dec. 1564 « ROMANUM PON- 
TIFICEM,» et alteram Pius V die 5 Aug. 1569 « IN- 
TOLERABILIS, » attente diligenterque consulen- 
das. Ex his Constitutionibus intelligitur Simoniam 
confidentialem quatuor modis committi , accessu 
nimirum, regressu, ingressu, et stipulatione fru- 
ctuum vel pensionis. Accessus est, quando is, qui 

ad beneficii collationem concurrit eligendo, prae- 
sentando, aut confirmando, ex inito pacto confidit 
idem beneficium sibi vel 'alteri resignatum iri , 
veluti si quis beneficium accipiat inito pacto cum 
patrono illud suo tempore resignandi in favorem 
alterius, qui nondum per aetatem habilis est. 
gressus est, cum quis ea conditione beneficium re- 
signat, ut resignalarius sibi vel alteri idem bene- 
ficium redditurus sil; puta si quis infirmitate cor- 
reptus alteri beneficium suum resignet cum pacto 
in idem beneficium regrediendi , si convaluerit. 
Ingressus est, cum quis beneficium sibi collatum 
et nondum possessum eo pacto resignat, ut in il- 
lud postea ingrediatur, si resignatarium vita peri- 
clitari, aut meliori beneficio donari contigerit. De- 
nique stipulatio pensionis est , cum quis patrono 
praesentanti, aut resignanti, aut conferenti, seu al- 
teri spondet reditus beneficii, aut pensionem solu- 
turum. Porro ad simoniam confidentialem postula- 
tur, ut accessus, aut ingressus, aut regressus sint in 
unum idemque beneficium, quamobrem non confi- 
dentialis, sed conventionalis Simonia erit , si quis 
beneficium ea conditione resignet, ut resignalarius 
non idem, sed aliud beneficium, quod possidet, in 
favorem tertii dimittat. Ilemque si praesentans, eli- 
gens, aut conferens pretium temporale aliquod, non 
tamen fructus beneficii, sed aliquam ex eo pensio- 
nem stipuletur, erit Simonia, non tamen confiden- 
tialis: secus enim Simonia omnis confidentialis 
dicenda foret, quod falsum est ; idque probe no- 
tandum erit ob diversitatem poenarum , quibus 
variae Simoniae species afficiuntur. 

Quoniam autem , ut initio diximus , malitia Si- 
moniae in eo sila est , quod res spiritualis , aut 

spirituali adnexa , cuius pretium longe rerum o- 
mnium terrenarum valorem excedit, per emptio- 
nem et venditionem , vel similem contractum pro 
re temporali, tamquam eius pretio, commutetur, 
hinc singillalim explicandum est, quid nomine 
pretii, seu rei temporalis in hac causa intelligalur. 
lam vero hoc nomine venit quidquid rei tempo- 
ralis pro re spirituali datur aut promittitur , et 
dicitur pretium, aut munus , et triplex est ex S. 
Gregorio Papa in cap. Sicut nonnulli caus. i, q. 
1: « Aliud enim, inquit, est munus ab obsequio, 
aliud munus a manu, aliud munus a lingua. Mu- 
nus quippe ab obsequio est subieclio indebite im- 
pensa, munus a manu pecunia est , munus a lin- 
gua favor. » Igitur munus ab obsequio quodlibet 
temporale ministerium aut obsequium , ex. gr. 
famulatus, administratio rerum , negotiorum ge- 
stio, et aliud eius generis temporale opus intelli- 
gitur , quod in commodum et utilitatem alterius 
expresso vel tacito pacto , pro re spirituali pro- 
mittitur aut praestatur , veluti si qiiis patroni li- 
beros ad litteras informet expresse vel tacite , ut 
ab eodem ad beneficium praesentetur. Ex quo de- 
scendit simoniam non committi ab eo, qui Episco- 
po principaliter inservit ad eius captandam bene- 
volentiam , secundo vero ad beneficium sibi com- 
parandum. In praxi tamen vix possibile est , ut 
affectus simoniacus absit. Per pecuniam, quae 
munus a manu est , res omnes pretio aestima- 
biles sive mobiles , sive immobiles , sive corpo- 
rales, sive incorporales, mutuationes pecunia- 
rum, debiti remissiones, aliaque huiusmodi in- 
telliguntur. € Totum enim, ut legitur can. Totum 
i, q. 3, quidquid homines habent in terra, omnia 

quorum domini* sunt, pecunia vocatur; servus, vas, 
ager, arbor, pecus, quidquid horum est, pecunia 
dicitur.. Ideo autem pecunia vocata est, quia anti- 
quitus qnod habebant , in pecoribus habebant. j> 
Itaque munus a manu est, si quis pro ecclesiastico 
beneficio debitum , pensionem , aut temporalem 
mercedem, quae sibi solvenda esset , patrono vel 
collatori remittat. Cap. Veniens 16 de test. et at- 
test. Ratio vero, cur pecuniarhm mutatio pro re 
spirituali simoniam importat , inde petenda est , 
quod usus propriae pecuniae aliis concessus per 
se reapse sit quidquam pretio aestimabilis, quod 
quidem non solum communis hominum sensus , 
sed et plerique doclores fatentur. Cave tamen, ne 
exinde concludas pretium pro mutuo exigi licite 
posse, in omni rerum eventu. Denique per munus a 
lingua iuxta Pirhing in decretal. lib. 5, tit. 3, n. 135, 
et communem Doctorum sententiam a comprehen- 
duntur laudes, commendationes, et preces , quae 
pro aliquo interponuntur , et quidem ex vi pacti 
expressi vel taciti, ut res spiritualis vicissira detur. 
Ut si V. gr. collator promittat se collaturum alicui 
beneficium, si pro se apud Principem intercedat , 
vel se ei commendet. Quamobrem preces, lau- 
des, commendationes rationem habent simoniaci 
pretii, non quidem simpliciter, et ex vi sua con- 
sideratae, sed quatenus ex pacto tacito vel expres- 
so, conferenti rem spiritualem possunt humanum 
favorem conciliare, quum huiusmodi favor pecu- 
niae , aut rei temporali aequiparari queat. Quae 
cum ita sint, quisque iam facile intelligit plus ae- 
quo munus a lingua eos protrahere, qui affirmant 
simoniam inesse etiam , ubi quis motus precibus 
et commendationibus vel illius, cui spirituale con- 

ceditur, vel alterius viri praeclari , aliquod spiri- 
tuale dat ; siquidem preces hae, sine promissione 
alia vel pacto non habent rationem pretii , quia , 
ait Suarez de Simonia , c. 40 , n. 3 , «ut ratio 
pretii interveniat , necesse est , ut promissio vel 
pactum intercedat: nam si absque obligatione tales 
preces antecedant et sequatur beneficii collatio ex 
sola gratitudine,vel e converso praecedat spirituale 
donum , et sequatur intercessio pro donatore ex 
sola gratitudine, non est simonia; » et infra n. 9: 

« Colligitur ex dictis non esse simoniam precibus 
inducere potentem virum , vel familiarem Papae, 
vel Episcopi, ut mihi ab illo impetret beneficium. 

Non defuerunt Scriptores, qui putarunt nullam 
inesse Siraoniae labem, si munus non tamquam pre- 
tium rei spiritualis detur, sed dumtaxat tamquam 
raotivum , seu gratuita compensatio , ut alter ad 
dandum spirituale excitetur, aut moveatur. In hanc 
rem duae ab Innoceritio XI propositiones damna- 
tae sunt, 2 Martii 1679, quarum una est n® 45 : 
« Dare temporale pro spirituali non est Simonia, 
quando temporale non datur tanquam pretium, sed 
dumtaxat tamquam molivum conferendi vel effi- 
ciendi spirituale, vel etiam quando temporale sit 
solum gratuita compensatio pro spirituali , aut e 
contra. » Altera est n® 46 : « Et illud locum ha- 
bet , etiamsi temporale sit principale motivum 
dandi spirituale , etiamsi sit finis ipsius rei spiri- 
tualis, sic ut illud pluris aestimetur, quam res 
spiritualis. » Ex quibus compertum est ad pa- 
trandum Simoniae crimen non semper requiri 
expressam conventionem , seu pactum , sed im- 
plicitam etiam et interpretativam sufficere, qua 
quis det temporale animo alterum obligandi, aut 

movendi «d dandum spirituale, vel viceversa, quan- 
doquidem terrena lucra movere non debent ad spi- 
ritualia dispensanda, sed utilitas Ecclesiae, et me- 
rita personarum. Quid autem dicendum est , si 
detur temporale ad acquirendum spirituale, tan- 
quam finem, vel vice versa? Si spirituale detur ob 
finem temporalem exstrinsecum , vel accipiatur , 
simonia est , iuxta communem doctorum senten- 
tiam. Si spirituale praestetur ob finem tempora- 
lem intrinsecum, aderit certe quaedam inordina- 
tio, et non facile a culpa saltem veniali excusari 
* ille poterit, qui sacra ministeria ob emolumentum 
temporale principaliter perageret ; sed simoniam 
non committeret. Vide S. Alphonsum de Sim. n. 
53. Caeterum quando temporale aliquod praesta- 
tur omnino gratis, solo gratitudinis titulo, simo- 
nia non adest, verum in praxi ut iudicium profe- 
ratur, inspiciendae sunt circumstantiae, qualitas 
personarum , quantitas et qualitas muneris , ac 
tempus donationis , quae quidem adiuncta ad so- 
lutionem casuum peculiarium in aliis quoque 
quaestionum hypothesibus multum inserviunt ac 
conducunt. 


Pro Sacramentorum collatione, vel functionum spiritualium 
ministratione nihil accipi posse iam vidimus. Cave tamen nc 
inde inferas siinoniacum ac illicitum esse aliquid accipere oc- 
casione administrationis Sacramentorum sponte oblatum vel con- 
cessum per legem, vel consuetudinem, pro honesta sustentatione, 
vel labore extrinseco. In aliquibus paucis regionibus usus ad- 
est aliquid dandi confessario in Tribunali Poenitentiae, cuius 
introductionem superiorum temporum historia demonstrat et 
explicat. Optandum quidem est, ut sensim sine sensu hic usus 
cesset, ita ut oblatio, quae fit, extra S. Tribunal tribuatur. 
S. C. de Propaganda Fide i 7 lunii t787 improbavit abusum 
suscipiendi eleemosynas a poenitentibus titulo vel occasiono 

administrationis Sacramenti Poenitentiae, simulque voluit , ut 
in re tanti momenti , omni qua par est diligentia procedere- 
tur in Hollandia, ut omnis plane tolleretur abusus, ac remove- 
retur. omnis avaritiae suspicio, datis ad hoc litteris III. mo ac 
Rev.mo Brancadoro , Nuntio Apnstoiico Bruxellis. Verum cum 
probatum esset in Hollandia huiusmodi usus semper ab antiquo 
viguisse, factum est ut decisio S. C. communicata non fuerit , 
et usus ad nostra usque tempora adbuc permanserit. Nuper 
huic usui valedici coeptum est. 


§ 45 . 

I)e redimenda ininsta vexatione. 

Hic quaeritur, an si quis iniustum impedimen- 
tum ponat , quominus beneficium , aliamve rem 
spiritualem consequamur, liceat iniustam vexatio- 
nem pecunia redimere ? Qua in re videtur distin- 
guendum , an is , cui impedimentum opponitur, 
verum ius ad rem spiritualem acquisitum habeat, 
nec ne. Si primum, non est Simonia , quia nihil 
spirituale tunc emitur, sed tantum removetur in- 
iuria ab eo illata , qui obesse potest , non autem 
prodesse: agitur enim de iure quaesito ac certo, 
quod redimi posse ab iniusta molestia cap. 26 
de Sim. aperte admittit. Secundo casu, quum ser- 
mo sit de iure quaerendo , vel ambiguo et in- 
certo , vera Simonia est , quod via ad rem spi- 
ritualem pecunia comparatur. Apposite S. Tho- 
mas 2. 2. q. 100. art. 2.: ^ antequam alicui ac- 
quiratur ius in Episcopatum , vel quamcunque 
dignitatem , vel praebendam per electionem , 
vel provisionem, seu collationem, simoniacum es- 
se, adversantium obstacula pecunia redimere, sic 
enim per pecuniam pararet sibi viam ad rem spi- 

ritualem obtinendam. Sed postquam ius alicui iam 
acquisitum est, licet per pecuniam iniusta impe- 
dimenta removere. » Vide Fagnanum Gap. 7 de ^ 
Arbitr. S. Alphonsum 1. 3, q. 105, et S. C. C: 
Auxim. 9 April. 1785, et Raven. 7 Maii, et 18 
lan. 1785. 

Altera priori affinis quaestio est , an simoniaci 
sint, qui ex pacto ad finiendam litem super re spi- 
rituali transigunt, aliqua re spiritituali vicissim data 
et accepta? « Super eo, inquit Alexander 111. c. 4, 
de Transact., quod quaesivisti, utrum ab ecclesia- 
stico beneficio in litigium deducto possit fieri 
transactio , tale damus responsum , quod transigi 
super re sacra et litigiosa non potest. Etenim res 
sacrae, ut possideantur, aliquo dato et retento sive 
promisso, speciem credimus habere Simoniae. » 

Et in cap. Constitutus sic habetur: « Quia huius- 
modi transactiones speciem continent Simoniae, 
mandamus, quatenus revocata transactione in ir- 
ritum causam audiatis. » 

Tertia quaestio est, an iudex, arbitrio suo, non 
ex pactione partium, bene possit ob bonum pa- 
cis uni collitiganlium reservare pensionera% et 
alterum in beneficia instituere hac lege, ut ad vi- 
tam solventis beneficiarii pensio duratura, ad suc- 
cessorem ipsius non transeat ? Qua in re nullum 
dubium superest amplius , post ea, quae Alex. III 
cap. 2 de Arbitr., et Innocentius c. 91 de Praeb. 
eldign. decreverunt. Ipsi enim censent haud esse 
reprobandam compositionem, quam iudices dele- 
gati, viri providi et honesti, pro bono pacis, arbi- 
traria potestate, statuerunt, « non quidem ex pa- 
ctione partium , sed ex iussione iudicum et ad 
praestationem census (seu pensionis) non dignitas 

prioratus, sed persona prioris maneat onerata, et 
vitam eius , qui solverit, non excedat*: ne forte 
circa proventus aliqua videatur facta sectio prio- 
ratus.:» 

Verumtamen si agatur de obtinenda gratia, vel 
iustitia apud Sedem Apostolicam, etiam super iure 
quaesito, sive petitio sit de re spirituali, vel tem- 
poruli et mixta, ex Const. Alexandri 111 Gravissi- 
mis, 2 Maii 1656 interdictum est redimere vexa- 
tionem, quidquid dando quantumvis minimum, 
sub poenis in eadem Constit. contentis. Vide Gi- 
raldi op. cit. p. i, sect. 762. Sola excipiuntur 
esculenta et poculenta, et pactum de convenienti 
curialium mercede. Nec prohibetur aliquid dare 
vel recipere post gratiae vel iustitiae impetratio- 
nem, dummodo pretium aut promissio non prae- 
cesserit. Licet mera liberalitas aut donatio non 
prohibeatur, tamen in praxi difficile valde est, ut 
ab omni vitio purgetur; siquidem liberalilates hu- 
iusmodi in usu non habentur, et si in usu sunt , 
suspicionem non levem praeseferunt. Non adest 
equidem in his simonia per se, sed ea facile ades- 
se insuper posset. 


§ 16 . 

De poenis contra Simoniacos latis. 

Nefarium et exsecrabile crimen Simoniae sem- 
per Ecclesia detestata est , variisque poenis pro 
criminum gravitate in simoniacos animadvertit. 
Sunt tamen certae poenae a Iure Canonico sanci- 
tae, ipsoque facto incurrendae, si in collatione et 

susceptione Ordinum aut Beneficiorum, aut in Re- 
ligionis ingressu Siroonia patrata fuerit. Poenae 
autem sunt huiusmodi. Et quod spectat Simo- 
niam reaiem in Ordinum susceptione et collatione, 
si haec Simonia occulta sit , tam conferens quam 
suscipiens Ordines ipso facto excommunicationem 
incurrunt. 2^ Ordinibus initiatus suspensus est tum 
ab exsecutione Ordinis, quem simoniace suscepit, 

' tum ab exercitio aliorum Ordinum , quos antea 
non simoniace susceperit; Ordinans autem a qua- 
cunque Ordinum , et primae etiam Tonsurae col- 
latione, et a munerum omnium Pontificalium ex- 
secutione ipso facto suspensus, et Ecclesiae ingres- 
su interdictus est. Quod si Ordinans interdictum 
violet, non modo irregularitatem, verum etiam 
suspensionem incurrit a regimine et administra- 
lione Ecclesiae suae , et a perceptione fructuum 
Beneficiorum; Ordinatus vero, si ita suspensus a- 
ctum Ordinis exerceat, irregularitatem incurrit, 
atque etiam privationem Beneficiorum omnium at- 
que officiorum, et ad ea obtinenda inhabilitatem: 
Regulares vero incurrunt etiam privationem vocis 
activae et passivae, et inhabilitatem ad dictam vo- 
cem habendam: neque ab his censuris, nisi a Ro- 
mano Pontifice, absolvi possunt. At si manifestum 
sil crimen Simoniae, tam Ordinans quam Ordina- 
tus praeter supradictas poenas, a gradu suo, et ec- 
clesiastico beneficio deponendus est. a Qui enim 
per pecuniam quemque consecraverit , vel ab eo 
consecratus est, alienus a Sacerdotio fiat, » can. 
Qui per pecuniam caus. i, quaest. 1. 

Adversus Siraoniam realem in Beneficiorum col- 
latione et susceptione patratam triplex, poenarum 
genus est. 1. Est poena excommuncationis. 11. Est 

iovalidilas collationis simoniace factae. III. Est in- 
habilitas ad ecclesiastica officia et beneficia. I. ita^ 
que 'quicunque ecclesiasticum beneficium' vel offi- 
cium, sive seculare, sive regulare conferunt, aut 
eligendo, postulando, praesentando, aut aliis mo- 
dis directe vel indirecte procurant, et quicunque 
simoniace acquirunt,' ipso i ure et ipso facto excom- 
municationem Pontifici reservatam incurrunt, ex 
cap. Cum detestabilis 2 de Sim. II. Huiusmodi 
simoniaca collatio, provisio, et acquisitio ipso iure 
nulla est, ita ut beneficiatus sub gravis culpae rea- 
tu beneficium dimittere, fructusque omnes, quos 
'perceperit, restituere teneatur. Cap. 8’de Pactis. 
111. Demum Beneficiarius inhabilis fit non solum 
ad idem beneficium vel officium denuo obtinen- 
dum, sed etiam ad quaecunque alia beneficia as- 
sequenda ; quin etiam beneficiis antea canonice 
acquisitis per sententiam ludicis privari poterit. 
S. PiusV Const. Cum primum, statuit « illis (bene- 
ficiis simoniace receptis) sit ipso iure privatus, et 
perpetuo inhabilis sit ad ea et quaecumque alia be- 
neficia* ecclesiastica obtinenda. » Verba ipso iure 
si in proprio sensu accipiantur important inhabi- 
litatem ante quamlibet sententiam. Verum plures 
arbitrantur poenam hanc, quoad huiusmodi effe- 
ctum non esse usu receptam <s quod mihi etiam 
ait Suarez de Simonia , 1. 4, c. 58, n. 11, ex 
his quae intelligere potui , est valde verosimile : 
quo posito non incurritur illa poena, saltem ante 
sententiam declaratoriam, etiamsi aliae incurran- 
I tur, quia potest consuetudo derogare uni parti 
legis, 'et non aliis... Inhabilitas ad omnia alia be- 
neficia acquirenda omnino nova est, et ideo ubi 
clare non constiterit Const. Pii V esse receptam 

in priori.rigoroso sensu, existimo posse in praxi 
tuta conscientia servari , opinionem Navarri,.et 
non esse necessariam dispensationem ad alia be- 
neficia , quando delictum non est ad forum con- 
tentiosum deductum, et in eo declaratum.» Const. 
Thesaurus, de Poenis Sim. c. 11, n. 7..- 
Verum confidentialis Simoniae graviores poenae 
sunt; nam praeter excommunicationem ipso facto 
incurrendam, et privationem tum beneficii per Si- 
moniam acquisiti , tum alterius cuiuscumque be- 
neficii, aut pensionis etiam canonice prius obteur 
tae, atque inhabilitationem ad idem beneficium et 
ad alia quaecumque assequenda, collatio beneficii 
per Simoniam confidentialem dati vel accepti soli 
Romano Pontifici reservatur , fructusque male ex 
eo percepti Apostolicae Camerae applicantur. Sed 
petes: quid iuris est, si non quidem ab eo, cui be- 
neficium collatum est , sed eo prorsus inscio , ab 
alio, puta ab eius patre, Simonia commissa sit? 
Dico autem, quod Kcclesia in. detestationem crimi- 
nis Simoniae omnino iubet, ut huiusmodi Benefi- 
ciarius , cum primum Simoniam fuisse patratam 
agnoverit, beneficium etiam ante sententiam Indi- 
cis dimittat: « Secundum sacrorum Canonum in- 
stituta, ait caput Sicut tuis 33, de Simonia, etiam 
parvuli, qui cupiditate parentum Ecclesias per pe- 
cuniam. sunt adepti, eas dimittere tenentur. » ,At 
in cap. Nobis fuit de eodem excipitur casus: «nisi 
constaret illos, qui promissum tale, nempe simo- 
niacum, fecerunt per fraudem in dispendium illius, 
qui eligendus erat, id malitiose fecisse, » ut scili- 
cet tali pacto ab assecutione beneficii inhabilis red- 
deretur. Altera exceptio est , cum quis sciens ab 
alio Simoniam committi, adversum illam proteste- 


LIBEB IV. 


108 

tur; si enim protestante prorsus inscio, Simonia 
adhuc compleatur , et beneficium simoniace con- 
feratur , Beneficiarius non obstringetur ad benefi- 
cium huiusmodi abdicandum » quoniam ex eo quod 
contra prohibitionem et voluntatem tuam aliquis, 
te prorsus ignorante, promisit pecuniam et exsol- 
vit, nihil tibi debet ad poenam et ad culpam im- 
putari » ut loquitur cit. cap. Sicut tuis de Siraon. 
Aliqui Doctores tertium casum excipiunt, dum sci- 
licet aliquis per triennium beneficium possedit 
bona fide, quod illa verba absque simoniaco ingressu 
videntur omnino postulare, ut Simonia ab ipso in- 
grediente, vel eo saltem sciente patrata sit. 

Denique adversus Simoniam in ingressu Reli- 
gionis et professione patratam lata est excommu- 
nicatio contra personas singulas dantes et acci- 
pientes , et suspensio ab officiis capitularibus in 
Monasterium , si consenserit. Utraque poena ipso 
facto contrahitur ac Pontifici reservatur. Extravag. 
19, 30 et 40 de Simonia prohibetur omnibus re- 
iosis ulriusque sexus, quominus quidquam di- 
recte vel indirecte exigere praesumant, etiam ad 
pium usum, sive ante sive post receptionem , si- 
mulque praecipitur ut gratis fiat admissio sub 
poena excommunicationis reservatae ipso facto in- 
currendae a dantibus et recipientibus. Verum ex 
Cone, Trid. sess. XXV, cap. 16 de Ref. exigi pot- 
est pro tempore novitiatus , quantum sufficit ad 
novitii victum et vestitum, idque sive monasterium 
sit inops, sive locuples. Pariter accipi possunt quae 
sponte offeruntur, servatis iis, quae a Cone. Trid. 
cit. decreto praescribuntur. Is autem, qui scienter 
per Simoniam professus est, in aliud Monasterium 
arctius detrudi debet ad criminis poenam luen- 

dam, can. 25 de Sim. Haec praescriptio in desuetu- 
dinem abiit. Nec tamen simoniacum putes quid- 
quid pro ingressu et admissione in Religionem 
aut recipitur, aut solvitur; nam, ut tradit S. Tho- 
mas 2. 2. qu. 100, art. 3 ad 4: « Pro ingressu Mo- 
nasterii non licet aliquid exigere vel accipere^quasi 
pretium ; licet tamen , si monasterium sit tenue, 
quod non sufficiat ad tot personas nutriendas, gratis 
quidem ingressum exhibere, sed accipere aliquid 
pro victu personae, quae in Monasteriis fuerit re- 
cipienda, si ad hoc non sufficiant Monasterii opes.» 
Hac de re multa tradit Benedictus XIV. de Synod. 
Dioeces. lib. 11, cap. 6, et Maschat, qui id repetit 
ex aliqua relaxatione, mutatis temporibus, indu- 
cta, partim ex constitutionibus et declarationibus 
pontificiis, partim generali consuetudine et opi- 
nione fidelium. Ad moniales speciatim quod atti- 
net, quamvis varia olim fuerit disciplina , modo 
tamen monasterium, sive locuples sit, sive inops 
dolem ab ingredientibus exigere potest ; et Kpi- 
scopo fas non est id, veluli illicitum, atque simo- 
niacum decernere; vel etiam synodali constitutio- 
ne generatim ac universim praescribere, ut dolis ^ 
quantitas imminuatur , vel remittatur ; quod in 
casibus peculiaribus, rionnisi consulta prius Sede 
Aposlolica, fieri licet. Episcopus porro I. cavebit, 
ne ultra praefinitam, dolem alia pecuniae summa 
a puellis extorqueatur in alios usus impendenda, 
qui ad puellae sustentationem nullomodo perti- 
nent. II. Modum imponet sumptuosis apparatibus, 
musicis concentibus, comessaliohibus , aliisque, 
quae cum magno familiarum impendio, in monia- 
. lium ingressu et professione fieri alicubi solent. 
An monasterium post professionem monialis pos- 

sit cum huius parentibus pacisci de renuntiando 
iure successionis pro certa pecuniae summa, quae- 
stio est, de qua vide Reiffenstuel i. c. n. 182. De 
dotis moniaiium depositione , aliisque ad dotem 
spectantibus, plura habes apud Giraidi 1. c. sect. 
780, et Analecta I. P. ser. 4, coi. 1525. 

CAPUT IIL . 

DE lUDICIIS ^ 


§17. 

4 

De indicii natura. 

\ 

Hactenus causas prosequuti sumus, quae Eccle- 
siasticae sunt ratione obiecli spiritualis. Est autem 
aliud huiusmodi causarum genus , quae videlicet 
ratione personarum Ecclesiasticarum, quas attin- 
gunt, merito ecclesiasticae vocantur. Restat. igitur, 
ut de his posterioribus causis ac iudiciis , quibus 
subiiciuntur, disseramus. Antequam de iudicii na- 
tura sermo sit, in primis tenenda est catholica 
veritas, quam Bellarminus de Clericis l. 1, c. 28, 
prop. 1, his verbis exponit: « In causis ecclesiasticis ' 
liberi sunt Clerici iure divino a saecularium princi- 
pum potestate. Vocantur causae Ecclesiae « quarum 
cognitio non pendet a legibus civilibus, sed ab Evan- 
gelio, vel a canonibus PP. ac CC. quales sunt contro- 
versiae de fide, de Sacramentis et aliae id genus » 
et p. 3, q. 5 « in iis, quae per se et proprie spiri- 
tualia et ecclesiastica sunt Clerici a potestate et iii- 
risdictione laica divino iure sunt immunes et quae 
spectant ad Sacramentorum administralionem , 
poenarum eccl. irrogationem, ministrorum Eccle- 
siae institutionem , confirmationem , examen , et 
quidquid denique ad Ecclesiam, fidemque Christia- 
nam specialiter perlinet, ut sacras literas interpre- 
tari, et alia quaedam ecclesiastica munera obire.» 

Praeterea certum est in causis etiam civilibus, et pro- 
fanis iure non minus civili, communi, quam Cano- 
nico, Clericos a magistratuum saecularium iurisdi- 
ctione exemptos esse. Superiori libro III, § ultimo 
loquuti sumus de controversia an huiusmodi Cle- 
ricorum exemptio in causis et iudiciis temporali- 
bus introducta sit iure divino an humano. Caete- 
rum fateri cogimur exemptionem hanc in causis 
profanis ac civilibus a pluribus guberniis nullo 
pacto admitti amplius , quin imo praescribi , ut , 
nullo facto discrimine, clerici aeque ac laici sub- 
dantur eisdem iudicibus, ac eadem iudicii forma 
indicentur. Verum quidquid sit de hac re, nostri 
instituti ratio postulat , ut de iudiciis loquamur, 
lam vero, indicium definiri solet legitima causae in- 
ter Actorem et Reum controversae per indicem facta 
discussio et definitio. Indicium itaque tribus per- 
sonis constat, videlicet Actore, Reo, et ludice. A- 
ctor est qui iuris experiundi causa aliquem in 
indicium vocat: Reus est, qui in iudicium voca- 
tur: ludex autem est, qui utrique parti ius di- 
cit. At vero ludices alii ordinarii sunt, alii dele- 
gati; exstatque in Decretalibus duplex titulus^ alter 
de officio ludicis delegati, alter de officio ludicis 
ordinarii, de quibus singillatim dicendum est. 

§ 18 . 

De lu4ice ordinario* 

<L De Iure canonico, ait Van Espen. J. U. p. 
3, tit. 5, ludices ordinarii dicuntur, qui iurisdi- 
ctionem non ex speciali aliqua delegatione , seu 
commissione, sed vi suae dignitatis sive officii 

accipiunt. Unde ludex ordinarius a Canonistis de* 
finiri solet, qui iurisdictionem habet, quam iure 
suo seu iure ecclesiasticae, suae Praelaturae vel 
Magistratus, quo fungitur, exercet. > Igitur ludi- 
ces ordinarii sunt Episcopi et Praelati inferiores 
vere et proprie nvMius dicti, qui ratione olQQcii et 
dignitatis in suam dioecesira iurisdictionem ha- 
bent, et Ordinariorum nomine venire solent , in- 
ter quos eminet Romanus Pontifex, « utpote qui 
de, omni Ecclesia fas habeat iudicandi, neque cui- 
quam de eius liceat iudicare iudicio, i> sicuti aJ 
Episcopos Dardaniae scripsit Gelasius Papa Epist. 
13. ludicibus ordinariis accensentur Vicarii Gene- 
rales Episcoporum, vel quatenus iure officii per 
legem seu Canonera probati exercent iurisdictio- 
nem, vel quatenus ordinariam Episcoporum iuris- 
dictionerh administrant ipsammet Episcopi perso- 
nam sustinentes. Ob eamdem rationem Aposto- 
licae Sedis Legati, quod vices ipsius Pontificis ge- 
runt, inter ludices ordinarios recensentur. Juris- 
dictio ordinaria, quum dignitati vel officio adhae- 
reat, ideo fit ut cum ipsa dignitate vel officio si- 
mul obtineatur, nec amittatur, nisi dignitas vel 
officium renuntietur, aut ex iusla causa et legiti- 
mis modis adimatur. Huius autem iurisdictionis 
triplex praecipua dos est : I. quod videlicet iure 
et nomine proprio exerceatur: II. quod alteri per- 
sonae, quae huic muneri idonea sit, delegari pot- 
est; lil. quod in totum suum terrhorium, et in 
omnes eiusdem territorii personas explicatur: 
« ita quod qui se dicit exemptum , habeat hoc 
probare, d ut loquitur Glossa in cap. 7 de Offic. 

' Ordinar. 'in 6. c Ex quo concluditur, ait Van E- 
spen cit. loc., quod nullus praeter Episcopum , 

possit in Dioecesi uti iurisdictione, nisi eam legi- 
timo titulo sibi competere docuerit; dein hinc con- 
cludunt Canonislae quod iurisdictio inferioribus 
concessa seroper inielligatur dumtaxat concessa 
cumulative, non autem privative cura exclusione 
Episcopi, nisi clare et plene probetur . » 

§ 19 . 

De indice delegato • 

ludex delegatus ab ordinario distinguitur , eo 
quod iurisdiclionera neque propriam habet , ne- 
que suo nomine exercet, sed eius qui delegavit 
munere et vice fungitur. Sunt tamen delegati vel 
generales, vel particulares, quatenus vel ad unam 
tantum aut plures, sed speciales et determinatas 
causas, vel ad universalitatem causarum, ex. gr. ad 
totum causarum matrimonialium genus delegati 
sunt. Utraque delegatio, si fit intuitu personae, 
personalis audit; si dignitatis intuitu, realis nun- 
cupatur. Personalis autem esse censetur , si no- 
men delegati exprimatur, aut si in formula de- 
legationis dicatur: Te personaliter delegamus etc., 
confidentes de tua circumspectione et industria , 
etc. Realis censetur , si sub expressis nominibus 
locorum aut dignitatis, et non personarum defe- 
ratur , uti Episcopo Imolensi , aut si nomen qui- 
dem personae exprimatur , illud tamen liomini 
et dignitati loci postponatur , uti Episcopo Imo- 
lensi N. N. Potestas ludicis delegati generatim 
a natura causae delegatae, et a Rescripto delega- 
tionis aestimanda est; unde delegatus ante omnia 
mandatum delegationis exhibere debet , eiusque 

fines omnino observare : hoc ipso tamen non ve^ 
tatur de connexis cognoscere , aliaque peragere, 
sine quibus delegatio ad exitum perduci nequit. 
At vero ludices delegati munus suum alteri sub- 
delegare non possunt, nisi aut ad universitatem 
causarum delegati sint, quibus rite praesumi- 
tur concessa potestas alterum ad unam aut al- 
teram causam subdelegandi , aut nisi a Summo 
Pontifice constituti sint , qui sibi delegatam iu- 
risdictionem sive in totum , sive in partem alte- 
ri subdelegare possunt: habentur enim veluti Or- 
dinarii, quin in causa delegata Ordinariis maiores 
censeantur. Verum Delegatus ad universitatem 
causarum tum etiam summi Pontificis Delegatus 
rite subdelegant, nisi eis iniunctum sit, ut perso- 
naliter negotium exsequantur, aut nisi personae 
industria electa fuerit, cap. ult. de Offic. Deleg. 

ludices a Summo Pontifice delegati ultra duas 
diaetas (diaeta autem, seu iter unius diei, ex L. 
3ff. deV. S., viginti inilliaria continet) extra dioe- 
ceses litigantium constitui non possunt. Cum e- 
nim Innocentius III experientia didicisset, quod 
« nonnulli gratia Sedis Apostolicae abutentes, lit- 
teras eius ad remotos ludices impetrare niteren- 
tur, ut reus fatigatus laboribus et expensis liti 
cedere, vel importunitatem actoris redimere com- 
pelleretur, in Concilio Lateranensi statuit, ne quis 
ultra duas diaetas extra suam Dioecesim per lit- 
teras Apostolicas ad iudicium trahi possit , nisi 
de assensu panium fuerint impetratae, » ut ha- 
betur io cap. Nonnulli 28 de Resciipt. Deinceps 
Bonifacius VIII in cap. Statutum de Rescript. in 
6 evocationem extra propriam Dioecesim ad unam 
diaetam contraxit, et nunc quidem restrictioni 

tum in prima, tum in secunda et ulteriori instan- 
tia locus est. Praeterea ne delegationes Apostoli-» 
cae vilescerent, idem Pontifex sancivit, ut nullis 
nisi dignitate praeditis, aut personatum obtinen- 
tibus, aut Canonicis Ecclesiarum Cathedralium 
delegationes causarum a Sede Apostolica eiusve 
Legatis committerentur, easdemque causas non 
alibi audiri mandavit , quam in Civitatibus, aut 
locis insignibus , ubi possit commode peritorum 
copia haberi, Denique Trid. Synod., ut personae 
praeditae qualitatibus per Bonifacium expressis 
facile perspicerentur, sess. XXV, cap. 10 consti- 
tuit, ut in Synodo provinciali aut dioecesana qua- 
tuor saltem personae eis qualitatibus instructae 
eligerentur, et earum nomina post designationem 
factam, ad Sedem Apostolicam transmitterentur. 
Atque hi sunt ludices sic dicti synodales , quod 
videlicet in Synodis designantur. Si plures a Pon- 
tifice delegentur, nulla adiecta clausula, qua man- 
datum explicetur, coniunclim dati censentur, et 
unus sine altero procedere nequit, nisi unus al- 
teri causam subdelegaverit , cap. 6 et 16 de Of- 
fic. lud. ordin.: sed si plures in solidum delegati 
sint, videlicet cum clausula ut omnes, aut duo, aut 
unus sine altero procedat, tunc datur locus prae-^ 
ventioni, quatenus omnes, aut duo, vel unus sine 
altero ad beneplacitum partis impetrantis , pos- 
sunt iudicare. Si denique delegatio facta sit , ad- 
iecta clausula conditionali « quod nempe si non 
omnes inleresse velint, aut possint , reliqui in 
negotio procedaut; » rescripsit Pontifex alios 
rite procedere, postquam constiterit alios adesse 
non posse aut nolle, » cap. 21 eod. At praeter 
huiusraodi delegationes, dantur etiam generales 

delegationes Pontificiae, vel Conciliorum Genera- 
lium, cuiusmodi sunt, quae in multis casibus ex 
Decretis Tridentinae Synodi Episcopis tamquam 
apostolicae Sedis delegatis commissae sunt. In his 
casibus appellationes ad Summum Pontificem de- 
feruntur, et Vicarii generales vi generalis man- 
dati non procedunt, et demum, vacante Sede, haec 
delegata iurisdictio ad Capitulum non devolvitur. 

Delegati officium varia ratione exspirat ; nam- 
que finitur V morte delegantis, re adhuc integra, 
hoc est ante litis contestationem vel citationem : 
nam ex communi sententia doctorum in cap. 19 
et 20 de offic. lud. Deleg. non solum contestatio- 
ne, sed etiam citatione delegatorum iurisdictio 
perpetua evadit. 2® morte delegati, nisi delegatio 
sit realis, seu intuitu dignitatis, non personae fa- 
cta; tunc enim transit ad Successorem, quum di- 
gnitas non moriatur. 3® revocatione mandati, sive 
res integra, sive non integra sit, cap. 24* de Ee- 
script. et L. 58 ff. de ludiciis, ubi lurisconsultus 
ait : € ludicium solvitur vetante eo qui iudicare 
iusserat.» 4® Lapsu temporis ad causam finiendam 
praestituti, nisi communi partium consensu pro- 
rogetur. 5® Denique prolatione sententiae , vel 
exsecutione; nam si iudex ab Ordinariis, puta ab 
Episcopo, delegatus sil, sententiae prolatione de- 
legatio desinit, cum Ordinarius debeat sententiam 
exsequi, cap. Si quis de Foro compet., at si Iudex 
delegatus a Pontifice datus sit , eius potestas non 
per sententiae prolationem, sed per exsecutionem 
finitur. 

§ 20 . . 

Be qualitate et officio ludicis. 

Restat ul paucis complectamur, quaenam per- 
sonae in ludicem constitui possint, quidve ludex 
praestare debeat, ut munere suo rite recteque fun- 
gatur. lam vero Judices esse nequeunt, qui vel na- 
tura, vel lege prohibentur. Igitur agendo officio 
ludicis impares natura sunt surdi , muli, furiosi, 
mentecapti, impuberes, «atque etiam viginti annis 
minores ; quamvis ex partium consensu eligi lu- 
dex possit, qui decimum octavum annum iam com- 
pleverit, cap. 41, de Offic. etpot. lud. deleg. His 
adde illiteratos ; ius enim ad Canonum et legum 
normam dicendum est. Jure autem a ludicis of- 
ficio arcentur infames omnes, uti sunt haeretici, 
schismatici , excommunicati , periuri, et demum 
omnes, qui ob crimen aliquod publica infamia no- 
tati sunt. Servi quoque ratione conditionis, et fe- 
minae ratione sexus munus ludicis exercere ve- 
lantur; si tamen Reginas excipias, quae ob emi- 
nentem dignitatem in Regnis suis, ubi consuetudo 
invaluit, potestatem iudiciariam exercent: quin et 
Abbatissae aliquae sive ex consuetudine , sive ex 
privilegio tum in suas Sanctimoniales, tum etiam 
in Clericos iurisdictionem explicant , eosque ab 
officio et beneficio suspendere possunt, cap. 12 de 
Maior, et Obed., quae quidem non est proprie di- 
cta suspensio, sed praeceptum seu prohibitio, ne 
celebrent, et muneris sui actus exerceant: unde 
in cit. 12 de Maior, et Obed. Pontifex non rescribit 
debere servari censuram ab Abbatissa latam, sed 

praeceptum eius atque mandatum. Vide quae di- 
ximus lib. II , § 107. Gagliardi , Inst. I. C., 1. 3, 

§ 13, n. 42 fuse exponit nonnullis Abbatissis in- 
dultam fuisse iurisdiclioncm quasi episcopalem per 
idoneos vicarios exercendam. 

ludex autem legum minister et custos est, non 
arbiter: « cum enim fuerint leges institutae et fir- 
matae , non licebit ludici de ipsis iudicare , sed 
secundum ipsas, » ut loquitur Augustinus in lib. • 
de vera Relig. cap. 31. Et in cap. 1 de Constitu- 
tionibus sic habetur: « Nemo in iudiciis ecclesia- 
sticis suo sensu , sed canonum auctoritate duca- 
tur. » Itaque ludex, ubi lex perspicua est, etsi a- 
liquando asperior videatur, secundum ipsam pro- 
nuntiare debet. Ubi vero casus in lege expressus 
non est, et interpretatio locum habet, aequitas ri- 
gori praeferenda est; quo sensu accipitur Lex 90 
ff. de R. I. : « In omnibus quidem , maxime ta- 
men in iure , aequitas spectanda: » et L. 8 cod. 
de Iudiciis : « Placuit in omnibus rebus praeci- 
puam esse* iustitiae aequitaiisque , quam stricti 
iuris rationem, d Quod si utrinque causa aeque 
probabilibus argumentis et rationibus innitatur , 
in causa civili favendum est reo vel possessori , 
quandoquidem tritae sunt regulae iuris :v actore 
non probante reus absolvitur, et in dubiis melior 
est conditio possidentis; nec licet ludici gratiosus 
esse, et personam acceptare, unde merito Alexan- 
der VII damnavit hanc propositionem : « quando 
litigantes habent pro se opiniones aeque proba- 
biles, potest ludex pecuniam accipere pro ferenda 
sententia in favorem unius prae alio. » At vero si 
ludici constet alteram pariem potioribus argu- 
mentis fulciri , eius favore sententiam proferat 

Decesse est, quod in iudiciis ea causa vincere de- 
bet, quae aequitati et iuri conformior est; quam- 
obrem laudatus Pontifex hanc etiam propositionem 
damnavit; € probabiliter iudico iudicem posse in- 
dicare iuxta opinionem minus probabilem, j» Ve- 
rum in causis criminalibus semper est favendum 
reo, etiamsi adversus eum validiora momenta sint; 
quippe in criminalibus ad poenam infligendam non 
probabiles , aut probabiliores , sed praecipuae et 
certae probationes postulantur, quia praestat reum 
absolvere , quam innocentem condemnare. Prae- 
terea ludici cavendum est, ne ex iuris imperitia, 
vel parum accurate perpensa aut indicta causa , 
neve ex amore, odio, vel amicitia ad iudicandum 
procedat, atque a muneribus etiam sponte oblatis 
abstinere omnino debet , « quae , ut legimus E- 
xod. XXVIII, 8, etiam excaecant prudentes, et sub- 
vertunt verba iustorum. » 

§ 21 . 

De arlbitrls. 

Loco ludicum per Arbitros lites finiri consue- 
verunt. De his itaque nonnulla addenda sunt. Ar- 
bitrorum nomine veniunt ludices extraordinarii 
ad cognoscendas et decidendas lites, litigantium 
voluntate electi. Duo sunt Arbitrorum genera: vel 
enim sine ullo iudiciario ordine ex aequo et bono 
lites et negotia tractant, suoque consilio et aucto- 
ritate litigantes componere student , et vulgo ar- 
bitratores et amicabiles compositores dicuntur, 
eorumque sententia arbitramentum appellatur ; 
vel causam cognoscunt, iuris ordine servato, nem- 

pe praemissa citatione, examine testium et instru- 
mentorum, aliisque saltem substantialibus sole- 
mnitatibus iudiciorum adhibitis, et arbitri proprie 
dicti nominantur. Ex his autem alii sunt arbitri, 
quos ipsi litigantes eligunt, iubente nemine, et alii 
sunt qui a partibus eliguntur, lege vel statuto iu- 
bente, unde priores audiunt, posterio- 

res necessarii. Arbitri voluntarii nullam habent 
iurisdictionem publicam , sed eligentium arbitrio 
et conventione munus iudicandi accipiunt , et i- 
psorum sententia arbitrium seu laudum nuncu- 
patur. Arbitri necessarii non solo partium con- 
sensu, sed ab ipsa lege vel statuto iurisdictionem 
accipiunt, quamobrem veri ludicessunt, eorumque 
sententia transit in rem iudicatam, ab eaque ap- 
pellatur. Sic lure Canonico ex cap. 39 de Offic. 
et Potest. Deleg. Arbitri constituendi sunt , cum 
datus ludex suspectus est: itemque ex cap. 14 de 
Rescript. eligendi sunt Arbitri, cum ludices super 
revocatione litterarum Apostolicarum inter se non 
consentiunt , et Iiire municipali quarumdam re- 
gionum lites inter oerto cognationis gradu con- 
iunctos ab Arbitris iudicandae sunt. 

Arbitri voluntarii, de quibus potissimum sermo 
est, quocumque modo a partibus electi , nullam 
proprie dictam iurisdictionem habent , quia pri- 
vatorum voluntas veros ludices constituere haud 
valet. Quapropter omnis eorum potestas ex com- 
promisso pendet; deque iis tamen arbitrium ferre 
possunt, quae in compromisso expressa fuerunt, 
nisi forte aliqua causa emergat adeo causae prin- 
cipali connexa , ut nisi una decidatur , de altera 
recte cognosci nequeat. Porro litigantes possunt 
causam Arbitri iudicio subiicere vel nudo pacto , 

aut etiam adiecta poena, qua arbitrio parere ob- 
stringantur. Veteri lure Romano , si compromis- 
sum nudo pacto sine stipulatione, vel poenae ad- 
jectione initum esset, nec actio, nec exceptio da- 
batur: si autem stipulatio et poena adiecta esset, 
acUo ex stipulatu ad poenam dabatur; si de- 
mum stipulatio , non autem poena adiecta esset , 
actio in incertum dabatur , videlicet ad id quod 
intererat. At lure Canonico quodvis compromis- 
sum , etiam nudo pacto initum , actionem et ex- 
ceptionem parit, quum lure Decretalium ex pactis 
nudis actio proficiscatur. Verumlamen si compro- 
misso in Arbitros facto poena adiecta sil, pars vel 
arbitrio stare, vel poenam solvere cogitur, none- 
nim ad utrumque tenetur, nisi poena adiecta sit 
cum clausula « firmo remanente compromisso. > 

Potiores autem effectus prolati Arbitrii duo sunt, 
prior est, quod finis imponitur causae, unde liti- 
gantes arbitrio stare coguntur, nec auxilium ap- 
pellationis tribuitur. Verum si arbitrium valde e- 
normem laesionem , et manifestam iniquitatem 
contineat, usu fori receptum est, ut sententia Ar- 
bitri ad arbitrium boni viri a ludice ordinario re- 
digatur : censentur enim partes in arbitratorem 
non consensisse, nisi quod sperarent eum recte 
arbitraturum. Alter efteclus est, quod arbitrio 
pendente, iurisdictio Ordinarii ludicis suspendatur, 
ita ut eadem causa nequeat amplius ad eius tri- 
bunal deferri, altera parte invita. 

Generatim autem quilibet in arbitros compro- 
mittere possunt, qui contrahere possunt, et liberam 
suarum rerum administrationem habent , easque 
alienandi facultatem. Quapropter vetantur com- 
promittere pupilli et minores sine Tutoris autCu- 

ratoris auctori late; item Procuratores, nisi speciale 
mandatum habeant ; pariter furiosi et prodigi , 
atque etiam Praelati, aut alii Beneficiati, quum,re- 
.rum Ecclesiae non sint domini, sed eastantumad- 
ministrent. Praeterea in iissolum causis, quae pri- 
vati arbitrii sunt, non generalim in causis omnibus 
arbitros assumere licet. Quamobrem nullum est 
compromissum in causis restitutionis in integrum; 
cc nam delegati a Judicibus Ordinariis , qui non 
administrationem, sed simplicem iurisdictionem , 
seu facultatem iudicandi tantum habent, sicut et 
Arbitri, de causa restitutionis cognoscere non pos- 
sunt, nisi coram eis incidenter mota fuerit , » ut 
habetur in cap. 9 de Restitui, in integr. Pariter 
ex eodem cap. « in matrimoniali' quoque , vel li- 
berali (id est in qua de libertate hominis agitur), 
vel criminali causa arbiter assumi non potest, cum 
tales causae maiores Judices exigant. » Verum 
causae Sponsalium de futuro Judices Arbitros re- 
cipiunt, quia mutuo consensu dissolvi queunt, c. 
2 de Sponsal. Neque compromissum valet in causa 
beneficiali, ne sine institutione Canonica Beneficia 
Ecclesiastica obtineantur, aut retineantur; nec ar- 
bitrium admittunt res iudicatae; mteresl enim Rei- 
publicae, ne lites iam definitae iterum excitentur. 
Denique non valet compromissum in causis , ubi 
de iure alieno agatur, veluti in causis exemptio- 
num, in quibus ius Pontificis eximentis per arbi- 
.trorum sententiam laedi potest. Possunt autem in 
arbitros eligi, qui iure non prohibentur , nec re- 
fert, sit ne pater, an filiusfamilias, laicus, an Cle- 
ricus , privatus homo , an Magistratus : ilemque 
tum unus, tum plures constitui possunt. Jure au- 
tem Civili prohibentur. servus minor viginli annis, 

surdus, mutus, furiosus et mentecaptus, et mulie- 
res, nisi, ut ait Innocentius 111 cap. 4 de Arbitr., 
iure vel consuetudine ordinariam iurisdictionem 
habeant, ludex ordinarius eiusdem causae, et qui- 
libet in causa 'propria. Iure autem Canonico Ar- 
biter esse potest etiam Ordinarius ludex causae, 
et generatim omnes qui ludices dari possint , et 
tantum prohibentur laici in causis ecclesiasticis 
et spiritualibus, excommunicati vitandi, et Regu- 
lares : non enim Monachus iudicii forensis debet 
esse susceptor, can. 20 et 35 caus. 16 quaest. i. 

Cessat autem officium Arbitrorum pluribus mo- 
dis : Et 1° quidem per sententiae prolationem : 
lata enim sententia Arbitri officio suo functi sunt, 
nec eam amplius mutare possunt. 2® morte Ar- 
bitrorum, etiam unius, nisi cautum sit, ut uno ex 
arbitris vita functo reliqui procedere possint. 3® 
morte alterutrius compromittentium , siquidem 
compromissum censetur pactum personale , nisi 
haeredum mentio facta sit, cap. 10 de Arbitr. 4® e- 
lapso tempore, si dies compromisso adiecta sit. 5® 
denique mutuo consensu, aut si lis transactione, 

aliaque ratione sublata sit. 

. 

§ 22 . 

Be Indice conserratore. 

Inter ludices tum a iure datos, tum a partibus 
electos praestat ludices Conservatores numerare. , 
Nam Ordines Regularium , aliquot Universitates 
vel Collegia , ac nonnulla Canonicorum Capitula 
privilegio Apostolico donata sunt ludices suorum 
privilegiorum Conservatores eligendi. Eos autem 

ex coetu ludicum Synodalium eligi iussit Grego- 
riusXV Conslit. « SANCTISSIMUS » 20 sept. 1621, 
eoruraque electionem et nomina intra sex menses 
Episcopali Curiae significari; quod si ludices Sy- 
nodales in Dioecesi nulli sint, poterunt in Conser- 
vatores eligi, qui magis placeant, dummodo digni- 
tate ecclesiastica et qualitatibus fulgeant , quas 
postulat Bonifacius VlIl in cap. Statutum de Re- 
script. in 6. Horum autem Conservatorum, qui 
extra Synodales ludices assumuntur , iurisdictio 
et officium precarium ferme est, illico enim cessat, 
ubi primum ludices Synodales electi fuerint, at- 
que ex bis ludicibus iterum Conservatores creandi 
sunt. Innocentius IV in cap. 1 de Offic. et Potest, 
ludie, in 6 , statuit. Conservatorum officium in eo 
situm esse , quod possint eos , quibus dati sunt 
€ defendere a manifestis iniuriis et violentiis, nec ' 
ad alia quae iudicialem indaginem exigunt, suam 
posse extendere potestatem. j > Verum de potestate 
ludicum Conservatorum redibit sermo in proxima 
§ de Foro competenti. Porro ipsorum iurisdictio 
finibus cuiusque Dioecesis' circumscripta est, ut 
Conservator extra Dioecesim eam , pro qua datus 
est, aggredi nihil valeat, nec unus idernque pos- 
sit in duabus Dioecesibus ad eiusmodi munus de- 
putari. 

^ 23 . 

De Actore. 

Tam Actor quam Reus legitimam personam stan- 
di in iudicio habere debent: secus enim iudicium 
nullum est. At vero generatim omnes legitime 
stant in iudicio, qui expresso iure non prohiben- 

lur: ipsa quippe aequitas dictat quemvis posse ius 
suum prosequi actionem proponendo, aut se ipsum 
defendere propositam actionem repellendo. In pri- 
mis autem non solum prohibentur furiosi, et men- 
tecapti, sed etiam prodigi, quibus bonorum admi- 
nistratio legitime interdicta est : servi etiam, nisi 
causa aut statum libertatis, aut publicam utilitatem 
concernat: pariter pupilli et minores sine auctori- 
tate, aut assistentia Tutoris et Curatoris , filiique 
familias in potestate patris existentes. Verum de his 
consule Ius civile. lure autem Canonico arcentur 
ab agendo excommunicali, praeterquam in causa 
excommunicationis suae et appellationis in eadem, 
et nisi sint actores necessarii. Et quidem in aliis 
causis excommunicali non tolerati ab ipso iudice 
repellendi sunt; C. Exceptionem. 12, lib. 2, t. 23, 
decret.; tolerati autem ope saltem exceptionis re- 
moventur. Minores decimum quartum aetatis an- 
num egressi in causis ecclesiasticis, ex. gr. bene- 
ficialibus , matrimonialibus admittunlur. Religio- 
sus etiam in causis propriis, veluti super iuribus 
beneficii ecclesiastici, quod oblinet, nec non etiam 
contra Praelatum, ex. gr. ne eiicialur, ne alimen- 
tis privetur, agere potest. Praelati item recte actio- 
nem movent sine consensu Capituli , nisi tamen 
causa ad Capituli administrationem simul specta- 
ret, aut nisi valde ardua esset , aut ius singulare 
non obstaret, quamobrem circa Praelatos Regula- 
res propria Ordinum statuta observanda sunt. 

Quaeri hic potest, an surdi et muti in regioni- 
bus, ubi locupleti instructione ita donantur, ut iu- 
ra sua facile inlelligant, legitimam personam stan- 
di in iudicio habere possint ? De hac quaestione 
consule auctores. 

§•24. 

De Beo. 

Rei generalim omnes esse possunt etiam excom- 
municati, ne videantur ex propria malitia commo- 
dum reportare , quamvis in ius vocali per alium 
respondere queant, cap. 7, de ludiciis. Mipores 
item sicut agere in causis spiritualibus, ita et con- 
venti se defendere possunt. Mulieres autem in 
causis civilibus ad iudicium compellendae non sunt, 
ut se personaliter sfstanl, cap. 2, de ludie, in 6; 
si tamen malint personaliter agere , poterunt et 
respondere. Sed in causis criminalibus propter 
sexus verecundiam et fragilitatem vetantur agere, 
seu accusare, nisi suam vel suorum iniuriam pro- 
sequantur, aut publica utilitas id postulet, aut cau- 
sa eius generis sil , ut corporalem praesentiam ^ 
exigere videatur. Verum si atrocioris alicuius cri- 
minis reae sint , repugnantes etiam ot invitae in 
iudicium trahi possunt. 

At enim actores ei rei possunt aut per semeti- 
psos, aut per procuratores iudicium exercere. Pro- 
curatores autem aut in iudicio pro aliis postulant, 
et Advocati dicuntur, aut negotia Clientis in iudi- 
cio vel extra iudicium administrant, et Procura- 
tores appellantur. Quamobrem Advocatus et Pro- 
curator in eo differunt, quod prior in iudicio po- 
stulat , seu clientis patrocinium suscipit , causam 
secundum iura legitime defendens; Procurator au- 
tem negotia litis in utilitatem Domini tractat, fit- 
que post litis contestationem Dominus ipsius litis, 
ita ut deinceps tanquam Dominus citetur et iudi- 
cetur. Pauca de utroque dicenda sunt. 

§25. 

De AdTocato et Procuratore* 

Advocati rounus est merita causae rite perpen- 
dere et proponere; quapropter tribus dotibus prae- 
stare debet. Prima est iuris peritia: nam officium 
aliquod suscipientem oportet praeditum esse do- 
ctrina, quae ad ipsum rite obeundum postulatur, 
f Hinc apud Romanos, ait Van Espen lur. Eccl. 
univ. part. 3, tit. 6, nullus in Advocatorum ma- 
triculam recipiebatur, nisi de peritia iuris a Pro- 
fessoribus luris testimonium haberet. » L. § H, 
eod. de Advoc. divers. ludie.: « lurisperitos etiam 
eorum Doctores iubemus iuratos sub gestorum 
testificatione depromere esse . eum , qui posthac 
subrogari voluerit, peritia iuris instructum. i> Et 
L. 5, cod. eod. tit. statuitur : « Nec de caetero 
quemquam, antequam per statuta tempora legum 
eruditioni noscatur inhaesisse, supradicto consor- 
tio Advocatorum sociari. » Altera est probitas, ut 
nimirum absque dolo, tricis, ambagibus, falsis 
probationibus, inutilibus dilationibus, aliisque ma- 
lis artibus causam defendat, atque a conviciis, aliis- 
que iniuriis prorsus abstineat. In primis vero de- 
bet causarum merita perpendere , ut si qua im- 
proba sit, aut mendacibus allegationibus composita, 
aut penitus desperata , aut etiam improbabilis, 
eiusdem patrocinium non suscipiat. Denique con- 
tentus sit oportet honorario vel lege , vel* consue- 
tudine taxato , neque licet pacisci de quota litis, 
neque de palmario, seu de extraordinario aliquo 
honorario in eventum palmae seu victoriae per- 

solvendo; tum quia eius generis pacta censentur 
Advocatum allicere ad fraudes, dolos, aliave illicita 
media adhibenda, ut victoriam consequatur, tum 
quia non levis suspicio de concussione subest, ne 
cliens metu perdendae litis pactionem eam acci*- 
piat. Teitia dos est diligentia; siquidem Advocatus 
ratione stipendii, quod percipit, ex iustitia* tenetur 
ad studium et diligentiam pro qualitate causae 
adhibendam, ut litem obtineat. Quapropter in de* 
linquendi necessitatem sese coniiciunt, qui plures 
causas suscipiunt , quam expedire recte valeant: 
Caeterum Advocatus , qui ob ignorantiam , mali- 
tiam , negligenliam , aliamve culpam propriam 
causa cecidit, vel impensas ultra modum prodegii, 
graviter peccat, et tenetur rependere damna, qui- 
bus clientem affecit. 

Quae de Advocatis dicta sunt , generatim ad 
Procuratores quoque pertinent. At vero Advocatus 
et Procurator constitui non possunt haeretici, ex- 
communicati, infames, mulieres, potenliores, qui 
adversarium opprimere valent. Monachi, et Cano- 
nici Regulares, nisi ex mandato sui Superioris, et 
causa Monasterii agatur, et demum Clerici omnes 
coram ludice laico et in negotiis saecularibus, in 
causis aut propriis, aut miserabilium personarum, 
aut Ecclesiae , cui ratione officii vel beneficii ad- 
dicti sunt. Minores annis vigintiquinque , ex cap. 
5, de Procurator, in 6, Procuratores esse vetantur. 
Sed quaerunt interpretes , an ea aetate minor ab 
Advocati officio itidem repellatur: communior sen- 
tentia affirmat aetatem septemdecim annorum suf- 
ficere, cuius discriminis ratio est, quod Advocati 
sit causae tantum patrocinari ; Procurator autem 
fit dominus litis, et actione mandati obligatur. 

Procuratores, de quibus alia peculiariter dicea- 
da sunt, non, solo consensu, sed mandato scriptis 
tradito constituendi sunt. Oportet autem , ut no- 
men constituentis, procuratoris constituti, causa, 
iudex, dies,, et annus exprimantur. De. mandato i- 
pso, eiusque forma tum altera pars litigans, tum 
iudex inquirere possunt ac debent, ne magno li- 
tium labore agatur nihil: ^ nam falsi procuratoris 
exceptio non solum ante sententiam, verum etiam 
postea potest obiici, ulpole qua probata, iudicium 
nullum, et nullius momenti controversiae repu- 
tantur, cap. 4. de Procurat. Constituitur autem 
Procurator vel ad certas causas, vel generalim ad 
omnes , unde specialis est, vel generalis: adhibe- 
tur etiam in causis omnibus tam saecularibus quam 
ecclesiasticis, itemque in criminalibus, ubi civili- 
ter, hoc est ad poenam pecuniariam, aut similem 
agatur. Generalim Procuratores ea omnia et sola 
iure agunt, quae in litteris mandati continentur, 
ff Qui ad agendum et defendendum, et generaliter 
ad omnia (etiamsi mandatum exigant speciale) con- 
stituitur procurator, ex vi generalitatis huiusraodi 
ad aliquem articulum, in quo speciale mandatum 
exigitur, admitti non debet. Sed si aliquis, vel a- 
liqui de articulis speciale mandatum exigentibus 
specificati fuissent, adiecta clausula generali, tunc 
ad non expressos etiam admittetur, » cap. 4 et 5, 
de Procurat, in 6. Quibus ex capitibus planum est. 
Procuratorem constitutum cum ea clausula, quod 
generaliter possit omnia, etiamsi speciale manda- 
tum exigant, vi generalis huiusrnodi clausulae ex- 
periri et agere potest, quae generaliter ad causam 
pertinent. At vero in iis, quae speciali mandato, 
digna sunt, ea generalis commissio non sufficit, 

sed:reqiiiritur: specifica expressio saltem alicuius 
actus speciale mandatum requirentis ; nam si u- 
nus, vel alter actus speciale mandatum postulans 
in mandato expressus fuerit , tunc Procurator vi 
clausulae generalis consequitur specialem potesta- 
tem ad alios etiam actus similes, vel minores, non 
autem maiores et graviores, ex. gr. habens man- 
datum transigendi cum clausula, quod omnia pos- 
sit etiam mandatum speciale exigentia, poterit in 
arbitrium compromittere, quia compromissum est 
species transactionis , sed debitum remittere nom 
poterit , quia remissio gratuita debiti actus est 
transactione maior et gravior , Clement. II , de 
Procurator. Casus autem, sive actus speciale man- 
datum requirentes generatim sunt, qui magis ar- 
dui habentur, aut certe domino praeiudicium af- 
ferre possunt, veluti petitio restitutionis in inte- 
grum, iuramentum decisivum aversae parti defe- 
rendum , compromissum in arbitros , transactio, 
remissio debili , et alia id' genus ^ quae recenset 
Glossaria cap. 4, de Procurator, in 6. Verum Pro- 
curator constitutus cum libera, ut aiunt, cui nempe 
bonorum, vel causae libera administratio concessa 
est, in vim eius clausulae iuramentum deferre, 
transigere, vel pacisci potest, c. 4, cod. eod. in 6. 
Hanc tamen distinctionem Procuratoris cum libera 
et sine libera otiosam esse et inanem putat Heinec- 
cius in Digesta ad tit. de procurat. At certe hu- 
iusmodi Procurator donare non poterit; hoc enim 
est potius perdere, quam administrare, L. 8, ff. 
de Pactis. 

Procuratorem constituere possunt non solum 
personae singulares, quae per se ipsas in iudicio 
agere possunt, contrahere, deque suis rebus libere 

Uti et disponere» verum etiam integrae Communi^ 
tates» vel Societates hominum communia iura et 
communes causas habentium» veluti Universitates 
et' Collegia. Procurator autem ab aliqua Universi- 
tate constitutus Syndicus appellatur. Verumtaroen 
Procuratorem inter et Syndicum multa discrimina 
sunt: 1° Quod procurator omnino libere, Syndicus 
autem necessario constituatur: 2° Quod Procura- 
tor per solam nominationem, seu mandatum do- 
mini , Syndicus vero per electionem , et suffragia 
maiora Universitatis vel Collegii. 3® Quod Syndici 
officium vulgo publicum habeatur , Procuratoris 
autem saltem vi iuris communis privatum est. 4*^ 
Demum quod Syndici officium nec morte consti- 
tuentium exspiret, quia Communitas nunquam mo- 
ritur, nec finita instantia cesset, quod generaliter 
ad omnes lites, adeoque ad appellationem quoque 
constitutus sit ; at officium Procuratoris, exspirat 
morte mandantis, si res adhuc integra sit, hoc est 
lite nondum constituta; et a sententia in eum lata 
appellare potest ac debet, licet appellationem pro- 
sequi in vim prioris mandati non teneatur, cap. 
ii, huc tit. In reliquis autem Procurator et Syn- 
dicus sunt munere pares; nam potestas utriusque 
mandato Constituentis , sive decreto Universitatis 
praefinitur , et uterque servatis finibus eiusdem 
mandati vel decreti Constituenti prodest, aut no- 
cet; sibi enim hnputare debent , qui negligentem 
Procuratorem constituerunt. Finitur etiam ipsorum 
potestas, si diem extremum clauserint, quia man- 
datum ad haeredes non transit; itemque, si man- 
datum a Constituente revocetur , et nulla quidem 
ante litis contestationem opus est causa, ut man- 
datum solvatur, sed post, contestationem oportet 

rationabilem causam intercedere, qualis esset ad^ 
versa Procuratoris vel Syndici valetudo, diuturna 
peregrinatio , morosa causae tractatio , superve- 
niens cum adversario affinitas, aliave eius generis: 
interest enim Procuratoris, qui rem inchoavit, ne 
temere officio suo removeatur; quamobrem revo- 
catio mandati eidem denuntianda est, et nisi con- 
senserit, causa revocationis a ludice cognoscenda. 
<L Verum quamquam , nisi ut praemittitur , sine 
causa revocari non possit , dominus tamen suae 
causae una cum eodem Procuratore, maxime si de 
collusione timeat , minime prohibetur adesse, » 
cap. 2, de Procurator, in 6. Ut autem mandati 
integrum est ex rationabili causa mandatum revo- 
care, ita Procurator officio suo nuntium miftere 
potest , dummodo renuntiatio tempestive fiat, hoc 
est sine damno mandantis, aut saltem morbus, vel 
alia iusta causa intercesserit. 

At vero Dominus et Procurator actionem man- 
dati habent, si alter ab altero laesus fuit ; et do- 
minus quidem directam actionem habet ad pro- 
sequendum id, quod sua interest litem non fuisse 
diligenter administratam ; Procurator autem con- 
trariam habet repetendi quidquid ob litem fecerit 
sumptuum, aut sibi debeatur ratione mandati, quod 

impleverit, et utraque actio transit ad haeredes. 

. « 

§ 26. 

De Foro competenti. 

Forum seu iudex competens dicitor , qui tam 
ratione rei , quam ratione personae potestatem 
habet iudicandi, secus enim sententia ipsius, imo 

totum iudicium ob defectum iurisdtclionis, vel in 
genus causae, vel iii reum conventum omni vi et 
effectu carebil. Igitur ad cognoscendum compe- 
tentem ludicem inspici debet: !® qualitas causae, 
quae in controversiam adducitur; 2° qualitas per- 
sonae, quae in ius vocatur. - 
. Quod ad primum attinet, compertum est ex iis» 
quae superius diximus, causas omnes ecclesiasti- 
cas ad Tribunal Ecclesiae pertinere. Sed eccle- 
siasticae causae ratione rei dividuntur in maiores 
et communes. Causae maiores a Glossa tore Decre- 
talium ad cap. Quod translationem de Ofiic. le- 
gat. duo de viginti enumerantur seeundum qua- 
tuor barbaros versus, quos Glossatores et veteres 
luris Canonici Tractatores suis Commentariis, in- 
seruerunt. Generatim autem causarum maiorum 
nomine non tantum dubiae fidei et disciplinae 
causae , sed universim causae omnes et negotia , 
quae gravioris momenti sunt , intelliguntur. Ea- 
rum autem definitio ad unum Romanum Pontifi- 
cem pertinet , quod Innocentius l in Epistola ad 
Vitricium Rolhomagensem diserte ait: « Maiores 
causae ad Sedem Apostolicam, sicut Synodus sta- 
tuit et vetus consuetudo exigit, referantur.» lu- 
stinus Febronius in libro de Statu Ecclesiae cap. 
4 , § 1 in hunc locum ita animadvertit : « Verba 
illa vetus consuetudo apud probioris nolae Scri- 
ptores, signanter Labbaeum et lustellum non re- 
periuntur. » At reperiuntur apud alios probatissi- 
mae notae Scriptores, et quamvis ea verba in Epi- 
stola Innocentii I omnino deessent, non tamen de- 
sunt alia indubia documenta, quibus ea vetus con- 
suetudo comprobatur. Verum de hoc . argumento 
dictum est l. 2, c. 1, § 30. 

' Praeter maiores causas reliquae omnes Eccle- 
siasticae in prima instantia coram proprio Ordi- 
nario agendae sunt. At xausae matrimoniales £pi-< 
scopi tantum iudicio a Syn. Trid. sess. XXIV cap. 
20 de Reform. .commissae fuerunt, Praelalis in- 
ferioribus exclusis. Qua de re observanda est et- 
iam Gonst. Benedicti XIV « DEI MISERATIONE j > 
3 Non. Nov. 1741, ubi accurate laleque praescribit 
et explicat ordinem iudicii, quo oportet huiusmodi 
causas cognoscere et iudicare , etiam in casibus 
illis apertis , ac notoriis , ubi matrimonii nullitas 
tergiversatione ulla celari non possit. Vide Thes. 
S. G. C. causa Sonoren. 26 Aug. 1848, et decis. 
eiusdem G. tum 22 Aug. 1840, tum 19 lan. 1853, 
ubi aperte dicitur GonstilutionisBenedictinae prae- 
scriptum locum haud habere in illis nuptiis quae 
pro ecclesiasticis matrimoniis nullo pacto haberi 
possunt, siquidem neque in faciem Ecclesiae, neque 
in alia forma valida in foro Ecclesiae celebrantur. 
Pariter ex Gonc. Trid. sess. XXV, cap. 19 de Re- 
gularibus cautum est , ut Regularis validitatem 
suae professionis oppugnaturus debeat sua iura 
proponere coram Superiore suo, et Ordinario, ut 
proinde in huiusmodi quaestionibus per Superio- 
rem regularem et Ordinarium , tanquam Coniudi- 
ces , causa cognoscenda et definienda sit. Atque 
etiam idem Pontifex Benedictus XIV in alia Gon- 
stit. « SI D.ATAM » 47 tom. II eius Bull. complexus 
est ea omnia, quae ad agendam causam de nullilale 
professionis observanda sunt. Gonfer quae diximus 
1. 2, c. 9, § 95. Hic nonnulla addimus de benefi- 
cio restitutionis in integrum. 

: .Beneficium restitutionis in integrum, cui elar- 
giendo licet per se satis sit formam, ut aiunt, iuris 

ostendere, tamen iuxta hodiernam S, C. C. praxim 
adeo severe, accurateque in eo proceditur, ut tot 
prorsus requirantur probationes, quot necessariae 
indicantur, ut liquido constet de ipsa professionis 
nullitate, adeo ut, concesso restitutionis beneficio, 
causa ipsa de nullitate decisa videatur; Unde fit, ut 
dubia simul proponantur: 1 . an constet de causis 
restitutionis in integrum? et 2. an constet de nul- 
litate professionis in casu ? Hisce dubiis , attentis 
peculiaribus circumstantiis, tertium additur ^ an 
consulendum sit SS. pro dispensatione super voto 
castitatis , quandoquidem , licet baud constetrde 
nullitate professionis, ac proinde de causis resti- 
tutionis in integrum, fieri tamen potest, ut Sum- 
mus Pontifex, 'potestate quam a Christo accepit ad re- 
ctam Ecclesiae gubernationem super voto solemni 
castitatis dispensandi ex gravi causa, sive publica, 
quae directe ad bonum commune spectet, sive 
etiam privata , quae spirituale petentis bonum 
principaliter, bonum vero commune indirecte re- 
spicit, libere, ac iure prorsus utatur. Vide decis'. 
S. C. C. in Caus. Lugd. 23 lan. 1864. Confer. 
Breve Pii IX <i PECULIARIBUS ADDUCTUS 26 
lan. 1856 , ubi ea exponuntur, quae hac de re 
facienda sunt in Siciliae insula. 

Ex hactenus dictis salis colligitur, quis compe- 
tens ludex habendus sit , inspecta natura causae; 
nunc videndum est, quis ludex competens sit, in- 
specto statu personae , quae in ius vocatur. In 
primis autem praemittendum est, quod tradit Bel- 
larminus de Concil. auctoritat. lib. 2, cap. 16 et 
18: « Summus Pontifex non potest committere ne- 
que Concilio, neque ulli homini supra se iudicinm 
coactivum , sed tantum discretivum. » Hanc sen- 

tentiam Sylvius Controvers. lib. 4, art. 6, condus. 
3 ;ita explicat : f Papa potest quibusdam in rebus 
se, seu causam suam alteri subiicere, ut potestati 
saeculari. in rebus temporalibus et in spiritualibus 
Sacerdoti in foro conscientiae ; quia si contingat 
Pontificem habere controversiam , nec ipse velit 
eam per se terminare , aequum videtur , ut eius 
decisionem possit alteri committere. Casu tamen, 
quo ita se , seu verius causam et controversiam 
suam de rebus temporalibus alicui committat, ipse 
seroper manet Superior, neque potest simpliciter 
cogi , quia potestas ordinaria (talem vero habet 
Pontifex ) maior est extraordinaria et delegata , 
cuiusmodi solum est ea , quam habet is, cui Pon- 
tifex temporalem causam subiicit. Nihilominus , 
isto casu posito, si Pontifex. commissionem, quam 
fecit, non revocet, debet acceptare iustam sefhten- 
tiam a sic deputato prolatam, etsi non necessitate 
-coactionis , sed virtutis iustitiae commutativae , 
alioquin peccaturus contra illam respectu partis 
adversae, imo et respectu Commissarii, si promi- 
serat stare eius sententiae. » At quaeri potest, 
num Pontifex, in casu dubiae electionis, aut hae- 
resis, a Generali Concilio iudicari, atque etiam in- 
vitus ex causa comprimi et deponi possit? et ad 
dubiarn electionem quod spectat , principio qui- 
dem animadvertere est fieri prorsus non posse; 
ut ille non sit verus Pontifex, quem pro vero Pon- 
tifice habet Ecclesia universa. Itaque postquam 
Ecclesia suum in certo quodam homine Pontificem 
agnoverit, nihil iam opus est disputare de occulto 
aliquo vitio, quod ,in eius electione intervenisse di- 
cator, siquidem electio, quae propter occultum vi- 
tium irrita esset, per universalem illam Ecclesiae 

opprobalionem convalesceret. Vide de hac re Ant. 
Camarda in synopsi in Const., Apost. de perlinen- 
tibus ad electionem Papae dissertationibus 38^i39> 
40. lam vero quotiescumque factutn est,:ut!duo, 
vel plures de Summo Pontificatu * contenderent 
inter se , disputatio circa rem hanc apud. bonos 
omnes diuturna plerumque haud ' fuit , quoniam 
facile contigit , ut maxima Antistitum pars brevi 
conveniret in agnoscendo iure legitimo alicuius in- 
ter contendentes, atque in alio seu aliis utpote 
schismaticis repudiandis. Sed fieri potest , ut An- 
tistites ipsi in diversas abeant paries, ita ui unus- 
quisque ex contendentibus permultos habeat. stu- 
dentes sibi, eosdemque in hac studiorum divisione 
adeo perseverantes , ut tandem altercatione mul- 
tiplici quaestio ipsa in eam conditionem deveniat, 
ut nullum iam certum exitum' habere videatur. 
x\lque id revera contigit in funestissimo illo schi- 
smate, quod post Gregorii IX ortum sane . est 
an. 1378. Porro hanc circa speciem , propositae 
quaestioni auctores bene multi ita respondent , 
ut affirment Concilium Generale posse conten- 
dentes omnes a controversa illa Pontificatus. digni- 
tate deponere, quo deinde, novus certusque. Pon- 
tifex, canonico ritu, eligatur. Sunt alii quidam, 
quibus arrisit pronuntiatum illud: < Papa dubius. 
Papa nullus. » Sunt tandem alii qui utrique sen- 
tentiae repugnant , secundae quidem , quia nullo 
idoneo fundamento innixa novam sane ambiguitati 
quaestionis adscribit vim, ut possit sola per se de- 
lere ius canonica electione acquisituro; primae au- 
tem repugnant, quia opinio illa, quae, dubios< Pon- 
tifices generali Episcoporum coetui subditos, facit, 
nullum habet. in «SS. aut traditione fundamentum 

certum; el nullo certae auctoritatis decreto definita 
est. Itaque videtur sane in casu dubiae electionisnul- 
lum ius certum gen. Concil. supra Ponti ricem‘allri- 
buendum esse, quia Pontifex dubius reapse verus el 
legitimus esse potest, aliis. licet ignotus. Quo. casu 
Concilium, dum incertis et dubiis modis, seu. du- 
bia potestate uteretur, non satis Eccl.* prospiceret, 
neque Pontifex dubius facile pateretur se ab buius- 
-modi potestate illegitima, vel saltem dubia, ponti- 
ficatui amoveri. Quod in pisana Synodo misere ac- 
cidit: nam duobus contendentibus a pontificatu 
depositis, et electo Alex. V, cum neuter depositus 
sententiae Synodi acquieverit, factum est, utEcclesia 
in duas partes antea scissa, in tres postea discissa 
fuerit, tribus-pro Pontifice se gerentibus. Vide Bal- 
lerinium lib. de Pot. Eccl. SS. PP. et Cone. Gen.c. 
9,^3. Quid ergo? nullum ne in praedicta specie spe- 
rabimus a Concilio remedium? Immo et magnum; 
nam non inficiamur. Cone. Generale mullis de cau- 
sis prodesse posse; 1° quia cum origo, seu quae- 
stio dubiae electionis ad facta , et circumstantias 
tota pertineat , poterit forte Concilium veritatem 
inquirere, el invenire; 2° quia Concilium media ad 
schisma tollendum aptiora collatis consiliis exco- 
gitare , atque eliam'ad exitum perducere posset. 
3° Quia si forte in eo Concilio catholici. Episcopi 
et fideles ad unitatem, seu obedienliam unius Pon- 
tificis accedant , tunc etiam Pontifex dubius ad 
eamdem unitatem accedere et 'pontificatu abire ' 
-tenetur, quod. si renuat, obfirmalo animo is a suis 
asseclis derelictus in eam conditionem deveniet , 
in qua , si pertinacius perseveret , haberi iam de- 
beat tanquam homo , qui ipse se ab Ecclesia se- 
paraverit , quo facto. Pontificem, etiam verum 


.UB£R IV. 


140 

posse fieri schismaticum, adeoque primatu iurts*- 
dictionis excidere docuit Sylvius 2. S. Thom. 
q. 39 ad i. Confer et Ballerinium de Pot. Eccl. et 
Sum. Pont, et Cone. Gen. cap. 9. Quod haeresim 
spectat, Innoc. 111 serm. 3 habita die consecr. suae 
ita loquutus est: € In tantum mihi fides necessa- 
ria est, ut cum in caeleris peccatis Deum iudi- 
cem habeam, propter peccatum, quod in fide com- 
mittitur possim ab Ecclesia iudicari. » Quae hae- 
resis exceptio ideo fit, quod ob haeresim manife- 
stam, et proprie dictam Pontifex ab Ecclesiae fide, 
et proinde ab Ecclesia ipsa recedit, atque ita quo- 
dammodo abdicat, et dimittit pontificatum , quo 
nemo fruitur, nec frui potest, qui non sit in Eccle- 
sia. Itaque in hoc casu qui tamen numquam ac- 
cidit , neque uraquam continget, Gen. Cone, sen- 
tentiam proferret non quidem Pontificem depo- 
nendo , eumque. e potestate exuendo, sed tan- 
tummodo haereticum declarando : hoc enim ipso, 
quod legitime publiceque constiterit Pontificem 
a catholica fide defecisse , omni penitus iurisdi- 
ctione Ecclesiastica privatur. Quamquam enim 
caeleri Praelati, sicuti doctores probabilius docent, 
ex sua haeresis manifestatione iurisdictionem non 
amittant, sed opus praeterea sit Ecclesiae senten- 
tia, qua reapse omni potestate exuantur, hoc tamen 
postremum in Pontifice non haberet locum : huius 
discriminis ratio in eo posita est, quod Pontifex 
a Christo ipso potestatem accipit, reliqui autem 
quantum ad usum saltem attinet, ab Ecclesia ac- 
ceptam referunt. 

Post Summum Pontificem de cardinalibus S. 
R. E. dicendum est. lam vero ex Gonslilut. Pauli 

IV « CUM SAEPIUS » an. .1556 lites Cardinalium 

ad Pontiricem ipsum avocatae sunt ^ omni appel- 
latione remota. Item causae Patriarcharum , Pri- 
matum, et Metropolitarum Sedi Apostolicae reser* 
vanlur , quoniam huiusmodi personae nemini in 
Ecciesiaslica hierarchia . extra tRoroanum Pontifi- 
cem subiectae sunt.. Hac de re exstat celeberrimus 
can. 9 Concilii Ghalcedonensis, quo ita constitutum 
est: « Si quis contra ipsius Provinciae Metropoli- 
tanum Episcopum Episcopus sive Clericus habeat 
controversiam, pergat ad ipsius Dioecesis Prima- 
'tem, aut certe ad Gonslanlinopolitanae Regiae Ci- 
vitatis Sedem , ut eorum ibi negotium termine- 
tur. » De quo Canone Ludovicus Bail in Summa 
Conciliorum animadvertit: Ubi dicitur, « per- 

gant ad ipsius Dioecesis Primatem, » Romanum 
Pontificem intelligi ; nam vox graeci textus non 
proprie Primatem, sed Principem significat; solus 
autem Pontifex Christianae Dioeceseos Princeps 
est. 2® Ubi dicitur « aut certe ad Constantinopoli- 
tanae Civitatis Sedem j> non mandantis , sed per- 
mittentis Concilii verba esse , ita ut Clericis vel 
Episcopis prope Constantinopolim degentibus per- 
missum fuerit controversias suas coram Antistite 
Constantinopolitano proponere, lla hunc Canonem 
Nicolaus 1 in Ep. ad Michaelem Imperatorem inter- 
pretatur. 3® Ex vi huius Canonis eos tantum a Sede 
Constantinopolilana iudicari potuisse, qui se a suo 
Metropolitano laesos esse arbitrabantur^: at Roma- 
num Pontificem eos quoque iudicare posse, qui ab 
ipsis Patriarchis, vel ab Episcoporum Conciliis etiam 
maximis et frequentatissimis laesi sunt; quod Caeci- 
liani, Alhanasii, Chrysostomi, Pauli, Flaviani, Theo- 
doreti, aliorumque plurium exempla demonstrant. 
Vide Bellarminum lib. 2 de Rom. Pontifice cap. 22. 

. ' Quod vero Episcopos spectat , ipsorum causae 
ex iure communi aut ad Synodum Provincialem, 
aut ad Metropolitanum deferebantur. At Concilium 
Tridentinum causas ipsorumicriminales, quae de- 
positione aut privatione dignae sunt, ab uno Ro- 
mano Pontifice cognosci et finiri voluit : leviores 
autem causas Synodo Provinciali iudicandas reli- 
quit. Cum autem eadem Synodus de causis civili- 
bus Episcoporum nii penitus constituerit, satis 
inlelligitur easdem veterum iudicum cognitioni 
relictas esse , tum quia exceptio causarum crimi- 
nalium firmat regulam in contrarium , tum quia 
putandum non est iurisdiclionem Archiepiscopo- 
rum hac in re a Concilio revocatam fuisse, nullis 
aliis assignatis ludicibus, apud quos eaedem cau- 
sae in posterum agerentur. Hanc sententiam am- 
plexata est Congregatio Concilii ; nam in opere, 
quod inscribitur: Novae declarationes congrega- 
tionis S. R. E. C. AD DECRETA CoNCILII TrIDENTINI 
EX Bibliot. Card. Roberti Bellarmini. Lugduni 
1034 ad cap. 5 sess. XXIV de Reform. haec nu- 
mero tertia eiusdem Congregationis declaratio pro- 
fertur: « Item Metropolitanus potest cognoscere 
causas civiles Episcoporum. » Pariter in Opere 
quod inscribitur: Concilium Tridentinum ex ul- 
tima recognitione loANNis Gallemart. Lugduni 
1631 ad notam « nisi Metropolitanis » in idem ca- 
put haec leguntur : « potest ^Metropolitanus co- 
gnoscere causas civiles Episcoporum ex sententia 
Congregationis. » Neque huic sententiae obstat 
Epistola quaedam S. G. EE. et RR. ad Archiep. 
Regiensem datam die 31 Maii 1588 , quemadmo- 
dum late probat Cardinalis Petra in Commentar, 
ad Constitutionem 2 Leonis X. 


CAPUT III.: 143 . 

; Praesentis instituti est de foro Regularium alio- 
rumque exemptorum aliquid. in medium, proferre. 
Cone. Trident.. sess. XIV. cap. 5 de-Reform. de-» 
crevit causas criminales et mixtas ad docorura Or- 
dinarios, et:non ad Conservatores pertinere : ci- 
viles, vero a Conservatoribus cognosci posse, cum 
hi,* quorum, privilegia luentur, rei sunt , non a- 
clores. Itaque S. C. C. 28 lulii 1657 propositum 
est dubium: « An Regulares habentes Conservato- 
rem, si rei sint in causis civilibus requirentibus 
iudicialem discussionem et indaginem, conveniri 
queant coram eodem conservatore? » S, C. re- 
spondit < negative , » Et in lanuen. iurisd, die 20 
Febr. 1723 proposito dubio : « An Conservator 
Ven. Collegii Patrum Soc. lesu Civitatis lanuae> 
tam in casibus, quam extra casus manifestae vio- 
lentiae, vel iniuriae possit procedere , sive Patres 
Soc. lesu sint actores, sive rei? » S. C. respondit 
<L affirmative in casibus tamen manifestae violen- 
tiae et iniuriae, et quando Patres sunt rei. » In 
casibus vero criminalibus Regulares notorie et 
cum scandalo extra claustra delinquentes iuxta 
Constitutionem Clementis VIII die 8 Martii 1596 
editam, itemque delinquentes in personam Epi- 
scopi, eiusque iurisdictionem^ impedientes , iuxta 
decretum S. C. C. a Gregorio XllI probatum, de 
quo Fagnanus in cap. Grave de Offic. Ordinar. n. 
76 verba facit, ab Episcopo puniri possunt. Sunt 
etiam alii casus, in quibus integrum est Episcopo 
delegatam auctoritatem in Regulares exercere ad 
eos in Officio continendos , et irrepentes abusus 
cohibendos, quam multis prosequitur Benedictus 
XIV de Syn. Dioeces. lib. 9, cap. 15. 

Exemplo Regularium Clerici quoque sludue- 

rant sese^ aut Ecclesias aliquot ab Ordinariorum 
iurisdictione eximere. De his tria adnotasse suffi- 
ciat: 1. Uni Pontifici, et praeterea nemini fas esse 
personas, aut Ecclesias ab Ordinarii ludicis pote- 
state eximere. 11. Clericos exemptos in exemptio- 
nis articulis forum Apostolicae Sedis sortiri , aut 
illius ludicis forum, cui ex privilegio apostolico 
addicti sunt. 111. Cum Episcopus fundatam inten- 
tionem habeat potestatis exercendae in cunctas 
Ecclesias, Clericosque suae Dioecesis , hinc nemi- 
nem iure posse ipsius forum declinare , nisi aut 
perspicuum suae exemptionis privilegium osten- 
dat , aut longaevam huius exemptionis prae- 
scriptionem legitime planeque probaverit, ex qua 
Apostolicum privilegium praesumi valeat. De Ca- 
pitulis autem ab Episcopali iurisdictione exemptis 
confer saepe laudatum Benedictum XIV de Synod. 
Dioeces. lib. 3, cap. 15. 

Hactenus dictum est de personis, quae speciali 
titulo dignitatis aut privilegii proprium forum ha- 
bent, ad quod vocandae sunt. Relinquitur, ut di- 
camus de reliquis ecclesiasticis personis , quae 
scilicet nullo speciali exemptionis titulo aut pri- 
vilegio distinguuntur. lam vero Clerici omnes non 
solum maioribus, sed minoribus etiam Ordinibus, 
imo prima solum tonsdra initiati in causis tum 
civilibus, tum criminalibus ab uno proprii Ordi- 
narii foro iudicari possunt. Atque huic fori pri- 
vilegio Clerici renuntiare nequeunt, neque etiam 
in se prorogare potestatem ludicis laici, cap. 12 
de Foro compet., imo nec iurisdictionem Episco- 
pi alieni, nisi proprius consenserit, cap. 18 eod. 
lit. Episcopus autem, seu Ordinarius proprius di- 
citur: 1® Ei^iscopus domicilii, vel qmsi domicilii, 

seu eius loci, in. quo clericus moratur, cum ani- 
mo vel perpetuo vel diutius ibidem permanendi. 
2® Episcopus contractus^ eius loci, ubi contra- 
ctus vel quasi ^contractus initus est ; dummodo 
reus ibidem reperiatur, aut bona possideat, quam- 
vis ipse reus fuerit absens; nam cap. i de Foro 
compet. in 6 expresse statuitur actorem ex Indi- 
cis decreto mittendum esse in bonorum possessio- 
nem, si reus citatus in foro contractus non com- 
parcat. 3° Episcopus rei sitae, seu loci , ubi res 
controversa sive mobilis , sive immobilis perma- 
nenler sita est, qui itidem contra rem etiam trans- 
euntem arreptum et sequestrationem decernere 
poterit. 4® Demum Episcopus loci , ubi delictum 
inchoatum vel consummatum est. Gaeterum forum 
domicilii praecipuum est, ita ut ludex domicilii 
contra reliquos competentes iudices iure praeven- 
tionis uti possit. Vide de hac re Bouix « Tract. 
de ludiciis » 1. 1. p. 1, sect. 5, c. 4, n. 2, Pa- 
risiis 1855. Sunt tamen aliqui casus in quibus 
Clerici beneficio fori privantur. Et primo quidem 
ex decreto Cone. Trid. sess. XXIII, cap. 6 de Re- 
format., Clerici minorum ordinum € fori privile- 
gio non gaudent, nisi Beneficium ecclesiasticum 
habeant aut clericalem habituro et tonsuram de- 
ferentes alicui Ecclesiae ex mandato Episcopi in- 
serviant; vel in Seminario Clericorum, aut in ali- 
qua Schola vel Universitate de licentia Episcopi, 
quasi in via ad maiores Ordines suscipiendos ver- 
sentur. » Cum autem Concilium particulis disiun- 
ctivis aut, et veluiaiur, in alternativis autem alte- 
ram adimplere sufficiat , hinc gaudent privilegio 
fori, tum qui habitum et tonsuram 'deferunt , et 
Ecclesiae inserviunt, tum qui beneficium oblinent, 

etiamsi tonsuram et habitum non deferant , nec 
Ecclesiae inserviant. Pariter ex ipsius Triden- 
tini cit. loc. Clerici coniugati privilegio fori non 
fruuntur, nisi copulative ires conditiones obser- 
vent ; 1°, Ut cum unica et virgine matrimonium 
contrahant;. « bigamos enim omni privilegio cle- 
ricali declaramus esse nudatos, > ait Gregorius X 
in Concilio Lugdunensi. IP, Ut tonsuram et ve- 
stes clericales deferant. IIP, Ut alicui Ecclesiae 
servitio vel ministerio ab Episcopo deputati eidem 
Ecclesiae serviant vel ministrent. Demum Clerici 
etiam maiorum Ordinum solemniter degradati o- 
mni privilegio fori et canonis ita privantur, ut a 
saeculari potestate iudicari , damnari et puniri 
possint. Praeterea communiter a doctoribus nu- 
merantur aliquae civiles causae , in quibus Cle- 
rici omnes coram iudice laico vocari possunt. V 
Causae feudales Ecclesiae et Monasteriorum, quae 
feuda saecularia tenent, in Curia Domini directe 
agitari et iudicari debent. Sane rescripsit Alexan- 
der III cap. 6 et seqq. de Foro compet.: <r feuda- 
lem quaestionem etiamsi collitigantes Clerici sint, 
coram Domino feudi sive Clerico, sive Laico fi- 
niendam esse. » 2® Si bona immobilia Ecclesiis , 
vel Clericis, donata sint cum reservatione iuris- 
dictionis, ea scilicet lege et conditione, ut foro 
civili obnoxia maneant: hoc enim casu Clericus 
privilegio suo non renuntiat, propterea quod ni- 
hil tribuit foro laico, cum res donata nondum^ ab 
eodem foro sublata fuerit et foro ecclesiastico ad- 
dicta. S° Causae evictionis, si nimirum proposita 
sit actio contra laicum ad rem evincendam, quam 
emit a Clerico; tum siquidem Clericus, si lauda- 
tus ab emptore fuerit, eidem adesse, atque etiam 

coram ludice laico comparere debet. 4® Ob offi- 
cium saeculare, si nempe Clericus tamquam tutor, 
curator, aut procurator alicuius laici in ius voce- 
tur. 5® Ob litem coeptam ; quamobrem lis iam 
inchoata cum defuncto laico, cuius Clericus haeres 
est, in eodem foro, in quo initium habuit, finem 
accipere debet. 6® Demum ob reconventionem , 
cum scilicet Clericus actoris personam agens ali- 
quem ad forum laicale traxerit, ipse Clericus in eo- 
dem foro reconveniri recte poterit, non solum per 
modum exceptionis, quae potius rationem habet 
necessariae defensionis, verum etiam per modum 
verae actionis, uti si Clericus mutuum a laico co- 
ram ludice saeculari expetat, laicus etiam suum 
aes, si illi crediderit, in eodem foro reposcat. Ex- 
cipiendae sunt tamen causae omnes criminales, 
spirituales, et reliquae ecclesiasticae, in quibus lu- 
dex laicus, etiam partibus annuentibus, competens 
esse nequit. Ad haec si iudicio reconventionis victus 
sit Clericus sententia ludicis laici, ubi ea trans- 
eat in rem indicatam, exsecutio in Clericum, e- 
iusque bona ad proprium Episcopum , seu Ordi- 
narium omnino pertinet. Quod vero spectat cri- 
minales causas omnes, nunquam civili ludici fas 
est Clericum indicare, aut carceribus mancipare 
vel detinere. Tantum custodiae causa a ludice laico 
detineri poterit suo ludici ecclesiastico quampri- 
mum tradendus, si Clericus vel in flagranti cri- 
mine fuerit deprehensus, vel fugam paret, vel ne- 
farium aliquod scelus machinetur. 

De his omnibus civilibus aut criminalibus causis, in quibus 
privilegium fori non prodest , confer Schmalzgiueber de For. 
compet. et Doctores ibidem laudatos. 

§ 27. 

De ordine indiciall. 

f 

ludiciales disceptationes ordinalirn procedere 
debent, quandoquidem ex inordinata causarum no- 
tione potius confusio nascitur, quam veritas erua- 
tur. Ordo iste, quo iudicia habenda sunt, iudicium 
etiam dicitur, et passim processus appellatur. Est 
autem processus dispositio idonea actorum om- 
nium iudicialium secundum eam methodum et 
formam, quam leges constituerunt. Igitur ordo 
in iudiciis perfecte servandus est, et si perverta- 
tur, omnes actus irriti et nulli sunt. « Prolatam 
a praeside sententiam contra solitum ordinem , 
auctoritatem rei iudicatae non obtinere certum 
est, 0 ait Imperator L. 4, cod. de Sentent. et In- 
terlocut., et Innocentius III cap. 22 de Rescript. 
haec habet : « Processum contra nostri formam 
Rescripti ac luris ordinem attentatum irritum de- 
cernimus et inane. > At vero ratione ordinis iu- 
diciarii iudicia nominantur vel ordinaria, seu so- 
lemnia, in quibus omnes iudiciales actus obser- 
vantur tum ad intrinsecam iudicii naturam , tum 
ad externam solemnitatem perlinentes; vel extra- 
ordinaria, seu summaria, in quibus multiplices 
solemnilales iudiciorum omittuntur, tantummodo 
servatis quae iuris naturalis sunt et prorsus ne- 
cessaria ad veritatis investigationem, veluti voca- 
tio rei, petitio actoris, probationes, defensiones, 
et sententia. In summario huiusmodi iudicio iudex 
non sedet 'pro tribunali, sed agit deplano, simpli- 
citer, sine strepitu et figura iudicii, neglectis iu- 

diciorum solemnium formis. Summarium iudicium 
describitur Clem. 2 de Verb. Sign. Illud porro, ut 
possit adhiberi, loco solemnis pro diversis materiis» 
Sedes Apostolica concessit, quo factum est, ut so- 
lemnia iudicia in plerisque regionibus iam vix ad- 
hibeantur, nisi in gravioribus quibusdam causis. 
Ratio cur concessura illud fuerit in eo erat posita, 
quod plures causae tum causa modicitatis , tum 
natura earum celerem solutionem expostulent. Hinc 
certa sunt genera causarum, in quibus de iure sum- 
marie proceditur, veluti causae electionum, postu- 
lationum, mercedum, alimentorum, missionis in • 
possessionem, spolii, depositi, pauperum, pupillo- 
rum, aliaeque similes, et generatim omnes, quae 
moram pati non videntur. Verum ex Clement. 2 de 
V.S, subsistit processus, si in causa, quae summarie 
expedienda fuerat, solemnis ordo servatus sit, si ta- 
men partes non contradixerint. His positis, summa 
indiciorum divisio est, ut alia sint civilia, et alia 
criminalia. Tres sunt indiciorum partes, prima 
a libello seu citatione ad litis contestationem pro- 
greditur; in criminalibus autem ab accusatione , 
vel inquisitione ad criminis negationem : secunda 
a contestatione litis, seu negatione criminis ad 
sententiam definitivam : tertia denique a sententia 
definitiva usque ad eius exsecutionem. Nos itaque 
ordinem indiciorum tum in civilibus causis, tum 
in criminalibus observandum singillatim expone- 
mus. ,Sit autem primum de civili processu in- 
struendo. 


150 


LIBER IV. 


§ 28 . ' 

De libello et citatione. 

Processus civilis a libello et citatione inchoa- 
tur. Est autem libellus ipsa Actoris petitio, qua. 
videlicet quid, et quo iure, et contra quem petat, 
distincte ludici exponit, eiusque officium implo- 
rat. Itaque libellus ludicis Actoris , et Rei nomi- 
na, rern petitam, et rus petendi complectatur o- 
portet. Ius autem, seu causa petendi est duplex, 
proxima et remota; in actione reali proxima est 
dominium, si de vindicatione rei agitur: remota 
est titulus, quo dominium comparatum fuit. In 
actione personali causa proxima est obligatio, re- 
mota est contractus, vel delictum ex quo obliga- 
tio profecta est. lam vero si actio realis sit, sal- 
tem causa actionis proxima, nempe dominium 
exprimendum est; si vero actio personalis insti* 
tuatur, necesse est ut causa remota exprimatur, 
ex. gr. peto centum scutata , quae mihi debentur 
contractu mutui depositi, locati , venditionis. Cu- 
ius discriminis ratio in eo consistit, quod etsi res 
ex una causa, videlicet obligatione, nobis debea- 
tur, attamen cum ex pluribus et diversis nomini- 
bus obligatio oriri possit, idcirco si in actione 
personali sola causa proxima allegaretur, libellus 
nimis generalis esset, nec reus de causa plane in- 
strueretur, ut deliberare posset, utrum sibi iudi- 
cio contendendum, aut cedendum sit. Emendari 
libe}lus'potest quocumque tempore aliquid adden- 
do vel detrahendo, quod ad substantiam non per- 
tineat; attamen post litem contestatam mutari non 

potest, priori actione repudiata , aliam instruen- 
do: per litis enim contestationem libellus transit 
in quasi contractum inter partes, aut si mutetur, 
reus indemnis servandus est prioris iudicii, perso- 
lutis expensis, novoque libello oblato , novisque 
etiam induciis datis; namque per novam actionem 
iudicium substantialiter immutatur. 

Libellum sequitur citatio, qua reus mandato ei 
auctoritate ludicis in Iudicium vocatur. Est autem 
citatio verbalis, aut realis: verbalis dicitur, quan- 
do reus verbis , aut litteris in iudicium vocatur ; 
realis fU per manus iniectionem, quam capturam 
vocant , dum nempe reus per apparitores vel sa- 
tellites apprehenditur et in iudicium deducitur , 
et non tam citatio quam remedium, quo utendum 
est , dum aliter citatio verbalis effectu careret ; 
unde locum habet in solis criminalibus causis, vel 
adversus suspectos de fuga, aut contra contuma- 
ces. Rursus citatio simplex est, vel peremptoria. 
Per simplicem citationem reus in iudicium voca- 
tur intra certum dierum terminum , quo tamen 
elapso, citatus non fit contumax, nisi distinctis vi- 
cibus et dierum intervallis vocatus fuerit , nec 
comparuerit. Peremptoria est , quae pro tribus 
simplicibus et dilatoriis citationibus emittitur, et 
necessitatem comparendi ita imponit, ut si ad con- 
stitutum diem citatus non comparuerit, contumax 
habeatur. Quamobrem in hac citatione ludices 
uti solent adverbio peremptoriCy aut alio simili, et 
aliquando comminantur , etiam absente diversa 
parte, cognituros se et pronuntiaturos, L. 7 , ff. 
de ludiciis. Denique citatio specialis est vel gene- 
ralis, quatenus vel certa persona , vel generatim 
omnes in ius vocantur , quicumque sua interesse 

. putaverint. Ut autem citatio sit legitima , conti- 
nere debet: i® Nomen et cognomen ludicis, apud 
quem reus in ius vocatur, tum quia in ius voca- 
tio mandato ludicis decerni debet , tum etiam ut 
reus sciat, num coram ludice competente in iudi- 
cium vocetur, atque adeo si iudex delegatus fue- 
rit, copia seu litterae delegationis in prima saltem 
citatione summatim inferendae sunt , cap. 3 de 
Offic. et Potest, lud. deleg. 2® Exprimendum est 
tum nomen et cognomen Actoris , ut citatus ad- 
versarium suum agnoscat; tum nomen et cogno- 
men ipsius citati, ut certo intelligere queat, se et 
non alium in ius vocari. 3° Exponenda est causa, 
cur citatur, ut perspecta alterius partis petitione 
reus deliberare possit, num cedere velit, an con- 
tendere. 4® Designandus est iudicii babendi locus, 
praecipue si Iudex delegatus sit , qui certo loco 
Tribunal non babet. Ordinarii enim ludices cer- 
tam sedem et tribunal babent, ab iisque locum eo 
tantum in casu designari oportet , ubi vellent ex- 
tra locum solitum ius dicere. Locus vero debet 
esse idoneus , hoc est citantis iurisdiclioni subie- 
ctus, et praeterea ipsi citato tutus, videlicet ab in- 
sidiis, pestilenti aere, aliisque similibus periculis 
liber et expers, ut citatus eo possit incolumis ve- 
nire et abire. 5® Exprimendus est dies certus, in 
quo reus ad iudicem venire tenetur, euraque diem 
oportet esse tum iustum , quatenus in eo praefi- 
niendo locorum, temporum, et personarum ratio 
habenda est, tura legitimum , videlicet non feria- 
tum, quum his diebus fora quiescant. At vero cum 
feriati dies vel in humanum commodum, quales 
sunt feriae Messium et Vindemiarum, vel Religionis 
causa , instituti fuerint , quales sunt dies festi : 

quamquam in feriis humanis actus iudiciales rite 
expediantur consensu partium , quoniam favori 
pro se introducto quilibet renuntiare potest, atta- 
men in feriis Religionis, ne ipsis quidem litiganti- 
bus consentientibus, iudicia exerceri queunt, et si 
quid actum fuerit, nullius momenti est, dum hae 
feriae non ad humanam utilitatem, sed ad divinum 
cultum ordinentur. Citatio autem per publicum 
apparitorem seu nuntium reo denuntianda est , 
et si eius copia haberi non possit, citatio propo- 
nitur foribus domorum , quas incolere solet , aut 
etiam vicinis et domesticis relinquitur, quae id- 
circo dici solet citatio ad domicilium; nuntius au- 
tem seu apparitor in acta referre debet, diem, lo- 
cum, modumque citationis exhibitae, eaque appa- 
ritoris < vel nuntii relatio fundamentum est omnis 
iudicii , ut eius omissione nec sententia, nec pro- 
cessus valeat , neque amplius sanari possit. Quod 
si nuntius referat reum abfuisse , nec certum do- 
micilium habere, vel locum non esse tutum, aut 
si creditores incerti citandi fuerint, et generatim, 
ubi reus aliter citari non possit , tunc locus est 
publicae citationi per vocem praeconis , tubam , 
vel Campanam , aut per edictum publico loco af- 
fixum, ut ita reus per propinquos aut amicos ad- 
moneatur. Citationis effectus plures sunt : cogit 
enim citatum ad comparendum, et ad causam co- 
ram eodem ludice pertractandam , quamvis post 
citationem alterius fori esse coeperit. Praeterea 
' inter plures ludices competentes praeventionera 
inducit respectu eius ludicis, qui reum in ius vo- 
cavit ; itemque perpetuat iurisdictionem ludicis 
delegati , ita ut ex obitu delegantis amplius non 
exstinguatur. Denique praescriptionem etiam Ion- 

gissimi temporis interrumpit , et litis pendentiam 
inducit, remque eflScit litigiosam, ut nullo pacto 
alienari, nec aliud possit usque ad exilum causae 
innovari. Quamobrem salva debet esse possessio , 
nisi forte sequestratio rei per ludicis sententiam 
ex gravi et probata in iure causa decernatur, aut 
res ipsa ex libero consensu partium alteri custo- 
dienda committatur. 


§ 29 . 

De ContQinacia. 

Contumacia a contemnendo dicta est, unde con- 
tumax dicitur, qui a ludice vocatus in iudicium 
venire contempserit. Duplex autem contumacia di- 
stinguitur , altera quae vera sive expressa , altera 
quae tacita sive praesumpta vocatur. Prior est, 
cum qui tribus edictis, aut uno pro tribus perem- 
ptorio citatus, vel sui copiam non fecit, vel cum 
veneritj ludici obtemperare recusavit, aut sine lu- 
dicis venia susceptum iudicium deseruit. Posterior 
est, dum aliquis in ius vocatus dolo malo, fraude- 
ve latitat, efficitque, ne citatio ad eum perveniat. 
Verum qui legitima causa impeditur , quominus 
ludici se exhibeat, vel citationi, respondeat, quum 
ludicem non contemnat, contumax non erit, modo 
tamen impedimenti conscium ludicem faciat, et in 
iudicium veniat , cum primum poterit. Pluribus 
autem poenis afficiuntur contumaces , sed aliis 
poenis Actor, et aliis Reus, aliis ante litem con- 
testatam , et aliis post litem contestatam coercen- 
tur. Si Actor ante litem contestatam contumax sit, 
condemnabitur ad expensas, et si rursus reum ci- 


CAPUT III. 


155 

tari petat, non amplius auditur, nisi cautione prae- 
stita coiiiparendi. Si vero Actor post litem conte- 
statam abfuerit , tribus denuntiationibus vocan- 
dus est, eoque non comparente, ludex, instante 
reo, aut sententiam proferet, aut reum ipsum ab 
instantia seu observatione iudicii absolvet. Actore 
in expensas condemnato. At vero si Reus ante li- 
tem contestatam contumax sit, in actione quidem 
reali actor in possessionem mittitur rei , de qua 
disputatur; in actione autem personali mittitur in 
possessionem mobilium, vel si ea desint, immobi- 
lium, pro summa tamen debiti. « Quod si reus, ut 
inquit Innocentius 111 cap. 3 Ut lite non conte- 
stata, venerit infra annum iudicio sisti, praestita 
cautione, ac exhibita satisfactione congrua expen- 
sarum , possessionem recuperet. Quod si cautio- 
nem offerre neglexerit infra annum , actor post 
annum verus constituatur possessor , super pro- 
prietate duntaxat adversae parti defensione legiti- 
ma reservata. » Itaque prima missio in possessio- 
nem, quae etiam dicitur possessio ex primo de- 
creto, inducit pignus tantum praetorium, traditur 
enim nes loco pignoris , unde possessor seu de- 
tentor huiusmodi fructus rei non lucratur. At 
post annum, quo reus in contumacia perseverave- 
rit, actor ex secundo decreto in possessionem im- 
mittitur lanquam verus dominus , veramque pos- 
sessionem consequitur , servata reo contumaci 
quaestione proprietatis. Cum vero eis contestata 
luerit, et reus contumax exstiterit , ludex , si de 
meritis causae liqueat , sententia sua litem defi- 
niet, aut si non liqueat, actorem in veram posses- 
sionem immittet , salva semper reo dominii lite. 
Secus est in causis beneficiariis, in quibus ob rei 

contumaciam missio in possessionem non decer- 
nitur, € ne per hoc ad ea ingressus patere valeat 
vitiosus, i ut habetur cap. unico de eo qui mittit, 
in posses, in 6. Praeter hactenus enumeratas, sunt 
aliae poenae, quibus iure. Decretalium contumaces 
coercentur, quales sunt sequestratio possessionis, 
condemnatio in expensas, et in primis excommu- 
nicatio, qua tamen utendum non est, si missio 
in possessionem decerni possit, quum iure novis- 
simo Tridentini sess. XXV cap. 3 de Reformat. 
Ecclesiastici ludices a censuris ferendis abstinere 
debeant , « quandocumque exsecutio realis , vel 
personalis in. qualibet parte iudicii propria aucto- 
ritate ab ipsis fieri poterit » 

§30. 

De exceptionibos et mutais petitionibus. 

Reo in ius vocato competunt exceptiones , seu 
allegationes rationum , quibus se adversus acto- 
rem defendit. Etenim exceptio est quaevis rei de- 
fensio , qua actoris intentionem vel actionem aut 
ad tempus retardat , aut in perpetuum elidit ; 
quamobrem exceptio in temporalem seu dilato- 
riam, et in perpetuam seu peremptoriam dividitur. 
Exceptio dilatoria vel petitur a persona ludicis, et 
speciali nomine dicitur fori declinatoria , veluti si 
reus excipiat ludicem esse incompetentem, vel su- 
spectum , aut litem alibi pendere : vel petitur a 
persona actoris, eiusve tutoris , vel procuratoris, 
uti si excipiatur actorem esse pupillum, excommu- 
nicalum, tutorem vel curatorem nulliter datum , 
procuratorem mandato carere; vel petitur a per- 

sona rei, si ex. gr. electionem fori habens, dum 
in uno foro conventus fuerit , exceptionem oppo- 
nat, ut causa ad alterum forum revocetur: vel pe- 
titur a meritis causae, ut exceptio petitionis ante 
diem : vel petitur a forma processus , qualis est 
exceptio libelli inepti vel obscuri , loci non tuti , 
vel inhonesti, termini »angusti, et feriarum. 

Exceptiones peremptoriae, quae causam princi- 
palem omnino perimunt , veluii exceptio metus , 
doli mali, erroris, non numeratae pecuniae, pacti 
de non petendo rei iudicatae , SG. Macedoniani , 
transactionis, solutionis, praescriptionis, aliaeque 
plures sunt et duplicis generis ; aliae enim sim- 
pliciter peremptoriae, aliae litis finitae nominan- 
tur. Prioris generis sunt exceptio doli mali, me- 
tus , praescriptionis , solutionis , Macedoniani , et 
hiiiusmodi, quae actionem in porpetuurn excludunt, 
attamen litis ingressum non impediunt. Posterio- 
ris generis, seii litis linitae dicuntur, quae non 
solum intentionem actionemque actoris in per- 
petuum excludunt, sed impediunt etiam , quo- 
minus novum iudicium instituatur , quales sunt 
exceptiones rei iudicatae, transactionis, litis per 
iusiurandum finitae, utpote quibus litem iam su- 
blatam esse demonstratur. 

Praeterea exceptiones dilatoriae et perempto- 
riae non solum effectu differunt, sed etiam tem- 
pore, quo proponendae sunt; nam dilatoriae ante 
litem contestatam opponi debent; in primisque si 
ludicem scias incompetentem esse , exceptio in- 
competentiae opponenda est; si quis enim, hac o- 
missa exceptione , aliam prius opponat , vel ali- 
quem in iudicio actum peragat , iam boc ipso 
in dudicem consensisse videtur, et eius iurisdictio 


LIBER IV. 


158 

prorogatur. Excipitur Clericus , qui nequit in lu- 
dicem laicum consentire. Caeterum exceptio maio- 
ris excommunicationis in qualibet iudicii parte op> 
poni poterit , cuius opponendae modum praescri- 
psit Innocentius IV cap. i de Exception. in 6. In- 
super licet etiam post litem contestatam dilatorias 
exceptiones opponere , quae tura primum ortae 
sint, aut innotuerint ; itemque exceptiones , quae 
nullum et inane iudicium reddunt, veluli exceptio 
revocati procuratoris, aut falsi , seu mandato ca- 
rentis, < non solum ante sententiam, verum etiam 
postea possunt obiici, i> ut inquit Pontifex cap. 4 
de Procurat. Quoniam vero nihil obstat , quin 
reus pluribus exceptionibus et successive utatur , 
L. 5 et 8 ff. de Excepi., « ne forte per dilatorias 
exceptiones causarum terminatio prorogetur, cau- 
tum est, ut intra., certum tempus a ludice assi- 
gnandum omnes dilatoriae proponantur, » cap. 4 
hoc tit. At peremptoriae exceptiones regulariter 
proponendae sunt post litis contestationem, nara- ' 
que ad perimendam actionem opponuntur ; actio 
autem perimi nequit , nisi postquam in iudicium 
deducta est. Exceptiones vero peremptoriae litis 
finitae ante litis contestationem proponendae sunt, 
quandoquidem vis et natura ipsarum est , ut in- 
gressum litis impediant. Denique post rem iudi- 
catam rite opponuntur exceptiones peremptoriae, 
quae exsecutionem sententiae impediunt , veluti 
exceptio SC. Macedoniani, Velleiani, aliaeque simi- 
les , quae numero novem recensentur a Glossa in 
L. final. cod. de lur. et fact. ignorant. 

Exceptionum autem duo praecipui effectus sunt: 
prior est, quod reus exceptione fit actor, quam- 
obrem exceptionem probare debet : si tamen in 

probatione deficiat, non ideo actor confeslim vin- 
cit , sed ubi actionem suam probaverit ; « nam 
reus exceptionem obiiciens non videtur de inten- 
tione adversarii confiteri, » E\ Reg, 63in6, et L. 9 
ff. de Exception. Alter, effectus est, quod exceptione 
rite probata excludatur actio sive ad tempus, sive 
in perpetuum, prout exceptio fuerit dilatoria, aut 
peremptoria. 

At vero quemadmodum reus ad actoris eliden- 
dam actionem exceptione utitur, sic actori fas est 
replicatione elidere exceptionem , suamque actio- 
nem confirmare. Est enim replicatio exceptionis 
exclusio, L. % ff. de Except. , si Titus ex. gr. 
conditione mutui petat centum a Caio, actio est. 
Caius conditioni mutui opponat pactum de non 
petendo, exceptio est. Si Titius huic exceptioni 
posterius pactum, quo rursus placuit ut petere 
liceret, opponat’, replicatio est. Si praeterea con- 
tra actoris replicationem aliquid opponat reus, 
duplicatio dicitur , exinde triplicatio , « et sic 
deinceps multiplicantur nomina , dum aut reus, 
aut actor obiicit. » L. 2 ff. hoc tit. Verum in foro 
ecclesiastico duplicationibus, aut triplicationibus 
vix locus est, sed ludex ex causa eisdem modum 
imponit, ne iudicia temere protrahantur. 

Reo autem non solum ius est contra actionem 
excipiendi,, causam suam directe defendendo, ve- 
rum etiam mutua petitione seu reconventione 
contra actorem uti licet, per quam specie quadam 
compensationis se tuetur. Fit itaque mutua peti- 
tio seu reconventio, dum reus conventus aliquid 
vicissim in eodem iudicio ab actore petit , tam- 
quam sibi debitum, veluti si ex causa stipulatio- 
nis conveniatur, et ipse vicissim ex causa mutui 

actorem reconveniat. Reconventio^ seu mutua pe- 
titio coram ludice aeque ordinario ac delegato 
locum habet, non tamen coram Arbitro, quum 
Arbiter de iis tantum , super quibus compromis- 
sum est, respondere possit. Sunt etiam aliquae 
causae, in quibus reconventiones obiici nequeunt, 
quales sunt causae criminales, quoniam « inno- 
centia, non relatione criminum, reus purgatur,» 
ut loquitur L. 5 ff. de public. ludiciis; causae de- 
positi, nisi prius depositum restituatur: tanta e- 
nim est depositi fides: causae spolii , in quibus 
per vim deiectus respondere non cogitur, ante- 
quam restituatur: causae appellationis, nam lu- 
dex appellationis de ea tantum causa, in qua ap- 
pellatum fuit , cognoscere potest : et demum non 
licet actorem reconvenire de re spirituali apud lu- 
dicem laicum, cuius iurisdictio ad spiritualia non 
porrigitur. Omnes vero , quibus agendi ius est, 
reconvenire etiam possunt. Itaque excommunica- 
tus cum agere nequeat, non poterit reconvenire, 
quamvis contra actionem recte opponat exceptio- 
nem; quod excipere non sit agere, sed se defendere: 
Actor vero a ludice reconventus alia reconventione 
adversus reum uti nequit, ut iudicia certis limitibus 
circumscribantur. Reconventio autem proponi pot- 
est vel ante, vel immediate post litem contestatam, 
vel postquam contestata lite ad alios iudicii actus 
profectum est. Si ante, vel immediate post litem 
contestatam proponatur, duos effectus parit; prior 
est prorogatio iurisdiclionis , ut ludex de mutua 
conventione cognoscere possit , nec ab actore 
amplius recusari queat, cum eumdem habere con- 
tra se ludicem dedignari non debeat, coram quo 
alteram partem in ius vocavit. Alter effectus est 

simultaneus processus, quatenus actio et recon- 
ventio uno eodemque iudicio cognosci, et una sen- 
tentia terminari possint. At si reconventio post 
litem contestatam aliosque actus iudiciales iara 
proponatur, prorogat quidem iurisdictionem, sed 
tamen utraque causa simultaneo processu non 
tractatur, dum causa conventionis prius finienda 
est, et inde fit transitus ad causam reconventionis, 
nisi haec liquida omnino esset. 

* 

§ 31 . 

De ordine cognitionum. 

Contingere quandoque solet, ut exceptiones a 
reo propositae causas et quaestiones plures exci- 
tent; quae certo ordine a legibus definito cogno- 
scendae sunt, ut omnis confusio evitetur. Quem 
igitur ordinem observare ludex debet in examine 
plurium quaestionum, quae in eodem iudicio con- 
currant, is cognitionum ordo appellatur. Univer- 
sim duae regulae traduntur ; prima est, quoties 
in eodem iudicio plures causae concurrunt , pri- 
mum cognoscenda causa est, a qua altera pendet: 
secunda regula est, si neutra causa ab altera pen- 
deat, etulraquesit principalis, prius proposita, prius 
quoque tractanda est. Ex quibus regulis haec se- 
quuntur: i® Si civilis et criminalis causa concurrat, ‘ 
criminalis tamquam praecipua ante civilem absol- 
venda. 2® Si altera ex propositis causis praeiudicialis 
sit, haec prius tractari ac definiri debet; praeiudi- 
cialis autem dicitur, quando ab eius decisione alte- 
rius decisio pendet. Ita si mulier aliquem peteret 
seu vindicaret in maritum, adhibitis testibus , is 

vero exceptionem consanguinitatis obiiceret, prius 
de consanguinitate pronuntiandum esset , quam 
de matrimonio, siquidem consanguinitate probata, 
quaestio principalis perimitur, cum inter consan- 
guineos constare matrimonium non possit. Ita 
prius tractanda est causa status natalium , quam 
successionis in haereditatem iure cognationis ; 
prius causa de validitate matrimonii, 'quam de dote; 
prius de canonica institutione in beneficium, quam 
de decimis dandis: idque locum sibi vindicat, si- 
ve causa civilis praeiudicet civili, sive criminali, 
sive vicissim: de quo vide Gratianum in can. 
Prius est caus. 3, quaest. li. Pariter de exce- 
ptionibus a reo propositis prius videndum est, 
quam de causa principali ; nam si exceptio pe- 
remptoria est, ius agendi perimit: si dilato- 
ria , retardat. 3®. Exceptionibus peremptoriis et 
dilatoriis affines sunt quaestiones incidentes et 
emergentes, unde tritum efiatum est : « Incidens 
quaestio perimit, emergens differt.» Incidens quae- 
stio dicitur, quae ante iudicium inchoatum origi- 
nem habet, seu quae negotium principale et cau- 
sam ipsam attingit, qualis est exceptio consangui- 
nitatis, pacti de non petendo ; emergens vocatur 
quae post iudicium inchoatum, atque adeo in ipso 
iudicio orta est , quasi tunc emergat, seu quae 
processum et ordinem litis tangit, ex. gr. an te- 
‘stis a muliere productus recipiendus sit. 4° Quae- 
stiones etiam praeparatoriae ante alias cognoscen- 
dae sunt : praeparatoria vero est, quae cardinem 
controversiae non continet, viam tamen expeditio- 
rem parat ad controversiam dirimendam. Sic co- 
gnitio de possessione praemittenda est cognitioni 
de proprietate rei , quatenus ex ea intelligitur , 

utri litigantium sint commoda possessionis , et 
utri incumbat onus probandae proprietatis. 

§ 32 . 

Be litis contestatione et inreinrando calumniae* 

f 

Si reus ultro fateatur se debere, lis sublata est: 
at si intentioni actoris contradicens contendere 
in iudicio paratus sit, lis dicitur contestata. Notum 
enim est « quod per petitionem in iure proposi- 
' tam, et responsionem sequutam contestatio litis 
fiat, » cap. i de Lit. contestat. Responsio autem 
negativa esse debet, quae ex certa scientia proce- 
dat, et animum litigandi per verba non ambigua, 
nec obscura significet. Sed necesse non est , ut 
responsio sit specialis , quae scilicet ad singula 
capita singillatim respondeat, sed sufficit genera- 
lis, qua reus intentioni actoris generatim contra- 
dicit, et hinc iure Decretalium positiones inven- 
lae sunt, quibus controversiae status constituitur. 
Caeterum contumacia rei loco contestationis est , 
unde contestatio duplex , aut vera , quando reus 
expresse contradicit , aut ficta , quando ob eius 
contumaciam lis pro contestata habetur. Conte- 
statio initium et fundamentum iudicii est: quam- 
obrem ante contestationem nec recipi testes, nec 
alia probatio admitti potest, eoque minus senten- 
tia proferri, nisi aut natura causae, ex. gr. ob 
periculum fornicationis in causis super validita- 
te matrimonii iam contracti, ob detrimentum Ec- 
clesiae ex longiori viduitate, in causis de valore 
electionis, aut provisione Ecclesiae, aut nisi peri- 
culum amittendae probationis id exigat, quo casu 

examini testium ad perpetuam rei memoriam lo- 
cus erit. Attamen huiusmodi examen testium a- 
ctori longe difficilius conceditur, quam reo, cap. 
41 et 43 de Testibus. Effectus contestationis qua- 
tuor praecipui sunt. I. exparte ludicis est, quod 
amplius ut suspectus, vel incompetens reiici ne- 
queat, nisi nova aliqua suspicionis causa super- 
venerit. II. ex parte actoris, quod actio tempora- 
lis ad quadraginta annos perpetuetur , actiones 
autem personales, ceu actio iniuriarum, ad hae- 
redes et contra haeredes transeant. III. respectu 
rei, quod in mora et mala fide constituatur. IV. 
ex parte! litigantium est, quod uterque instante 
altero teneatur incoeptum iudicium prosequi , et 
mandatum Procuratoris per obitum alterutrius 
non exspirat. 

Post litem contestatam, ne fraudibus et dece- 
ptionibus litigantes uterentur, primum quidem a 
iure Romano inventura, et deinceps Decretalium 
auctoritate receptum est iusiurandum propter ca- 
lumniam, quo actor iurat , <r non calumniandi 
animo litem se movisse, sed existimando bonam 
causam habere; d reus vero iurat, « quod putans 
se bona instantia uti ad reluctandum pervenerit,» 
ut lustinianus habet L. 2 cod. de lureiurando 
propt. calumn. Glossa in cap. 1 hoc iit. tradit, 
in iuramento calumniae quinque capitula conti- 
neri, scilicet partes iuranl: I. Quod se bonam cau- 
sam habere credant. II. Quod interrogati nolint 
veritatem inficiari. III. Quod scienter falsa proba- 
tione non utantur. IV. Quod dilationem non pe- 
tant in fraudem, animo scilicet protrahendi seu 
differendi iudicii. V. Quod nil dederint , nec pro- 
miserint, nec deinceps daturi sint, nisi illis per- 

sonis, quibus leges- dare permittunt. At iusiuran- 
dum sic descriptum generale est, in eoque conti- 
nentur tria specialia iuramenta , quae distinguit 
Bonifacius Vlll cap. 2 eod. in 6, videlicet iura- 
raentum calumniae, iuramentum veritatis, et iura- 
menlum malitiae. Itaque iuramentum calumniae 
ad fraudes quascumque removendas pertinet, to- 
tamque litem complectitur : iuramentum autem 
veritatis , et iuramentum malitiae super aliquo 
tantum litis articulo defertur , eoque iurans pro- 
mittit se veritatem dicturum , et altero iurat se 
nihil malitiose agere vel proponere. Quapropter 
iuramentum calumniae, quum universam litem spe- 
ctet, semel tantum ab utraque parte interponitur, 
sed iuramenta aut veritatis, aut malitiae pluries 
exigere pars altera potest, quoties ludex ob frau- 
dis vel malitiae suspicionem iudicaverit expedire, 
lure civili nec tacito partium consensu, nec ex- 
presso iusiurandum calumniae remitti potest , 
quia non pro commodo privatorum, sed pro com- 
muni utilitate inductum est, ut scilicet Sacra- 
menti religione fraudes omnes a iudiciis arceren- 
tur. At lure canonico tacite remitti potest , nec 
propterea processus nullus est^; quippe iuramen- 
tum calumniae ad substantiam ordinis iudiciarii 
non pertinet, eiusque tacita remissione calumnian- 
di facultas non tribuitur ; quid enim est tacite 
remittere? Idem propemodum quod non exigere, 
ac proinde peti adhuc poterit , si calumnia, aut 
fraus aliqua timeatur. Quare ipso lure Decreta- 
lium, si iuramentum calumniae, quod neuliquam 
postulatum fuerit, exinde petatur, praestandum 
omnino est, et si actor iurare noluerit', ab insti- 
tuta actione cadet, reus autem iurare detrectans 

habetur pro confesso; neuter tamen hanc poenam 
incurrit, nisi postquam sententia ludicis accesse- 
rit. Praestatur autem hoc iuramentum in omnibus 
causis etiam spiritualibus tum in prima , tum in 
secunda instantia, non tamen in criminalibus de- 
ferendum reo est ob ingens periculnm periurii , 
quin imo Benedictus XIII in Concil. Roman. tit. 
13, cap. 2, iussit, ut ne in posterum sub poena 
nullitatis omnium actorum exigeretur a reis iura- 
mentum de veritate dicenda, cum criminaliter uti 
principales examinantur. lurant vero de calumnia 
non modo litigantes, verum etiam ipsi procura- 
tores, tutores, et curatores; Clerici etiam in cau- 
sis propriis hoc iuramentum declinare non pos- 
sunt , verumtamen si propriae Ecclesiae causam 
egerint, iuramentum huiusmodi subire, inconsul- 
tis eorum Praelatis, non coguntur. 

§33. 

De probationibus ^eneratim. 

Contestata lite, cognitisque a ludice litigantium 
petitionibus, ad probationes veniendum est. Pro- 
batio autem est facti alicuius dubii apud ludicem 
legitime facta demonstratio. Ex qua definitione 
intelligitur solas res , seu facta dubia probanda 
esse, non vero notoria, vel ab adversario admissa, 
non ea quae iuris sunt : haec enim ludici per- 
specta censentur, nisi sint iura consuetudinaria, 
quorum vis in facto consistit. Hinc sequitur pro- 
bandi onus illi incumbere , qui factum allegat, 
quo veluti fundamento eius petitio vel exceptio 
innitatur. Itaque in primis actor probare debet 

quae affirmat, eoque non probante, reus, etsi 
nihil praestiterit, absolvendus est. Reus etiam ex- 
ceptionem suam, qua aliquid affirmat, probare te- 
netur, unde Ulpianus in L. 19 ff. de Prob. prae- 
clare dixit : (L In exceptionibus reum partibus a- 
ctoris fungi oportere, ipsumque exceptionem, vel- 
uti intentionem implere, ut puta si pacti conventi 
exceptione utatur, docere debet pactum conven- 
tura factum esse. » At si litigans factura ab altero 
allegatum simpliciter neget, negationem probare 
non tenetur; qui enim simpliciter negat, nihil 
ponit, quo negationis ratio reddi possit , atque 
ideo L. 13 cod. de Probat, et cap. 11 eod. tit. 
ait: a Per rerum naturam rei factum negantis 
probationem nullam /esse; » quae tamen regula 
triplicem exceptionem habet : I. Nempe nisi ne- 
gatio petitionis fundamentum constituat, non mi- 
nus enim probare debet qui asserit sibi centum 
mutui causa deberi, quam substitutus, qui petit 
haeredilatem, propterea quod neget eam a scripto 
haerede aditam fuisse. II. Nisi negatio affirmati- 
vam propositionem seu allegationem novi facti vir- 
tualiter contineat , veluti si quis negaverit sua 
sponte beneficium renuntiasse, illudque propterea 
retinere velit, opus est ut vim metumque sibi il- 
latum fuisse demonstret; negando enim se sponte 
renuntiasse, implicite affirmat vim metumque il- 
latum sibi fuisse. III. Denique nisi praesumptio 
iuris negationi faveat, nam ex cap. 2 de Restitut. 
spoliat, in 6: « Is liberatur ab onere probandi, 
pro quo militat praesumptio iuris. 

Probatio vel plena est , vel semiplena : plena 
quae tantam fidem facit, quanta, ad controversiam 
definiendam satis sit. Huiusmodi est confessio iu- 

dicialis , testimonium duorum , vel trium testium 
exploratae' fidei, instrumentum publicum, vel alia 
scriptura authentica, praesumptio iuris et de iure. 
Probatio semiplena est, quae fidem aliquam facit, 
non eam tamen quae ad litem finiendam suiliciat; 
talis est confessio extraiudicialis , dictum unius 
testis fide digni , instrumentum seu scriptura pri- 
vata, comparatio litterarum, fama et praesumptio 
levis. Igitur plura sunt genera probationum , et 
praecipue sex vulgo numerantur, nempe confessio, 
ocularis inspectio, testes, instrumenta seu scriptu- 
rae, indicia seu praesumptiones , et iusiuran- 
dum. 


§ 34 . 

De proliatiouibus per confessionem. 

# 

Primum itaque locum inter plenas probationes 
sibi vindicat confessio, cum nulla sit plenior pro- 
batio, quam ea quae a proprii oris confessione pro- 
cedit. Confessio autem dividitur: in discretam et 

indiscretam. Discreta dicitur, qua exprimitur cau- 
sa unde obligatio orta est, indiscreta, quae fit sine 
adiectione eiusdem causae, ut si quis fateatur, se 
centum debere Caio, non expresso contractu , ex 
quo debeat. 2® Dividitur in simplicem et qualifi- 
catam : prior est ubi confessioni nulla limitatio 
adiicitur; posterior autem, quando confessioni a- 
liqua limitatio , seu conditio , seu circumstantia 
obligationem aut crimen excusans vel imminuens 
adiungatur, veluti si quis mutuum accepisse fatea- 
tur, sed simul solvisse affirmet, si hominem occi- 
disse confiteatur, sed necessariae defensionis ergo, 

et servato moderamine inculpatae tutelae. 3® Di- 
viditur in iudicialem , quae fit in indicio et coram 
indice competente, et in extraiudicialem, quae fit 
extra indicium, aut fit quidem in iudicio, sed co- 
ram iudice non competente. Rursus confessio iu- 
dicialis dividitur in expressam et tacitam : ex- 
pressa vocatur, quae fit verbis, scriptura , vel si- 
gnis aliis declarandae voluntati accommodatis : 
tacita est, quae ex facto aliquo elicitur, vel a lege 
fingitur intervenisse. Sic tacite censetur confiteri, 
qui cum actore super delicto privato transigit, sic 
intentionem adversarii fateri censetur qui ad eius- 
dem positiones, cum iudex iusserit , respondere 
detrectat. De singulis, huiusmodi confessionibus 
haec universim tenenda sunt. Confessio discreta 
vel in scriptis, vel sine scriptis coram adversario 
facta, modo per duos testes integrae fidei compro- 
betur , plenam fidem omnino facit. Indiscreta , 
praesente adversario prolata semiplene probat , 
quum ob eius praesentiam praesumatur facta cura 
aliqua deliberatione; si autem adversario absente 
emittatur, nihil probat omnino, nam censetur ex 
praecipitantia et animo non deliberato processisse. 
Confessio simplex est plena probatio , sed qualifi- 
cala aliquando dividi, seu in partem reiici , et in 
partem recipi pot^est, aliquando vel tota recipien- , 
da est, vel tota repudianda. Igitur distinctione o- 
pus est. Si conditio confessioni addita praesum- 
ptionem iuris contra se habeat , tunc confessio 
quidem recipitur, non autem conditio , nisi pro- 
betur ; veluli si quis homicidium fassus sit , sed 
necessariae defensionis causa, confessio homicidii 
admittitur, qualitas autem necessariae defensionis 
probanda erit, quia iuris praesumptio est, eum 

qui occidit animum nocendi habuisse. At si con- 
ditioni seu qualitati adiunctae praesumptio iuris 
non repugnet , adhuc tamen videndum erit, an 
conditio ipsa et substantia confessionis ad unum 
eumdemque actum pertineant , uti si dixeris, te 
sponsalia promisisse hac tamen conditione, si pa- 
rentes consenserint; te vendidisse, sed pacto legis 
commissoriae. Itaque in his casibus , sicut sub- 
stantia confessionis, et conditio eumdem veluti a- 
ctum constituunt, sic vel tota confessio recipi, vel 
tota respui debet, nisi altera pars aut conditionem 
impletam, aut obligationem fuisse puram non de- 
monstraverit. At vero si substantia confessionis, 
et conditio ad diversos actus et plane distinctos 
referantur, uti si reus fateatur mutuum , sed af- 
firmet mutuum reddidisse, tum actor potest con- 
fessionem de accepto mutuo admittere , alteram 
vero partem confessionis de mutuo reddito non 
recipere , donec reus hoc novum et posterius fa- 
ctum solutionis non comprobaverit. Denique con- 
fessio iudicialis vim plenissimae probationis habet, 
et litem omnino dirimit ; confessum enim pro iu- 
dicato esse , seque sua sententia quodammodo 
condemnare Paulus affirmat L. 1, ff. de confess.. 
Confessio autem tum plene probat, si fiat coram 
iudice competente, ex certa scientia et libertate, 
et ab eo qui aetate niaior sit. At confessio soli 
poenitenti nocet , non tertio: nulli siquidem in 
praeiudicium tertii creditur, imo nec confessio u- 
nius caeteros litis consortes gravat, praesertim si 
causa sit dividua. Unde si confessus delictura pro- 
prium (crimine laesae maiestatis excepto) compli- 
ces patefecerit, adversus eos nihil probat, nisi a- 
liunde suspecti sint, c. i de de confess.; pariter, si 

quidam ex haeredibus eius, quem debitorem meum 
fuisse contendo , debitum pro sua portione agno- 
verit et persolverit , non propterea caeteri ad so- 
lutionem urgentur, nisi debitum probatum fuerit, 
L. 1. cod. « res inter alios actas vel iudicatas a- 
liis non nocere. » At vero procuratoris specialis , 
aut mandato cum libera muniti , item Tutoris et 
Praelati confessio nocet etiam mandanti, item Ec- 
clesiae, si illi necessitate officii, et in iudicio, non 
vero si sponte, aut extra officium et iudicium fa- 
teantur. Confessio autem extraiudicialis scienter et 
sponte facta, si praesertim discreta sit, vim plenae 
probationis obtinet, secus enim rem dubiam relin- 
quit, et magis vel minus probat, et nullam pro- 
bationem aut semiplenam tantum inducit. Porro 
ad eliciendam partis adversae confessionem insti- 
tutae sunt positiones, seu breves quaedam propo- 
sitiones, sive articuli praecipua iudicii capita com- 
plectentes, ut iis confessione adversarii constitutis 
aut negatis, pateat alteri , quid sibi deinceps pro- 
bandum sit, quidve in probatis habendum. Nam- 
que positiones exhibens levatur ab onere probandi 
quidquid pars adversa affirmaverit , et ea tantum 
probanda supersunt, quae negaverit. Positionibus 
autem non minus actor quam reus, ad faciliorem 
reddendam actionis vel exceptionis probationem 
uti potest. Verum ad calumnias fraudesque hac in 
re avertendas, defertur proponenti et responsuro 
iuramentum a forensibus nuncupatum dandorum 
et respondendorum, quo alter iurat se nihil per 
calumniam posuisse , alter se nihil per eam- 
dem responsurum. Qui vero , instante parte et 
praecepto iudicis urgente, aut respondere recusat, 
aut per contumaciam abest, quantum ad ea quae 

in positionibus , sive articulis continentur , pro 
confesso habetur, cap. 2 de confessis in 6; si ta- 
men causa civilis fuerit; nam in causis criminali- 
bus reus per contumaciam absens, aut respondere 
detrectans indicium criminis praebet, non exinde 
tamen pro confesso habendum esse Doctores com- 
muniter sentiunt ; quandoquidem ad poenam ir- 
rogandam probationes omnino liquidae et meri- 
diana luce clariores postulantur, L. Absentem ff. 
de poenis, et L. fin. cod. de Probat. Verum liti- 
gans non tenetur respondere interrogationibus 
perplexis, dubiis, obscuris , captiosis ad causam 
non pertinentibus, imo nec reus, si iudex non le- 
gitime interrogat , veluli si fuerit incompetens , 
suspectus, aut interroget de occulto crimine, non 
obstringitur crimen ipsum prodere , « sed potest 
vel per appellationem, vel aliter licite subterfuge- 
re, j> ut docet S. Thomas 2 2 , q. 69 , a. i. An 
reus , si iudex legitime , et servato iuris ordine , 
interroget, veritatem semper aperire teneatur , 
quaestio est , de qua vide S. Alph. de Ligorio 1. 
3, n 156, el 1.4, n. 274 qui negativam sententiam 
satis probabilem putat, ubi agitur de gravi damno, 
quod ex confessione immineat ; quinimo addit in 
quibusdam rerum adiunctis reum posse iurare, se 
crimen haud commisisse, subintelligendo , quate- 
nus confiteri teneatur, quum nemo lege obstrin- 
gatur, per propriam conlessionem,ad poenam gra- 
vem aliquatenus sese condemnandi. 

' §35. 

Be probatione per ocularem inspectionem. 

Ubi res confessione non constat, aliis probatio- 
num speciebus inquirenda est. Igitur altera pro- 
bationis species est inspectio ocularis , quam fo- 
renses accessum vocant, quia iudex accedit ad in- 
spiciendam rem ipsam, quae, in controversiam ad- 
ducitur. Fieri autem debet vel a iudice ipso , vel 
a viris in arte peritis ad id muneris deputatis, ac 
citatis litigantibus, dum ex aequo de utriusque prae- 
iudicio agatur. Inspectionis autem praecipuus usus 
est in eis, quae oculis subiiciunlur, uti causis fi- 
nium regundorum , servitutum , reparationis Fc- 
clesiae, impotentiae coniugum , vulnerationis ho- 
minum et similium, quae inspectio, si recte fiat, 
validissima probatio est, vel potius demonstratio 
veritatis, ita ut latam ex eo sententiam in rem in- 
dicatam transire plures existimaverint. 

• 

?36. 

De probatione per testes. 

Tertiam probationis speciem constituunt testes, 
scilicet personae fide dignae in iudicium vocatae, 
ut de re controversa testimonium ferant. Testes 
autem esse possunt quotquot iure non prohiben- 
tur: omnes enim de iure censentur idonei, qui 
specialiter non probantur excepti , cap. i de Te- 
stibus , ubi Glossa animadvertit: t quod edictum 
de testibus prohibitorium sit , ut quilibet admit- 


174 LIBER IV. 

tatur, qui non repellitur. » Verum permulti sunt, 
qui a testimonio dicendo vel in totum reiiciuntur, 
vel pro certis personis tantum , vel contra certas 
personas, vel certis denique causis. Generatim et 
pro omnibus causis reiiciuntur, qui laborant de- 
fectu aut aetatis , aut iudicii, aut probitatis roo- 
]‘um. Itaque defectu aetatis arcentur impuberes, 
licet pubertati proximi in crimine laesae maiesta- 
lis admittantur : defectu iudicii repelluntur furio- 
si, ebrii, et amentes : demum defectu probitatis 
morum arcentur usurarii, periurii, haeretici, in- 
fames omnes; nisi infamia facti laborantes mores 
mutaverint, et civiliter agatur,' cap. 54, hoc tit. 

Pro certis personis testimonium ferre nequeunt: 
i® Parentes pro liberis, vel liberi pro parentibus, 
quia mutuus amor eos suspectos reddit. Attamen 
admittuntur parentes, si de affinitate, filiatione, ae- 
tate quaeratur, et generatim in causis matrimo- 
nialibus liberorum , cap. 22 , hoc tit.; illi enim 
haec melius norunt, et eorum maxime interest , 
ne consanguinei coniuncti cum ignominia sepa- 
rentur, cap. 5. eod. 2° Consanguinei vel affines 
pro consanguineis et affinibus in linea recta uni- 
versim, in obliqua vero ad tertium usque gradum, 
saltem in criminalibus, ilemque familiares et do- 
mestici, (( quia propinquitatis vel familiaritatis ac 
dominationis affectio veritatem impedire solet, » 
quam rationem affert can. 12, caus. 3, quaest. 5. 

Contra certas personas testimonium dicere pro- 
hibentur: Parentes contra liberos, et liberi ad- 

versus parentes, ne pietas contaminetur. 2° Con- 
iux adversus coniugem , ne concordia coniugalis 
perturbetur. 3® Amici et inimici adversus amicos 
et inimicos, cap. 9 de Accusat., in quibus tamen 

amicitiae et ioimicitiae gradus et personarum qua- 
litas spectanda sunt. 4° Advocati et procuratores 
adversus clientes in causis , in quibus operam et 
patrocinium suum exhibuerunt. 5® ludaei et pa- 
gani adversus Christianos, et laici adversus Cleri- 
cos in causis criminalibus , vel quod plerumque 
solent laici esse Clericis infesti , vel maxime ob 
reverentiam , quae Clericis debetur. Laici tamen 
adversus Clericos idonei testes sunt in delictis hae- 
resis, laesae maieslatis , simoniae, aliisve scanda- 
losis et notoriis, et ubi adversus Clericum alius 
testis praeterquam laicus haberi nequeat. Demum 
pro certis causis testes esse prohibentur: 1® Mi- 
nores in causis criminalibus , tanquam arduis et 
momentosis, nisi vigesimum aetatis annum exple- 
verint, et alii testes deficiant, vel de criminibus 
exceptis quaeratur. 2® Clerici in causa sanguinis. 
3® Mulieres in causis criminalibus , quia varium 
el mutabile semper femina , ut Virgilius inquit. 
4® Denique nemo est testis idoneus in causa pro- 
pria, vel in iis causis, unde sperat emolumentum. 

Post testium personas , ipsorum quoque dicta , 
seu attestationes ad trutinam revocandae sunt : 
non enim sufficit idoneum testem esse, nisi etiam 
apposite, apteque testetur. Igitur ad fidem in iu- 
diciis faciendam postulatur: 1® Ut testimonium 
dicatur voce, et non scripto : ludex enim certior 
de re efficitur magis per verba, quam per litteras, 
et praesertim in criminalibus ex vultu , gestu, ti- 
tubatione facile dignoscitur , an testis ex animi 
sententia loquatur. 2® Sit conforme articulo; nam 
ex cap. 9 de Probation. « testes repelluntur, qui 
non probant illud ad quod probandum inducti 
sunt. »3® Ut sit clarum et perspicuum; namque ob- 

scurum, dubium, vel incertum penitus nihil pro- 
bat, veluti si testis verbis ambiguis, vel non cohae- 
rentibus respondeat , aut testimonium dicat per 
verba: « Si bene memini, arbitror, ni fallor, vi- 
detur, et huiusmodi. i> Quid enim inde colligi po- 
test, quod valeat ad fidem faciendam? 4® Ut cau- 
sam scientiae contineat, videlicet an ipse testis in- 
terfuerit rei gestae, an viderit , vel praesens au- 
dierit, an ex aliorum narratione vel fama accepe- 
rit. Hinc Innocentius III receptionem testium com- 
mittens Episcopo Placentino cap. 33, hoc tit. ait: 
« eos diligenter examinare procures, et de singu- 
lis circumstantiis prudenter inquirens , de causis 
videlicet, personis, loco, tempore, visu, auditu, 
scientia, credulitate, fama , et certitudine cuncta 
plene conscribas. » Porro autem recipiendorum 
testium forma in iure proposita est. Igitur actor 
aut reus per testes probaturus nominat seu pro- 
ducit testes , quos inde ludex ad dicendum testi- 
monium citare debet; testis enim qui sponte ac- 
' cedit, pro suspecto habetur, nec ei creditur. Ci- 
tari insuper debet altera pars, contra quam testes 
producti sunt, ut si quid adversus testes ipsos aut 
articulos probatoriales habeat , obiicere possit. 
Testes autem ab ipso ludice interrogandi et exa- 
minandi sunt, et si quis ob senium, valetudinem, 
aliamve iustam causam ad ludicem venire ne- 
queat , personae idoneae et discretae ad eos mit- 
tantur , quae eosdem interrogent. Antequam vero 
examinentur, testes iurabunt se non odio neque 
gratia , neque ulla spe aut lucro, sed unius veri- 
tatis studio testimonium dicturos; iniuralis enim 
testibus non creditur, nisi eis ab adversa parte ius- 
iurandum remittatur. Quos testes admissos et iu- 

ratos ludex clam et seorsim ab aliis, et litiganti- 
bus remotis, ex recepto fori usu debet examinare, 
et si qui fuerint citati, vel testificari recusent, vel 
iuramentum praestare nolint, cogi possunt a Iu- 
dice saeculari per multae indictionem , vel captis 
pignoribus , aliisque poenis , a ludice autem ec- 
clesiastico per monitiones atque etiam per censu- 
ras ecclesiasticas. Examine peracto, testimonia re- 
cepta evulganda sunt, et litigantibus ostendenda, 
ut possint proferre si quid habeant opponendum. 
At post factam publicationem nec iidem , nec alii 
testes super eisdem articulis, aut aliis directe con- 
trariis interrogentur , nisi forte aliqui articuli o- 
missi fuerint, aut specialis ratio, aut qualitas cau- 
sae, ex.gr. matrimonialis, id postulet. Neque etiam 
exceptiones contra personas testium amplius ad- 
mittuntur, « nisi qui obiicere voluerit, iuramento 
firmaverit, quod ad haec malitia non procedat, aut 
ante publicationem id protestatus, vel ostendere 
possit, quod post publicationem didicerit, quod 
obiicit in personis, j > cap. 31 de Testibus. 

Generatim vero duo saltem testes idonei , et 
concordes plenam in iudicio fidem faciunt , nisi 
ius plures postulet quam duos, ut in causa contra 
Episcopos, in testamentis, in codicillis, in donatio- 
nibus causa mortis, nisi ius ipsum unico teste con- 
tentum sit, ut est: 1° In causis nemini praeiudi- 
cium allaturis, sed plane favorabilibus; veluti si 
quaeratur, an Ecclesia sit consecrata, an aliquis 
sit baptizatus? 2° In rebus ad proprium officium 
spectantibus, ut cursor de citatione exsecuta. 3° Si 
agatur de peccato vitando, veluti si unus testis de 
consanguinitate testetur , matrimonium celebrari 
nequit. Hinc cap. 22 de Testibus Pontifex respon- 

det testimonium unius valere, si sola mater alte- 
rutrius sponsi impedimentum opponat, et deinceps 
ita subdit: « Si vero matrimonium ratum est et 
consummatum , sine iuramento plurium non debet 
dissolv»'. » Plures vero testes, sed singulares, qui 
nempe de uno eodemque facto aut contraria aut 
diversa testimonia circa personam, rem, causam, 
tempus, locum, et circumstantias dicunt, aut nihil, 
aut semiplene probant; si etenim sibi penitus con- 
tradicant, nullam fidem faciunt, quia testimonium 
alterius ab allero plane eliditur; si vero diversa 
testentur, non tamen contraria, semiplene ad sum- 
mum probant, quia eorum quilibet in propria at- 
testatione testis est unicus; at si diversa quidem 
testimonia dicant , quae tamen mutuo faciant ad 
id probandum quod quaeritur, semiplene probant, 
et interdum in causis civilibus etiam plene, veluti 
si in causa de iure decimandi unus testis de uno 
actu, alter de altero testificetur. 


§ 37. 


De probatione per instrumenta. 


Quartam probationum speciem faciunt instru- 
menta, seu scripturae ad fidem faciendam idoneae. 
Sunt instrumenta seu scripturae vel publicae vel 
privatae. Publicae sunt, quae a publica persona , 
id est publica auctoritate munita secundum for- 
mam legitimam conficiuntur, qualia sunt instru- 
menta a Notariis rite confecta. « Duo proinde, ait 
Van Espen Iure eccl. univ. p. 3, tit. 7, requirun- 
tur, ut hoc pacto dicatur publicum et legitimum 
instrumentum, nimirum quod confectum sit a per- 

sona publica, id est auctoritate publica ad confi- 
cienda instrumenta constituta, et secundo, quod in^ 
legitima forma , quam leges et stylus patriae vel 
Curiae requirunt , sit confectum. > Privatae sunt, 
quae a privatis personis conscribuntur, uti apo- 
chae, antapochae, syngraphae, codices rationum 
epistolae. Scripturis publicis accensenlur Scriptu- 
rae, quae a Docloribus authenticae, et etiam mo- 
numenta publica vocari solent, quae talia sunt vel 
ex auctoritate ludicis , uti acta iudicialia , vel ex 
sigillo authentico, quo obsignantur, veluti Episco- 
pi, Principis , universitatis , vel alterius publici 
corporis, aut personae in eminenti et publica au- 
ctoritate constitutae, hisque addi possunt etiam Li- 
bri Parochiales, census insinuationes, acta Conci- 
liorum, et hbiusraodi; vei demum in loco custo- 
diuntur, quales sunt scripturae ex publico Archi- 
vio desumptae. 

Publica instrumenta, aliaeque scripturae publi- 
cae aut authenticae plenam in iudicio fidem fa- 
ciunt, dummodo sint genuinae , legitimae, et au- 
tographae. Genuinae intelliguntur, quae non sunt 
suppositae neque falsae ; nam instrumenti falsitas 
vel alio instrumento, vel testibus demonstrari po- 
test. Ratione etiam liturae , seu deletionis repro- 
bari instrumentum poterit; si tamen litterae abra- 
sae sint in aliqua parte non substantiali, nihil fidei 
instrumento detrahit , modo in caeteris partibus 
integrum sil, non abrasum, nec corruptum. Legi- 
timae dicuntur , quae secundum leges confectae 
sunt, nam actus ex defectu formae substantialis a 
legibus requisitae omnino corruit. Demum auto- 
graphae desiderantur , hoc est originales , nam 
exemplo non facile creditur , njsi per publicam 

personam ex originali legitime desumptum fuerit^ 
compertumque sit cum originali probe convenire. 

Privatae Scripturae contra scribentem plene 
probant, si de ipsarum veritate constet, et causa 
debiti expressa sit; pro scribente vero probant 
nibil. Excipiuntur libri Mercatorum ratione so- 
ciorum, et omnis Scriptura privata , quae Iribus 
testibus munita fuerit. 


§' 38 . 

De probatione per praesumptionem. 

Inter species probationum locum sibi vindicat 
praesumptio, quae definitur anticipata rei dubiae 
opinio ex argumentis , indiciis, et coniecluris de- 
sumpta , atque ideo praesumptio dicta est quasi 
aliquid ante sumat, quandoquidem ante legitimas 
probationes aliquid pro' vero sumat, ut observat 
Tuldenus in cod. de Probation. Differt autem prae- 
sumptio a fictione iuris, quod praesumptio verum 
aut verosimile sectetur, fictio autem iuris manife- 
stam quoque falsitatem pro veritate sumit, veluli 
dum existens in utero, quando agitur de eius com- 
modo, ius fingit esse natum, patrem et filium unam 
eamdemque esse personam. Praesumptio autem 
aul legis est, aut hominis. Prior a lege procedit, 
quatenus in aliqua lege vel Canone expressa est 
nec a ludicis arbitrio pendet. Praesumptio homi- 
nis est ludicis coniectura nullo iure firmata, quae 
tamen ex facti qualitate , vel circumstantiis non 
temere coniicitur. Praesumptio iuris dividitur in 
praesumptionem iuris tantum, et in praesumptio- 
nem iuris et de iure. Praesumptio iuris est, quae 

a legibus ita probatur, ut vim plenae probationis 
habeat, nisi contrarium demonstretur; ita iura 
volunt, ut ex possessione praesumatur rem esse 
possidentis, donec aliter demonstretur ; filium in 
matrimonio natum legitimum esse , donec im- 
potentia, vel absentia patris tempore conceptionis 
manifestissime comprobetur. Praesumptio iuris et 
de iure est , quae ita a lege confirmatur, ut non 
modo plenae probationis vim habeat, sed ne con- 
trariam quidem probationem admittat. Celebre 
huius praesumptionis exemplum est in cap. Is qui 
de Sponsal. et Matrim. : « Is qui fidem dedit mu- 
lieri super matrimonio contrahendo, carnali copula 
subsequuta, etsi in faciem Ecclesiae ducat aliam 
et cognoscat, ad primam redire tenetur, quia licet 
praesumptum primum matrimonium videatur, con- 
tra praesumptionem tamen huiusmodi non est pro- 
batio admittenda, d Sed de hoc vide Cone. Trid. 
de Ref.. Matr. sess. 24, cap. 1. 

Praesumptio hominis est , quam ludex ex facti 
qualitate et circumstantiis colligit, et proinde ma- 
gis aut minus probat, prout ea verosimiliora sunt, 
nec ne. Quamobrem haec praesumptio dividitur 
in levem, sive ex levibus indiciis ortam, quae su- 
spicionis etiam nomine venit , et in probabilem , 
ex gravibus nempe et probabilibus indiciis desum- 
ptam, et in violentam aut vehementem , quae ni- 
mirum nascitur ex huiusmodi indiciis, quae , aut 
numquam , aut raro admodum fallunt. Praesum- 
ptio hominis, quae nonnisi levis est, nihil probat: 
probabilis fidem semiplenam facit, cap. 44 de Sent. 
excomm.: violenta plene probat, cap. 12 dePrae- 
sumpt. Imo vero praesumptiones vehementes et 
violentae etiam in causis criminalibus salis sunt. 

'ut ludex poenam ordinariam, non capitalem infli- 
gere possit , secus enim mulla crimina impunita 
manerent, cum plerumque probari aliter nequeant. 
Utrum autem ex violenta et vehementi praesum- 
ptione aliquis iure possit capite condemnari, con- 
troversia est , de qua Interpretes ad cap. 14 de 
Praesumpt. 


§39. 

I 

De probatione per insiuraudnm. 

Quando per ordinarias probationes non licet lu- 
dici veritatem ita compertam habere, ut satis esse 
putet ad sententiam dicendam, tum denique iuri- 
iurando locus est, quo veritas ab ipsis litigantibus, 
religione interposita, extorquetur. Quapropter ius- 
iurandum tamquam aptissimum finiendis litibus 
remedium in lure civili probatum est. Dirimun- 
tur autem lites per iusiurandurn delatum aut ex 
pactione ipsorum litigantium , aut ludicis auctori- 
tate. Iusiurandurn priori, modo delatum dicitur 
voluntarium, quod pars parti extra iudiciura 'de- 
fert ea conditione , ut velit ab omni iudicio absti- 
nere , si praestiterit: nititur unice conventione 
partium, remque componit per modum transactio- 
nis; unde nemo illud invitus praestare , aut defe- 
renti referre tenetur, si malit ius suum iri iudicio 
experiri. Si tamen iusiurandurn praestitum fuerit, 
parit iuranti adversus deferentem eiusque haere- 
des actionem in factum ad id , quod sibi deberi 
iuravit, et exceptionem, quae litis ingressum im- 
pedit, si nihil se debere iuraveril; imo vero com- 
munior sententia est iuramentum voluntarium , 

etiam detecto postea periurio, rescindi non, posse, 
adeoque nec causam eodem iuramento decisam 
retractari; quod colligunt ex L. fin. de Reb. cre- 
dit. : « causa iureiurando ex consensu > utriusque 
partis decisa, nec periurii praetextu retractari 
potest, nisi specialiter hoc lege excipiatur. » At- 
tamen ea durior opinio videtur tum maxime, quum 
non praetextu periurii agatur, sed periurium evi- 
denter probetur. Verum aliquando fit, ut litigan- 
tes post susceptum iudicium , et in iudicio ipso 
alter alteri, sive reus actori, sive actor reo iusiu- 
randum deferat, ludice non cogente , sed appro- 
bante , quod proprie iusiurandum iudiciale ap- 
'pellatur. Hoc quoque iusiurandum in indiciis re- 
ceptum est, ne quis inopia plenae probationis ius 
suum deserere cogatur, sed iureiurando in locum 
probationis suffecto is causam vincat , qui iurave- 
rit. Itaque litigans, cum iuramentum offertur, vel 
praestare debet, vel referre; refert autem qui iu- 
randi conditionem sibi oblatam reiicit in offeren- 
tem. Aliquando etiam iusiurandum buiusmodi ab 
ipso ludice alterutri parti ad probationem com- 
plendam defertur , et tunc iusiurandum necessa- 
rium appellatur , ita ut iudiciale et necessarium 
unum idemque iuramenti genus sit. Utrumque 
vocatur tum suppletorium, quia defectum probatio- 
num supplet, tum etiam litis decisorium, quia lis 
pro iurante definitur. Porro autem iusiurandum 
deferre non plus licet, quam necessitas ipsa cogat, 
adeoque sive ab allero litigante , sive a ludice i- 
pso temere delatum fuerit, recusari potest. Itaque 
actor, ubi plene probaverit , iure meritoque ius- 
iurandum respuit; itemque reus, si nihil adhuc 
ab actore probatum sit; nam ex cap. fin. de Iure- 

iur. , actore non probante, reus absolvendus est , 
etsi nihil praestiterit, adeoque nec iuraverit. Qua- 
propter ei tantum qui semiplene probavit, iusiuran- 
dum rite defertur, et si ulrinque semiplene proba- 
tum sit, iusiurandum reo deferendum est, cura in 
dubiis eius causa potior habeatur. Hoc praeterea 
iusiurandum non defertur in causis civilibus valde 
arduis , magnique momenti , nisi parce admodum 
et habita rei et personarum ratione ; iuraturus 
enim testis in propria causa constituitur , ut ex 
eius iureiurando sententia proferatur. Numquam 
vero in causis criminalibus, nec in causis benefi- 
cialibus, neque in iis, ubi de valore matrimonii , 
vel religiosae professionis quaeratur, huic iuriiu- 
rando locus est, cum in huiusmodi causis perspi- 
cuae probationes dumtaxat admittantur. 


§ 40 . 


De accusationibus ^ denuntiationibus 9 
et inquisitionibus* 


In civili processu explanando multa complexi 
sumus, quae etiam ad ecclesiasticum processura 
pertinent. Nunc ea prosequemur, quae solius cri- 
minalis processus propria sunt, de sententia tum 
civili, tum criminali, eiusque exceptione postmo- 
.dum dicturi. Tribus praecipue modis delicta in 
iudicium deferuntur, quibus processus criminalis 
inchoatur, accusatione nempe, denuntiatione , ‘et 
inquisitione. Accusatio est alicuius criminis ad 
competentem ludicem solemniter facta delatio : 
accusatio autem fit ad publicam vindictam ; eius- 
que soleranitas in eo posita est , .ut libellus accu- 

satorius exhibeatur, in quo ludicis , accusatoris, 
et accusati nomina, iteraque criminis species, lo- 
cus, et dies, quo patratum, perspicue et distincte 
contineantur cum inscriptione seu subscriptione 
actoris sive accusatoris ipsius , qua se ad talionis 
poenam obstringat , si in criminis probatione de- 
fecerit. Caeterum, ut observat Van Espen lur. Ec- 
cles. part. 3, t. 8, c. 1; « hodie ad praevenien- 
dum accusandi, imo et calumniandi pruritum, a- 
liaque plura incommoda, quae ex privatorum ac- 
cusationibus oriri nota sunt, consuetudine et spe- 
cialibus locorum legibus ubique passim sublata 
est haec auctoritas accusandi criminaliter, sive ad 
vindictam publicam. i> Pirbing 1. 5, Decret. t. 1, 
n. 18 haec habet: « Si crimen vergat in damnum 
spirituale , vel temporale reipublicae , etsi ple- 
rumque sufficiat illud denuntiare iuridice , inter- 
dum tamen contingere potest, ut teneatur aliquis 
etiam ad accusandum , si damnum publicum alia 
ratione impediri non potest, nisi contra eum iu- 
dicialis processus instituatur , dummodo crimen 
legitime probari possit, .quia alioquin frustra quis 
laboraret, et suspicioni calumniae se obiiceret, ut 
docet S. Thomas 2. 2. q. 68 a. 1, et alii commu- 
niter: quamvis in praxi raro occurrat talis casus. 
Ratio est , quia pars tenetur etiam cum proprio 
detrimento prospicere bono totius , et quivis pri- 
vatus bono communi. t > 

Alter in criminalibus procedendi modus lure 
Decretalium denuntiatio est, quae dividitur in E- 
vangelicam, Canonicam, et ludicialem. Evangelica 
est, quai\do praemissa admonitione caritativa et 
emendatione non sequula , delinquens apud Su- 
periorem tamquam Patrem denuntiatur, non qui- 

dem ut poena ad vindictam afficiatur, sed ut ad- 
monitionibus Superioris ad bonam frugem con- 
vertatur. Canonica dicitur, quae certis in casibus 
per Canones praescripta est , uti denuntiatio im- 
pedimentorum Matrimonii , rerum furto sublata- 
rum, criminis simoniae, baeresis , et sollicitatio- 
nis ad turpia. Imo per ius ipsum naturale, quivis 
denuntiare tenetur « quae pertinent ad corruptlo- 
nera multitudinis spiritualem, vel temporalem, vel 
in grave damnum alicuius personae , » uti docet 
S. Thomas 2. 2. q. 7, a. 1. Demum denuntiatio 
iudicialis est, per quam ad iudicem Ecclesiasticum 
vel civilem aliquod crimen et criminosum defer- 
tur, et a vera accusatione in . eo tantum distat, 
quod delator ad criminis probationes non adstrin- 
gitur, et solemnis in crimen inscriptio non po- 
stulatur, Per iudicialem denuntiationem crimina- 
lia iudicia instituuntur, quatenus denuntiatio loco 
accusationis habetur , et ludici ad inquirendum 
viam sternit*. Igitur inquisitio est alicuius criminis 
a ludicc competente facta investigatio , ut delicta 
delegantur, et in reos animadvertatur. Duo in in- 
quisitione sunt praecavenda; 1. est, ne occulta 
crimina inquirantur; 2. est, ne ea inquirantur, 
quae vulgi rumorem non excitant, nec infamiam 
irrogant. Ne vero ex defectu privati delatoris de- 
licta abeant impunita , onus atque cura crimina 
persequendi, reosque accusandi Advocatis, et Pro- 
curatoribus Fisci in utroque foro demandata est. 
Licet in Canonum collectione quaedam inquisitio- 
nis formae reperiantur , methodum tamen inqui- 
sitionis Innoc. III primum proposuit. Hoc sensu, 
iure ait Rocco in opus: « Ius canonicum ad civilem 
iurisprudentiam perficiendam quid attulerit , Pa- 

tiormii 1839 ,j § 38, p. 96: « processus inquisilbrius 
cuius ubFque nunc est usus, ex Concilio Lateranen- 
si an. 1216 habito, et Innocentii III decretalibus 
prodiisse traditur, quique ex veteribus utriusque 
iuris constitutionibus repeti haud posse putatur , 
etsi pauci dissentiant, sed ita saeculo XIII ineunte 
institutus ex iure pontificio , uti de criminibus 
quaereretur, novam foro civili normam praebuit. » 
Inquisitionis duo sunt capita: I. delictum in ge- 
nere , seu corpus delicii , ut aiunt pragmatici, 
nempe num delictum patratum sit? II. delicium 
in specie, nimirum a quonam patratum sil? Plena 
et exacta criminis in genere probatio est usque 
adeo necessaria, ut nullum , eo non probato, lo- 
cum poenae dent leges in reum, quamvis confes- 
sum. L. 1 ff. de sex Cons. Syll. etClaud; 1. ff. ad 
Leg. Corn.de falsis; L. 23 fi. ad Leg. Aquil. ei In- 
noc. III in Can. 13 de dispens. « quia primo, ait 
Glossa, debet exislere in rerum natura id, de quo 
agitur; nec ante iuris ratio, quam persona quae- 
renda est; nec potest dici verum, quod numquam 
fuit. 

Duplex vero genus criminosum non abs re fo- 
renses distinguunt, permanens nempe et transiens. 
Quae post sese patens oculis vestigium crimina re- 
linquunt , omnino postulant , ut iudex ipse cum 
actuario et duobus saltem peritis conspiciat, op- 
portunis adhibitis cautelis, praesertim si contigerit 
criminosa corpora et vestigia in Ecclesia , aliove 
loco immuni existere. Quoties vero personae, aut 
loci rerumve qualitates decoram iudicis praesentiam 
operaraque inde removeant, ocularem tunc inspe- 
ctionem sufficiat peritis mandare obstetricibus, 
chirurgis, aliisque ad rem idoneis. Yiso et reperto ^ 

ut aiunt , genere criminis , eiusque permanente 
vestigio, rem ut ea gestu est , describit primum 
actuarius, tum continuo peritorum testimonia et 
' iudicia, et quidquid congruis interrogationibus re- 
sponderint sese vidisse , ac aestimare de omnibus 
inspecti corporis indiciis; ad extremum suam sub- 
scribet depositionem- quisque peritorum simul et 
iudicis et actuarii manu obfirmandam. Criminosa 
huiusmodi vestigia, si quando ita deleverit vel ce- 
laverit reorum calliditas, ut nulla spes maneat ea 
subiiciendi fidelibus oculis iudicantium , publica 
tunc indiciorum criminalium necessitas probatio- 
nem in genere indirectam per indicia, vel adiun- 
cta cum antecedentia , tum concomitantia et sub- 
sequentia postulat. An haec indicia, quantumvis 
urgentissima tanti momenti sint, ut certam ocu- 
lorum probationem aequare penitus valeant, quae- 
stio est , de qua vide auctores iuris criminalis. 
Haec de genere criminoso permanente dixisse suffi- 
ciat. Modo de malefactis, quorum signa et vestigia 
transeuntia fere nulla permanent. Ut haec in ge- 
nere constant, necesse est iudici probationem con- 
quirere ex testibus, et ubi testes nulli adsint , ex 
adiunctis ac coniecturis, et si adiuhcta malefactum 
nimis aggravant, vel speciem criminis mutant sce- 
lestioremque efficiunt, tunc genus eiusmodi adiun- 
ctorum ostendere in actis oportet ad complendam 
in genere probationem, ut poenae acerbiori locus 
detur. Est autem inquisitio vel generalis vel spe- 
cialis: generalis fit duplici modo; prior est, quan- 
do Superior generatim quaerit de criminibus et 
personis in communi, veluli cum Episcopus visi- 
tans Dioecesim inquirit, an statuta Ecclesiae obser- 
ventur : An aliqua graviora crimina invalescant? 

Altero modo fit quando delictum , ex. gr. homi- 
cidium , furtum patratum fuisse constat, sed au- 
ctor criminis ignotus est , ac propterea ludex in 
genere inquirit , quisnam delictum perpetraverit. 

Ex generali inquisitione, si quis in gravem ad- 
missi criminis 'suspicionem venerit , tum speciali 
inquisitioni locus est , per quam sedulo diligen- 
terque inquiritur, utrum is, qui ea suspicione la- 
borat, reapse crimen perpetraverit. Processus tres 
complectitur partes, nempe instructivara , defen- 
sivam et resolutivam, de qua vide Ala Instit. crim. 
1. 2, et S. G. C. lan. Absol. 10 lan. 1848. 

Sedulo hic notandum est. Episcopis, iure po- 
tius ordinario, quam delegato potestatem inesse , 
ex quacumque causa, etiam ob occultum crimen 
quomodolibel etiam exlraiudicialiter, seu, ut aiunt, 
ex informata conscientia , tum ascensum ad or- 
dines prohibendi, tum suspensionem decernendi 
a susceptis gradibus et dignitatibus. Id eruitur ex 
Trid. Cone. sess. XIV, c. 1, et ex S. G. C. deci- 
sionibus apud Ben. XIV de Syn. dioeces. loc. cit. 
c. 8, n. 3. In hisce casibus Episcopus haud tene- 
tur causam suspensionis manifestare, -seu delictura 
prodere ipsi reo, sed solum Sedi Apostolicae , si 
reus ad eam recursum habuerit , suasque ratio- 
nes exposuerit, ut ait S. C. C. in Vere. 21 Mari. 
1643. Vide de hac re Ben. XIV const. AD MILI- 
TANTIS, )) et S. G. G. in causa Lucion. 8 April. 
1848, nec non opus Episcopi Lucion. « Des sen- 
tences episcopales dites de conscience informee, 
Paris 1852. De hac re inferius opportunior redi- 
bit sermo. 

§ 41 . 

/ » 

# « 

De citatione et captura reorum. 

\ 

Quoties vero de admisso crimine constat , cl 
indicia, si non evidentia et indubitata , at saltem 
legitima et valde gravia aliquem patrati criminis 
suspectum faciunt, ludicis est decernere , utrum 
reus praesumptus simpliciter citandus sit ad in- 
formandum, vel ad .deponendum, vel ad dicen- 
dam causam, quare non debeat aut condemnari 
ad solvendam poenam , aut excommunicari , su- 
spendi, 'interdici a divinis, aut declarari in excom- 
municationem, in crimen laesae maiestatis inci- 
disse, utrum etiam simul citandus et capiendus 
sit, ut ad exitum usque iudicii in carceribus cu- 
stodiatur. lam vero ludex in decernenda vel cita- 
tione simplici, vel citatione simul et captura, duo 
debet attente diligenterque perpendere, lurn sci- 
licet conditionem personae ipsius rei, tum qua- 
litatem et indicia obiecti criminis , ut expressit 
Ulpianus in L. 1 ff. de Custod. etexbib. reorum: 
« De custodia reorum Proconsul aestimare solet, 
utrum in carcerem recipienda sit persona, an mi- 
liti tradenda, vel fideiussoribus committenda, vel 
etiam sibi. Hoc autem vel pro criminis, quod ob- 
iicitur, qualitate, vel propter honorem , vel pro- 
pter amplissimas facultates , vel pro innocentia 
personae, vel pro dignitate eius qui accusatur, fa- 
cere solet. » Itaque ubi levia, aut ambigua sunt 
indicia criminis, et praesertim si reus praesum- 
ptus bona existimatione potiatur, aut saltem mala 
non laboret, non est ad iudicium per capturam 

pertrahendus. Item si gravia exstent criminis indi-- 
cia, crimen autem leve sit; neque mulieres, neque 
personae honestioris conditionis carceribus «man- 
cipantur, sed praestita cautioneduratoria, aut.dar 
tis fideiussoribus, a captura immunes erunt. Rur- 
sus a. captura eximuntur homines valde divites, 
quod suspicio fugae in eis cesset; tot enim habent 
fidei sponsores, quot praedia et agros possident. 
Pariter captura non decernitur ob ea delicta, quae 
pecuniaria poena luuntur, si tamen reus cautio- 
nem praestet de^ se apud ludicem sistendo, vel de 
mittendo procuratore. Restat igitur , ut decerni 
captura possit, quando delictum sit atrox, aut fu- 
ga timeatur, aut reus quod obiicitur crimen con- 
fessus fuerit, aut in ipso delinquendi actu, sive , 
ut aiunt, in flagranti vel fragranti (ulraque littera 
recte scribitur) crimine deprehendatur: imo vero 
quisvis in flagranti crimine deprehensus non mo- 
do a publicis Curiae Ministris, verum a quibus- 
cumque etiam privatis capi poterit, suoque ludi- 
ci exhiberi, praesertim si agatur de furibus ma- 
nifestis, de raptoribus virginum, viduarum , dia- 
conissarum, eisque auxilium praestantibus, et de 
maleficis. 


§ ^ 2 . 

De examine et tortura reorum. 

Reus in iudicio constitutus summario examini 
confestim subiici solet, in quo de nomine, genere 
vitae, causa prehensionis, ac generatim de crimine 
interrogatur. Illud summarium examen viam prae- 
parat legitimo et ordinario examini, quod necessaria 

et gravissima criminalis processus pars est; quapro- 
pter eum quoque solemniter interrogari oportet, 
qui in summario examine crimen confessus fuerit, 
vel in ipso flagranti crimine deprehensus. Itaque 
ordinarium examen , ut legitime fiat , instituen- 
dum est a competente ludice pro tribunali seden- 
te, coram quo reus sistendus est. Reus autem Ju- 
dici legitime interroganti veritatem fateri tenetur, 
quae doctrina est S. Thomae 2. 2. q. 69 a. 1, ubi 
ait: c Pertinet ad debitum iustitiae, quod aliquis 
obediat suo superiori in his, ad quae ius praela- 
tionis se extendit. ludex autem superior est re- 
spectu eius qui iudicatur, et ideo ex debito tenetur 
accusatus iudici veritatem exponere, quam ab eo 
secundum formam iuris exigit. Et ideo si confiteri 
noluerit veritatem , quam dicere tenetur , vel si 
eam mendaciter 'negaverit , mortaliter peccat. » 
Et Catechisraus Romanus de octavo praecepto haec 
habet : « De reis autem et sontibus vult eos Deus 
verum confiteri, cura ex iudicii formula interro- 
gatur. j At non desunt qui doceant, reum etiam 
legitime interrogatum mimquara sane nullaque 
de causa mentiri posse ; attamen in causis capi- 
talibus vel gravioribus absque culpa saltem mor- 
tali tacere posse, aut interrogationes eludere, uno 
verbo crimen suum non prodere , quoties sine 
mendacio id fieri liceat , et adsit spes evadendi 
poenam, eo quod crimen nondum plene probatum 
sit, nullumque grave damnum reipublicae timea- 
tur. Namque in eo rerum statu neque praecepto 
ludicis, neque ulli humanae legi vis tanta inest, 
ut reum obliget se ipsum prodere, in suam per- 
niciem conspirare , seque suomet ore iugulare. 
Hoc siquidem praeceptum, attenta hominum na- 

tura et naturali studio et iure servandae vitae, 
inhumanum est, aut saltem moraliter impossibile: 
leges autem et praecepta moraliler impossibilia 
non obligant, quum plus damni afferant quam e-^ 
molumenti. Interim vero sententia S. Thomae, et 
Catechismi Romani magis inter Theologos et Ga- 
nonistas recepta est; reo. tamen ex Constitutione 
Concilii Romani sub Benedicto Xlll non amplius 
iusiurandum defertur de veritate dicenda , quod 
alia occasione monuimus. Verum ut illuc redea- 
mus, unde oratio profecta est, totum examen erit 
ex indiciis in generali inquisitione collectis , cu- 
rabilque ludex aeque crimen atque innocentiam 
investigare. Sed maxime abstinebit ab interroga- 
tionibus dolosis, ambiguis, captiosis, el suggesti- 
vis, a verbis asperioribus et minis , a blanditiis 
et falsa promissione impunitatis, et ab omni alia 
subdola atque iniqua agendi ratione; nam malis 
artibus institutum examen vitio suo corruit. Tam 
ludicis interrogationes, quam rei responsiones a 
scriba vel tabellario summa fide et religione scri- 
pto tradendae sunt et in actis redigendae. 

Si reus in iudicio crimen eiusque circumstan- 
tias perspicue et simpliciter fateatur, causa sub- 
lata est. Num eo in casu defensiones conceden- 
dae? Certe quidem : non enim licet quemquam 
indefensum condemnare. Poterit reus, quamvis 
ultra confessus,' contra suam confessionem exci- 
pere, eamque tamquam falsam, erroneam, et ab- 
surdam traducere, aliasve excusationes ad crimen 
minuendum exhibere. At si reus crimen omnino 
negaverit , tum lis inter reum et fiscum, quasi 
- consertis in iure manibus, conleslatur , adeoque 
ud probationes et ad Icgitimationem processus 

veniendum est, in quem finem recipiuntur testes, 
instrumenta, et concurrentia indicia, ut legiti- 
me probetur, num reus, crimen, cuius insi- 
mulatur, re quidem vera perpetraverit. Igitur te- 
stes, qui in processu informativo auditi sunt, in- 
scio reo, rursus examinari debent, ut priorem de- 
positionem ex integro confirment, siquidem nullam 
fidem faciunt, ulpote qui, reo non citato, testimo- 
nia sua deposuerint. Quamobrem citantur denuo , 
et coram ipso vel eius procuratore iurant de verita- 
te dicenda, et novo examini clam ipso reo subii- 
ciunlur. Caeterum declarare reus poterit se testes 
informativo processu auditos habere ceu rite e- 
xaminatos, adeoque, eorum repetitioni renuntiare; 
quod fieri in foro ecclesiastico consuevit , salvo 
ixire repetendi, quo fit, ut reo liceat, si volet, in cur- 
riculo defensionum postulare testium fiscalium 
deputationem, suis expensis ferendam. 

His peractis, opportunum temporis spatium tri- 
buitur reo ad se defendendum , atque ideo pro- 
cessus eidem communicatur , ut inde possit per 
se, vel per suum advocatum capita defensionis 
suae instruei e. Nunquam enim fas reo esset sese 
opportune defendere , nisi prius intelligat probe- 
que sciat , quemadmodum de obiecto crimine 
constet. Integrum tamen est fiscali ministro, vel 
privato accusatori intra terminum ad defensionem 
reo datum probationes suas augere, aliis citatis te- 
stibus, et reo ipso ad videnda eorum iuramenta, 
quod, vulgo dicitur processum impinguare. At pa- 
riter integrum reo est quandocumque novas pro- 
bationes exhibere, quibus innocentia sua demon- 
stretur; idque licet etiam post sententiam a ludice 
prolatam, non quod eam semel prolatam ludex 

mutare queat, sed uty sententiae: effectu suspenso,.- 
causa ad superiorem ludicera, aut Principem ipsum 
deferatur. : 

Cum haec omnia ulrinque expleta fuerint, acta 
publicantur, et ludicis est sententiam inde pro-, 
nuntiare. Constat autem ex Lege fin. cod. de 
Probat, neminem damnandum esse poena praeci-' 
pue capitali, nisi probationes criminis non modo 
plenae, verum etiam indubitatae et meridiana lu- 
ce clariores habeantur. Quod si, omnibus rite per- 
spectis, et audita rei defensione , adversus eum 
urgeant indicia quidem gravia, sed tamen nec 
indubitata, nec plena , in foro saeculari quaestio- 
nes sive tormenta adhibebantur , quibus afflictus 
reus vel invitus crimen fateri adigebatur. 

Haud memoriae proditum est, quo primum tem- 
pore in homines saevire coeptum sit, ut ab eis 
confessio criminis extorqueretur. At mirum est 
quot quantaque adversus quaestionum usum con- 
scripta sint. Aiunt enim torturam esse iniustam, 
nam vel crimen probatum est, aut non satis pro- 
batum. Si primum, poena a legibus statuta infli- 
genda erit, cum ad condemnationem confessio rei 
non postuletur, ubi veritas criminis ex aliis indu- 
biis probationibus perspecta exploralaque sit: si 
alterum, ecquid contra aequitatem et naturalem 
rationem saevitur in innocentem , cum talis ha- 
bendus sit, qui nondum convictus, nec reus pro- 
batus est? Neque obiicias eum, qui convictus non 
est, damnari non deberi, sed nec absolvi qui ve- 
hementer suspectus est; non enim temere quae- 
stiones adhibentur , sed ubi reus argumentis et 
indiciis, iisque gravibus et certis urgeatur, adeo- 
que nec absolute reus, nec absolute innocens tor- 

quetur, sed graviter saspectus, et quasi convictus 
cruciatu corporis admonetur, ut veritatem fatea* 
tur. Qui enim pro abolenda tortura pugnant, fa- 
cile concedunt graviter suspectum de crimine non 
poena crimini accommodata plectendum, nec tam- 
quam innocentem dimittendum ; at vehementer 
negant eum torqueri posse, quia nec absolvi, nec 
damnari potest. Si enim damnari non. potest, quo 
iure plectitur poena, quae adeo est atrox et quan- 
doque ipsa morte acerbior? Ad rem S. Augustinus 
lib. 19 de Civ. Dei cap. 6: «Cum quaeritur, utrum 
sit nocens,, cruciatur , et innocens luit pro incerto 
crimine certissimas poenas, non quia illud commi- 
sisse detegitur, sed quia non commisisse nescitur, 
ac per lioc ignorantia ludicis plerumque "est cala- 
mitas innocentis. » Igitur qui reus non probatur, 
nec etiam crucietur : qui innocens non probatur, 
nec etiam ex capite innocentiae absolvatur , sed 
ab instantia dumtaxat, ut quandocumque in ipsum 
possit iudicium denuo instaurari , praesertim si 
nova criminis indicia supervenerint. 

Secundo aiunt torturam inductam fuisse, ut ve- 
ritas detegeretur, eam autem fallacem omnino esse 
cl periculosam , quandoquidem compertum est be- 
ne multos innocentes vi tormentorum ac metu do- 
loris adactos fuisse ad fatendum crimen, quod non 
commiserant; unde Tullius egregie dixit de part, 
orat. n. 44: € dolorem fugientes multi in tormen- 
tis ementiti persaepe sunt, morique maluerunt fal- 
sum fatendo, quam, inficiando dolere. Multi etiam 
suam vitam neglexerunt, ut eos, qui his cariores, 
quam ipsi sibi essent, liberarent. Alii ementiti sunt 
in eos, quos oderant. » Contra vero scelesti homines 
corporis et animi duritie praestantes, qui torinen- 

ta ferre potuerunt , delictum in ipsis cruciatibus 
inficiat! sunt» quod reapse commiserunt. « Pleri- 
que» ait Ulpianus L. 1 ff. de quaest., patientia sive 
duritia ita tormenta contemnunt» ut ab eis veritas 
exprimi nullo modo possit. Alii tanta sunt impa- 
tientia» ut in quovis mentiri» quam pati tormenta 
velint. » Itaque mentitur qui ferre tormenta 
potest» mentitur qui ferre tormenta non potest; 
ille negando crimen, quod patravit, hic fatendo 
crimen » quod non patravit, atque ita reus iniu- 
ste absolvitur et innocens condemnatur. Et quam- 
quam confessionis in tormentis extortae ratio 
non habeatur» nisi reus post quaestionem in fa- 
cti confessione perseveret, huic tamen confessio- 
nis confirmationi quis unquam fidem adhibeat» 
cum reus si extra tormenta negaverit, iterum, et 
tertio torquebitur, ut in confessione perseveret? 
Profecto confessionem licet falsam confirmabit, ut 
novam torturam vitare possit. Quanam ergo fide 
per huiusmodi confessiones sententia sanguinis 
proferre in eum poterit, « quo damnato et occiso» 
ut inquit Augustinus, cit. loc., utrum nocentem » 
an innocentem ludex occiderit» adhuc nescit?» 
Quod si contingere quandoque possit , ut reus a- 
liquis ex iudicio evadat impunis, nisi tormenta ad- 
hibeantur, anne longe satius et aequius est vel no- 
centem non puniri , quam innocentem conde- 
mnari ? 

Haec porro atque alia huius generis argumenta 
ab eis aiferri solent, qui pro tortura ubivis gen- 
tium abolenda, quam maxime possunt, enituntur. 
Conf. loan. Graevium , Thomasium de tortura » 
et Rocco op. cit. § 29, pag. 102. Verumtamen 
multi adhuc sunt torturae patroni et defensores. 

Arbitrantur enim moderatura ipsius* usum * servan- 
'dae publicae incolumitati, et improbis hoinihibus 
in officio continendis tum utilem, tum etiam* ne- 
cessarium esse, quandoquidem scelesti homines ^ 
dum se: per testes nec detegi, nec convinci pc^se 
putarent, sine metu et periculo delinquerent fa-. 
cilius, dum id faeluros sperarent impunius; spes 
enim impunitatis maxima est illecebra peccandi , 
ac proplerea crimina quotidie crescerent , et pe- 
nitus impunila manerent. Quod si in tertium inno- 
cens torqueatur , id praeter voluntatem fieri, ut 
ipsi asserunt; nec enim in rebus humanis omnia 
incommoda vitari possunt, et, sublata tortura, ma- 
iora essent incommoda et mala pertimescenda. 
-Addunt etiam non temere, neque in omnibus de- 
lictis quaestiones adhiberi , sed in criminibus a- 
trocioribus et capitalibus, et ita demum cum veri- 
tas aliter inveniri non possit, et ludex ferme cer- 
tus sit delinquentem esse , qui torquetur. Non e- 
nim ex quacumque coniectura aut suspicione cri- 
minis, verum ex argumentis et indiciis valde ur- 
gentibus tormenta decernuntur, nec reus* torque- 
tur, antequam indiciorum exemplar ei traditum et 
idonea temporis dilatio data fuerit, ut sese defen- 
dendi copiam et facultatem habeat. Praeterea, 
personarum conditio in decernenda quaestione 
spectatur, nam viri praesertim nobiles et illustres. 
Decuriones civitatum, milites, impuberes, et mu- 
lieres praegnantes a torturae cruciatu et ignomi- 
nia eximuntur, nisi de laesae raaiestatis crimine 
-inquiratur. 

In hoc sententiarum discrimine, si doctissimum 
Ludovicum Vives audiamus, ipsius iudicium , in 
.Comment. ad verba s. Augustini supra relata, hoc 

est: « locus est apud rhetores communis de tor- 
mentis, et contra tormenta. Fortissima sunt quae- 
cumque contra tormenta dicunt : quae pro tormen- 
tis futilia atque imbecillia. > Equidem , si licet et 
expedit aperte dicere quid sentiam, eorum in opinio- 
nem propensior sum, quae torturae usum mini- 
me' approbant; Haec quantum ad institutum no- 
strum pertinet satis dicta sint, cum praesertim in 
iudiciis ecclesiasticis vel nullus unquam , ut ipse 
fatetur Bohemerus 1. II, t. 20, n. 8, c. 3, vel sal- 
tem rarus admodum fuerit torturae usus, et potius 
leves coercitiones , quam graviora et acerba tor- 
menta infligerentur; nunc autem in ecclesiasticis 
curiis tortura quaelibet in desuetudinem penitus 
abiit. Neque quis dicat quaestionum usum vel ex 
Alexandri III tempore, eiusque iussu, c. 11 de 
deposit. in ecclesiasticis Curiis commeasse. Nam 
praeterquam quod iudiciorufn clericalium praxis, 
eorumque historia aliud ostendunt, notandum est. 
Pontificis consilium fuisse , ut qui furatus fuerat 
pecuniam, quod satis iam constabat, reddere com- 
pelleretur; hoc si noluisset, tunc vinculis etiam et 
quaestionibus ad rationem poneretur. Quaestio 
igitur non erat adhibenda ad veritatem extor- 
quendam ( de fure et furto iam liquebat), sed ad 
eum coercendum, ut tandem subrepta restitueret. 
Qnod quidem non probat , quaestiones in forum 
per Alexandrum III inducias fuisse. 

De gententia et eiu8 exsecutione* 

Causae omnes per sententiam absolvuntur; sed 
antequam sententia feratur, in causa concluden- 
dum est. Fit autem conclusio in causa , dum liti- 
gantes ulterioribus probationibus renuntiant , et 
controversiam decisioni ludicis submittunt. Hinc 
Lex 1 cod. Theod. de Offic. ludicis in causis co- 
gnoscendis haec habet: « ludex cura causam au- 
dire coeperit, litigatorum assertiones vel respon- 
siones patienter accipiat; et omnia plena discus- 
sione perquirat. Nec minus litigantibus sua sen- 
tentia velit obviare, nisi quando ipsi, peractis o- 
ranibus, iam nihil amplius in contentione habue- 
rint quod proponant*, et tandiu actio ventiletur , 
quousque rei veritas perveniatur , frequenter in- 
terrogari oportet , ne aliquid praetermissum for- 
tasse maneat; quia si apud ipsum finienda causa 
est , lotum debet agnoscere. > Quod si alter liti- 
gantium ulteriori disceptationi renuntiaverit, alter 
vero sine probabili ratione conclusionem differat, 
ludicis erit terminum praefinire , eoque elapso , 
causam ex officio concludere , « ne litigantibus 
male certantibus liceat causarum exitum ultra pro- 
trahere, » ut constituit Justinianus Novella ii5, 
cap. 2. Concinit etiam cap. 2 de Sentent. et re 
iudic. ,in quo sic statuit: «Jurgantium contro- 
versias celeri sententia terminare, et aequitati con- 
gruit et rigori. » Jlaque conclusio in causa efficit, 
ut acta iudicialia claudantur, nec novae probatio- 
nes aut exceptiones amplius admittantur ; non ta- 

men impedit, quominus ludex adhuc possit novas 
tam iuris quam facti probationes et illustrationes 
postulare, c qui usque ad prolationem sententiae 
debet universa rimari , et interrogare potest de 
facto, quoties dubitationis aliquid occurrit, » cap. 
10 d3 Fid. instrum. At sunt aliqua causarum ge- 
nera, in quibus post ipsam conclusionem novae 
probationes admittuntur, hoc est in causis , ubi 
periculum peccati subest, puta in causis matri- 
monialibus, et in causis pupillorum, minorum, et 
Ecclesiae. Item conclusione facta recipitur nova 
probatio, si aliquid inopinatum emergat, ut inquit 
L. 7 ff. de Feriis, veluti si probatio fiat per in- 
strumenta de novo reperta per confessionem alte- 
rius partis, aut per facti evidentiam. 

Conclusionem sequitur sententia , quo nomine 
venit controversiae propositae facta a ludice defi- 
nitio. Dividitur in definitivam et inlerlocutoriam ; 
prior est, quae finem liti imponit, vel absolvendo, 
vel condemnando , vel declarando : veluti contro- 
versia est de fundo aliquo, quem tamquam meum 
in iudicio petivi , Titius autem reus conventus 
meum esse negavit: Si iudex meum esse pronun- 
tiaverit , et Titium ad restitutionem condemnet , 
causa finita est per sententiam condemnatoriam: 
si contra non meum esse pronuntiaverit, causa 
dirempta est per absolutionem , quatenus Ti- 
tius a restitutione fundi absolvitur. At vero in 
causis criminalibus, praeter sententiam absolu- 
toriam et definitivam , per quam sive accusatore 
aut fisco crimen non probante, sive reo innocen- 
tiam suam demonstrante , reus ipse plane ab- 
solvitur, ita ut ob illud crimen ullam amplius mo- 
lestiam pati , aut rursus in iudicium vocari ne- 

queat, aliud absolutionis genus inventum^ usuque 
fori receptum' est, quod dicitur absolutio ah in^ 
stantia dunlaxat. Fit 'autem absolutio haec, dum 
accusatore aut fisco crimen sufficienter et plene 
non probante, reus non proprie absolvitor a cri- 
mine, sed potius vinculis solvitur , ut tamen ma- 
neat de- sua sorte dubius , et integrum iudici sit, 
novis praesertim emergentibus indiciis , eumdem 
reum denuo accire et iudiciom-in ipsum instau- 
rare. At vero a sententia absolutoria , aut conde- 
mnatoria multum differt sententia declaratoria. 
Haec- enim nec reum damnat, nec poenam infligit, 
sed tantum declarat aliquem esse criminis reum,, 
adeoque in condemnationem seu poenam incidisse, 
quae per legem inflicta erat, ipsa legis transgres- 
sione, seu ipso facto, ut aiunt, incurrenda. Quam- 
obrem in sententia condemnatoria, quamvis poena 
a lege slatuta sil, non tamen a lege ipsa , sed ab 
homine, seu a ludice irrogatur, inde fit ut eadem 
poena a die latae sententiae vim et effectum con- 
sequatur. At in sententia declaratoria, quia poena 
non infertur a ludice, sed ab eo tantum declara- 
tur per ius ipsum iam illatam fuisse, idcirco, quod 
pertinet od eius effectum, retrolrahilur ad tempus, 
quo delicium patratum est. Quidam ex. gr. ha- 
bens ius quaesitum eligendi vel nominandi , cri- 
men perpetrat, cui privatio iuris nominandi , aut 
eligendi ipso facto incurrenda per legem irrogata 
est: si deiii per legitimum ludicem sententia cri- 
minis declaratoria proferatur, haec sententia, 
quod ad poenam privationis attinet , a die com- 
missi criminis effectum sortitur, ita ut electiones 
aut nominationes ab eo die iam factae nullae et 
irritae habeantur. Excipe tamen actus iurisdictio- 

nis, qui semper validi sunty.dum Respublica vel 
'Ecclesia ob publicam utilitatem defectum supplent, 
ubi titulus coloratus et error communis 'adfuerit. 

Sententia interlocutoria est pronuntiatio Judicis 
aliquid iubentis, quo causa* magis praeparatur ac 
promovetur , non terminatur, veluti si Judex in- 
spectionem corporis Jubeat, dilationem concedat. 
Interlocutoriae alTinis est sententia provisionalis , 
-per quam ludex cum definire controversiam ne- 
queat, quia nondum satis instructa est, aliquid 
decernit in re, quae dilationem non patitur., ut 
praesenti necessitati interim provideatur, veluti si 
agatur de alimentis, de portione congrua , de di- 
vortio, de reparatione Ecclesiae, quae exitium mi- 
nitatur. Inter sententiam definitivam el interlocu- 
* toriam multum interest; nam 1® differunt ratione 
firmitatis; quandoquidem interlocutoriarn senten- 
tiam ludex pronuntians revocare poterit et corri- 
gere, quod arbitris quoque concessum est. L. 19, 
§ ult. ff. de recept. Arbitr.; namque simplices in- 
terlocutiones potius mandata Judicum et ordina- 
tiones actorum iudicialium, quam verae sententiae 
sunt ; sed latam semel definitivam sententiam de- 
clarare ludex potest, non revocare, nec corrigere. 
« ludex, inquit Ulpianus L. 5 ff. de re iudicat. , 
postquam semel sententiam dixit, ludex postea 
esse desinit. » .2° Differunt ratione facultatis ap- 
pellandi, nam a sententia definitiva appellare li- 
cet, non vero ab interlocutoria, nisi articulum at- 
tingat, ex quo causae principalis decisio pendeat, 
aut aliunde gravamon inferat, quod per appel- 
lationem a definitiva sententia reparari nequeat, 
:sicut constituit Trid. Syn. sess. XXIV, cap. 20 de 
-Reform. 3® Differunt effectu, nam sententia defi- 

nitiva lotam causam absolvit atque dirimit / inter> 
locutoria de aliquo tantum articulo quidquam de- 
cernit; haec infamiam non irrogat, bene vero de- 
finitiva in omnibus iudiciis et delictis publicis, et 
in nonnullis etiam privatis, ex quibus quatuor re- 
censentur § Ex quibus , Inslitut. de Poen. tem. 
litig. , nempe furtum, rapina, iniuria , et dolus ; 
pluraque in toto tit. ff. De his qui notant, infam., 
atque etiam in quatuor contractibus depositi, man- 
dati, tutelae, et societatis sententia condemnatoria 
infamiam irrogat, siquidem directa actione et pro- 
pter dolum agatur. 4® Differunt forma, nam inler- 
locutoria solemnitates iuris non postulat, sed defi- 
nitiva observatis solemnitatibus ferenda est. 

laro vero solemnitates huiusmodi sunt: 1® Ut 
sententia feratur, ulraque parte praesente , vel 
saltem citata, et elapso citationis termino; 2° Ut 
scripto mandata sil, et ab ipso ludice pro tribu- 
nali sedente ex scripto recitanda est, nisi ludex 
sit Episcopus, aut persona valde illustris , quibus 
ob dignitatis praerogativam facultas permissa est 
sententiam per alium recitandi, 3° Ut feratur in- 
terdiu in loco publico et consueto, et die non fe- 
riato. Caeterum in his solemnitatibus extrinsecis 
praxis Tribunalium servanda est. Praeterea defi- 
nitivam sententiam intrinsecis solemnitatibus, seu 
qualitatibus praestare oportet , alioquin vel ipso 
iure nulla est, vel facile rescindi potest. In primis 
autem sententia , ut eius sit controversiae finem 
imponere, generalis et absoluta esse debet. Quara- 
obrem tum super negotio principali , tum super 
accessoriis, quae rei principali connexa et con- 
iuncla sunt, veluti expensae litis, fructus interim 
percepti, sententia ferenda est, nulla adiecta con- 

ditione, quae ulteriorem disceptationem postulet; 
adeoque nullius momenti sententia est, qua ludex 
pronuntiaret Titium ex. gr. non teneri mutuum 
restituere, euraque a restitutione absolvere, si pro- 
baverit pactum de non petendo intercessisse. Enim- 
vero haec sententia controversiam non dirimit, 
cura adhuc incertum sil, utrum actori, an reo 
causa adiudicetur. Debet quoque sententia certa 
esse, hoc est certo determinare rern, quae adiu- 
dicatur ; siquidem obscura et incerta sententia li- 
tes magis excitat quam exstinguat, nisi forte non 
res aliqua speciatim , sed totum aliquod rerum 
genus, seu res in genere petatur, quod fil in iu- 
dicio universali, ex gr. petitionis haereditalis, ubi 
actor non agit certae alicuius rei causa , sed ut 
haeres declaretur defunclique haereditalem in ge- 
nere consequatur. Insuper sententia debet esse 
consentanea libello, id est petitioni actoris tum in 
re, quae petitur, tum in causa , ex qua petitur , 
tum in actione, quae petitur Quapropter, ex L; 
fin. cod. de Fideicommis. libert., fatuus ludex ha- 
bendus est, qui in aliud quam petitum est, con- 
demnat et absolvit, eiusque sententia ipso iure 
nulla est. Denique sententia debet iuri conformis 
esse: sententia enim si iuri perspicuo et expresso 
repugnet, nempe Canonibus et legibus, et probatis 
consuetudinibus, nulla est, nec subsistit; veluti si 
ludex pronuntiaverit electionem factam a suspen- 
sis valere , impuberem testai i [lotuisse. Si vero 
sententia repugnet iui ibus litigatoris , nempe in- 
strumentis et testibus ac probationibus illius, va- 
let quidem ipso iure , sed per appellationem su- 
spenditur, alioque iudicio revocatur. 

Sententia, postquam lata et publicata est, si ab 

ea post spatium decent dierum' appellatum non> 
sit, transit in auctoritatem rei iudicatae ; cuius 
tanta vis est, ut in foro externo pro veritate ha- 
beatur, nec ab ea liceat amplius provocare. Non- 
nullae tamen sententiae sunt , quae nunquam 
transeunt in rem indicatam. Et primo quidem 
sententiae matrimoniales, aliaeque spirituales, in 
quibus animae salus in discrimen adducitur, nam 
errore detecto revocantur. Itemque non transeunt 
in rem iudicatam sententiae, sive quae manife- 
stam iniquitatem continent, scilicet pecunia em- 
ptae et a ludice corrupto latae , aut ex falsa cau- 
sa, quam ludex sequulus sit et in sententia ex- 
presserit, aut ex falsis testibus, ac instrumentis 
pronuntiatae , sive quae insanabili nullitate la- 
borant , quae nempe a ludice non competente , 
aut contra rem iudicatam , aut in praeiudicium 
absentis non contumacis, aut non servato sub- 
^stanliali ordine processus dictae fuerint. Denique 
sententiae criminales in rem iudicatam non trans- 
eunt, quia rei seraper audiendi sunt, si innocen- 
tiam suam probare velint. 

Postquam vero sententia in rem iudicatam ab- 
ivit, exsecutioni mandanda est , quum vanum sit 
sententias dicere, nisi exsecutioni demandentur. 
Exsecutio autem est actus iurisdiclionis et imperii, 
per quem res iudicata, cui vicius sponte non pa- 
reat, mediis coaclivis ad exitum suum perducitur. 
Itaque ludex arbiter et ludex delegatus , quibus 
nuda rei cognitio sine ulla iurisdiclione et impe- 
rio commissa est , sententiam non exsequuntur, 
sed exsecutio per^linet ad ordinarium delegantem, 
sive ad Magistratum , unde ius cognoscendi pro- 
fectum est. At ludex ordinarius sententiam suam 

exsequitur, quia generalis regula est,, ..sententiae 
exsecutionem ab eo ludice ordinario fieri, qui eam- 
dem pronuntiaverit. ludex autem Pontificis dele- 
gatus, qui ratione causae delegatae .ordinariis lu- 
dicibus praestat , potestatem acceptam per annum 
retinet, ut ipse per se sententiam exsequi possit, 
aut aliis committere exsequendam. Quod ad tem- 
pus exsecutionis attinet, celebris est in causis cri- 
minalibus Lex 3. cod. de Custod. reor. : « con- 
victos velox poena subducat , liberandos custodia 
diuturna non maceret. ^ Itaque lex et humanitas 
postulant, ut qui sontes inventi non sunt , ocius 
absolvantur et dimittantur, lex etiam et publicum 
exemplum exigunt , ut celeri poena in reos ani- 
madvertatur. Attamen exsecutio condemnatoriae 
sententiae, si praesertim poena sit capitalis, tan- 
tisper differenda est , ut sonti locus maneat aut 
poenam declinandi , aut sese parandi ad vitam 
Christiana poenitentia sancloque fine claudendam. 
In causis vero civilibus, si actio realis sit, ubi res 
certa per sententiam evicta est, fit exsecutio; sed 
in actione personali dantur condemnato induciae 
quatuor mensium ad rei iudicatae exsecutionem, 
nisi ludex ex rerum circumstantiis duxerit illud 
tempus producere vel contrahere. 

Modus etiam in exsecutione sententiae a iure 
statutus hic est, ut a rebus mobilibus initium fiat, 
et quidem in ea quantitate quae debetur; et ubi 
mobilia satis non sint, immobilia sea stabilia di- 
strahantur, et si haec quoque non exstent, vpl sa- 
tis non sint, nomina debitorum et iura pro modo 
debiti Creditoribus addicantur. Postremo loco , 
quum bona et nomina sive iura sufficientia de- 
sunt , debitor custodiae causa in carcerem detru- 

ditur, donec indicata satisfaciat. At misero debi- 
tori non omne effugium sublatum est, ut carcerem 
declinare possit. Liberatur enim a carceris mole- 
stia per bonorum cessionem, si nempe sua omnia 
bona creditoribus cedat, ut ex eorum pretio, quoad 
fieri possit , et servata temporis et creditorum 
praerogativa, singulis satis fiat. Liberatur, in- 
quam , a carcere , non etiam a restituendi obli- 
gatione , si deinceps ad meliorem fortunam per- 
venerit. Hoc tamen beneficio effugiendae carce- 
ris iuvantur , qui infortunio bonis suis cecide- 
runt; namque, ut apposite tradit Van Espen lure 
Eccl. univ. p. 3, l. 9, c. 4 : « decoctori minime 
competit hoc beneficium; cum non sit dignus com- 
misera tione>' qui sua turpitudine causavit sibi ino- 
piam. Cuius ordinis sunt etiam bona sua in frau- 
dem creditorum dissipantes vel alienantes. Simi- 
liter qui dolose cum creditoribus suis versati sunt, 
utpote scientes se solvendo pares non esse. His adde 
eos , qui spe et animo cedendi contraxerunt. » 
Nonnulli tamen sunt, qui ad carcerem vitandum 
cessione bonorum non indigent , cum singulare 
habeant privilegium competentiae. Hoc privilegio 
Clerici donati sunt, vi cuius ullra id quod facere 
possunt non excutiuntur, nec propterea vexari, 
aut carceri mancipari possunt, relicta eisdem su- 
stentatione congrua, ne mendicare cogantur, et 
(( recepta prius ab eis idonea cautione , ut si ad 
pinguiorem fortunam devenerint , debita persol- 
vant, ^ quod statutum est notissimo cap. Odoardus 
3 de Solut. Hoc privilegium militibus Romanis 
iamdiu concessum ad militiam quoque togatam 
passim a iurisconsullis porrigitur, eodemqne pri- 
vilegio a iure civili aucti sunt parentes, patroni. 

socius, maritus pro dotis restitutione, donator a 
donatario conventus, de quibus § 37 et 38 Institut. 
de Actionib. 


§ M- 

De Appellationibus. 

Ne sententia transeat in rem iudicatam , neve 
pars, quae in iudicio succumbit, omni ope desti- 
tuatur , ordinarium appellationis remedium prae- 
sto esi, quo nomine venit ab inferiore ludice ad 
superiorem facta provocatio, ut lata sententia cor- 
rigatur vel revocetur. Quamobrera appellatio est 
species quaedam- defensionis a gravamine per in- 
iustam sententiam illato vel imminente. Appella- 
tio vel extraiudicialis est, vel iudicialis. Illa emit- 
titur contra gravamen extra iudicium illatum vel 
inferendum , veluti contra iniustam electionem , 
spoliationem , aliosque actus iurisdictionis , quae 
extra iudicium exerceatur. Hae non sunt. verae ap- 
pellationes, sed potius provocationes ad causam , 
quia pertinent ad causam inchoandam , nisi gra- 
vamen revocetur , cap. 5 hoc tit. Iudicialis est , 
quae interponitur adversus actus iudiciales , hoc 
est contra sententiam interlocutoriain vel definiti- 
vam. Inter appellationem a definitiva et interlocu- 
toria , illud in primis discrimen est, quod appella- 
tio a definitiva potestatem ludicis a quo appella- 
tum est et vim sententiae ab eo latae omnino su- 
spendit, totamque causam ad Superionem devolvit, 
in quo vis et natura appellationis posita est, unde 
post rite interpositam appellationem quidquid ab 
inferiore ludice in praeiudicium litis suscipiatur, 

attentatum dicitur et iure ipso nullum est, adeo- 
que ad instantiam appellantis a ludice appellatio- 
nis revocandam. At appellatio ab interlocutoria 
inferioris ludicis non suspendit iurisdictionem, 
nisi a ludice appellationis litterae inhibitionis 
datae fuerint , ne ludex inferior procedat. Item 
appellans a definitiva non tenetur causam expri- 
mere, cur appellavit; appellantem vero ab inter- 
locutoria oportet appellationis causam adsignare ; 
adeoque in appellatione a definitiva , si in conti- 
nenti et apud acta fiat, satis erit etiam simplici 
voce hoc unum verbum proferre appello ; contra, 
appellatio ab interlocutoria omnino in scriptis 
proponenda est. Definitivam enim sententiam lu- 
dex, qui eam protulit mutare vetatur; interlocu- 
toriam autem mutare et corrigere potest, ac pro- 
inde aequum est in appellatione ab inlerlocuto- 
ria causam, eamque in scriptis exprimere, cur re- 
vocari debeat vel emendari. 

Non solum quilibet, contra quem lata sententia 
est, appellare potest, sed etiam omnes quorum in- 
terest sententiam revocari. Ita si emptor de pro- 
prietate vicius non appellet , venditori appellare 
licet, quum eius intersit, propterea quod emptori 
esse potest contra venditorem regressus. Unius 
autem appellatio aliis quoque prodest « qui com- 
muni iure iuventur, idemque negotium et eadem 
causa defensionis exsistat, » cap. 72 hoc tit., quo 
pertinet titulus codicis « Si unus ex pluribus ap- 
pellaverit. » Quin ex cap. Super eo 15 de Oflic. 
Delegat., appellare licebit, quandoquidem per eam 
formulam beneficium appellationis eis tantum su- 
blatum est , inter quos causa commissa et acta 
fuit, non autem. aliis quorum interesse potest ap- 


CAPUT* IU. 


pellare. Princeps enim non censetur iuribus alio-* 
rura obesse velle, nisi expresse mentionem faciat. 
Praeterea alieno nomine appellare licet; sic Pro- 
curator pro suo Principali recte appellat, imo ap- 
pellare debet, quamvis speciale mandatum ad id 
non habeat, quum generale ad lites sufficiat; iterti- 
que appellare tenentur Tutores et Curatores pro 
pupillis vel minoribus , Capitulum pro Episcopo, 
si Ecclesiae bona aut iura in discrimen adducan- 
tur , et quilibet communi humanitatis officio ap- 
pellare pro eo potest, qui capite damnatus est, et- 
iamsi damnatus ad supplicium ultro festinet et ap- 
pellationi reluctetur, L. de Appellation. 

Cum autem appellatio ad removendum grava- 
men iniustum comparata sit, sic eis prorsus dene- 
gatur, qui vere gravati non sunt. Igitur frustra ap- 
pellant qui expresse vel tacite appellationi renun- 
tiarunt, vel sententiam quoquo modo approbando, 
vel iuramento se non appellaturos promittendo ; 
qui tribus conformibus sententiis damnati sunt , 
quod pro comperta veritate habeantur, neve lites 
in infinitum progrediantur ; qui vere contumaces 
fuerint, idque in poenam constitutum est ob eam 
causam quod si liceret impune iudicium fugere, 
nullus esset litium finis, nullus" esset iustitiae lo- 
cus; vel confessi aut ita convicti, ut nonnisi diffe- 
rendi iudicii causa videantur appellare. 

In omnibus vero causis appellare licet. At ap- 
pellatio aliquando impedii, quominus sententia 
exsecutioni mandetur, nonnunquam vero exsecu- 
tionem non suspendit, quamobrem appellatio ha- 
bere dicitur effectum vel suspensivum, vel devolu- 
livum. Itaque duo praesertim sunt causarum gene- 
ra , in quibus appellatio exsecutionem sententiae 

noQ suspendit. Ad priroum genus pertinent sen- 
tentiae , quibus censura aliqua inflicta est, item- 
que causae, quae curam animarum, divinum cul- 
tum , correctionem , aut morum emendationem 
spectant, veluti decreta Episcopi in Sacra Visita- 
tione. Ad alterum causarum genus pertinent: 1*" 
Causae quae moram non patiuntur, veluti si aga- 
tur de alimentis faturis, de mercedibus, de ponte 
reficiendo , de testamento aperiendo ; itemque 
causae de momentanea possessione, de restituendo 
deposito , et super spolii restitutione. 2° Causae 
per iuramentum iudiciale non necessarium defini- 
tae. 3° Causae quae versantur super re manifesta 
et notoria, quin ubi frivola est appellatio, multa 
per Superiorem appellanti indici potest. 4® Causae 
per Pontificem aut Principem commissae, quacun- 
que appellatione remota. 5® Causae per Arbitri 
voluntarii sententiam definitae. 6® Causae quae 
paratam, ut aiunt, exsecutionem non habent, uti 
obligationes camerales , litterae cambii , aliaeque 
plures, quas expressit Benedictus XIV in sua Con- 
stit. « ROMANAE CURIAE. » 

Appellatio proponenda et peragenda est intra 
legitima tempora, quae vulgo fatales dies appellan- 
tur. Sunt autem huiusmodi tempora quatuor, pri- 
mum ad appellandum, alterum ad petendos libel- 
los dimissorios, tertium ad introducendam appel- 
lationem, et postremum ad eam prosequendam et 
finiendam. Quod ad tempus primum attinet, ap- 
pellatio interponenda est , ut supra monuimus , 
infra decem dies, qui inter praesentes a die latae 
sententiae, inter absentes vero a die notitiae ha- 
bitae numerantur. Tempus petendi libellos dimis- 
sorios est spatium dierum triginta a die latae sen- 

ientiae , vel eius notitiae. Libelli autem dimisso- 
rii sunt litterae a ludice inferiore , a quo appel- 
latum est, ad Superiorem datae, ut fidem faciant 
interpositae appellationis, et dicuntur etiam apo- 
stoli a graeco verbo aTroffriXXo?, id est mitto , seu 
dimitto ; significant enim causam a primo ludice 
ad superiorem ludicem dimitti. Huiusmodi libelli 
dimissorii, seu apostoli, si lestentur interpositam 
et admissam esse appellationem, nominantur di- 
missorii; si vero testentur admissam quidem esse 
appellationem , sed non propter eius iustitiam , 
verumtamen ob reverentiam Superioris, dicuntur 
reverentiales ; si testentur appellationem interposi- 
tam , sed appellationi minime delatum fuisse ob 
causam, quae exprimenda est, vocantur refutato- 
rii. Nonnulli autem addunt testimoniales et con- 
ventionales. Priores sunt, quibus Notarius testi- 
ficatur coram se appellatum esse, quod ludicis co- 
pia haberi non potuit ; conventionales sunt , qui . 
dantur a parte contra quam appellatur, dum ap- 
pellationi consentit. Hodie nullus est in utroque 
foro apostolorum usus, sed eorum loco appellanti 
traditur exemplum tam sententiae, aut decreti, a 
quo appellat, quam appellationis interpositae. 
Sive apostoli , sive exemplum hoc ludici appella- 
tionis exhibeantur, et si ipse appellationem rece- 
perit in devolutivo tantum , litteras compulsoria- 
iis nuncupatas appellanti tradit, quibus mandat in- 
feriori ludici, ut intra certum tempus acta prio- 
ris iudicii transmittat: si vero appellationem re- 
cipiat etiam in suspensivo, tradit litteras inhibito- 
^riales, quibus inferiori ludici vetat, ne quid in- 
novet super causa, sicque exsecutio et inferioris 
iurisdictio suspenditur, ut quidquid inferior postea 

gesserit, attentatuin habeatur ante omnia revocan- 
dum.. De temporis spatio , intra quod appellatio 
apud ludicem Superiorem introducenda sit, nihil 
certi in Decretalibus habetur. Quamobrem id re- 
linquitur prudenti arbilrio ludicis, a quo appella- 
tum est. Quartum denique tempus prosequendae 
nimirum et finiendae appellationis lam iure civili, 
quam canonico est annus, et iusta ex causa bien- 
nium, quod Iure Decretalium ab interposita ap- 
pellatione initium habet. Sed nimia causarum fre- 
quentia effecit , ut appellationes praescripto tem- 
pore finiri nequeant. 

Appellationes autem gradatim interponendae 
sunt, hoc est a iudice inferiore ad eum, qui pro- 
ximo in gradu Superior est, ut puta ab Arcbidia- 
cono ad Episcopum, ab Episcopo ad Metropolita- 
num, a Metropolitano ad Primatem, a Primate ad 
Patriarcham, el si appelletur per saltura, omisso 
Iudice intermedio, appellatio non consistit, quan- 
doquidem iurisdictionis gradus custodiendi sunt , 
ne confusio in ecclesiasticis negotiis oriatur. Hinc 
Honorius III in cap. Dilecti hoc tit. rescripsit 
sententiam Archiepiscopi non valuisse , propterea 
quod causa ab Archidiacono ad ipsum Arhiepisco- 
pum, omisso Episcopo Dioecesano, delata fuerat. 
An liceat appellare a sententia quam Archiepisco- 
pus in prima instantia edidit, tamquam superior 
dioecesanus, ad ipsum Praesidem, quatenus est Me- 
tropolitanus, si dupliex habeat distinctum tribunal, 
dubitatur. In Gallia adsunt in plerisque curiis me- 
tropolitis bina tribunalia, seu officiali tales quarum 
una dioecesana, altera ifietropolitana , et facultas 
datur fidelibus dioecesis, haud secus ac caeleris 
Ecclesiarum provinciae appellandi abs primo ad 

secundum Tribunal. Haec tamen de ludicibus Pon- 
tifice inferioribus inlelligenda sunt: ad Pontificem 
enim quivis iure potest, omissis quoque mediis, ap- 
pellare: « Cuncta per mundum noVil Ecclesia, quo- 
niam quorumlibet senteniiis ligata Pontificum, Se- 
des B. Petri Apostoli ius habeat resolvendi, utpole 
quod de omni Ecclesia fas habeat indicandi, neque 
cuiquara de eius^liceat indicare iudicio; siquidem 
ad illam de qualibet Mundi parte Canones appellari 
voluerint, ab illa autem nemo sit appellare permis- 
sus. > Ita Ep. 7 ad Episcopos Dardaniae an. 495 scri- 
psit Gelasius Papa, cuius auctoritatem Nicolaus I al- 
legavit Ep. 8 ad Michaelem Imperatorem. Ad haec 
Bened. XIV de Syn. Dioeces. 1. 4, c. 5, ius recipiendi 
appellationes non institutione humana, sed divina 
Prinaatui cohaerere, praeclare animadvertit prae- 
. claris verbis, quae 1. 2, §31 citavimus. Quae omnia 
de causis spiritualibus et ecclesiasticis dicta sint. 

Nemini autem fas est a Sententia Pontificis ap- 
pellare, ut vidimus 1. 2, § 31, siquidem absurdum 
est inferiorem iudicem delere et emendare sen- 
tentiam eius ,.qui in terris nemini subest. S. C. 
negotiis et consultationibus Episcoporum et Regu- 
larium praeposita nonnullas regulas praescripse- 
rat pro recta et expedita definitione causarum cri- 
minalium, quae a curiis Episcoporum, vel Ordi- ' 
nariorum ad eamdem S. Congregationem in gradu 
appellationis deferuntur. Quas quidem praescriptio- 
nes visum est Eminentissimis Patribus in consessu 
habito 15 Kal. lan. 1835 uberius explicare, et lato 
decreto promulgare, ut ab omnibus, ad quos per- 
tinent, accuratissime serventur. Vide decretum hoc 
in op. Card. Bizzarri « Collectanea in usum S. 
Congregationis » p. 177. 

De in integr^um restitntlone. 

Qui appellationis remedio destituti sunt , sive 
quod appellatio aut. non interposita , aut deserta 
fuit, sive quod ob tres conformes sententias nul- 
lus appellandi locus reliquus est, unum eis super- 
est extraordinarium remedium restitutionis in in- 
tegrum, quae cap. Ex litteris 4 hoc. tit. defini- 
tur < in pristinum statum repositio. > Namque, 
petita in integrum restitutione, omnia in suo statu 
permanere debent, quoad constet de causis in in- 
tegrum restituendi , adeoque nihil interim inno- 
vari , nec sententia exsecutioni mandari potest , 
perinde ac si appellatio interposita fuisset. Irnpe-* 
trata autem in integrum restitutione, omnia in 
pristinum statum reducuntur, quandoquidem sen- 
tentia, vel negotium gestum, rescinditur,- et uni- 
cuique sua iura restituuntur. Hinc restitutione 
contra venditionem impetrata , restitutus in inte- 
' grum rem venditam recuperat , et vicissim em- 
ptori reddendum est pretium , quod persolverat. 

Haec restitutio non temere, sed certis personis 
et certis de causis intra praefinitum a iure tempus 
conceditur. Et primo conceditur minoribus 25 
annis, etiam puberibus, qui sint patresfamilies , 
ubi se laesos fuisse ostenderint: et laesio quidem 
intelligiiur , sive rem propriam amiserint, sive 
lucrum, quod facere poterant, omiserint , sive o- 
neri necessario sese obstrinxerint, quin etiam lu- 
dicis decreto intercedente. Cessat tamen hoc be- 
neficium: 1® Si minor factus maior ratum habeat 

quod minor gesserat , quia talis actus a maiori 
gestus censetur. V Si minor se maiorem simula- 
verit, idque fraudulenter, quia iura deceptis suc- 
currunt , non decipientibus. 3*" Si aetatis veniam 
a Principe impetraverit; tunc enim Octione iuris 
maior natu reputatur, et liberam consequitur sua- 
rum rerum administrationem, non tamen potest, sine 
ludicis decreto, bona immobilia alienare, aut hy- 
pothecare. 4® Si actum iureiurando confirmaverit, 
idque ob Sacramenti religionem, Authent. Sacra- 
menta PUBERUM cod. Si advers. vendit. 5® Si post 
negotium prudenter gestura laesus sit fortuito ca- 
su , f quia non eventus damni restitutionem in- 
dulget , sed inconsulta facilitas , > sicuti ait Ul- 
pianus L. 11, if. § 4 de Minoribus. 

lure minorum fruitur tum Respublica, tum Ec- 
clesia , aliaque Loca Pia ecclesiastica , quae ubi 
laesa sunt, in integrum restituuntur. Restituitur 
Ecclesia non modo contra privatos , verum etiam 
contra aliam Ecclesiam, si altera laesa sit et alte- 
ra laeserit, sive una certet de damno vitando, al- 
tera de lucro captando; namque in pari causa de 
damno utrinque vitando altera contra alteram non 
restituitur, utpote quae pari privilegio fruantur , 
sicuti in pari conditione minor contra minorem 
non restituitur. Maiores etiam 25 annis in inte- 
grum restituuntur; sed a minoribus hac in re dif- 
ferunt, quod minores, probata laesione, restituan- 
tur, sive fraude alterius, sive lubrica aetate , aut 
imprudentia et culpa propria laesi fuerint , sed 
maiores tum laesionem demonstrare debent, tum 
causam, ob quam laesio contigit, eis imputari non 
posse, qualis esset , si errore, dolo, vel fraude al- 
terius ad contrahendum fuerint adacti, sive ob 

absentiam Reipublicae causa, captivitatem, aliam- 
que iustam rationem, remedio appellationis ' uti 
nequiverint. . < 

Restitutio locum habet tura adversus senten- 
tiam, quae in rera> iudicatam abierit, tum adver- 
sus alia negotia, in quibus notabilis laesio inter- 
fuerit. Sed requiritur. 1° Ut negotium sit civile, 
non criminale:. sic minor propter furtum conde- 
mnatus, non restituitur : c quia malorum mores 
infirmitas animi non excusat, ^ ut loquitur L. 1 , 
cod. Si ADVERSUS DELICTA. 2® Ut sit ipso iure va- 
lidum, nam restitutio dari non solet, ubi ordina- 
ria remedia praesto sint : quamobrem si actus i- 
pso iure non subsistat, ordinaria actione agendum 
erit. Ita si minor absque decreto ludicis res im- 
mobiles alienaverit, non restituitur; quippe quum 
alienatio irrita sit, agere potest vindicatione rei , 
et quoties dubitet utrum contractus valeat, alte- 
rutrum restituatur. 3® Ut negotium rescindi pos- 
sit: frustra etenim postulatur restitutio adversus 
matrimonium , professionem religiosam. Ordines 
sacros rite susceptos. Restitutio autem non con- 
ceditur, nisi praevia cognitione causae , et semel 
denegata non amplius tribuitur, nisi novae causae 
prodierint, ob quas indulgenda videatur. Igitur in 
primis videndum est, an qui petit ex iis sit, qui hoc 
beneficio iuvantur, et num causa, cur petit, ex iis 
sit, ob quas restitutio petentibus permissa est. At 
vero causae restitutionem in integrum coram lu- 
dicibus ordinariis, qui administrationem habent , 
aut Delegatis ab eis tractandae sunt , non autem 
coram mero exsecutore aut Arbitro , nisi coram 
eis quaestio restitutionis incidenter mota fuerit , 
quo casu cognoscunt quidem , sed vetantur pro- 

nuntiare. Debet autem ludex esse competens re- 
spectu illius , contra quem restitutio petitur , et 
restituere potest adversus sententiam vel a se, vel 
ab alio inferioris parisve auctoritatis ludice pro- 
latam, non 'adversus, sententiam Superioris. Tem- 
pus restitutionis petendae est quadriennium con- 
tinuum, quod minores computant a die, quo mi- 
norem aetatem excesserunt. Ecclesia et Respublica 
a die laesionis factae , sive ut aliqui putant a die 
laesionis cognitae, et denique maiores a die remo- 
tae causae aut impedimenti , propter quod in in- 
tegrum restituuntur, excepta actione metus, quae 
uno anno, et actione doli , quae biennio continuo 
finitur. 

DE POENIS ECCLESIASTICIS ' 


§ 46 . 

De natura poenarum Ecelesiastlcamm 
earumque dirisione. 

Poenae vel corpus affligunt, vel animana et o- 
mnes eo spectant, ut criminosi homines coercean- 
tur, et caeteri exemplo poenae a delictis se absti- 
neant. Si quis delicti poenam luat in corpore , 
quum nempe vinculis , verberibus , exilio , aut 
morte mulcletur, huiusmodi poenae corporales di- 
cuntur: si vero privetur participatione Sacrorum, 
videlicet Sacramentis, Sacrificiis , Sacris officiis , 
et omni ecclesiastica potestate, quum haec ad af- 
fligendam animam pertineant , poenae spirituales 
appellantur. 

Superius vidimus, §4 huius libri, Ecclesiam utro- 
que eo poenarum genere in sontes animadvertere 
posse. Quum enim Ecclesia duplex forum habeat,in- 
lernum nimirum seu poenitentiale , et externum, 
atque ideo duplicem etiam tum internam, tura ex- 
ternam potestatem teneat; forum enim sine con- 
grua potestate nec esse potest, nec intelligi ; 
plane consequitur eam non modo spiritualibus 
poenis , «ed etiam corporalibus iure meriloque 
semper usam esse criminum reos plectendo ver- 
beribus, flagellis, detrusione in monasterium aut 

in carcerem , exilio , multa pecuniaria , aliisque 
poenis eiusdem generis. Quae quidem potestas 
antiquissimorum Patrum atque Scriptorum , Pon- 
tificum quoque, et Conciliorum auctoritate com- 
probatur. 

Duplici fine, in irrogandis his poenis Ecclesia 
ducitur, ut nempe obtineat rei emendationem , 
atque ut alios exemplo poenae in officio contineat; 
unde promovet semper tum bonum spirituale ipsius 
delinquentis, tum bonum societatis ecclesiasticae, 
numquam vero, ut vidimus, in proprie dictam 
vindictam laesi sive individui, sive ordinis publici 
poenas infligit. Vide Devoti Inst. Can. 1. 4, t. 17, 
§ 2, auctorem Inst. L C. Parisiis 1853 , t. 2 , p. 
555, et Zallinger de accus., ubi praeclaras habet 
animadversiones de natura ecclesiasticarum poe- 
narum, ex quibus patet quam opportune rigorem 
et .mansuetudinem commisceri, ac se mutuo tem- 
perare velint SS. Canones , ita ut nec puniendo 
noceatur , nec noceatur parcendo. Potestas enim 
coercitiva in aedificationem et non in. destructio- 
nem data est. Hinc fit , ut Ecclesia nonnumquam 
delicta toleret, si ex poena spes emendationis non 
affulgeat , aut periculum maioris mali immineat; 
et interdum etiam poenarum remissione utatur , 
quando magnus est delinquentium numerus, nisi 
tamen remissa aut retardata poena , graviora in- 
gruant flagitia, aut sceleris duces detecti sint. Ca- 
vendum sane est ne facilitas veniae, ac poenae re- 
missio delinquenti incentivum tribuat ; siquidem 
est quaedam iniusta misericordia, et ipsum Cone. 
Trid. pluries severitatem disciplinae commendat ; 
adeoque Antistites, tum iustitiae lege, tum officii 
vi tenentur sontes poenis plectere, easq^ue pro cir- 

cumstanliis aggravantibus, aut alleviantibus vel 
exasperare, vel mitigare. 

At vero quoties criminis enormitas et magnitu- 
do ea est , ut ecclesiasticae coercitionis rationem 
et modum superet. Ecclesia, quae mitiores poenas 
usurpare solet , et praesertim abhorret a san- 
guine, criminosum Clericum de gradu dimovet , 
et civili potestati debitis poenis afficiendum tra- 
dit, quae sententia est Concil. Trident. sess. XllI, 
can. 4 de Reform. € Cum vero , ait, tam gravia 
nonnumquam sint delicta ab ecclesiasticis com- 
missa personis, ut ob eorum atrocitatem a Sacris 
Ordinibus deponendae et Curiae sint tradendae 
saeculari, etc. » Devoti 1. c. tit. 17, § 10 praeclare 
ostendit nullam exinde inter civilem et ecclesiasti- 
cam potestatem pugnam oriri. Verum quum po- 
testas civilis in pluribus regionibus, non solum ab 
hoc iure communi recesserit, verum etiam eo te- 
meritatis progressa sit, ut externum potestatis co- 
activae exercitium Ecclesiae impedire non refor- 
midet, factum profecto est, ut brachium saeculare 
pro suis tuendis decretis Ecclesia non soleat am- 
plius implorare, nec poenas mere temporales in- 
fligere, quae armatam vim postulare videntur. 

Praeterea ecclesiasticae poenae, ut superius vi- 
dimus, sunt omnes salubres, quia indole sua non 
modo publicam ecclesiae causam spectant , sed 
infliguntur etiam ad delinquentis emendationem 
procurandam. Verum non omnes eodem modo 
nec aeque directe rei emendationem intendunt. 
Unde poenae omnes in medicinales , lato sensu 
ac generatim, et in medicinales, stricto sensu ac spc- 
. ciatim, dividuntur. Primae sunt poenae corporales 
quae in coercitionem et emendationem delinquen- 

lis, in ultionem delicti, et in terrorem aliorum in-; 
feruntur. Alterae sunt spirituales, quae non solent 
sontibus infligi, postquam illos iampoenituerit pec- 
catorum suorum, quin imo et peccatores earum vin- 
culo innodati, solent ab eodem absolvi,si veniam poe- 
nitenti animo postulant; propterea quod. ad certum, 
tempus et praefinitum non feruntur, sed indefinite, 
id est donec delinquens resipiscat, ideoque quam- 
dam rationem habent medicinae, quae adhibetur us- 
que dum aegrotus convalescat. Quae quidem condi- 
tio usque dum reus resipiscat, vel ab bonam frugem 
se recipiat, etiamsi in poenis medicinalibus, expres- 
sis verbis, non enuntietur, pro adiecta tamen sem- 
per habenda est, siquidem immediata harum poe- 
narum causa est contumacia , qua cessante , cen- 
sura tolli debet, eodem prorsus modo, quo sanato 
aegroto medicina amplius non porrigitur. Poenae 
vero stricte medicinales proprio nomine Censurae 
vocantur, de quibus praesertim dicendum nobis est. 

§47. 

Be censnrig. 

«Veteres latini scriptores, ait BerardiComment. 
in Ius Eccl. Un. t. 4, p. 2, diss. 3, c. 1 , censu- 
ram generaliter appellarunt quamcumque nolam, 
qua aut persona, aut gestum, aut scriptum aliquod 
afficeretur, derivato nomine ab eo , quod Romae 
olim constitutum fuerat, censoris officio.» Nomine 
censurae, quod a censendo dicitur, latini intende- 
bant non solum iudicium vel opinionem cuiusvis 
de re aliqua, sed talem quoque, qua magistratus 
aut ferret legem , aut notam personae reive inu- 

reret. Censurae appellatio ab antiquo ad designan- 
das poenas spirituales ab Ecclesia inflictas adhibita 
fuit; sed non tam arctus, u^hodie, eratolim huius 
vocabuli usus. Olim enim censura latius accipieba- 
tur ad< significandam sententiam episcopi, vel 
alterius praelati , qua subditorum delicta corri- 
guntur et coercentur. 

Censura definiri potest « poena spiritualis et 
ecclesiastica, per quam homobaptizatus et graviter 
delinquens quorumdam spiritualium bonorum usu 
vel omnino, vel in parte privatur , donec a contu- 
macia recedat. » Dicitur spiritualis, quia non cor- 
pus sed animam directe affligit, privalque spiritua- 
libus bonis, et nonnisi indirecte, ei secundario, 
ut aiunt, corpus quandoque impetit ; ecclesiastica 
vero, quia ab Ecclesia, potestatis vi, quam a Christo 
Domino accepit, ob grave crimen infertur. Hisce 
vero poenis soli Christiani afficiuntur ; qui enim 
salutaris baptismatis lavacro non est ablutus , ex- 
tra Ecclesiam manet , ideoque eius potestati non 
est obnoxius. « Quid enim mihi , ait Apost. I ad 
Cor. V, 12 de iis qui foris sunt iudicare ? » Ita- 
que Ethnici, ludaei et quotquot baptizati non sunt. 
Censuris non innodantur. Quomodo enim commu- 
nione Ecclesiastica interdici possunt , qui intra 
eamdem communionem numquam exstiterunt? Di- 
citur privatio quorundam honorum spiritualium 
usus, quia censura non privat ipsis bonis sed im- 
pedit, quominus iura exerceantur, habeaturque 
usus illorum bonorum. Bonorum porro spiritua- 
lium nomine non veniunt bona interna,' habitualia, 
permanentia , ac propria , ut character, potestas 
ordinis, fides, spes, caritas, gratia: neque bona com- 
munia et universalia , quae in iis fundamentum 

habent, ut communio sanctorum, quatenus a hde 
et caritate interna repetitur, sed illa bona omnia 
communia externa et interna cum bis coniuncta, 
ut Sacramenta, sacrificia, beneficia , officia eccle- 
siastica, iurisdictio spiritualis , publica suffragia, 
et satisfactiones, externa SS. Communio, admissio 
in Ecclesiam , et sepultura ecclesiastica.. Dicitur 
vel omninoy vel ex par/e, quia censurae pares non 
sunt, neque iisdem semper bonis privant, sed vel 
pluribus, vel paucioribus. Dicitur tandem, donec a 
contumacia recedat^ quia hic est proprie verae cen- 
surae finis, quo absente, non erit vera censura, sed 
mera poena. 

Ne vero Censurae facile contemnentur et effe- 
ctu careant. Sacrorum Canonum decreto cautum 
est,, ut qui censuras violat, statim irregularitatem 
incurrat. Deinde Trid. Syn. ses. XXV, cap. 12 de 
Regul. iussit : « Censuras et interdicta ne dum a 
Sede Apostolica emanata, sed etiam ab Ordinariis 
promulgata, mandante Episcopo, a Regularibus in 
eorum Ecclesiis publicari atque servari. » Deni- 
que ex eadem Trid. Syn. sess. cap. 3 de Reform. 
« Si quis, obdurato animo, censuris annexus ‘, in 
illis per annum insorduerit , etiam contra eum 
tamquam de haeresi suspectum procedi possit. » 

§48. 

t 

De censnrarnm divisione* 

« Quaerenti quid per Censuram Ecclesiasticam 
debeat intelligi, cum huiusmodi clausulam in no- 
stris litteris apponimus , respondemus quod , per 
eam non solum interdicti, sed suspensionis, et ex- 

communicationis sententia valet intelligi. » Ita 
Innocentius III in cap. Quaerenti de V. S. Tres 
itaque sunt Censurarum species , seu divisiones , 
Excommunicatio, Suspensio, et Interdictum, quae 
in eo inter se differunt , quod homo per excom- 
municationem communione ecclesiastica in totum 
privetur, et tamquam Ethnicus et publicanus reii- 
ciatur; per Suspensionem Clericus vel Monachus , 
Sacro ministerio exuatur ; per Interdictum quae- 
dam ioca vel personae communibus precibus, par- 
ticipatione Sacramentorum , ac divinis officiis in- 
terdicantur. De quibus omnibus infra singiliatiro 
dicendum erit. 

At vero in errore versantur qui depositionem, 
degradationem, et irregularitatem inter Censuras 
referendas esse arbitrantur. Depositio enim et de- 
gradatio non illius generis medicinales poenae 
sunt , quae reo ad meliorem frugem se recipienti 
statim cessent, sed poenae sunt, quae infligi 
possunt reis etiam poenitentibus , et quamvis in- 
dulgeatur non raro iis quoque, quibus irrogatae 
iam erant, ea tamen remissio non fit per ordi- 
narium absolutionis remedium, sed per gratiam 
quodammodo specialem , seu per dispensationem 
extra ordinem arbitrariam : irregularitas vero non 
est Censura, sed impedimentum ad ordines. 

Praeterea Censurae generatim dividuntur in Cen- 
suras a iure et Censuras ab homine latas, quarum 
primae sunt, quae a legislatore per legem , aut edi- 
ctum perpetuum irrogantur in eos omnes, qui le- 
gem illam aut edictum violaverint. Censurae vero ab 
homine sunt quae a ludice per sententiam iudicia- 
lern, aut per mandatum seu praeceptum certae per- 
sonae irrogantur. Censurae a iure et Censurae ab 

homine latae in eo potissimum discrepant , quod 
censura, quae ab homine fertur, ab eius pendet 
iurisdiciione, qua exstincta exstinguitur, et insu- 
per reservata semper censetur, atque ideo ab eius 
tantum Auctore, aut Superiore, aut delegato ab-: 
solvi et relaxari potest : contra vero Censura a 
iure lata perseverat , licet is, qui eam tulit, sive 
morte , sive alio modo, potestatem amiserit , et 
nurOquam reservata habenda est, et propterea a 
quocumque in foro interno et externo iurisdictio- 
nem habente rite absolvitur et relaxatur, nisi con- 
ditor Canonis sive legis aperte id sibi reservaverit. 
Illud accedit, quod Censura lata a iure peccata 
futura afficere nequit ; Censura ab homine ferri 
etiam potest pro praeteritis tractum , ut aiunt , 
successivum habentibus. 

Rursus Censurarum partitio est in eas, quae 
ferendae sententiae^ et in eas quae latae sententiae 
dicuntur. Censura latae sententiae ea est, quae sola 
admissione criminis, et transgressione, absque ulla 
ludicis sententia, ipso facto, contrahitur. Censura 
ferendae sententiae est, quae ipso facto , ipsaque 
transgressione, videlicet admissione delicti, statim 
non incurritur, sed per sententiam ludicis con- 
demnatoriam irrogatur. Utriusque discrimen- ex 
verbis quibus lex concepta est , facili negotio in- 
telligitur. Censura enim latae sententiae signifi- 
catur per haec, vel similia verba : Excommunica- 
tus, sit ipso iure vel facto. Excommunicationem sta- 
tim incurrat. Sub poena excommunicationis illicOy 
' confeslim incurrenda., elc. Censura vero ferendae 
sententiae hisce, vel aliis similibus verborum for- 
mulis ostenditur: Excommunicabitur . Praecipimus 
sub poena excommunicationis^ sub interminatione 

otnatJiemaliSy etc. Quia vero ex Regula luris 49 in 
6 < in poenis benignior est interpretatio facien> 
da, > illud consequitur , quod in dubio Censura 
non latae, sed ferendae sententiae iudicanda est. 
Praecipua crimina, quae frequentius coercentur 
publica excommunicatione , cum latae , tum fe- 
rendae sententiae sacris canonibus legibusque ec- 
clesiasticis usu probatissimis sancita, si quis co- 
gnoscere cupiat, adeat Gagliardi op. Inst. lur. Can, 
t.4, 1. 4, t. 18, § 2 et 3. 

Censuris ferendae sententiae trinae admonitiones 
praemittendae sunt ex decreto Cone. Lugdunensis, 
qiiod habitum est a Gregorio X Pontifice, et re- 
fertur in cap. Constitutionem de Seni, excommu- 
nic. in 6, ubi haec leguntur: « Statuimus, ut in- 
ter monitiones, quas (ut canonice promulgetur 
excommunicationis sententia) statuunt iura prae- 
mitti, ludices, sive monitionibus tribus utantur , 
sive una pro omnibus, observent aliquorum die- 
rum competentia intervalla, nisi facti necessitas 
aliter ea suaserit moderanda. » Qui profecto Ca- 
non, licet de sola excommunicatione mentionem 
faciat, et alias Censuras, suspensionem nempe et 
Interdictum non commemoret, dubitandum tamen 
non est, quin ex concordi Doctorum sententia. 
Censuris omnibus communis habendus sit. Igitur 
canonica monitio trina sit oportet, ideoque Iribus 
distinctis vicibus facienda. Si vero una pro Iribus 
adhibeatur , aliquot dierum intervalla observanda 
sunt, antequam sententia feratur. Trid. autem 
Syn. sess. XXV, cap. 3 de Reform. binas saltem mo-' 
niliones praemittendas decrevit. Monitio differt a 
citatione; « haec enim est, ut verbis utar Lefebure 
op. cit. q. 7, art. 1, praescriptum iuridicunia su- 

periore factum subdito comparendi coram se, ut 
reddat rationem de crimine patrato. Monitio est 
intimatio legitima a superiore facta subdito, ut 
a delicto patrato resipiscat, et debitam satisfactio- 
nem praestet Ecclesiae: citatio non supponit cer- 
titudinem criminis, sed solum suspicionem. Mo- 
nitio crimen certum supponit; hinc citatio habet 
pro fine examen de existenlia et circumstantiis de- 
licti aut purgationem a crimine : monitio habet 
pro fine satisfactionem praestandam pro delicto, et 
delinquentis emendationem. » De solemnitatibus 
in monitione servandis vide Suarez de Gens. disp. 
3 sent. 9, ac Bonacina de Gens. disp. 1, q. 1, n. 
9. In iure non reperitur' praescriptum , ut moni- 
tio fiat in scriptis, et cap. Medicinalis de sent. ex- 
comm. in 6, quod in medium adducitur, ut mo- 
nitionis necessitas probelur, alio spectat , siqui- 
dem de sola excommunicationis sententia. 

In ferenda vero Gensura latae sententiae nulla 
monitio praemittitur, quandoquidem lex ipsa , si- 
ve Ganon continuo admonet, et satis est contu- 
max, qui eidem Canoni, sive legi praecipienti et 
admonenti obtemperare recusat. Verumtamen qui- 
dam Canonistae videntur Censuras latae sententiae 
minime probarCj quandoquidem sine monitionibus, 
sine testibus, sine ulla defensione poenam irrogant, 
quod certe ab aequitate alienum esset. At vero qui 
haec opponunt, ii quidem disciplinam Ecclesiae 
hene cognitam exploratamque non habent. Nam 
cum ex Regula luris nemo puniendus sit nisi pro- 
betur reus, nulla, saltem ordinarie, in foro externo 
poena irrogatur, nisi postquam sententia declara- 
loria criminis prolata fuerit. Vide quae diximus 
lib. 2, § 25, et adverte discrimen, quod inter- 

cedit inter poenam quae nullam externam exse- 
cutionem requirit, quaeque, commisso crimine, 
statim in conscientia contrahitur, et poenam, quae 
externam postulat exsecutionem , qualis est pri- 
vatio beneficii, vel officii, quae sententiam decla- 
ratoriam criminis requirit ; siquidem conditioni 
ac fragilitati humanae non est consentaneum , ut 
quis absque sententia , se ipsum perdere ac spo- 
liare debeat. Igitur in foro ecclesiastico exter- 
no requiritur generatim officium ludicis, requi- 
l untur probationes facti, vel rei confessio , ante- 
quam poena censurae latae sententiae adnexa irro- 
getur. Civilis etiam Societas leges condit, quibus 
sine monitione, sine testibus eos damnat vinculis, 
verberibus, exilio, morte, qui graviora aliqua cri- 
mina perpetraverint. Ubi vero aliquis condemnan- 
dus est, processus quidem a ludice instruitur, et se- 
cundum iuris formulas ac leges conficitur, probatio- 
nes, defensiones, et denique sententia postulantur, 
et postea reus debita poena plectitur. Quid autem 
inter Ecclesiae et Societatis sententiam differt, si ea 
consideremus, quae ad ludicii' substantiam perti- 
nent? Nolim tamen, ut inde inferas non differre in- 
ter se poenam latae, ac ferendae sententiae. Nam 
differunt profecto, siquidem sententia declaraloria 
privat sola possessione, et declarat titulum a die 
patrati criminis amissum fuisse, adeoque effectus 
ad illam diem retrahit: condemnatoria vero non 
privat titulo, nec retrahitur. 

§ ^^ 9 . 

De potestate ferendi censnras* 

Potestas ferendi Censuras Antistitibus Ecclesiae 
a Christo Domino tradita est, dum eis dixit: 
€ Quaecumque ligaveritis super terram erunt li- 
gata et in coelis, et quaecumque solveritis super 
terram erunt soluta et in coelis. » His nempe 
verbis ex concordi SS. Patrum sententia et Con- 
ciliorum auctoritate non modo potestas ferendi 
leges , sed etiam corrigendi, atque puniendi , to- 
tamque Ecclesiam administrandi continetur. Ad 
rem Augustinus tracl. 5 in loan. n. ait: c Cum 
excommunicat Ecclesia, in coelo ligatur excom- 
municalus, cum reconciliatur ab Ecclesia, in coelo 
solvitur reconciliatus. » Haec autem potestas Pe- 
tro et Apostolis concessa in eorum successores 
transit, adeoque ad Romanum Pontificem atque 
ad Episcopos iure divino perlinet. In primisque 
Romanus Pontifex in omnes Catholicos censuris 
animadvertere potest, Episcopi autem in eos tan- 
tum, qui sibi subditi sunt , licet subditi tantum 
per accidens evadant, seu ratione delicti. An Epi- 
scopus possit censura ligare subditos suos extra 
dioecesim exislentes, aut in exemptis monasteriis 
commorantes, quaestio est, de qua vide s. Alphon- 
sum de Ligorio de Cens. n. 22, Lefebure de Gens, 
disp. 1, q. 3, et Ventriglia Prax. Res.t. 1,adnot. 
26, n. 6. Verum generatim loquendo, ait Bened. 
XIV de Syn. Dioec. 1.9, c.15,n.5: «in his in quibus 
a iure communi, a Cone. Trid., a Constitutionibus 
Apostolicis tributa est Episcopo iurisdictio super 

regulares, potest illos etiam per censuras eccle- 
siasticas compellere. » Vide, praeter Clericatum 
de regul. discipl. 17, et Petra in Const. II Alex. 
II, t. 3, aliisque locis, Revue Theol. ser. 1, p. 
525, et Analecta 1. P. ser. 1, collect. 1307. lure 
vero ecclesiastico -ferendarum Censurarum pote- 
statem habent Praelati vere nullius cum territo- 
rio separato, Moderatores ordinum Religiosorum, 
et generatim omnes, qui in externo foro eccle- 
siasticam iurisdictionem exercent. Haec potestas 
a Christo ipso collata nullis potest sive temporum 
adiunctis, sive malorum hominum artibus labe- 
factari. Quoniam vero necesse est poenam cum 
peccatis metiri, quum ratio et aequitas id postu- 
lent, hinc sequitur Censuras, quae omnium gra- 
vissimae poenae sunt, in reos graviorum et e- 
normium criminum, et contumaces irrogandas es- 
se : et si ob culpam levem inferantur, irritae et 
nullae sunt, nisi forte culpa levis ob circumstan- 
tias, ex gr. ratione scandali aut periculi , quod 
immineat, viam parare ad graviora peccata facili 
negotio possit. Benedictus XIV de Syn. Dioec. lib. 
10, cap. 1, num. 3, docet non solum excommu- 
nicationem, sed etiam « suspensionem a divinis, 
seu ab officio et beneficio, ad longum tempus, at- 
que interdictum etiam personale , nisi partiale , 
sed integrum et totale , nec valide , propter cul- 
pam levem, nec prudenter propter lethalem, quae 
gravioribus non accenseatur, irrogari. » 

Praeter culpam gravissimam et manifestam', 
necessaria quoque est multa et accurata circum- 
spectio, ne quis temere sua potestate utatur. Qua- 
propter plures viri. sanctitate et doctrina illustres 
non dubitarunt quorumdam Antistitum statuta in 

hoc genere reprobare, et sponte fassi sunt eorum 
nonnullos iisdem sanctionibus frequentius inter- 
dum fuisse usos , quam rectae disciplinae ratio 
exposceret ; neque defuerunt , qui Constitutiones 
etiam Apostolicas reprehenderint, in quibus secun- 
dum morem illorum temporum quidquid fieri iu- 
berent vel vetarent , poenam praesertim anathe- 
matis irrogabant adversus eos, qui non obtempe- 
rassent. Et revera s. Petrus Damiani Epist. 12 ad 
Alexandrum II ita scripsit: d Delinquit itaque 
quisquis ille est in illud Apostolicae Constitutionis 
Edictum, et aliquando levi quadam et perexigua 
offensione transgreditur, et continuo velut haere- 
ticus et tamquam cunctis criminibus teneatur ob- 
noxius, anathematis sententia condemnatur. Et 
quum, dictante iustitia alia sit ultione plectendus, 
qui plus delinquit, alia qui minus, excedit ; hic 
graviter levilerque peccantibus aequa cunctis et 
indifferens poena solius scilicet anathematis irro- 
gatur . . . Quamobrem si sanctae prudentiae ve- 
strae placet, hunc morem de caetero a Decreta- 
libus paginis amoveri praecipiat, et vel damni pe- 
cuniae, vel alterius cuiuslibet ultionis calculum 
in earum transgressione praefigat ; ne quod aliis 
est ad tuitionis munimenta provisum, aliis ad per- 
niciem proveniat animarum , i> apud Benedictum 
XIV de Syn. Dioeces. cit. lib. 10 cap. 1, num. 4. 
Itaque ante oculos semper habenda est sapientis- 
sime illa moderationis regula, quam indicat Syn. 
Trid. sess. XXV, c. 3, et pluribus explicat Bened. 
XIV de Syn. Dioec.l. 10, c. 1, n. 4. Caeterum nobis 
propositum est ut vindicemus hac in re sanctae 
Ecclesiae catholicae disciplinam generalem , non 
autem ut pugnemus pro imprudentibus quorum- 


UBER IV. 


234 

(lam factis, quae nec eidem disciplinae probata 
sunt. 

Aliquando fit ut iniusta Censura fulminetur. S. 
Augustinus in can. Illud 87, c. 11, q.3 ait: « Si 
quisquam fidelium fuerit anathematizatus iniuste, 
potius ei oberit qui fecit, quam qui hanc patitur 
iniuriam.» Unde iure Gelasius can. 47 eod. C. scri- 
psit : c Si iniusta est, tanto eam curare non debet, 
quanto apud Deum et Ecclesiam eius neminem po- 
test iniqua gravare sententia. Ita ergo ea se non 
absolvi desideret, qua se nullatenus perspicit ob- 
ligatum. » Res ita se habet in foro interno ; at 
in foro externo nemo censuram vel iniustam Prae- 
lati sui debet contemnere marle suo , ac temere 
reprehendere, « ne etsi iniuste ligatus est, ex ipsa 
tumidae reprehensionis superbia , culpa , quae 
non erat, fiat, » ut ait Gratianus Can. Non solum 
77 c. 11, q. 3. Cum enim omnis subditus pote- 
stati a Deo constitutae resistere prohibeatur, cum 
insuper nemini liceat in causa propria sibi ius di- 
cere, profecto palam est , cur damnatus iniuste 
nequeat se innoxium declarare, aut solvere extrin- 
secus ab iniustis vinculis, sed opus habeat instar 
reorum ad sublimiores iudices provocare. Si au- 
tem censura veniat a S. Pontifice directe, quilibet 
eam servare cogitur , quoadusque eam Pontifex 
ipse rite abrogaverit. 


CAPUT IV. 


235 


§50. 

De Excommnnicatione* 

Calhari el Albanenses , Wicleffus et Hussius , 
Lutherus et lansenistae, mullique eorum assenta- 
tores atque asseclae totis viribus elaborarunt, ut 
excommunicandi potestatem , quam Christus Ec- 
clesiae suae tradidit , penitus ab ea eriperent , 
aut eam veluli nomen inane exhiberem, quod con- 
tinendis in officio hominibus nihil admodum pro- 
desse posset. Haec itaque potestas Ecclesiae eius- 
que Antistitibus divinitus data tanquam spiritualis 
gladius, et nervus Ecclesiasticae disciplinae, ma- 
xime luenda est, id quod lib. 2, § 25 praestitimus. 
Restat itaque, ut de excommunicatione, aliisque 
Censuris Ecclesiasticis ea tradamus, quae in cano- 
nica disciplina , atque foro ecclesiastico usum ha- 
bere possunt. 

lam vero excommunicatio alia maior, alia mi- 
nor appellatur. Minor excommunicatio ea dicitur, 
qua irretitus a suscipiendis Sacramentis, obtinen- 
disque Beneficiis arcetur. Contrahitur haec ex- 
communicatio , ubi quis cum excommunicato ma- 
iori excommunicatione extra crimen communicat. 
Nam qui communicat in crimine criminoso , ut 
aiunt , maiori excommunicatione irretitur. At si 
Sacerdos minori excommunicatione obstrictus ce- 
lebret , quamvis Eucharistiae Sacramentum su- 
scipiat, non tamen irregularitatem incurrit, quod 
sancivit Gregorius IX cap. Si celebret, de Clerico 
excomm. minislr.: « Si celebret minori excommu- 
nicatione ligatus, licet graviter peccet, nullius ta- 
men irregularitatis notam incurrit, p 

Excommunicatio maior gravissima omnium Cen« 
sura est, per quam Christiani enormium criminum 
rei et manifesti a tota communione Ecclesiastica, 
tanquam Ethnici et publicani eiiciuntur , donec 
emendentur et Ecclesiae satisfaciant. Itaque ex- 
communicat! cadunt omni iure, quod per bapti- 
smum adepti erant. Speciatim vero remoti sunt: 
1® A bonis sacris, id est susceptione et administra- 
tione. Sacramentorum, participatione Sacrificiorum 
et communibus Ecclesiae suffragiis, indulgentiis, 
atque precibus. Interim vero cuilibet licet pro ex- 
communicato preces privatas fundere, ut converta- 
tur et vivat: hoc enim est merum caritatis officium, 
quod nullam in Sacris communionem inducit. 2° 
Remoti sunt a bonis spiritualibus externis, hoc est 
a beneficiis et dignitatibus ecclesiasticis, ab omni 
ecclesiastica iurisdictione et potestate , atque ab 
ecclesiastica sepultura. 3® Denique removentur a 
bonis humanae societatis , nempe ab omni com- 
mercio et communicatione non solum in sacris, sed 
etiam in civilibus. At Martinus V. in Extravag. Ad 
EVITANDA in Concilio Constantiensi edita, quam S. 
Antoninus retulit in Summa Theologica par. 3 tit. 
25, cap. 3 rigorem antiquae disciplinae valde mi- 
tigavit, posito discrimine inter excommunicatos vi- 
tandos et toleratos , ex quo fit , ut illi priventur 
tum iurisdictione ecclesiastica , tum Sacramento- 
rum administratione, excepto mortis articulo, quo 
valide absolvere possunt , tum solemnibus divinis 
officiis, quibus inleresse, excepta concione , ne- 
queunt ; isti e contra iurisdiclionem fori externi, 
nisi excipiatur, nullo pacto amittant, ac omnium 
Sacramentorum administratione valida gaudeant, 
et etiam licita, si a fidelibus, servatis debitis re- 

strictionibus, ea requiratur. Accedit quod vitandi se-’ 
pultura ecclesiastica privantur, et si ea donati fue- 
rint, exhumandi sunt, si cadavera discerni adhuc 
possunt, et locus sacer pollutus remanet; tolerati 
e converso, licet in loco sacro sepeliri nequeant, 
quum Martinus V cit. Const. nullum voluerit fa- 
vorem concedere ipsis toleratis , tamen si ea do- 
nentur , non inde locus 'polluitur , neque cada- 
verum exhumalio, secundum plures auctores, fieri 
debet. De conversatione in rebus profanis et de 
communicatione in divinis cum toleratis superius 
egimus. 

Quicunque a proprio Episcopo excommunicatus 
,est, ab ipso tantum, non ab alio quovis Episcopo 
absolvi , neque in communionem recipi potest. 
Nam recta regiminis ratio postulat ratas et fixas ma- 
nere poenas, quibus una Ecclesia in sontes animad- 
verterit, idque etiam vSacris Canonibus sancitum 
est. Quapropter Pontificale Romanum part. 3 de 
ordine excommunicandi et absolvendi praescribit: 

« Epistola Presbyteris per Parochias et etiam vici- 
nis Episcopis mittatur, continens nomen excom- 
municati et excommunicationis causam , ne quis 
per ignorantiam alterius illi communicet. » Exci- 
pe tamen Romanum Pontificem , qui ob amplam 
potestatem, quam in universam Ecclesiam habet, 
excommunicatos quoscunque, ubi sibi visum fue- 
rit, absolvere poterit et Ecclesiasticae communioni 
restituere. 

De saspensione. 

I 

Alterum Censurarum genus suspensio est, per 
quam Clericus ab officio, vel beneficio, vel ab utro- 
que suspenditur. Suspensio itaque differt ab Ex- 
communicatione et Interdicto; his etenim et Lai- 
cus el Clericus ligari potest: Suspensio vero in 
Clericum duntaxat fertur. Quare Moniales, atque 
etiam Regulares, qui nullo Ordine initiati sunt', 
etsi privilegiis Clericorum fruantur , suspensione 
tamen, quatenus Censura est, non afficiuntur. 

In primitiva Ecclesia usum huius censurae ab 
aevo usque martyrum viguisse iam liquet, quam 
promiscuis amplisque verbis vel abstinendi , vel 
interdicendi, vel prohibendi Patres indicare con- 
sueverunt. Deinde mos invaluit usu adhuc vigens 
suspensionem conceptis verbis decernendi vel ab 
officio, vel a beneficio, vel ab utroque. Suspensio 
ab officio est privatio usus officii clericalis. Hoc 
autem duplex est, ordinis et iurisdictionis ; un- 
de alia suspensio ab officio, est suspensio ab or- 
dine, alia a iurisdictione ; illa privat usu actuum 
ordinis , haec iurisdictionis ; suspensio autem to- 
talis ab officio privat utroque usu; partialis prif^at 
aliquibus, vel alicuius lanium ordinis actibus, vel 
ab aliqua tantum iurisdictione , vel iurisdictionis 
parte. Sic reperitur in iure partialis suspensio a 
pontificalibus, quae directe privat usu insignium 
episcopalium, ab episcopalibus, quae privat dire- 
cte omni usu ordinis episcopalis, a sacerdotalibus, 
quae privat solo usu actuum sacerdotalium, tan- 

dem a divinis^ quae privat usu omnium actuum 
officii clericalis, tam intra quam extra ecclesiam. 
Suspensio a solo beneficio est, per quam Clericus, 
salvo ordinis et iurisdictionis usu, iure percipien- 
di fructus sui beneficii , eiusque administratione 
privatur. Suspensio denique ab officio simul et 
beneficio est, qua persona ecclesiastica tum usu po- 
testatis Ordinis et iurisdictionis, tum ellam iure 
percipiendi fructus sui beneficii, eiusque admini- 
stratione interdicitur , et est vel totalis , vel par- 
tialis, Quidam putant suspensionem ab officio in- 
cludere suspensionem etiam a beneficio, quia be- 
neficium datur propter officium. Qua in re videtur 
contraria sententia tenenda esse , proplerea quod 
in iure suspensio ab officio et beneficio duae di- 
stinctae suspensiones sunt, nec altera alteram in- 
cludit. Praeterea hac de re perspicuus est textus 
in cap. 10 de Purgatione Canonica. 

Si suspensio absolute lata fuerit, nec qualis ea 
sit ex contextu legis , aut sententia intelligi pos- 
sit, communiori Doctorum sententia generalis su- 
spensio, ab officio nempe et a beneficio, habenda 
est, quia nulla inest ratio, cur suspensio ad unanl 
potius quam ad alteram partem limitetur, siculi 
etiam excommunicatio simpliciter lata de maiori 
excommunicatione intelligitur. Aliquando autem 
suspensio pro parte irrogatur , et quidem pro 
ea parte tantum servanda est, non item pro re- 
liquis, Ita suspensus a iurisdictione, non ab usu 
Ordinis, poterit ea omnia agere, quae ad Ordinem 
spectant, nisi in aliquo actu iurisdictio necessaria 
foret , uti in excipiendis Sacramentalibus Confes- 
sionibus , quia sine iurisdictione absolutio evadit 
nulla. 

Praeterea suspensio aut sine ullo tempore prae- 
finito indici potest , aut ad certum tempus, puta 
ad annum , aut in perpetuum. Suspensio nullo 
certo tempore praeGnila pro vera Censura habe- 
tur , quoniam medicinalis est , nam spem veniae 
offert statim ac reus ad bonam frugem redierit. Si 
vero ad certum tempus , vel in perpetuum lata 
fuerit, non est Censura, sed poena, quia sine ulla 
spe veniae permanet, donec statutum tempus ela- 
batur. Haec autem suspensio, quatenus vera poena 
est, per dispensationem tollitur ab illo, qui eam 
irrogavit. Suspensiones tamen , quae per modum 
Censurae, vel poenae a iure communi impositae 
fuerint, ab Episcopis absolvi et relaxari nequeunt, 
utpote quibus derogando iuri communi nulla inest 
facultas. Verum ex Cone. Trid. sess. XXIV , cap. 
6 de Ref.: « Liceat Episcopis in irregularitatibus 
omnibus et suspensionibus ex delicto occulto pro- 
venientibus , excepta ea quae oi*itur ex homicidio 
voluntario , exceptis aliis deductis ad forum con- 
tentiosum, dispensare. » 

At vero suspensiones proprie dictae sine causa 
ferendae non sunt, quam etiam in scriptis expri- 
mi oportet, et monitiones insuper praemittendae, 
nisi suspensio sit latae sententiae; tunc enim lex 
ipsa admonet, de quo supra diximus. Verum ex 
decreto Cone. Trid. sess. XIV, cap. i , fas est 
Episcopo ex quacumque causa, etiam ob crimen 
occultum sibi cognitum atque perspectum, quomo- 
dolibet etiam extraiudicialiter , seu ex informata 
conscientia , nullis nempe actis iudicialibus con- 
fectis , .Clericum a sacra Ordinatione repellere , 
aut etiam usu Ordinum, quibus initiatus est , in- 
terdicere. 

Ex qao patet non excludi publica delicta , pro 
quibus tamen consultinis esse putamus, ut iudicia- 
liter procedatur, saltem summarie, quam* ex in- 
formata conscientia, ex decis. S. G. G. 26 Feb’ 
1853, nisi crimen occultum* coniunctum^ cum 
iis sit, aut magna difficultas ex iudiciali for- 
ma pertimescenda sit. Non* defuerunt qui hanc 
Tridentini Concilii dispositionem impeterent aut 
perperam explicarent. Vide opus Episcopi Lucio- 
nensis « Des sentences episcopales dites de con- 
science informee. Paris 1852, pag. 381 et seq. » 
apud quem agitatas reperies quaestiones: 1® An 
Episcopus possit suspendere extraiudicialiter a 
beneficio , circa quam affirmativam auctor hic 
sequitur sententiam; Bouix vero de lud, lib. 2, 
pag. 354, negativam,' cui adhaereo, defendit; 2® an 
Episcopus possit ex informata conscientia infligere 
etiam suspensiones perpetuas, et iure auctor affir- 
mat cit. op. p. 340 et seq. Quae de Episcopo di-' 
cta sunt , ad Praelatum regularem , quoad suos 
subditos, aptari debent. An idem dici debeat de 
Vicario generali Episcopi, merito dubitari posse 
ait Giraldi, op. cit. p. 2, sect. 43. Caeterum Epi- 
scopus magna prudentia in hac re se gerere de- 
bet, nec rumoribus in vulgus diffusis, aut delatio-, 
nibus aures facile praebere, minusque fidem adhi- 
fere occultis, ac secretis quarumdam praesertim 
personarum accusationibus, quae odio, ira, ac ze- 
lotypia agunt. 

Violatio suspensionis ab ordine-, sive ea mera 
poena, sive proprie censura sit, irregularitatem 
inducit, nisi ignorantia, metus gravis, aut par- 
vitas materiae excuset , siquidem utraque privat 
sacro ministerio, nec minus difforme, ac indecens 

videtur, ut suspensus in poenam delicti, divinis se 
ingerat, quam qui ob contumaciam centra, sus- 
pensionis obstrictus , id faciat. Vide S. C< .€. Lu- 
cion. 8 apr. 1848. Violans suspensionem a iurisdi- 
ctione, vel a beneficio, seu aliam ab ordine diver- 
sam , licet non fiat irregularis , tamen aliis ple- 
ctitur poenis, qua de re vide Thesaurum de Poe- 
nis. cap. 2, v. Censura, c. 16 et 17, etv. Resigna- 
lio, c. 2. 

• * , ^ - 

■ § 52. • ■ 

t t 

De interdicto* 

> 

Postremum Censurarum genus est Interdictum, 
quod definitur « Censura, qua quibusdam locis , 
aut personis divina officia , Sacramenta et Eccle- 
siastica Sepultura interdicuntur. » Est igitur in- 
terdictum vel locale, quod locum ipsum, vel per- 
sonale, quod personam, vel mixtum, quod locum 
et personam afficit. Praeterea locale Interdi- 
ctum vel generale est, quod integram nationem, 
provinciam , regnum , civitatem, et extraneos qui 
inibi reperiiintur, complectitur; vel particulare, 
quo unus tantum locus, veluti una lanium Eccle- 
sia, Sacrorum usu privatur. Interdictum etiam 
personale vel generale est vel particulare : genera- 
le, quum in lotum Clerum vel populum infertur, 
el incolas solum respicit , ita tamen ut si Clerus 
interdicatur, eo-nomine, neque Episcopus et Re- 
gulares, nisi exprimantur , neque populus conti- 
neatur, et vicissim interdicto populo, Clerus inter- 
dictus uon censeatur: interdicta civitate interdi- 
cto episcopali , < interdicuntur Regulares eiusdem 

civiiatis, qui; faciunt unuin corpufe civitatis ex cap. 
auct. 4 de priv. in 6; nec non suburbia, quae ex 
iure coromuni ordinarii civitatis iurisdictioni sub- 
duntur : particulare autem illud est, quod unam 
pluresque' personas certas et nominatira expressas 
percellit. 

. De Interdictorum origine et antiquitate quae- 
stio est. Alii putant ignota fuisse interdicta ante 
S. Gregorium VII , qui anno 1073 apostoHcam 
Sedem conscendit : alii ea tribuunt Alexandro III, 
qui an. 1139 Pontificatum obtinuit : alii denique 
Interdictorum originem multo antiquiorem faciunt, 
idque probare contendunt ex Canone Concilii Ro- 
mani anno 863 , quo decernitur: « Si quis dog- 
mata, mandata, interdicta, sanctiones, vel decre- 
ta pro Catholica fide, pro ecclesiastica disciplina, 
pro correctione fidelium, pro emendatione scele- 
ratorum, vel pro interdictione imminentium , vel 
futurorum malorum a Sedis Apostolicae Praeside 
salubriter promulgata contempserit , anathema 
sit. » Mulli denique interdictorum exemplar valde 
luculentum , et apertum saeculo VI agnoscunt , 
dum comperta sancti Praetextati morte, qui in 
sua cathedrali Sede Rothomagensi anno 586 , in- 
terfectus = fuerat , omnes Rothomagensis Urbis Ec- 
clesiae clausae fuerunt, ne populus divinis offi- 
4 ciis interesse posset , donec s. Episcopi interfe- 
ctor detegeretur. Vestigio generalis interdicti in 
canonibus apostolicis priscos Ecclesiae mores o- 
stendentibus se reperiisse affirmat Gagliardus Inst. 
luris. Can. t. 4, tit. 18, § 8. 

• Interdictum autem ad terendos contumaces 
multum conducit; sed visum est antiquae disci- 
plinae. severitatem cuin prudenti moderatione con- 

iungere. Itaque lonocenlius 111 praeter parvolo^ 
rum baptismum et morientiuni poenitentiam, per- 
misit ut tempore interdicti praedicatio Evangeiia- 
ad populum Heret, et' pueris baptizatis confirma* 
tio tribueretur ; itemque ut Viaticum decedenti- 
bus, et Clericis qui Interdictum servaverunt, Ec- 
clesiastica sepultura concederetur. GregoriusiX 
amplius permisit, ut in unaquaque hebdomada 
Missa privata, sed submissa voce, silentibus Cam- 
panis, et clausis Ecclesiae ianuis celebraretur, in 
qua Corpus Domini; quod decedentibus in poeni- 
tentia non negabatur, conficeretur. Denique Boni- 
facius VIII, in cap. ALMA mater de^Sentenl. ex- 
comm. in 6 concessit, ut « tempore Interdicti ab 
homine vel a iure prolati, non tantummodo mo- 
rientes, sed etiam viventes, tam sani etiam quam 
infirmi, ad poenitentiam licite admittanfbr; r> ex- 
ceptis tamen specialiter interdictis, nisi prius sa- 
tisfecerint, vel idoneam cautionem de satisfaciendo 
dederint. Permisit insuper <r ut singulis diebus in 
Ecclesiis et Monasteriis Missae celebrarentur , et 
alia dicerentur divina officia sicut prius; submissa 
tamen voce, et ianuis clausis, excommunicatis ac 
interdictis exclusis , et campanis etiam non pul- 
satis... In festivitaie vero Natalis Domini, Paschae, 
Pentecostes, et Assumptionis Virginis gloriosae, 
Campanae pulsentur , et ianuis apertis alta voce 
divina officia solemniter celebrentur, excommuni- 
catis prorsus exclusis, sed interdictis admissis, 
modo qui causam interdicto dederint ad altare non 
accedant. i> Martinus V ad praefatos solemnes dies 
Festum quoque Corporis Christi, atque eius Octa- 
vam adiunxit. 

Interdicta ab omnibus observanda sunt : qui- 


CAPUT III. 


245 

cumque ea violaverint gravissimis poenis afiSciun-^ 
Cur, etsi Clerici fuerint, irregularitatem incur- 
runt,. a qua non possunt nisi a Summo Pontifice 
absolvi, cap. 18 de Sent. excomm. in 6. Regula- 
res vero etiam exempti, qui interdictum generale, 
aut locale a S. Pontifice inflictum non servaverint, 
excommunicatione multantur. Regulares tenen- 
tur pariter servare interdictum generale locale 
ab Episcopo latum, quod eruitur ex Cone. Trid. 
sess. XXV, cap. 12, quo vetustis privilegiis dero- 
gatum est. Vide Petra in Const. 2 Anast. IV, et 
Const. 12 ‘Martin! V, tit. 40. 

Praeter Interdictum hactenus explicatum , est 
etiam aliud, quod ab ingressu Ecclesiae dicitur , 
et ab aliquibus partiale Interdictum , ab aliis no- 
vum genus Interdicti appellatur. Interdictus ita- 
que ab ingressu Ecclesiae non potest ibi divinis 
officiis participare, et « is, cui est Ecclesiae inter- 
dictus ingressus, cuni sibi per consequens cense- 
tur in ipsa divinorum celebratio interdicta, irre- 
gularis efficitur, si contra interdictum huiusmodi 
divinis in ea se ingerat, » cap. 20 de Sent. excom- 
mun. in 6. Hoc interdicto ligatur etiam laicus, et 
sane in Canone Omnis utriusque sexus de Poeni- 
tentia et Remissionibus, Laicus qui semel in anno 
confessus 'non fuerit, et Eucharistiam in Paschate 
non perceperit, vivens ab ingressu Ecclesiae ar- 
ceatur, et moriens Christiana careat sepultura. » 
S. Ambrosius ob caedem Thessalonicam , in qua 
tot innocentes necati sunt, Theodosium Magnum 
Imperatorem ingressu Ecclesiae prohibuit. De in- 
terdicto ab ingressu Ecclesiae vide Suarez , disp. 
35, sect. 4, et Lefebure, disp. 5, q. 8, conci. 2. 

Affinis Interdicto videtur etiam cessatio a divi^ 

nis, per quam. Clerici velantur divina officia>c6ie- 
brare in Ecclesia^ quae. adulterio , homicidio, vel 
alio gravissimo crimine pollula.fuerit« Non itaque 
infligitur ob criminis, quod iam patratum esi, e- 
mendationem, ideoque proprie Censura non est , 
nec propria poena , sed simplex prohibitio , quia 
divina ofiicia in ea cessant., ut :populo salutaris 
terror, et criminis horror incutiatur. Antequam 
vero Ecclesia reconcilietur, si Clericus divina o^ 
ficia in ea celebraverit, gravem culpam contrahit, 
non tamen fit irregularis. Regulares vero excom- 
municantur, si cessationem a divinis violaverint, 
Clement. 1. de.Sentent. excorara. Vide s. Alpbon- 
sum loc. cit. n. 430. 


§53. 

♦ * 

De absolutione a censuris» 

Saepe dictura est, et iterum dicamus oportet , 
duplex esse in Ecclesia forum , internum et ex- 
ternum ; et Censura semel irrogata in utroque 
foro absolvenda et relaxanda est. Praeclare Inno- 
centius 111, cap. A NOBIS 28 de Sent. excomm. : 
.(( vinculum, quo, peccator ligatus est apud Deum, 
in culpae remissione dissolvitur: illud autem, quo 
ligatus est apud Ecclesiam , cum sententia remit- 
titur, relaxatur. ^ Confirmatur ex cap. Cum desi- 
deres de Sent. excomm., ubi cautum est, no ex* 
communicatus per solam resipiscentiam absque 
absolutione habendus sit pro absoluto, et cap. Qui 
FRONTE de Appellat., idem declaratur de «excom- 
municato et interdicto. Quod, vero ad suspensio- 
nem pertinet, nonnulli Doctores dubitare visi sunt, 


CAPIJT IV. 


247 

propterea quod cap. Saepe de Eleot. in 6 haec 
habentur : € Eo ipso sint et tandiu maneant ab 
officio et beneficiis quibuscumque suspensi, donec 
plane restituerint; ^ ubi Glossa addit: € impleta 
conditione; suspensio cessat per se ipsam. » Haec 
autem Glossae, non Canonis verba ita communi- 
ter explicantur, ut quamvis sublata contumacia vi- 
deatur Ecclesiae satisfactum fuisse, poena, tamen 
pro. culpa sine absolutione non dimitlalur. Huc 
spectat propositio ab Alexandro Vll damnata, nem- 
pe : € Quoad forum conscientiae, reo correcto, e- 
lusque contumacia cessante, cessant Censurae. * 

Censurae vero, ut diximus , vel a ludice , vel a 
lure latae sunt. Itaque Censurae ab* Episcopo, 
seu ab alio ludice ecclesiastico latae, ab ipso Epi- 
scopo , vel ludice , qui eas irrogavit, per se aut 
per idoneum Sacerdotem absolvendae , et in foro 
externo per eosdem Episcopum , vel ludicem sunt 
relaxandae. 

Quod vero pertinet ad Censuras latae senten- 
tiae, haec recepta regula est: si Summus Ponti- 
fex, aut Canonis Conditor earum absolutionem 
sibi expresse non* reservaverit, ab Episcopo , vel 
etiam a quocumque Sacerdote ad excipiendas Con- 
fessiones approbato unusquisque absolvi potest , 
quam regulam Innocentius 111 , cap. 29 de Sent. 
excomm. expresse tradidit his verbis: € Quia ta- 
men Conditor Canonis eius absolutionem sibi spe- 
cialiter non retinuit , eo ipso concessisse videtur 
facultatem aliis relaxandi. » In iis vero , quas 
^Summus Pontifex, aut alius Canonis Conditor sibi 
reservavit, nemo absolvere potest, nisi ab ipso 
Summo Pontifice absolvendi facultatem obtinue- 
rit, excepto mortis articulo, dn quo ex Concil. TricL 

sess. XIV, cap. 7 de Poenit. c Nulla esl reservatio 
in articulo. mortis, atque . ideo omnes sacerdotes 
quoslibet poenitentes, a quibusvis peccatis et cen- 
suris absolvere possunt. » Quivis itaque. sacerdos, 
quamvis non approbatus , et etiam vitandus, ab- 
solvere potest, imposito tamen onere infirmo, ut, 
si convaluerit, sistat se superiori, mandatum hu- 
.militer. recepturus, et satisfacturus, prout iusti- 
tia suadebit, sub poena in eamdem sententiam, ipso 
facto relabendi, ut ait Bonifacius VllI, cap. Cuir 
EOS de Sent. excom. Absolutiones vero Censura- 
rum latae sententiae ad forum internum pertinere 
solent , sed cum favores principis ampliari de- 
beant, non est cur ad. forum tantum internum re- 
stringantur, ut ait s. Alpbonsus 1. 7. n. 80. Ve- 
rum si fuerint reservatae, auctoritas seu delegatio 
legitimi Superioris requiritur, ut iam dictum est; 
in ea autem delegatione censetur concessa quoque 
relaxatio in foro externo , nisi adiuncta sit clau- 
sula, quae a Summis Pontificibus adiungi solet: 
« dummodo casus ad forum externum deducti non 
fuerint, nec facile futurum sit , ut deducantur. > 
Censurarum reservatio inducta fuit , ut canoni- 
ca disciplina magis in tuto collocaretur, vel ut su- 
perioribus honor servaretur, et ut facilius populus 
corrigeretur , atque opportuna a prudentioribus 
remedia adhiberentur. Extra mortis casus, alii e- 
xistunt, in quibus censurae absolutio ab aliis, quam 
a superiore, cui reservata est,- licite ac valide dari 
potest. Episcopis itaque licet € in quibuscumque 
casibus occultis, etiam Sedi Apostolicae reservatis, 
delinquentes quoscumque sibi. subditos, in Dioecesi 
sua per se ipsos, autVicarium ad id specialiter de- 
putandum, in foro conscientiae gratis absolvere,» 

ut statuit Concil. Tridenl. sess. XXIV, cap. 6. De 
hoc decreto nonnulla hic ' animadvertenda sunt. 
Ac 1"^ animadverto potestatem hanc non se exten- 
dere ad censuras Apostolicae Sedi post Cone. Tri- 
dent. reservatas. Giraldi op.. cit. p. 2, sect. 13SI 
plures refert S. C. C. decisiones, quae hanc ve- 
ritatem confirmant. Exstat S. Poeniten(iariae= re- 
sponsum i8 Nov. 1839. Itera, S. Officium episcopo 
Petrocoriensi; et Sarlatensi in Gallia exposcenti 
« Utrum casus qui novis SS. Pontificum constitu- 
tionibus post Cone. Trid. fuerint Sedi Apostolicae 
reservati, comprehendantur in cap. 6, sess. XXIV 
de ref. eiusdem Concilii, saltem si novis in con- 
stitutionibus non: adsit clausula derogatoria, ita 
ut si eiusroodi casus sint occulti. Episcopus ab iis 
absolvere possit, sive per se, sive per alios sacer- 
dotes ab ipso delegandos? » die 19 Iulii 1860 re- 
scripsit : « Negative, et dentur decreta S. C. Con- 
cilii quorum unum sub anno 1589, nempe, reser- 
vationes casuum de novo post Concilium non com- 
prehenduntur in cap. 6. sess. XXIV de Ref., et 
praesertim super clausura Monialium, et alterum 
sub annum 1595 scilicet: nosse debet Episcopus 
facultatem absolvendi sibi tributam decreto cap. 6, 
sess. XXIV non extendi ad casus, qui, novis SS. 
Pontificum constitutionibus post Concilium Tri- 
dentinum fuerint Sedi Apostolicae reservati. » 
Hinc fit ut Episcopi speciali induito indigeant, ut 
ab. hisce casibus reservatis absolvere suos subditos 
valeant. Verum in facultatibus , quibus Episcopi, 
aliique locorum ordinarii , pro casibus reservatis , 
augeri solent, < excipiendos semper in posterum 
et exceptos esse habendos casus in Bulla Bened. 
XIV , quae incipit c Sacramentum Poenitentiae » 

decrevit S. Officium die 27 lunii 1866. ;Aoimad^ 
verto 2" facultatem hanc episcopis tributam, sup- 
ponere occultum esse delictum,* nec ad forumicml- 
tentiosum > deductum Dicitur < deductum • ad^foruiii 
contentiosum ,* quando iudici > delatum est. ^Sed 
quando nam dicatur occultum, auctores noB)Con- 
sentiunt, ut videre est in Lucion. cit.*§ Esto. Nor 
bis ea arridet sententia, quae statuit occultum dici 
delictum, quod nullo pacto demonstrari potest, et 
Dei solum iudicio permittitur. Vide Bened. XIV 
Inst. Ecclr 87, n. 40. Si delictum, alias occultum, 
deductum fuerit ad forum contentiosum, non ta- 
men probatum, adeoque reus absolutus fuerit, sive 
definitive tamquam repertus innocens, sive ex ha- 
ctenus deductis a processu j vel ab observatione in- 
dicii, seu tamquam non repertus culpabilis nec de 
iure punibilis, vel stantibus rebus prout stant, vel- 
uti occultum habetur , et Episcopus dispensare 
potest, vi cit. decreti. Verum remanet publicum, 
si reus fuit tantum libertati relictus , interposita 
conditione, ver cautione de se repraesentando. 
3® Animadverto Episcopum posse, iuxta commu- 
nem, ut ait S. Alphonsus, sententiam, ;a censuris 
reservatis etiam publicis absolvere eos, qui impe- 
diuntur, quominus S. Sedem adeant, ka quidem 
ut si impedimentum perpetuum sit, iam non te- 
neantur dein se praesentare S. Sedi , teneantur 
tamen qui impedimentum habent non. perpetuum. 
Vide Devoti Inst. Can. L. 4, tit. 21, §4, et decis. 
S. Officii 18 lulii 4860 ad dubium 2. c An impediti 
adire Romam in persona, teneantur adire saltem 
per epistolam, aut procuratorem ad absolutionem 
a casibus Sedi Apostolicae* reservatis impetran- 
dam reposuit: « Consulat probatos auctores, ‘in- 

ter quos S. AlpboUsum MariaiOide Ligorio.,»; Por- 
ro Sanctus hic lib. 7, n. 84ihaec babet : c Exir 
stente impedimento adeundi Papam; restituitur 
potestas ordinaria non iam. vi Concilii Tridentini; 
sed vi iuris ordinarii » ex quo principio concludit 
impeditos adire Romam non teneri adire per . er 
pislolam aut per procuratorem ad obtinendam 
absolutionem c quia, ait, ius^non obligat reum, 
nisi ut personaliter. adeat Papam, unde si id prae^ 
stare , nequit, ad illud non tenetur. Praeterea ob* 
tinere a Poenitentiaria absolutionem est privile- 
gium , sed privilegia , utpote favorabilia , nullam 
inducunt obligationem iis utendi. > Confer Rev. 
Theol. l. c. p. 66 et seq. Non defuerunt, qui tra- 
derent eodem modo posse absolvere confessarium, 
si censuratus impediatur, quominus se praesentet 
Episcopo pro absolutione a censuris Sedi Aposto- 
licae vel Episcopo reservatis. Verum praxis vult , 
ut ad Episcopum vel ad delegatum ab eo recursus 
fiat, saltem per litteras, ad obtinendam facultatem 
absolvendi. 4® Animadverto ,• quam Tridentinum 
cit. decreto Episcopis concesserat facultatem , Re- 
gularibus etiam pro suis subditis datam esse ex 
concessione facta post Tridentinum; an autem ex- 
tendi haec potestas ad casus etiam publicos, possit, 
ducto argumento ex. doctrina de impeditis perpe- 
tuo adire Romam , et ex privilegiis , quaestio sa- 
lebrosa est, in qua ii ipsi qui consentiunt in agno- 
scenda ampla Regularium in hac re potestate, disr 
sentiunt valde in ea determinanda. Vide Tamburi- 
nium Theol. Mor. Iract. de Cas. res. c 11, Did. 
ab Arag. de cas. tract. % c. 3, S. Alphonsum de 
Ligorio 1. 7, n. 400 et Bouix de lur. Reg. t. % 

p. 622. 

At vero censura irretiti, veluti excommunicati 
dum viverent, etiam postiroortem ab Ecclesia pa- 
cem non obtinent, nisi postquam ab eadem abso- 
lutionem, seu Censurarum relaxationem impetra- 
verint ; nam c quantacumque poenitentiae signa 
praecesserint, si tamen morte praeventus absolu- 
tionis non potuerit beneficium obtinere, quamvis 
absolutus apud Deum fuisse credatur , nondum 
tamen habendus est apud Ecclesiam absolutus. 
Potest tamen et debet ei Ecclesiae beneficio sub- 
veniri , ut si de ipsius viventis poenitentia per e- 
videntia signa constiterit, defuncto etiam absolu- 
tionis beneficium impendatur. » Innocentius III. 
cap. 28 de Sent. excomm. Haec autem absolutio 
vita functis data eorum saltem memoriae admo- 
dum prodest, eo quod ecclesiastica sepultura do- 
nantur, atque Ecclesiae precibus et fidelium com- 
munioni restituuntur. 

Praeterea in Censuris dantur etiam absolutio- 
nes ad cautelam: Cum incertum , num aliquis 

ob factum, vel commissum censuram contraxerit. 
2® Cum agitur de gratia et favore alicui imper- 
tiendo , cuius adeptioni Censura a iure lata et 
ignorata impedimentum aderret, ob eamque cau- 
sam, ne quis concessis favoribus et gratiis careat, ' 
ea. absolutio ad cautelam in omnibus rescriptis et 
BullisApostolicis tribuitur. Sic etiam Sacerdotes in 
administrando Poenitentiae Sacramento eamdem 
absolutionem a Censuris praemittunt , antequam 
a peccatis absolvant. Est etiam absolutio ad rein- 
cidentiam, seu ad certum tempus , certumque a- 
ctum, adeo ut tempore elapso, acluque confecto, 
absolutus censura iterum irretiatur. . . 

•§ 54 . • 

• . ' • , f ’ ' 

De depositione et decrradatione* .) 

' , 1 

Hactenus de Censuris; nunc de poenis Ecclesia- 
sticis agendum est. In veteri Eceiesiae disciplina 
nullum inter depositionem et degradationem 'di- 
scrimen fuisse videtur. Canones siquidem antiqui 
promiscuum depositionis et degradationis vocabu- 
lum usurparunt , nullumque exstat aevo marty- 
rum, de ritu externo degradationis monumentum. 
A Constantini M. tempore mos paullulum invaluit, 
ut suas ipsi Episcopi sententias, nedum implorato 
brachio saeculari, exsequerentur, sed clericos et- 
iam iure depositos, ritu publico , ' aliquando, at- 
tenta contumacia, degradarent , mox in manus, 
laicae potestatis continuo traderent, legitimis poe- 
nis, citra sanguinem comprimendos. Nunc vero 
una ab altera maxime distat; depositio enim est 
poena ecclesiastica, quaClericus.perpetuoprivatur, 
vel omnimode a beneficio, officio, et ordine, vel 
partiatim. aut exercitio suorum Ordinum, aut of- 
ficio, aut beneficio , retentis tamen privilegiis Cle- 
ricalibus Canonis, et Fori. Itaque depositio ad sus- 
pensionem accedere videtur, in eo tarnen discre- 
pat, quod suspensio non sil perpetua, quum veri 
nominis censura sit. Degradatio autem , quae et- 
iam realis, actualis, et solemnis depositio appel- 
lari solet, est poena, qua Clerico detrahuntur in- 
signia clericalia singulorum Ordinum a summo 
ad novissimum, abraditur etiam clericalis tonsura, 
et perpetuo privatur omni usu Ordinis, oninique 
iurisdictione, ministerio, officio et beneficio ec- 

clesiaslico. Denique privatur privilegiis Clericali- 
bus Canonis quoque et Fori , ita ut in poslerum 
potestati civili in omnibus tanquam laicus subii- 
ciatur. • ; : ) . 

Itaque potiora discrimina, quae depositionem in- . 
ter et degradationem intercedunt, 'haec. sunt : .1® 
Depositio fieri etiam potest a Vicario Generali; de- 
gradatio autem ab uno Episcopo facienda. 2° In 
Depositione non requiritur vel Episcoporum , vel 
Dignitatum, vel Sacerdotum numerus, qui ad de- 
gradationem necessarius est, ex Concil. Trid. sess. 
13, cap. 4 de reform. 3® In Depositione potest vel 
officio , vel beneficio , vel Ordinis usu separatira 
privari; sed in^ degradatione tria illa simul amit- 
tuntur. 4® Depositio non privat privilegiis Canonis 
et Fori; degradatio autem utrumque tollit. 5® De- 
positus Curiae Seculari non subditur: degradatus 
vere eidem Curiae traditur. 6® Depositus ia pro- 
prium gradum ab Episcopo, degradatus autem ab 
uno Romano Pontifice restitui potest. 

Depositio, utpote poena gravis , non est nisi ob 
grave delictum irroganda; degradatio autem, quae 
omnium gravissima poena est , infligitur propter 
quaedam enormiora crimina, quae in iure specia- 
tim expressa habentur; sunt autem 1® haeresis, et 
apostasia a fide saltem cum pertinacia , ^® falsifi- 
calio litterarum Apostolicarum , 3® gravis contu- 
melia, vel calumnia, et conspiratio in sui Episcopi 
necem ; 4® assassinium, 5® nefandum, crimen non 
semel admissum, 6® sollicitatio ad turpia in Sacra- 
mentali Confessione, 7® celebratio Missae, aut ex- 
ceptio Sacramentalis Confessionis sine Ordine Sa- 
cerdotali, 8® falsificalio sive erogatio falsae mone- 
tae aureae vel argenteae, et Verae monetae deton- 

sio. 'in Italiae, provinciis*, >9° furtum , sacrilegum 
Sanctissimae Eucharistiae vel Sacrae Pyxidis, etiam 
sioe, divinis. particulis, et 10^ denique procuratio 
abortus foetus animati. Itaque Clerici propter haec 
enormia crimina degradati Magistratibus tradun- 
tur; ob alia vero crimina, etsi gravissima, non de* 
gradaoiur, sed pro qualitate criminum aliis debi- 
tis.poenis multantur. 

Vide Bea. XIV,. Const. Quam gravb 2 Aug. 1757 . 


§ 55 .' , 

» * 

. De laiea et peregrina Commnnione. 

Omnes consentiunt communionem tum laicam, 
tum peregrinam duplex poenarum genus fuisse, 
quibus in veteri Ecclesiae disciplina Clerici affi- 
ciebantur, sed in iis poenis singillatim determi- 
nandis valde dissentiunt. Bellarminus de Euchari- 
stia lib. 4, cap. 24 , laicam communionem fuisse 
existimat Communionem sub una tantum specie 
^ quae in poenam gravis alicuius delicti olira da- 
batur Clericis, ablata eis communione clericali. » 
Quae quidem opinio communiter non probatur, 
quum certum sit olim etiam laicos sub ulraque 
specie communionem percepisse. Lindanus, aliique 
laicam communionem fuisse putant, quam Clerici 
depositi non intra Sanctuarium , in quo reliqui 
Clerici communicant , sed extra sacros cancellos 
cum laicis accipiebant. Verum non videtur ex solo 
loco, ubi Eucharistia sumebatur , laicam commu- 
nionem aestimandam esse ; enimvero quum Pre- 
sbyter aegrotans in suis aedibus communicatur, 

eam laicam communionem fuisse nullo modo dici 
potest. Petrus de Marea, et Cardinalis Bona Rerum 
Liturgicarum lib. % cap. 19, aliique rectius exi- 
stimant laicam communionem nihil aliud fuisse, 
quam veram degradationem, per quam Clerici ob 
delicta patrata omni gradu et officio, omnibusque 
clericalibus privilegiis privabantur , adeoque ad 
communionem laicam redigebantur, et cum solis 
laicis communicabant. 

Quam veleris Ecclesiae disciplinam Aposlolica 
Sedes, praesertim in Galliis, sequuta est. Quum 
enim postremis elapsi seculi annis in maxima illa 
sacrarum humanarumque rerum perturbatione 
mulli Sacerdotes ex utroque Clero impetu tempe- 
statum abrepti, sceleribus et flagitiis se contami- 
nassem, dein vero cum ibidem res publicae atque 
etiam religiosae in ordinem adduci coepissent, 
eorum plures superiorum enormitatum dolore ac 
poenitentia ducti ad Aposlolicam Sedem confuge- 
runt enixe rogantes veniam , et vehementer exo- 
ptantes cum reliquis fidelibus Catholicae unitati 
iterum consociari. Itaque Sancta Sedes, quum id 
ad Ecclesiae pacem et Catholicae unitatis bonum 
maxime conducere intelligeret, « proprio uniuscu- 
iusque Oratoris Episcopo gratiam et communio- 
nem cum Aposlolica sede habenti facultatem com- 
municavit , Oratorem ipsum , dummodo indubia 
poenitentiae signa exhiberet, a poenis et censuris 
ecclesiasticis, a recessu a statu clericali, sacrilegiis, 
altentatibus , et excessibus admissis , Aposlolica 
auctoritate , in utroque foro absolvendi in forma 
Ecclesiae consueta , iniuncta pro modo culparum 
poenitentia salutari, aliisque iniunctis de iure in- 
iungendis , firmis quoad eumdem Oratorem tam 

irregularitate ex praemissis et praemissorum oc- 
casione contracta, quam inhabllitatione ad quod- 
cunque Sacrorum Ordinum exercitium , atque ad 
quaevis ecclesiastica officia et beneficia seu obten- 
ta, sive assequenda, et ad illorum emolumenta et 
fructus ex iisdem quoquo modo percipiendos. t> 
Denique declaratur et decernitur: « eumdem Ora- 
torem ad simplicem laicorum communionem hoc 
ipso traductum , nec non omnibus iuribus et pri- 
vilegiis clericalibus prorsus spoliatum remanere. 2 > 
Itaque etiam aetate nostra Clerici criminosi omni 
gradu et officio deiecti , ac usu Ordinum , omni- 
busque iuribus et clericalibus privilegiis expoliati, 
ad laicam communionem traducuntur. 

Communio autem peregrina erat alterum poe- 
nae canonicae genus, quo Clerici in veteri Eccle- 
siae disciplina mulctabantur. Quid vero fuerit, 
•variae et discrepantes sunt Doctorum sententiae. 
Bellarminus communionem peregrinam eamdem 
ac laicam fuisse putat, sed fallitur , eo quod Cle- 
ricis ad laicam communionem redactis nulla spes 
remanebat pristini gradus recuperandi, sed Clerici 
ad communionem peregrinam traducti , peracta 
poenitentia, ex can. 2. Concilii Agathensis a suum 
gradum dignitatemque recipiebant, i» Glossator 
Gratiani contendit, nomine communionis peregri- 
nae significari communionem, quae nonnullis Cle- 
ricis criminosis in exitu vitae dari. consuevit, dum 
nempe de hoc mundo peregrinabantur, inepta qui- 
dem interpretatio, non enim qui moritur, sed qui 
vivit amissum gradum ac dignitatem recipere 
potest. At aliis huiusmodi opinionibus in medio 
relictis, verior, aut certe probabilior sententia est, 
Clericos ad communionem peregrinam traductos 

ImUL Can. Vol. II, P. 11. 17 

de bonis quidem Ecclesiae vixisse , et interim ab 
omnibus officiis clericalibus exclusos fuisse. Cur 
autem ea communio dicta sit peregrina, intelligi 
facile poterit, si praenotamus Clericos , qui in a- 
lienas Dioeceses peregrinabantur sine litteris pro- 
prii Episcopi , quibus de eorum fide et moribus 
constaret, recipiebantur quidem, ac etiam, si ege- 
rent, de bonis Ecclesiae alebantur, sed ab officiis Cle- 
ricalibus et a communione precum removebantur. 
Itaque Clerici ob aliquod delictum in suas Ecclesias 
ad conditionem peregrinorum reducebantur: quae 
poena communio peregrina dicta est , in qua ma- 
nebant , donec de crimine admisso poenitentiam 
egissent. Confer , si vis , Born de Communione 
peregr. Lipsiae 1742. 

Et hic Institutionibus Canonicis finem facimus, 
parati quemcunque errorem in quem lapsi simus 
corrigere. 

HOC VERO OPUS QUALECUMQUE SIT 
DEIPARAE AB ANGELO SALUTATAE 
IN SANCTA LAURETANA AEDE 
DAMUS DONAMUS DICAMUS 

